Otto Carius 
Tiigrid poris 


Tankikomandöri mälestused 


Originaaltiitel: 
Otto Carius. Tiger im Schlamm. Ein Tigerkommandant berichtet. 


Druffel Vowinckel - Verlag, 1960; 6. Neu überarbeitete Auflage 2007. 


Saksa keelest tõlkinud: Külli Puumeister 


toimetaja: Lauri Suurmaa 
Sisuline toimetus: Olavi Punga, Kai Willadsen 


Keeletoimetaja: Signe Kure 


Copyright O Grenader Kirjastus, Tallinn 
tellimine ja info tel +372 6 817 200 


info O grenader.ee 


wwWw.grenader.ee 
ISBN 978-9949-448-34-0 


Trükk: Greif OÜ 


OTTO 
CARIUS 


TIIGRID 


PORIS 


"Tankikomandoõori mälestused 


GRENADER 


Pühendan selle raamatu kamraadidele 502. raskerankipataljoni teisest kom- 
paniist, mälestades langenuid ning meenutades elavatele meie igavest ja 
unustamatut sõprust, ja meie Eesti relvavendadele, kellega kõrvu võitlesime 
II SS-soomuskorpuse ridades Narva jõel, Sinimägedes, Lastekodumäe juu- 
res ning lääne- ja idakotis. Kahjuks ei õnnestunud meil venelasi lõplikult 
peatada. Minu enda ja minu võitluskaaslaste jaoks olid need idasõjakäigu 
kõige raskemad nädalad, nii kehaliselt kui vaimselt. 


Kui õnnelikud olid Wehrmachti sõdurid, kui nad 1941. aastal Eestisse jõud- 
sid ja nad vabastajatena soojalt vastu võeti. Ja kui pettunud me kõik olime, 
kui saime teada, kuidas ülbuse, suurushullustuse ja poliitilise rumaluse tõttu 
Eestilt jälle vabadus rööviti. Sellegipoolest mõtlesime nii mina kui ka paljud 
minu kamraadid, et me tahame kõigele vaatamata Narva rinnet hoida. 

Rõõmustan, et peale aastakümneid kestnud okupatsiooni on Eesti taas vaba. 


Loodan, et järgmised põlvkonnad peavad lugematu arvu eestlaste küüdita- 
mise ja esiisade ohvrid meeles. 


Ma natuke kadestan igat riiki, kus rahvuslik iseteadvus ja traditsioon on 
enesestmõistetavad, kuna ise elan riigis, kus need on peaaegu kuriteod ning 
langenute austamine on peaaegu karistatav tegu. 


Soovin Eestile ja meile kõigile rahulikku tulevikku! 


Meie, rindesõdurid, oleme ühel meelel selles, et sõda on poliitikas kõige 
halvem alternatiiv! 

EESSÕNA 


Käesoleva sõjamälestuste esimese versiooni kirjutasin ma üksnes meie 
502. ,Tiigrite" pataljoni kuulunud meestele. 


Raamat ise sündis hiljem vajadusest aidata kaasa pärast 1945. aastat nii 
kodu- kui ka välismaal tahtliku ja ka tahtmatu laimu alla sattunud Saksa 
rindesõduri rehabiliteerimisele. Üldsusel on siiski õigus teada, millised olid 
sõda ja Saksa sõdur tegelikult. 


Eelkõige aga on raamat mõeldud tankiväe kaaslastele. Meenutagu see neid 
raskeid aegu, mil me tegime täpipealt sedasama, mida relvavennad teistest 
väeosadest, ehk - täitsime oma kohust. 


Mälestuste keskmes on 1944. aasta 24. veebruarist kuni 22. märtsini toi- 
munud lahingud, mida võimaldasid niivõrd täpselt kirjeldada sõjategevuse 
käigus päästa õnnestunud ning minu käsutusse usaldatud diviisi ja korpuse 
lahinguaruanded, mille ma koju saatsin. Teiste lahingute kirjeldamisel ka- 
sutasin nii mälu kui ka dokumente. 


Otto Carius 


ISAMAA KUTSUB 


»Ma tahaksin teada, mida te selle pisikesega peale hakkate?" küsis üks 
skatimängija. Nad istusid pundis, kohver põlvedel, ja üritasid nüüd lahku- 
mist nöögete ja kaardimänguga kergemaks muuta. 

»Mida te selle pisikesega peale hakkate..." - need sõnad käisid minu koh- 
ta. Seisin kupeeakna juures ja vaatasin tagasi Haardti mägede suunas, rong 
aga kolistas läbi Reinimaa ikka ida poole. Tundus, nagu lahkuks laev sa- 
damast vastu teadmatusele. Aeg-ajalt kontrollisin, kas mobilisatsioonikäsk 
on ikka taskus: Posen', 101. jalaväe-täienduspataljon - jalavägi, väeliikide 
kuningas! 

Seltskonna noorimana ei pannud ma siiski pahaks, et nad mind täisme- 
he eest ei võtnud. Nad ei nokkinud ju paha pärast, vaid otse vastupidi, see oli 
mõistetav. Värbamiskomisjon oli mu kaks korda tagasi saatnud: ,,Ajutiselt 
kõlbmatu, alakaal!" Neelatasin kaks korda kõvasti ja pühkisin vargsi silmi. 
Jumala eest, lahinguväljal ei otsusta ju kilod! 

Selleks ajaks oli meie armee oma võrreldamatus võidukäigus vallutanud 
Poola ja juba paar päeva kannatas ka Prantsusmaa meie relvade hävitavate 
löökide all. Seal võitles mu isa, kes kohe sõja algul vormiriided selga oli 
tõmmanud. Emal poleks nüüd vaja suurema majapidamisega tegeledagi, 
kui tal tekiks võimalus koos vennaga naasta hüljatud piiriäärsesse kodukoh- 
ta. Ning mina pean tähistama oma 18. sünnipäeva Posenis - esmakordselt 
täiesti omapäi. Alles nüüd jõudis mulle kohale, kui õnnelik oli mu lapsepõlv 
tänu vanematele! Millal jõuan ma taas koju, et klaveri taha istuda, tšello või 
viiul kätte võtta? Veel mõni kuu tagasi tahtsin minna kõrgkooli muusikat 
õppima, kuid mõtlesin ümber ja huvitusin masinaehitusest, mistõttu soo- 
visingi minna tankitõrjeüksusse, kus aga 1940. aasta kevadel vabatahtlikke 
ei vajatud. Minust pidi saama jalaväelane. Hea seegi, peaasi et lahingusse! 


Pikkamööda saabus meie kupeesse rahu. Küllap oli igaühel vaja endas 
selgusele jõuda ning pikad sõidutunnid pakkusid selleks küllaldaselt võima- 
lust. Kui me Posenis lõpuks kangetel jalgadel ja valutavate ristluudega ron- 


Poola Poznati. (Siin ja edaspidi joone all toimetuse märkused.) 


gist maha tulime, olime õigupoolest rõõmsad, et ei pidanud enam mõtlema. 

Meid võttis vastu üks 104. jalaväe-täienduspataljoni allüksus, mis viis 
meid rivisammul kasarmusse. Sõdurikorteris ei ole ilu just tähtsaim. Ruumi 
oli vähe ja ma sattusin 40 kaaslasega ühte tuppa. Isamaa kaitsjate üllad ko- 
hustused ei tulnud meeldegi, sest algas olelusvõitlus vanade olijatega, kellele 
olime kui tüütud segajad. Habeme puudumine muutis minu olukorra lootu- 
setuks; kuna ehtsa mehelikkuse tunnuseks on ilmselt üksnes tugev habeme- 
tüügas, olin ma algusest peale kaitsesse surutud, kisaks kadestati mind, sest 
pidin ennast kõigest korra nädalas raseerima. 

Sõjaväeteenistus oli ideaalne minu närvide tuimastamiseks. Gaasirün- 
nakut treenides või harjutusplatside mudas püherdades olin mõelnud sageli 
tudengite ühiselamu Maximilianeumi' peale. Alles palju hiljem mõistsin ma 
säärase põhjaliku teenistuse väärtust. Paljudel juhtudel pääsesin ma tänu 
Posenis omandatud teadmistele ohtlikust olukorrast. Mõne tunni pärast oli 
kõik ebameeldiv ununenud, õppustel tekkinud viha sõjaväeteenistuse, üle- 
mate ja iseenda rumaluse pärast haihtunud. Olime ju põhimõtteliselt veen- 
dunud selle kõige mõttekuses. 


Õnnelik on see rahvas, kelle noorsugu nii innukalt isamaa eest lahingus 
se läheb ja võitleb nõnda ohvrimeelselt kui Saksa noored mõlemas maailma- 
sõjas. Meid innustanud ideaalide kuritarvitamises ei tohi süüdistada noori 
sõdureid, nagu pärast sõja lõppu sündis. Praegusele noorele põlvkonnale 
soovime pääsemist sellesarnasest pettumusest, mida meie pidime kogema. 
Loomulikult oleks kõige ilusam, kui kord saabuks aeg, mil ükski rahvas ei 
vajaks igavese rahu tõttu üleüldse sõdureid. 

Posenis oli mu unistus teha läbi terviklik jalaväelase põhikoolitus, mil- 
les ma aga pidin pettuma. Enamasti marssisime koormustega. Alates viie- 
teistkümnest kilomeetrist, millele igal nädalal lisandus viis kilomeetrit - ja 
nii kuni viiekümneni välja. Kirjutamata seadus oli selline, et gümnaasiumi 
lõpetanute turjale pandi kuulipildujad. Ilmselt taheti minu kui kõige kidu- 
rama selli peal proovida, kus on mu jäärapäise teotahte piir. Pole siis ime, et 
ühel päeval jõudsin kasarmusse kõõlusepõletiku ja tuvimunasuuruse ma- 
davilliga. Edasisi jalaväelase katseid ei saanud ma Posenis enam sooritada. 
Meid viidi üle Darmstadti. Kodukoha läheduses näis kroonuteenistus olevat 
hoopis sõbralikum, lisainnustust andis ka lootus lühikesele nädalalõpupuh- 
kusele. 


Kui ülem ühel päeval tankiväkke kahtteist vabatahtlikku otsis, pakkusin 
ma ennast välja. Registreeruda said ainult automehaanikud, kuid kaastund- 
liku naeratuse saatel võeti siiski ka mind selle tosina hulka. Ilmselt oli ülem 
rõõmus, et ,,poolikust" sõdurist lahti sai. Otsuse langetamisel ei olnud mu 


' 


Asus Münchenis. 

südametunnistus küll päris puhas: isa lubas mul minna ükskõik millisesse 
väeliiki, isegi lennuväkke, kuid tankid keelas kategooriliselt ära. Küllap nägi 
ta mind vaimusilmas juba piinarikkalt surnuks põlemas. Ja ometi olin vii- 
maks mustas vormirõivas! Seda sammu ei kahetsenud ma iial, ning kui ma 
peaksin täna' uuesti sõduriks hakkama, tuleks kõne alla ainult tankivägi. 

Vaihingenis asuvas 7. reserv-tankipataljonis sai minust veel kord noor- 
sõdur. Minu tankikomanädör oli allohvitser August Dehler, kes oli igati tubli 
mees ja hea kaaslane. Minust sai laadun Olime tohutu uhked uute Tšehhi 
tankide 38 T° üle. Tänu 37 mm suurtükile ja kahele Tšehhi kuulipildujale 
tundsime ennast enneolematult tugevana. Soomuse võimsusest vaimustu- 
ses olles me ei aimanudki, et veidi aja pärast muutub see meile kõigest mo- 
raalseks kaitseks: läbi häda pidas see vastu jalaväerelvade tulele. 

Tankiasjanduse mängureegleid õppisime Holsteinis Putlosis, kuhu me 
lahinglaskmiseks harjutusväljakule tulime. 1940. aasta oktoobris formeeriti 
Vaihingenis 21. tankirügement, niis liideti Ohrdrufi õppeväljakul vahetult 
enne Venemaa sõjakäiku 20. tankidiviisiga. Soomusvägede koolituse läbisi- 
me ühistel õppustel grenaderiüksustega. 

Kui 1941. aasta juunis puutumatu tagavara toidupakke välja jagati, siis 
teadsime, et nüüd läheb lahti! Enne transporti Ida-Preisimaale ei aimanud 
meist keegi, kuhu meid saadetakse. Ida-Preisi talumeeste kuulujuttudele 
vaatamata uskusime ikka, et meid saadetakse ainult piirikaitset tugevdama. 
Pidime aga pettuma. Putlosis olime treeninud sukeldumisvõimeliste tanki- 
dega, mis lähenesid rannikule vee all ja alles kalda lähedal pinnale tõusid. 
Seetõttu oletasime, et vastaseks on Inglismaa. Nüüd seisime Ida-Preisimaal, 
kuid kaua ei kistud kahtlustel meid piinata. 

21. juuni õhtul liikusime piiri äärde, kus saime lõpuks teada eelseisva 
operatsiooni kohta. Väliselt olid kõik jäiselt rahulikud, ent sisimas äärmi- 
selt erutatud. Öösel muutus ärevus peaaegu talumatuks ning kui koidikul 
pommitajad ja Stukad* Kalvarijast lõuna pool asuvast metsaservast üle meie 
diviisi ida suunas mürisesid, tagus meil süda kurgus. Meie ülema tankile 
paigaldatud raadiost kostis viis minutit enne X-hetke teade, et algab sõja- 
käik Venemaale. Peale mõne ohvitseri ja allohvitseri ei olnud meist keegi 
veel lahingus osalenud, lahinglaskmist olime harjutanud ainult lasketiirus. 
Usalduslikult vaatasime alt üles Raudriste ja rünnakumärke kandvatele ma- 
nadele", kes näisid pealtnäha täiesti rahulikud. Sees hakkas keerama. Minu 
arvates pidi iga hetk algama venelaste tuli. Kuid kõik jäi vaikseks ning just- 
kui lunastus jõudis meieni rünnakukäsk. 


Kuna käesolev tekst on kirjutatud enne 1960. aastat, siis tuleb seda autori mitmele 
väidete ja seisukohtade puhul ka silmas pidada. 
- Panzerkampfwagen 38 (t) oli Tšehhi päritolu kergetank. 


' 


Sööstpommitaja lunkers lu 87. 

NAPOLEONI JÄLGEDES 


Me murdsime lõuna pool Kalvarijat piiril paiknenud üksustest läbi ning 
olles õhtul 120 kilomeetri pikkuse sõidu järel Alytusse jõudnud, tundsime 
ennast vanade sõjameestena. Peatuse üle rõõmustasime sellegipoolest, kuna 
nüüd said päevasel marsil äärmise pinge all olnud meeled puhata. Relvad 
hoidsime laskevalmis, iga mees püsis oma kohal. 

Minul kui laaduril oli kõige viletsam positsioon. Ma ei näinud absoluut- 
selt mitte midagi ega saanud ninaotsagagi tunda värsket õhku. Kõrvetavas 
kuumuses oli tankis istuda täiesti talumatu. Iga ettejuhtuv talu tekitas äre- 
vust ja sellele tuli läheneda ettevaatlikult, kuid ühtegi nendest ei vallutatud. 
Ootasin innukalt komandöri iga uut korraldust. Äärmiselt põnev tundus 
mulle tema kirjeldus esimestest langenud venelastest, keda ta oli näinud. 
Lootuse ja hirmuga ootasime esimest kokkupuudet vaenlasega. Nii kaugele 
ei pidanud asi jõudma: kuna me ei kuulunud eelüksusse, pidime lahingusse 
minema alles siis, kui pealetung takerdus. 


Olime esimese päevaülesande korralikult täitnud ja jõudnud Alytuse 
lennuväljale. Õnnelikult koorisirne seljast üleni tolmused riided ja rõõmus- 
tasime südamepõhjast, kui leidsime viimaks vett, et ennast põhjalikult pesta. 

»Nii plaanipärasena ma sõda küll endale ette ei kujutanud," ütles ennast 
mõnuga küüriv sihtur. 

»Mugav sõda siin," puristas komandör, allohvitser Dehler, kui ta pea jälle 
ämbrist välja võttis. Eelmisel aastal oli ta sõdinud Prantsusmaal - mõtlesin 
sellele lootusrikkalt päev otsa, kui ma põnevusega, ent samas ka hirmu tun- 
des oma esimesse lahingusse siirdusin. 

Relvad tuli sõna otseses mõttes liiva seest välja kaevata ja tegeliku vaja- 
duse korral poleks ükski kuulipilduja tulistanud. Lõime kõik jälle läikima 
ning sõime rõõmsalt õhtust. 

»Teiste üksuste kamraadid on siin paraja sigaduse korraldanud," ütles 
sidemees relvade puhastamise ajal, vaadates metsaservas seisvate Vene len- 
nukite suunas, mida meie lennuväe esimesed rünnakud olid veel maapinnal 
tabanud. 

Olime ennast paljaks koorinud ja meie enesetunne oli ülihea. See viis mu 
mõtted tahtmatult nendele pildikestele, mida aastate eest hoolega suitsu- 


pakkidelt välja olime lõiganud ja albumisse paigutanud: ,,Välilaager vaenlase 
tagalas." 


Siis aga hakkas äkki pea kohal vihisema. ,, Neetud!" kirus komandör, kes 
mu kõrval poris lebas. Ta ei pidanud silmas tulelööki, vaid seda, et olin pi- 
kali tema sõdurivõileibade otsas. Nii ebaromantilised olid meie tuleristsed. 


Lennuvälja ümbritsevasse metsa peitunud venelased olid end selle päeva 

esimesest ehmatusest kogunud ja hakkasid meid tulistama. Olime taas tan- 
kides veel enne, kui õieti taipasime, mis mäng siin käib. Ning siis sõitsi- 
me oma esimesse öölahingusse, otsekui oleksime seda aastaid harjutanud. 
Imestasin ka ise, kui rahulikuks me suutsime jääda isegi asja tõsidust teades. 

Tundsime ennast vanade sõjameestena, kui aitasime järgmisel päeval 
Alytuse tankilahingus Neemenit forsseerida. Kuidagi meeldiv oli tunneta- 
da, et vaatamata üksikute masinate rivist väljalangemisele olid meie tankid 
Vene lahingumasinatest üle. 

Pealetung edenes kiiresti. ,,Pilsudski tee" hõivamisele järgnes läbimurre 
Vilniuse suunas. Olime uhked ja enesekindlad, sest juba 24. juunil oli Vil- 
nius vallutatud. Uskusime, et oleme juba üht-teist kogenud, ega märganudki 
rünnakupingest tekkinud rampväsimust. Alles peatuspaigas kukkusime ja- 
lapealt maha ja magasime nagu surnud. 

Me ei muretsenud eriti. Kes oleks suutnud pealetungi peatada? Ehk mee 
nutas mõni, et meie pealetung kulges mööda sama teed, mida kasutas omal 
ajal suur Prantsuse keiser Napoleon, kes 129 aastat tagasi andis selsamal 
kuupäeval ja kellaajal rünnakukäsu oma võitudega harjunud sõjaväele. Kas 
see kummaline kokkusattumus oli tõesti juhus? Või tahtis Hitler tõestada, 
et ei korda suure korsiklase vigu? Meie, sõdurid, uskusime igal juhul oma 
tegude õigsusse ja heasse vedamisse. Ja see, et me tulevikku ette ei teadnud, 
tuli sealjuures kasuks ning me olime täis tahtmist edasi tungida ja sõda ruttu 
lõpetada. 

Leedu rahvas tervitas meid kõikjal vaimustusega. Meis nähti vabastajaid. 
Olime üllatunud, kui avastasime saabudes pea kõikjal, et juutide poed on 
tühjaks tehtud ja purustatud. Arvasime, et see oli võimalik ainult Saksamaal 
Kristallööl, ning mõistsime vihaselt hukka pööbli hävitustöö. Pidevalt edasi 
liikudes ei olnud meil aga aega selle üle mõtiskleda. 

Juulikuu alguseni olime kaasatud jälituslahingutesse Daugava suunal. 
Deviis kõlas: ,,Sõita, sõita ja veel kord sõita, ööd ja päevad läbi." Juhtidelt 
nõuti võimatut. Peagi istusin ise juhiistmele, et üleväsinud kaaslasele mõni 
tund puhkust anda. Kui vaid seda kohutavat tolmu poleks olnud! Sidusime 
rätikud näo ette, et tee kohal hõljuvates tolmupilvedes oleks võimalik hin- 
gata. Olime vaateava kuulikindla klaasi juba ammu alla lasknud, et üldse 
midagi näha. Peen tolm tungis kõikjale nagu jahu, higist läbiimbunud riided 
kleepusid keha külge ja olime pealaest jalatallani kaetud halli kihiga. 

Kõik oleks olnud talutavam, kui meil olnuks piisavalt joogipoolist, aga 
sellega oli lugu täbar: kaevud võisid olla mürgitatud, mistõttu oli nendest 
joomine rangelt keelatud. Nõnda siis sööstsime igas peatuspaigas kastist 
välja lompe otsima ja selle supi pealt riisuti roheline kiht. Nii sai vähemalt 


huuli niisutada ja taas natuke aega vastu pidada. 

Tungisime peale Minski suunas. Pärast linnast põhja pool peetud lahin- 
gut moodustus esimene suurem kott, ületati Berezina ja sõideti Vitebski 
poole. Pealetungi tempo ei aeglustunud. Varustamine ei jõudnud enam õie- 
ti järele, ammugi mitte jalavägi, sammus ta siis kui tahes kiiresti. Keegi ei 
hoolinud maanteega piirnevatest aladest. Sinna jäid maha partisanid, keda 
hiljem pidime tundma õppima. Peagi jäid ka pagaritöökojad lootusetult 
kaugele ning kroonuleivast sai haruldane delikatess. Kuigi linnuliha oli kül- 
lalt saada, tüütas taoline ühekülgne menüü peagi. Mõtted kartulile ja leivale 
ajasid suu vett jooksma. Kuid pealetungil sõdurid, kelle kõrvus kõlavad eri- 
teadaannele fanfaarid ja trummipõrin, ei võta midagi eriti traagiliselt. 


See tabas meid 8. juulil. Mul tuli esimest korda tankist välja hüpata. 

Meie tank oli kõige ees. Rünnak toimus maatasa põletatud Ulla juures, 
kuhu meie pioneerid olid üle Daugava ehitanud õhitud silla kõrvale pon- 
toonsilla. Seal murdsime Daugava kaitsest läbi. Meid tabati just enne seda, 
kui jõudsime teisel pool jõge paikneva metsa servani. Asi käis välkkiirelt: 
tank sai pihta, metalliragin, kaaslase karjatus - ja kohe välja! Radisti istmele 
oli kukkunud suur tükk tankisoomust. Käsku ootamata väljusime tankist. 
Maanteekraavis tagasi roomates tõmbasin käega üle näo ning taipasin, et 
olin samuti pihta saanud. Radist jäi ilma vasakust käest. Kirusime habrast 
ja paindumatut Tšehhi terast, millest Vene 45 mm tankitõnekahur niivõrd 
kergesti jagu sai. Meie enda tanki soomuse tükid ja needid tegid rohkem 
kahju kui vaenlase mürsu killud. 


Minu logisema löödud hambad lendasid peagi sidumispunkti prügi- 
ämbrisse, kilde aga näost ei eemaldatud, sest arvati täiesti õigustatult, et 
need tulevad ise välja. 

Eesliinile tagasi sõitsin ma pöidlaküüdiga. Kuni Vitebski lähistel kompa- 
niile järele jõudmiseni juhindusin põlevatest küladest. Lõõmav linn värvis 
öötaeva veripunaseks. Kui olime järgmisel päeval Vitebski hõivanud, tun- 
dus meile, et nüüd hakkab sõda tasapisi tõeliselt pihta. 


Pealetung, kaitselahingud, hävituslahingud ja jälituslahingud vaheldu- 
misi. Järgneva kolme nädala sündmuste kohta on mu päevikus vaid mõned 
read: 

11.07 kuni 16.07: Pealetung Vitebski-Smolenski piirkonnas asuvate 
vaenlase vägede ümberpiiramiseks Demidovo-Duhhovštšina kaudu Jartse- 
vo peale (Smolenski-Moskva kiirtee). Dnepri forsseerimise lahingud Ratši- 
no JUUTES; 


17.07 kuni 24.07: Kaitselahingud Jartsevo ja Vopi ümbruses. Kaitsela- 
hingud Vopi-Votrja positsioonil. Hävituslahingud Smolenski kotti suletud 
vaenlase vastu: 

25.07 ja 26.07: Jälituslahingud Daugava ülemjooksul; 

27.07 kuni 4.08: Kaitselahing Jelnja ja Smolenski lähistel; 

Kaitselahingud Vopi jõe ääres ja Belõi all. 

Nende lahinguandmete kuiva loetelu taga peituvaid kannatusi oskab 
mõõta vaid see, kes tollastes heitlustes ise osales. Kõrvalseisjas võib nen- 
de kirjeldus tekitada kahtluse, et tegu on liialdustega. Seepärast lubage mul 
nendest lähemalt rääkida, kuna ise tollal neid lahinguid pealt näinud laadu- 
rina ei ole ma võimeline andma ülevaadet toonastest operatsioonidest. 

Me kõik pingutasime ja leppisime ebameeldivustega, kuna olime veen- 
dunud, et õnnestumine on võimalik vaid siis, kui kõik kaasa löövad ja kogu 
jõud mängu pannakse. 

Mõnikord katkes kannatus, kui keegi keeldus oma ülesandeid ja kohus- 
tusi täitmast. Ükskord vandusime pärast kuuma võitluspäeva koledal kom- 
bel, kui saime teada, et sellal kui meie kuivanud kurgud asjatult joogivett 
ootasid, võttis pataljonikomandör meie kohviveega vanni. Ülema uskumatu 
käitumine käis meil üle mõistuse. Kuid kujutlus vannis istuvast ülemast pa- 
kub nii ohtralt ainet pilgeteks ja sõdurinaljadeks, et peagi nautisime asja 
lõbusat külge. 


ESIMESEDT-34d 


Meile mõjus masendavalt uudis venelase esmakordsest rünnakust 
T-34ga! Olime tõeliselt üllatunud. Kuidas võis juhtuda, et seal kõrgemal 
pool ei teatud midagi selle suurepärase tanki olemasolust? T-34 pani meid 
kõiki oma hea soomuse, ideaalse kuju ja võimsa 76,2 mm pikaraudse suur- 
tükiga värisema ning seda kartsid kõik Saksa tankid kuni sõja lõpuni. Mida 
me pidime nüüd nende meie mehi hulgakaupa ründavate masinatega pihta 
hakkama? Oma kahuritega suutsime Vene tankidele vaid koputada, sees aga 
võisid venelased rahulikult skatti mängida. 37 mm kahur oli toona meie 
kõige võimsam tankitõrjerelv. Heal juhul võisime T-34 torni tabada, torni 
kinni kiiluda ja tohutu vedamise korral tanki võitlusvõimetuks muuta. Olu- 
kord ei andnud just palju lootust. 

Ainus päästja oli 88 mm õhutõrjekahur, millega võis ka sellele uuele tan- 
kile mõjusalt vastu astuda; seetõttu hakkasime peagi varem nii mõnigi kord 
naeruvääristatud õhutõrjekahurit väga hindama. 

Ivan otsekui tajus me hämmingut ja ründas neil päevil rindel suure hur- 
raaga. Algul arvasime, et meie jalavägi ründab innukalt, saime aga ruttu 
targemaks. Kui Moskva oli meie meelest juba haardeulatuses, hiilis meisse 
kartus, et selle sõjakäigu kiire lõpuga ei saa enam kindlalt arvestada... 

Kui sain 4. augustil 1941 marsikäsu Erlangeni 25. tanki-reservpataljoni, 
segunesid minus kergendustunne ja masendus. Kolme päeva eest olin oma 
vormirõivaste õlakutele lisanud allohvitseripaelad. 

Erlangenis sooritasime auto- ja tankijuhieksamid ning jõudsime seejärel 
Berliini lähedale Wünsdorfi, et osaleda 8. ohvitseride kursustel. 

1. veebruaril 1942 sain teada, et ma ei läbinud kursust. Ilmselt ei võtnud 
ma asja piisavalt tõsiselt, nagu ka Gert Meyer ja Klaus Waldenmeiergi meie 
rühmast. Peale selle poleks ma tohtinud esitada järgmist küsimust: ,,Kas re- 
servohvitserid on samuti inimesed?" Tundsin end kohustatuna seinatahvlile 
oma kahtlusi usaldama, kuid see küsimus ei leidnud ülemate heakskiitu. Nii 
lõpetasimegi kursused veeblite ja kadettidena, ilma et oleksime sealjuures 
pahased olnud. Vastsed leitnandid pidid nimelt jääma teenistusse reservvä- 
gedesse, meid aga viidi kohe vanasse rügementi tagasi. 


Meid läkitati lohutussõnade saatel teele. Vaneminspektor, keda me kõik 
austasime, kuna ta oli isiksus ja tegi oma tööd südamega, ütles hüvastijä- 
tuks, et usub meie edusse rindel, kus me kindlasti suudame oma sobivust 
ohvitseriks paremini tõestada. Tal oli õigus. Ma meenutan teda tänaseni ja 
õnnitlesin mõttes bundesveeri, kui sain teada, et kolonel Philipp on Ander- 
nachi väljaõpperügemendi komandör. 


VANASVÄEÜKSUSES 


Leidsime oma rängalt räsitud rügemendi Gžatskist talvepositsioonidelt. 
Tanke jätkus veel kõigest ühe kompanii jagu, ülejäänud kaotati kurikuulsa 


1941./42. aasta talve taandumislahingutes. ,,Teid me ootasimegi," tervitasid 
meid kamraadid. ,, Näidake nüüd ometi, mida te olete õppinud!" Aimasime 
nende tähendusrikast irvitamist kuuldes halba. Saime ülesande tegutseda 
lumekoristuskomandodes, mis pidid rünnaku ajal tankide ees teed puhasta- 
ma, et need kinni ei jääks. Viibida mustas vormirõivastuses tankide ees lu- 
mel - see oli tõesti peenike värk! Vastu ootusi läks kõik hästi. Meie olukord 


oli siiski parem kui tankisti vormis rünnakule suundunud kaaslastel. 


Kadedusega nägime ikka ja jälle, kui hästi olid venelased meiega võr- 
reldes varustatud. Rõõmustasime südamest mõne kodumaalt täienduseks 
saabunud tanki üle. 10. kompanii varustati tankidega täielikult ning lõpuks 
oli mul võimalik asuda oma rühma etteotsa. 1942. aasta märtsist kuni juuni 
lõpuni pidasime venelaste vastu kaitselahinguid Gžatski talvepositsioonidel 
ja Vjazma idaosas, seejärel aga paigutati meid ümber Sõtševka piirkonda, 
kust suundusime rünnakuile Belõist ida poole. 

Nende lahingute ajal esitati mind edutamiseks, kuid paar päeva hiljem 
oleksin äärepealt oma pagunitest taas ilma jäänud. 

Minu rühm seisis metsateel. , Kena kant!" hüüdis tankijuht ning tal oli 
õigus, sest igast ilmakaarest paistsid üksnes mets ja võsa. Teisel pool teed 

algas eikellegimaa. Tee ääres seisis tankitõrjekahur. Vähesed jalaväelased ja- 
gati meie vahel ära. Minu nelja tanki juhid ja laadurid olid parajasti sööma 
minemas ja mu mõtted tegelesid juba toiduga, kui algas tulevärk ja venelane 
ründas. Meeskondadest puudusid pooled mehed ning ükski tank ei olnud 
lahinguvalmis. Kaotasin kannatuse, asusin juhi kohale ja sõitsin mööda 
metsateed tagasi. Teised minu kolonni tankid järgnesid, sest arvasid, et side 
on katkenud. Nad juhindusid käsust järgneda taolistel puhkudel rühmajuhi 
tankile. 

Paarsada meetrit sõitnud, sain aru, millise jama ma olen kokku keera- 
nud. Tankitõrjekahuri meeskond ja käputäis jalaväelasi kaotasid minu lah- 
kumisel viimsegi toetuse. Pöörasin ruttu otsa ringi ja jõudsin endisele po- 
sitsioonile tagasi. Vaprad jalaväelased olid kaevikutes rahu säilitanud ning 
rünnaku juba tagasi löönud. Tankitõrjekahuri sihtur ütles mulle: ,,Kuulge, 
kangelased, kui teil kõhutuul tõmbab, siis pole küll vaja eesliinile tulla!" Sei- 
sin nagu vaene patune ja kinnitasin, et midagi selletaolist enam ei juhtu. 

Tundsin seda ehmatust kontides veel mitu päeva hiljemgi. Kui kiires- 
ti tekkis niisugune lühiühendus ja kui jubedalt see oleks võinud lõppeda! 
Loomulikult oleksin pidanud kohale jääma, ehkki me ei olnud ründamiseks 
valmis. Asi jõudis mulle kohale paari minutiga, kuid viga oli sõitma hakates 
juba tehtud. See lugu oli hea õppetund ja püsis mul alati meeles, kui pidin 
edaspidi alluvaid hindama. Olin rõõmus, et sain oma vea parandada, enne 
kui meie üksus Orjolist põhja poole ümber paigutati. Vähemalt oli mu sü- 
dametunnistus edutamist oodates puhas. Enne aga pidin staabikompaniis 
pioneerirühma juhina seda eriala tundma õppima. 


KATASTROOF 


Lesisime rindest kaugel punkrites. Ühel hommikul hüüdis mind ärrita- 
tud ülem: ,,Kuulge, Carius, vaadake - see on nagu kinoringvaade! Kas see 
on võimalik!?" Värskelt varustatud Luftwaffe välidiviis liikus meie öömajast 
möödudes rinde poole. Mul hakkas süda rinnus kloppima, sest see nägi väl- 
ja nagu muinasjutt. Leivakotist kuni kahurini oli kõik uus. Me nägime relvi, 
mida tundsime seni üksnes kuulu järgi: kuulipilduja MG 42, 75 mm pika 
rauaga tankitõrjekahur ja muudki imestamapanevat. Nendega ei saa tõesti 
midagi valesti minna ning see andis lootust, et ka meie üksused saavad 1õ- 
puks korraliku uue varustuse. Need eesliini poole veerevad üksused pidid 
garanteerima meie rindelõigus rahuliku talve. 

Ülemal tekkis muidugi kiusatus neid uhkeid relvi lähemalt näha ja me 


sõitsime rindejoonele luurele. Seal käis suurejooneline askeldamine. Meile 

tundus, nagu viibiksime väljaõppeplatsil. Allohvitserid kandsid uhkeid 
nokkmütse, sõdurid asusid veidi nõutult ja igavledes positsioonidel. Valitses 
täielik võitluspaus, ja kuulipildujad MG 42 olid uuesti sisse pakitud, et neid 
mitte kahjustada. Sõdureid ei õnnestunud kuidagi pehmeks rääkida, et nad 
neid tundmatuid imeasju ka meile näitaksid. Meid valdas halb eelaimus. 
Mis juhtub siis, kui venelane ründab? Ta on positsioonidest läbi murdnud 
juba ammu enne, kui relvad jõutakse lahinguvalmis seada. 


Meie kartused said üsna pea tõeks. Ühel hommikul ärkasime kirde suu- 
nast kostva madala mürina peale. Kuulatasime mõne minuti, siis aga ei pi- 
danud punkrites enam vastu. Jäine lumetorm lõi meil hinge kinni ja puhus 
peaaegu pikali. Venelastele oli see ideaalne rünnakuilm. Häiret ootamata 
äratasime kompanii. Meie eelaimus läks täide - varsti teatati venelaste läbi- 
murdest. 


Luftwaffe ahastava diviisiülema leidsime oma positsioonilt. Ta ei tead- 
nud talle alluvate üksuste asukohti. Vene tankid tegid kõik maatasa, enne 
kui tankitõrjekahurid jõudsid üldse tule avada. Ivan oli viimse kui ühe uue 
relva sõjasaagiks võtnud ning diviis oli kõigi nelja tuule poole laiali pilluta- 
tud. Õnneks jäi vaenlane lõksu kartes pärast esialgset kiiret edu seisma ning 
meie rügement suutis suure vaevaga läbimurde tõkestada. Valitses kohutav 
segadus. 


Kui grenaderiüksus küla poole marssis, lehvitasid neile Saksa 
Luftwaffe vormis mehed, kes aga seejärel kohe kohutava tule avasid - vene- 
lased kandsid nimelt sõjasaagiks saadud talverõivaid. Meile anti käsk tulis- 
tada Luftwaffe mundris mehi, sest need said olla ainult venelased. Selle käsu 
ohvriks langesid aga kahjuks ka meie purustatud ründesalkade mehed. Kui 
järgnevatel nädalatel kuulsime MG 42 tärinat, võisime mürki võtta, et laskja 
on venelane. Ise me ei olnud veel saanud kasutada ühtki sellist kuulipildu- 
jat ning meie grenaderid pidid enamasti piirduma ainult venelastelt saagiks 
võetud relvadega. 


Meid ajas marru mõte vastutavate inimeste saamatusest - nad oli täiesti 
kogenematule ja puuduliku väljaõppega väeosale parimad relvad välja jaga- 
nud ja selle siis kohe rindele paisanud. Kui hea oleks meil olnud neid inime 
si ja relvi rakendada järgnevate nädalate ründe- ja kaitselahingutes Beljaje- 
vi-Kozelski-Suhhinitši joonest lõuna pool! 


Värske leitnandi ja pioneerirühma ülemana osalesin ühes väga jubedas 
rünnakus. Meie ülesanne oli tankide teelt miinid kõrvaldada. Ma imestasin 
ka ise, et pääsesin kõigest käekrümustusega. Oskasin nüüd pioneeriüksuste 
tööd hinnata. 

Olin rõõmus, kui mind tagasi vanasse kompaniisse paigutati. Kohtasin 
seal oma endist komandöri August Dehlerit. Temast oli vahepeal saanud 


18 


veebel ja enesestmõistetavalt sõitsime ühes rühmas. Need rünnakud, milles 
me nüüd külg külje kõrval osalesime, tõid meie pataljonile kaasa suurimad 
kaotused sõjakäigu algusest saadik. 

Venelased kasutasid ohtralt tankitõrjepüsse, mis suutsid läbida kõikide 
meie tankide soomuse. Kaotused olid väga rängad. Paljud kaaslased said 
tankis surmavalt haavata või pääsesid raskete vigastustega. Öiste rünnakute 
ajal olime kui peata kanad. Venelased lasksid meid hästi lähedale, ja kui 
me neid viimaks märkasime, oli juba hilja ennast kaitsta, sest tankioptika ei 
võimaldanud öösel täpselt sihtida. 

Peaaegu täieliku kaitsetuse tunne tõmbas meie närvid viimseni pingule. 
Õnneks saabusid sel ajal kodumaalt esimesed vähesed 75 mm pikaraudse 
kahuriga tankid Panzer IV ja tugevama soomustusega tankid Panzer III, 
millel oli 50 mm pika rauaga kahur. See oli otsekui lootusekiir, mis meile 
Venemaal nii tihti silmapiiril oli terendanud. Olime olnud täiesti meele- 
heitel ega usaldanud enam oma tanke. Nüüd kogusime taas veidi julgust ja 
kannatasime ära viimase ebaõnnestunud rünnaku Plavski kaudu Belevile. 

Vahepeal jõudis kätte 1943. aasta jaanuarikuu ja ma tahtsin veel enne 
peatset puhkustekeeldu kodumaale jõuda. 

Minu ärasõidu eelõhtul juhtis August Dehler kõva pakase eest maasse 
kaevatud tanki süvendist välja. Viltides Dehler libastus jäätunud teekallakul, 
kukkus vasaku tankiroomiku ette ja takerdus sellesse, tankijuht aga ei mär- 
ganud midagi. Meeskonna kisa peale peatati küll tank kohe, kuid roomik 
oli juba jõudnud Dehleri reieni ning mees suri silmapilkselt, ilma et oleks 
häältki teinud. Nii kaotasin ma ühe oma parima sõbra. 

Nüüd olin tõesti valmis puhkusele minema. Ootasin rõõmuga kodu- 
maale ja vanematekoju jõudmist. Aga saatus oleks otsekui mu õnnele vastu 
seisnud, sest varsti sain telegrammi teatega minu üleviimisest 500. reservpa- 
taljoni. Murdsin pettunult pead selle üle, miks mind enam oma vana kom- 
panii juurde tagasi ei lubatud. 

Segaste tunnetega jõudsin Putlosi, olles kindel, et pean jälle laskmiskur- 
sustele minema, kuigi oleksin selle asemel palju meelsamini rindele vana 
üksuse juurde tagasi sõitnud. Alles komandantuuri ilmudes sain teada, et 
rindekogemustega ohvitserid ja mõned idarinde kompaniid said siin välja- 
õpet uuel tankil , Tiiger". ,Tiigrist" rääkisid äkki kõik, kuigi keegi ei teadnud 
midagi täpsemat. Olime näinud paari sama tüübi eelmist mudelit, mis aga 
ei meeldinud meile eriti. 

Kursusi juhendas kapten von Lüttichau. Tundsin teda sõjakäigult Vene- 
maale. Mulle ei meeldinud, et ta määris mulle kaela kasiinoohvitseri koha. 


Loe: 'lank IV ehk Panzerkampfwagen IV, sama Panzer I—I puhul. 

Kedagi nooremat polnud võtta ja mul polnud midagi parata - nitševoo'! 
Alles hiljem taipasin, et see koht oli mulle õnnistuseks. 

Kolisime ümber Paderborni, kus asus 500. reserv-õppepataljon, mis 
hakkas tulevikus vastutama kõigi ..Tiigritega" varustatud üksuste eest. 

Kasiinoohvitserina sain tuttavaks kapten Schoberiga, kelle kompanii 
saabus Venemaalt ümberõppele. Von Lüttichau kui tema hea sõber andis 
mulle selgesõnalise käsu täita kõik Schoberi soovid alkohoolsete jookide 
hankimise asjus. Schober võttis meelsasti tilgakese ning ilmus mu juurde 
peaaegu iga päev, sest minu käes olid hoiul napid alkoholivarud. Aja jooksul 
õppisime teineteist tundma ja hindama. Ma tajusin, et olen talle sümpaatne, 
ja mitte üksnes Prantsuse vermuti lisaportsjonite tõttu. Istusime sageli koos 
tema kompanii sõduritega. Olin üliõnnelik, kui ta ühel heal päeval küsis: 
»»Carius, kaste tahaksite minu kompaniisse tulla?" ..Täidan käsku, kohe, här- 
ra kapten!" Ma ei suutnud oma õnne uskuda: esialgu moodustati vaid kaks 
kompaniid, järelikult oli kogu ohvitseride kursuselt vaja kõige enam kuut 
meest. Ja mina olin nende hulgas! Minu ettepanekul võttis Schober oma 
asetäitjaks ülemleitnant von Xi, keda ma juba 21. rügemendist teadsin. 

Kohe pärast seda ümberpaigutust vabastati mind lõpuks kasiinoohvit- 
seri kohalt. Schober oli kõva napsitaja ja arvatavasti varustas ta muu hulgas 
alkoholiga ka kogu kompaniid. Kui mõne tähtsa nina vastuvõtuks nõuti pu- 
delit, tuli mul ..aupaklikult" teatada, et järel pole enam piiskagi. Noh, vähe- 
malt ei pidanud mu järeltulija varusid üle võtma - üleandmine käis lihtsalt! 

Sain nüüd täielikult pühenduda kompaniile. Kui Schober mind esitles, 
meenusid mulle taas kaassõdurite märkused sõjaväkke astumisel. Mul ei 
lähe iial meelest ülemveeblite Riegeri ja Delzeiti näod. Hiljem kirjeldasid 
nad oma esmamuljet, mis tipnes konstateeringuga: ,,Kuule, mees, kust sa 
selle alaealise välja õngitsesid?" 

Loomulikult oli võõral rindesõdurite seas raske usaldust võita. Kuid 
mul läks hästi - juba enne Prantsusmaale ,.Tiigrite" järele sõitmist olin ma 
väeosaga kokku kasvanud, otsekui oleksin alati nende hulka kuulunud. 
Kahjuks kutsuti kapten Schober ära, sest talle anti käsutada pataljon. Tema 
lahkumiskõne, milles ta palus meestel usaldada mind sama palju kui teda 
ennast, jäi mulle kauaks meelde ja sai mulle kohustuseks. 

Täitsin oma kohuseid kogu südamest ja pärast paarikuist teenimist osu- 
tusime pataljoni teistest kompaniidest edukamaks, kuna meil olid väikse- 
mad kaotused. Kui Schober kompanii kapten Radtkele üle andis, ei julgenud 
ma seda lootagi. Kolmandat kompaniid juhtis kapten Oehme, esimene aga 
omandas alates 1942. aasta sügisest kogemusi ,,katsekompaniina" idarinde 
põhjalõigus. Pärast komplekteerimist pidime siirduma Leningradi lähistele. 


Ni 


Mitte midagi (vene k). 


Carius on ülemleitnant von Schilleri kohta kasutanud kogu tekstis lühendit ,v. X." 

BRETAGNEIS 


Esialgu liikusime siiski lääne suunas, Ploermeli Bretagneis. Kompanii 
majutati mahajäetud ja lagunenud mõisa, ülem ja tema asetäitja elasid lin- 
nas erakorteris. Isiklikult eelistasin elada koos kompaniiga. Enne lahingusse 
suundumist oli ju vaja üksteist tundma õppida. Kompanii oli selle eest tä- 
nulik, mistõttu talusin rõõmuga kõiki ebameeldivusi meie ,,lossi" väikeses 
umbses pugerikus. 

Takistusi kohtasime juba sissekolimisel - vana tall tuli korda teha, enne 
kui see võis meile peavarju pakkuda. Polnud ei puupõrandaid ega narisid. 
Tahtsin kord meestele paar põhupalli varuda, kuid naabertalus keelduti ilma 
komandantuuri loata mulle midagi andmast. Sõitsin siis linna komandan- 
tuuri, kuid see oli juba kinni. Kirjutasin talumehe rahuldamiseks ise tõendi. 
Kohe tuli pataljonist kaebus. Mind päästis üksnes peagi ees ootav idarindele 
saatmine - muidu oleks mulle riisumise või millegi selletaolise eest koh- 
tuasi kaela määritud. Meenutasin seda tihti pärast sõda, kui olin näinud, 
kui hämmastavalt lihtsalt Prantsuse okupatsiooniväed meid oma vajaduste 
katmiseks enda huvides ära kasutasid. 

Sain sellal oma südametunnistusele ka ühe sõjakuriteo kohtuotsuseta 
mahalaskmise näol. Linna ääres lasketiirus oli käes minu järjekord, kui naa- 
bertalu kukk jooksis üle laskeraja. Oli küll antud korraldus loomad laskmise 
ajaks kinni panna. Ma olin juba püssi välja sihtinud, kui minu ja märklaua 
vahele ilmus kukk. Komandör hüüdis veel midagi, kuid liiga hilja. Niikuinii 
poleks ma loobunud märklaua poole sihtides kõikide rõõmuks kuke pihta 
laskmast. Ta käis paar korda uperkuuti, mistõttu polnud sealt enam söö- 
gikski suurt midagi võtta. Ülem tegi mulle parajasti peapesu, kui jooksis 
sõimates kohale kalli kadunukese perenaine. Teda ei rahustanud ka raha, 
sest tema jutu järgi oli kadunuke küla parim kukk. 

Prantsusmaal viibimise juurde käis loomulikult ka punane vein, mis 
meeldis eriti meie kompanii austerlastele. Peaaegu igal õhtul pidin end taas 
kord üles ajamaja neid voodisse talutama. Kuna üle poole kompaniist moo- 
dustasid juhtide, sihturite ja tankiülematena teenivad allohvitserid, ei olnud 
valveallohvitser enamasti võimeline asja lõpetama ja ma pidin seetõttu pea- 
aegu alati isiklikult keelutunni välja kuulutama. Kuid ka see õnnestus alles 
pärast pakutud klaasi tühjendamist ja Viini laulukeste kuulamist. 

Kohustuslikku drilli ei võtnud me eriti tõsiselt ja teesklesime ülema 
nähtavale ilmumisel agarust, et mitte ebameeldivalt silma torgata. Ma olin 
muuseas õnnelik koos oma meestega veedetud paari muretu päeva üle enne 


rindele minekut. 
Hakati koostama transpordisalku, kes pidid ,,Tiigrid" Saksamaalt ära 

tooma. Ühe salga tankide kohaletoomine usaldati minule. Nii sinna- kui ka 
tagasisõidul tegin peatuse Pariisis. Linn ja sealsed elanikud huvitasid mind 
suhtlemisraskustele vaatamata väga. Ma imetlesin prantslaste suhtumist. 
Jumal ise teab, et nad olid sõja kaotanud, kuid nad ei halvustanud oma sõ- 
dureid ühegi sõnaga. Meie ees vältisid nad igasugust kriitikat. Kaotatud sõja 
järel iseenda poriga loopimine pidi jääma meie, sakslaste eesõiguseks. 

Pariisis pidasid meie sõdurid end ülal nii, nagu oleks sõda juba võide- 
tud. Selline käitumine tundus ebaloomulik, kuna ma ei suutnud unustada, 
et juba mõne nädala pärast peame taas venelastega sõdima. 


» TIIGRI" PORTREE 


Tagasisõidul suutsime muidugi mõelda ainuüksi uuele tankile. Kuidas 
»Tiiger” käituma hakkab? Väline kuju oli küll kõike muud kui ilus ja meel- 
div: mõjus töntsakana, peaaegu kõik pinnad olid vertikaalsed, ainult ni- 
naosa oli keevitatud kaldu. Ümarate vormide puudumise korvas tugevam 
soomustus. Paradoksaalsel kombel tarnisime venelastele vahetult enne sõda 
suure hüdraulilise pressi, millega neil õnnestus oma T-34 ja T-43 nii ele- 
gantselt voolujoonelisena toota. Meie relvaeksperdid ei pööranud sellele tä- 
helepanu, sest nende meelest ei oleks nii paks soomus ealeski vajalik olnud. 
Nüüd pidime leppima tasapindadega. 

Meie , Tiiger" polnud küll just iludus, kuid selle head omadused äratas 
vaimustust. Seda oli sama lihtne juhtida kui sõiduautot ja kahe sõrmeliigu- 
tusega sai tõsta võimsuse 700 hobujõuni. Kaal oli 60 tonni, kiirus 45 km/h 
maanteel ja 20 km/h maastikul. Tanki säästmiseks sõitsime maanteel siiski 
ainult 20-25 km/h ja maastikul veelgi aeglasemalt. 

Loomulikult vastutas masina lahinguvalmiduse ja korrasoleku eest kõige 
rohkem tankijuht. See mees pidi olema asjalik ning juhtima mitte istmiku, 
vaid peaga. Kui mees oli terane, ei jätnud , Tiiger" teda iial hätta. Suure- 
pärasel tankijuhil (teistsuguseid ,Tiigrite" peale ei lastudki) pidi olema ka 
maastikuUmnetus. Ta pidi õigesti liikuma ja alati vaenlasele ka komandöri 
etteütlemiseta parima nurga all vastu astuma. Ainult nii oli tankikomandö- 
ril võimalik täielikult vaenlasele pühenduda ning vaid nõnda sai rühma- või 
kompaniiülem oma tanke rünnaku ajal õigesti juhtida, ilma et oleks olnud 
sunnitud pidevalt maastikku jälgima. 

See positsioon nõudis ka ohtralt söakust, sest tankijuht oli ainuke mees 
tankis, kes nägi kõige rohkem, kuid pidi sellal, kui tank tulistas ja ülejäänud 
meeskond vaenlasega võitles, jääma täiesti passiivseks. Ta aitas vaadelda ja 
pidi täielikult usaldama kaaslasi tornis. 

Tankijuhi eelkirjeldatud omadused aitavad mõista, miks paljud ko- 
mandörid pole pärit mitte sihturite, vaid just nimelt tankijuhlide ridadest. 
Mainigem vaid kaht nime: Kerscher ja Linck olid alguses tankijuhid. Minu 
lemmik Karl Baresch asus kohe pärast mu haavatasaamist 1944. aastal tan- 
kiülema kohale. 

Lubage mul avaldada veel mõned huvitavad andmed, mis näitavad, et 
kellelgi meist ja eriti tankijuhil ei lõppenud töö pärast lahingut, vaid alles 
siis õieti algas, et järgmisel päeval jälle vormis olla. 

Kütusepaakide maht oli 530 liitrit ehk 27 20-liitrist kanistrit või kolm 
vaati. Sellise kütusekogusega saime maastikul läbi sõita napilt 80 kilomeet- 
rit. 

Iseäranis talvel oli tähtis aku eest hoolitseda. Akut tuli mootorit tööle 
jättes aeg-ajalt laadida ja seda eriti juhul, kui oli vähe sõitmist, sest siis võis 
ette tulla, et tank ei käivitugi. Sellisel korral pidi kaks meeskonnaliiget välja 
minema ja tanki tagant mootori vändaga käima lööma, nagu tehti vanemat 
tüüpi lennukitega. Et see polnud lahingus ja vaenlase vaateväljas just eriline 
rõõm, peaks olema kõikidele arusaadav. Ometi juhtus nii mõnigi kord, et 
aku oli liiga nõrk. Peagi leiutasime rindel elegantse meetodi, kuidas hoiduda 
tankist väljumast. Appi kutsuti naabertank, mis pööras kahuri tahapoole 
ja sõitis tasakesi vastu esimest tanki. Seisev tank lükati liikuma ja mootor 
hakkas tööle enamasti juba paari meetri järel. 

Akutoitega töötasid raadio, sise- ja välisvalgustus, ventilaator ja kahuri 
elektrisüüde - arusaadavalt oli akude hooldamine väga tähtis. 

Mootorit jahutasid üks 120 liitrine radiaator ja neli õhkventilaatorit. 
Sooja õhu väljalaskmiseks hädavajalikud õhutusribid paiknesid masina ta- 
gaosas ja olid sagedamini tanki rivist välja langemise põhjuseks kui kuulid 
või killud, mis vigastasid õhutusribide all asuvat radiaatorit. 

Mootorisse läks 28 liitrit õli, käigukasti 30 liitrit, veermiku reduktorisse 
12 liitrit, torni ajamisse 5 liitrit ja ventilaatori ajamisse 7 liitrit. Kaks suuri 
õhufiltrit püüdsid tolmu. Kujutage vaid ette, kuidas mootor imeb seitsme 
kilomeetri läbimisel endasse 170 000 liitrit õhku. Sellise distantsi peal kee- 
rutatakse tolmu üles kahe hektari suuruselt maa-alalt - inimene hingaks 
niisuguse tolmukoguse sisse kümne päevaga ja seda juhul, kui ta istuks tan- 
kipäral kõige tolmusemal kohal. Loomulikult oli õhufiltrite puhastamine iga 
sõidu eel möödapääsmatu. Kui õhufilter oli kogu aeg puhas, võis tank läbida 
rännakul ühe mootoriga 5000 kilomeetrit. Musta õhufiltriga ei saanud ühe 
mootoriga sõita isegi 500 kilomeetrit. 

Mootorit toitsid neli topeltkarburaatorit ning nende tööd jälgis pööre- 
te regulaator. Õrn karburaator oli Saksa neljataktiliste bensiinimootorite 
suurim puudus, võrreldes Vene tankide robustsete diiselmootoritega. Saksa 
tanki mootori eeliseks oli aga suurem paindlikkus. 

Poolautomaatsel käigukastil oli kaheksa edasi- ja neli tagasikäiku. Juhti- 
misseade võimaldas ühe roomiku juhtimisest üle jäävat võimsust edastada 
teisele, nii et pööramisel liikus üks roomik edaspidi ja teine tagurpidi. Tan- 
kidel Panzer 1-IV kadus see jõud pööramisel. Varem oli tanki juhtimiseks 
tarvis kasutada jõuvõtteid, ent , Tiigri" juht istus rooli taga ja valitses 63 ton- 
ni kaaluvat masinat otsekui sõiduautot. 

Veermiku kummalgi küljel oli kaheksa telge ning igal teljel liikus kolm 
kanderatast roomiku peal ja ühtlasi toetas seda, samas kui Saksa kergemat 
tüüpi tankidel olid nii kanderattad kui ka tugirullikud. Mõelge vaid, kui pal- 
ju rattaid tuli ..Tiigril" maha monteerida, kui mõni seespoolne ratas vajas 
väljavahetamist. 

Kõige võimsam oli 22-liitrine mootor 2600 pöörde juures minutis. 3000 
pöörde puhul kuumenes mootor peagi üle. Enne kui tanki rongiga trans- 
portima asuti, oli vaja lahingroomikud vahetada kitsamate vastu, kuna 
muidu oli see külgedelt vagunist laiem ja ohustas vastassuunas liiklejaid. 
Tankide raudteel vedamiseks olid konstrueeritud spetsiaalsed kuueteljelised 
80-tonnise kandevõimega vagunid, mis saatsid kõiki üksusi rindepiirkonda. 
Et säästa raudteesildu, tuli kahe , Tiigri" vahele haakida vähemalt neli teist- 
sugust kaubavagunit. 

Torni pööras hüdrauliline ajam. Sihturi jalad asusid kiigelaual. Varbaid 
alla surudes liigutas ta torni paremale, kannaga vajutades vasakule. Mida 
kaugemale ta vastavas suunas kaldus, seda kiirem oli liikumine. Relvad tor- 
nis tegid täispöörde kõige aeglasemalt 60 minutiga ja kõige kiiremini 60 
sekundiga. See tagas äärmiselt täpse sihtimise ning osav sihtur ei pidanud 
isegi käsitsi laskesuunda korrigeerima. 

Tänu suurtüki elektrilisele päästikule piisas lasu vallandamiseks väikese 
sõrme kergest puudutusest, mistõttu oli võimalik vältida pea möödapääs- 
matut jõnksatust, mis tekkis mehaanilisele päästikule vajutamisel. 

Kõige ohtlikumad vastased Venemaal olid T-34 ja T-43. Mõlemad tankid 
olid varustatud 76,2 mm pikaraudse kahuriga, mis oli meile eestpoolt ohtlik 

juba 600 meetri, külgedelt 1500 meetri ja tagant 1800 m kauguselt. Taba- 
des vaenlase tankil õiget kohta, saime selle hävitada oma 88 mm kahuriga 
juba 900 m pealt. ..Tiigriga" T-34 kombel kujult võrdväärne, kuid tervikuna 
viimasest parem oli tank ,,Stalin"', millega me tutvusime alles 1944. aastal. 
KV-1, KV-85 ja teisi harvem ette tulevaid vaenlase tankitüüpe ja suureka- 
jk Rasketank , Jossif Stalin" c-hk IS-2. 

Rasketank KV ehk ,,Kliment Voro.šilov'! KV-85 puhul on tõenäoliselt peetud silmas 


85 mm suurtükiga tanki KY. 

liibrilisi iseliikuvaid suurtükke' ei hakka ma siinkohal kirjeldama. 
Täielikult komplekteeritud ,Tiigrite" kompaniis oli 14 lahingumasinat. 
Nende tulejõud oli suurem kui tervel õhutõrjekahurite pataljonil (kolm pa- 
tareid, igaühes neli kahurit) kokku. Kuna ühe , Tiigri" valmistamine mak- 
sis veidi alla miljoni riigimarga, komplekteeriti nendest rasketankidest aga 
vähe pataljone. Sellise kompanii ülema õlgadele langes tohutu vastutus... 


KIIRMARSIGA LENINGRADI RINDELE 


Olles , Tiigritega" põgusalt tutvust teinud, hakkasime ida poole liikuma. 
Ploermeli linnakeses tähistati parajasti Kristuse pühima ihu ja vere suurpü- 
ha. Linnavalitsusele anti teada, mis kell me laadima asume, et usklike rong- 
käik oleks enne tankide raudteejaama jõudmist lõppenud. Kuid see, et Sak- 
sa rinne Leningradi all täiendust vajas ja kaassõdurid meid kannatamatult 
ootasid, siinseid inimesi ei huvitanud. Laadima saime hakata alles siis, kui 
olime kolm tundi kannatamatult oodanud. 

«Tiigreid" püüti saladuses hoida. Presendiga kaetud tankidest ei tohti- 
nud ainsatki kruvikest välja paista. Sellegipoolest valdas meid kahtlus, et 
vaenlased tunnevad neid uusi tanke juba sama hästi kui meie. 

Mõistsime, et tegemist on tõelise kiirrännakuga. Lühikene peatus tehti 
pelgalt veduri vahetamiseks. Metzist saatsin koju telegrammi, kuigi kaht- 
lesin, kas mõnel lähedasel õnnestub nii ruttu Zvveibrückenist Saarimaale 
Homburgi tulla. Kuid õigele sõduriemale pole miski võimatu. Kui meie eše- 
lon kohale jõudis, ootas ta juba perroonil. Mul oli tõesti õnne: just nimelt 
siin vahetatigi vedurit. Sain oma ema tutvustada üksusele, kellega koos ma 
rindele sõitsin. Õnneks me ei aimanud läbi Saksamaa Leningradi suunas 
kolistades seda, mis meid ees ootab. Meil olid ju uued tankid ja seetõttu 
suhtusime tulevastesse sündmustesse rahulikumalt kui kõikide varasemate 
operatsioonide eel. 

Me uudistasime presendiga kaetud hiiglasi peaaegu armastusega - nen- 
dega võis juba üht-teist peale hakata! ..Tiiger" oli meie tankide hulgas ras- 
kekaallane. 

Tank Panzer 1 ehk Kruppi sportmudel, nagu sõdurid seda nimetasid, oli 
nõrgim. Meeskonnas oli kaks meest, kaalus see vaevalt kuus tonni ja relvas- 
tuseks oli kaks kuulipildujat - Venemaa-sõjakäigule seda kaasa ei võetud. 
Panzer ILs istus kolm meest, see oli veidi raskem kui Panzer I ja lisaks oli 
tal ka üks 20 mm kiirlaskekahur. Seda kasutati veel operatsioonidel vähesel 


Carius kasutab Vene iseliikuvate suurtükkide kohta väljendit ..Sturmgeschülz" ehk 


i ündesuurlükk". 

määral ja ainult luure-eesmärkidel kergerühmades. Tank Panzer III mees- 
konda kuulus viis meest. See kaalus natuke alla 20 tonni ning tal oli 50 mm 
lühikese rauaga (hiljem pika rauaga) kahur ja kaks kuulipildujat. Sellega oli 
enam-vähem võrdväärne Tšehhi tank 38 T, millel oli aga viletsam teras ja 
pealegi see viga, et meeskond oli kõigest neljaliikmeline. Tankikomandör 
pidi üheaegselt nii vaatlema kui ka tulistama. 

Iga pataljoni raskekompaniis leidus tank Panzer IV. Sellega sõitis samuti 
viis meest ning kaal jäi 22 ja 28 tonni vahele. Kuni 1942. aasta lõpuni oli 
see tank varustatud 75 mm lühiraudse, seejärel aga samasuguse kaliibriga 
pikaraudse kahuriga. 

Panzer V oli tuntud kui ,,Panter" ehk sõjakogemusi arvesse võttev uus 
mudel. Meeskond oli viieliikmeline. 42 tonni kaaluval tankil oli 75 mm üli- 
pika rauaga kahur, kaks kuulipildujat ja samasugune torni pööramise meh- 
hanism nagu ,Tiigril". 

Ka ,Tiigris" olime viiekesi. 88 mm suurtükk - seesama, mis end hiilgava 
õhutõrjekahurina oli tõestanud ja mida uue tankitõrjekahurina veel pikema 
rauaga kasutati -, kaks kuulipildujat, poolautomaatkäigukast ja 700 hobu- 
jõuga mootor lisandusid 60 tonni kaaluva masina muljetavaldavale välimu- 
sele. Varsti pidime seda tanki läbi ja lõhki tundma õppida. 


Meie sihtjaam asus Gattšina lähistel ja seal elasime läbi esimese ebaõn- 
nestumise. Puudus otsmine kaldtee ja ,,üle külje" maha laadimisel kukkus 
üks , Tiiger" ninali. Pahaendeline algus! 

Esimese kompanii kogemused ei olnud samuti julgustavad. Meie kaas- 
lased tiirutasid Leningradi lähistel ringi juba alates 1942. aasta 4. septemb- 
rist, tegid esimese nelja nädala jooksul kaasa esimese kaitselahingu Laadoga 
järvest lõuna pool, seisid seejärel 11. armee asupaigas Leningradi ümber 
positsioonisõjas ning osalesid 12. jaanuarist kuni 5. aprillini 1943 teises 
kaitselahiugus Laadoga järvest lõunakaarde jäänud Pogostje piirkonnas ja 
lõuna pool Kolpinot. 

Kaotused lahingus olid vältimatud ja soise pinnase tõttu oli selge, et aeg- 
ajalt peab meeskond oma tanki hülgama. Olime saanud käsu, et mitte min- 
gil tingimusel ei tohi ,, Tiiger" venelaste kätte langeda, kuid tihtipeale tuli 
õhitud relvadega põlenud tank maha jätta. Need vrakid ja rusud andsid ve- 
nelastele piisavalt palju informatsiooni selle kohta, et meil on uued masinad, 
hargnevate lahingute ajal leidsime venelaste juurest lausa laitmatuid ,. Tiigri" 
kirjeldusi. Igal Ivani! olid need olemas, et õppida tundma meie nõrku kohti. 
Kuna meie juhtkond ei olnud veel instruktsioone valmis saanud, kasutasime 
edukalt oma väljaõppe juures Vene trükiseid, mis juhtisid meie tähelepanu 
ka tankide haavatavatele kohtadele. 

Meie , Tiigrite" debüüt toimus 22. juulil 1943 ja sellele järgnesid kaheksa 
nädala jooksul igapäevased etteasted. See oli kolmas Laadoga lahing. Vene- 
lane püüdis kõikide vahenditega juba kolmandat korda taastada maismaa- 
ühendust Leningradiga, et kasutada jälle Stalini-nimelist kanalit' ja Volho 
vi-Leningradi raudteed. 

21. juulil paigutati meid rongile. Kavandatud lõppsihini me ei jõudnud- 
ki, vaid venitasime suure hädaga Mga lähedal asuva väikese Snigiri raudtee- 
jaamani. Laadisime ,, Tiigrid" ülepeakaela vagunitelt maha, kusjuures Vene 
suurtükid tulistasid juba meie lähedusse ja laadida tuli jälle ilma eesmise 
kaldteeta. 

3. kompanii saadeti otseteed lahingusse ning kapten Oehme ja leitnant 
Grünewald olid enne meie ešeloni saabumist juba langenud. 

Ivan läkitas meile kallale terved ründelennukite parved, mis oli täiesti 
harjumatu asi. Vaarudes niitsid need meie Stukasid jäljendades maha kõik, 
mis ette sattus. Trassile jäid lebama metsikud inim- ja loomakorjuste ning 
hävitatud varustuse kuhjad - samasugust pilti nägin ma veel üksnes tagane- 
misteedel läänes 1945. aastal. 

Tee peal saime sõita ainult öösiti ning isegi siis oli aeglaste hoburakendi- 
tega üksuste tõttu peaaegu võimatu edasi liikuda. 

Sattusime nõiakatlasse ja lõime venelastega lahinguid kuni septembri 
lõpuni. Kumbki pool ei saavutanud edu, mõlemale langesid osaks pelgalt 
kaotused. Sinjavino, kõrgendik X, Masuuria tee ja Punkriküla on nimed, 
mis tuletavad kõikidele ellujäänutele meelde, kui rasked need lahingud olid. 
Päev päeva järel käis võitlus siin ja seal, tähtsad positsioonid vahetasid oma- 
nikku vahel mitu korda päevas. 

Kord saadeti meie kompanii Punkrikülla. Ründasin kagust ja pärast mu 
külla sisenemist pidi mind toetatama pealetungiga edelasse jäävast metsatu- 
kast. Kohale jõudes ootasime teist «Tiigrite" rühma asjatult ja ma ei saanud- 
ki teada, miks teise kompanii kaaslased meid ikkagi hätta jätsid. Me pidi- 
me tankitõrjekahuritega üksinda võitlema ja nägime ka mõnd tanki, varsti 
ei teadnud me aga enam, kus on meie esimene, kus tagumine pool. Tänu 
vedamisele pääsesime sealt minema, ilma et oleksime venelast kõigutadagi 
suutnud. Ma olin ülimalt õnnelik, et kõik , Tiigrid" on jälle koos, sest kellel 
oleks selles segadikus olnud aega kanda vastavalt käsule hoolt selle eest, et 
ükski vigastatud ,, Tiiger" maha ei jääks! 

Iga , Tiigri" komandörile oli muuseas torniistme kõrvale kaasa pandud 
püstises mürsuhoidjas lõhkelaeng, et ta saaks suurtüki kergesti õhku lasta. 
See oli veel üks naljanumber lisaks komandöri ümber vedelevatele käsigra- 
naatidele, millest ma oleksin meelsasti loobunud. Nii oli juhul, kui tank sai 


Valge mere - Läänemere kanal. 

täistabamuse, tankikomanädörile garanteeritud, et ta ei lange venelaste kätte 
või vähemalt - et teda üldse ära ei tuntaks. Mina igatahes hoidsin padruni- 
hoidjas napsipudelit. See rahustas viit meeskonnaliiget paremini kui lõhke - 
padrun! 

Mõnikord oli tõesti tunne, et ainult alkohol aitab neid neetud lahinguid 
taluda. Olime pettunud, et ei saavutanud nende uute tankidega loodetud 
edu. Meie üksus vahetas ülemat sama tihti kui Sinjavino kõrgendik oma- 
nikku. Langesid paljud kamraadid: kolmanda rühma ülem, siis allohvitser 
Pfannstiel ning lõbus austerlane Ploermeli mõisa päevilt allohvitser Kienzle, 
kes oli ehtne viinlane selle vanas heas tähenduses. 

Pahameelt tekitasid ka nii paljud rinde vahetus läheduses rakendatavad 
mõttetud abinõud. Näiteks oldi tuldud ideele Tosno ümbruse sooteid tu- 
gevdada, neid puiduga sillutada ja asfalteerida. Maantee oli jõudnud juba 
Gattšinani ja nüüd lähenes sile sõidutee rindele. Venelased tundsid rõõmu, 
kui nad said peagi ehk 1944. aasta jaanuaris alanud pealetungi ajal kasutada 
meie ideaalseid maanteid, sellal kui meie pidime peaaegu kolm aastat lep- 
pima roigasteedega. 

Roigasteed olid omaette peatükk! Kes on nendel sõitnud, võib sellest lu- 
gusid pajatada. Hoolimata paljudest ,,taskutest", olid ummikud vältimatud 
ning isegi rindest kaugel oli teetammilt kõrvale sõita võimatu, kuna otse 
kahel pool teed algas madal soomets. 

Sellisel ..teedevõrgul" sõites torkasin taas kord negatiivselt silma. 
Tulin koosolekult ja suundusin eesliinile, kiirustades nagu alati. Äkki tuu- 
tutas keegi minu taga pööraselt. Oleksin pidanud ..taskusse" keerama ja ta 
mööda laskma, sest tal oli ilmselt võimsam masin ja kiirem asi ajada kui 
mul. .Taskusse" sõitmine tähendas aga pikemat peatust, kuna katkematus 
liiklusvoolus ei peatunud mitte keegi, et saaksin tee peale tagasi sõita. Niisiis 
liikusin edasi, kuigi nägin enda taga sõitval masinal staabi lippu. 

Ühes tavapärases ummikus jäime lõpuks seisma ja juba oligi kõrge ülem 
mul kukil. See oli kapten armeedegrupi Nord ülemjuhataja Lindemanni 
staabist, kes mulle korralikult turja kargas. Kui ma talle seletasin, et minu 
viibimine rindel on sama tähtis kui tema inspekteerimine ning ta ei sõidaks 
siin, kui meie mehed eespool rinnet ei kaitseks, nõudis ta minu teenistus- 
raamatut. , Te kannate endast ülemjuhatajale ette ja saate tema käest peape- 
su!" kuulutas ta pahaendeliselt. 

Järgmisel päeval saingi siis peapesu: Lindemann võttis mind muheldes 
vastu. Ta oli läänerinde lahingutes tutvunud minu isaga ja peapesu asemel 
leidis aset mõnus vestlus. 

»Selle[ mehel veab ka alati," tõdesid mu kaaslased, kui naasin aru and- 
mast rahulolevalt muiates. 

Laadogast lõuna poole jäävas rindelõigus oli venelane pärast nädalaid 
kestnud lahinguid lõpuks peatatud ja andis meile natuke rahu. Meid tõm- 
mati eesliinilt tagasi ja me lõime oma laagri üles Gattšina lähistel Tšernovos. 
Peaaegu kõik masinad vajasid remonti ja neil tuli välja ravida tavalised laste- 
haigused. Meie ülem kutsuti tagasi, kompanii juhtimise võttis aga üle senine 
asetäitja leitnant von X. Kuni järgmise suveni olin mina kompaniis tema 
ainuke ohvitser. 

Minu ülesanne selle puhkepausi ajal oli läbi sõita Leningradi viivad teed 
ja Gattšinast põhja poole kulgev rannikutee, samuti nende vahele jäävad 
ühendusteed. Pidin sealjuures astuma kontakti rindel paikneva jalaväega 
ning kontrollima kõikide sildade ja ülepääsude kandevõimet. Vajaduse kor- 
ral laiendasid pioneeriüksused need ,.Tiigrile" sobivaks ja varustasid meie 
taktikalise tingmärgi ehk mammutiga. Kahjuks sai ka siin meie tööst kasu 
pelgalt venelane, kui ta 1944. aastal ründas. 

Luuresõitudel oli mul võimalus Leningradi rinnet tundma õppida. Tras- 
sile paistis kilomeetrite kauguselt sadamakraana, mis oli meile juba palju 
tüli tekitanud, sest see kujutas endast venelaste suurepärast vaatluspunkti, 
mida suurtükiväelased ei suutnud kuidagiviisi hävitada. Eesliinil Leningradi 
trammiliini lõpp-peatusse jõudes ja puruks lastud trammivagunite juurest 
linnale pilku heites küsisin ma endalt üha uuesti, miks me 1941. aastal linna 
ei vallutanud. Tollal polnud ju siin mingisugust mainimisväärset vastupanu. 

Ühelt vangi langenud vene sanitarilt, kes oli polkovniku autot juhtides 
miini otsa sõitnud ja pidi seejärel karistuseks ründeüksuses sanitarina tee- 
nima, saime teada, et 1941/42. aasta talvel oli linn nälga suremas ja laipu 
laoti riita nagu puid. Nüüdseks olevat elu Leningradis peaaegu normaalne. 
Elanikud käivad rahulikult tööl. Niikuinii on teada, millal ja kuhu saksla- 
sed tulistavad, kellel lisaks kõigele napib ka laskemoona. Kui teised vangid 
rääkisid, et 1941. aastal polnud linnas enam peaaegu ühtegi sõdurit ja vene- 
lased olid Leningradi juba praktiliselt loovutanud, sai ka viimsele kui ühele 
toiduvedajale selgeks, et seda viga ei ole enam võimalik parandada. 

Kuigi rinne oli siin peaaegu kolm aastat paigal seisnud, polnud tehtud 
midagi olulist selleks, et tõhusalt takistada venelaste pealetungi, mis pidi 
ju lõpuks ikkagi tulema. Pärast kolme aasta möödumist ehk 1943. aasta sü- 
gisel oli diviisiülematele lubatud, et kodumaalt saadetakse ekskavaatorid, 
mis kaevavad eriti ohtlike rindelõikude taha tankitõrjekraavid. Kui masinad 
lõpuks saabusid, oli maa niivõrd külmunud, et nende kasutamine polnud 
mõeldavgi. Järgmisel kevadel oskas venelane neid kindlasti paremini raken- 
dada. 

Leningrad idarinde kõige põhjapoolsema tugipunktina oleks hästi sobi- 
nud välja ehitatud positsioonidel talvitumiseks ja olnud soodsaks lähteko- 
haks edasisteks rünnakuteks 1942. aasta kevadel. 

Leningradi hõivamisele eelistati aga Moskva ründamist. See pealetung 
takerdus porri, kui Venemaa pealinn oli juba haardeulatuses. Ei kirjalikud 
ega suulised mälestused suuda edasi anda seda, mis toimus kurikuulsal 
1941/42. aasta talvel. Saksa sõdur pidi ebainimlikes tingimustes vastu seis- 
ma talves karastunud ja suurepäraselt relvastatud Vene diviisidele. Külmu- 
nud käte-jalgadega, poolnäljas ja vaimselt muserdatud meestest koosnevad 
rügemendid - või õigemini see, mis oli nendest järele jäänud - pidasid kuu- 
de kaupa vastu ning see oli hullem kui põrgu. Praegu tundub olevat mõiste- 
tamatu, et me üldse suutsime terve talve nendel primitiivsetel positsioonidel 
vaenlasele vastu panna. 


Eks küsige nende meeste käest, kes veetsid esimese talve ja vahest ka paar 
järgmist idarindel, miks nad ei tunne kaasa sellistele, keda sõja ajal kaitse- 
võime õõnestamise, sabotaaži või muude süütegude eest karistati karmilt 
või saadeti koonduslaagrisse, kuid pärastpoole ülistati kui kangelasi ja märt- 
reid. Kas rindesõdur heitles siis surmaga puhtast rõõmust? Eks olnud ju 
temagi jaoks õnnemäng, kas ta pääseb eluga ja näeb jälle kodumaad? Jumal 
ise olgu tunnistajaks, et keegi ei tohi meile ette heita, nagu oleksime talunud 
seda kõike seepärast, et meile meeldisid nii väga Hitleri pilk, Goebbelsi hääl 
ja Göringi vorm! Kuidas küll saab võrdsustada mõisteid ,,valitsus" ja ,,isa- 
maa"? Me hoidsime positsioone ja andsime endast parima, sest ,,seadus nii 
käskis". Ning kui me enam ei suutnudki sellele mõelda, sest olime kannatus- 
test, külmast ja näljast poolsegased, siis pidasime vastu hirmu pärast ja vais- 
tu sunnil, kuna meil oli tunne, et kogu Õhtumaad ähvardab idast suur oht. 


kosutasime seda nõmedat sõda needes Leningradi all. Kuid loomulikult 
me läksime rünnakule, kui selleks käsk anti. Vahest ongi see Saksa sõduri 
hing, mida tihtipeale vastuoluliselt näidatakse - nõuda endalt vastu oma 
paremat äratundmist sellist panust, mis toob kaasa üle ootuste suure edu ja 
muudab näiliselt kindla kaotuse võiduks. 


KAITSELAHINGUID NEVELI ALL 


Rinne oli Laadoga läheduses veidi rahulikumaks jäänud, aga veel enne 
kui jõudsime hinge tõmmata, üllatas meid uus ümberpaiknemiskäsk. Te- 
gevuspiirkonnaks sai Neveli ümbrus. Venelane oli seal äkitselt rünnanud 
ja Neveli vallutanud. Rünnak tuli niivõrd ootamatult, et osa sõdureid tabas 
see kinos. Tekkis korralik paanika. Neveli komandant pidi hiljem andma 
sõjakohtu ees vastust ohutuseeskirjade jämeda rikkumise pärast - ja seda 
asja eest. 


Nüüd oli meie ülesanne hoida iga hinnaga vabana Velikije Luki - Neveli 


30 


- Vitebski tee, et jalavägi saaks teest ida pool võimalikult soodsale positsioo- 
nile asuda. Lõppude lõpuks tuli Ivan ju tagasi lüüa. 

Mõne ootamatu seiga põhjal saime aimu, millise vastasega meil on tegu. 

1941/42. aasta talvest saadik oli meie eesliinis lõuna pool Nevelit lünk 
- seda kohta käsitleti loodusliku takistusena, kuna maastik oli seal täiesti 
soostunud. Üleüldiseks ehmatuseks tõdeti pärast läbimurret Neveli juures, 
et venelasel on õnnestunud väiksemaid üksusi soost läbi tuua trassil sega- 
dust tekitama. Minu tank saadeti üksinda ette kaitsele, ülejäänud kompanii 
pidi hiljem järele tulema. Vaenlast polnud näha. Meie tanki ees kulges pare- 
malt vasakule tee, mis tuli vabana hoida. See tõusis paremale ja 2000 meetri 
kaugusel kadus kõrgendiku taha. Sealt pidi ülejäänud pataljon meiega ühi- 
nema ning tugevdama Lovetsi ja Neveli vahelist liini. 

Oli 4. november. Väljusime tankist ning minu tanki juht, allohvitser 
Köstler, parandas viga saanud vasakut roomikut. Seisime lageda taeva all ja 
vaatasime rahulolevalt, kuidas üle mainitud kõrgendiku lähenevad mööda 
teed meie tankid. Radist ei olnud mulle küll sellekohast teadet edastanud. 
Aga kui hakkasin esimesi tanke selgemini eristama, siis ma kohkusin: tan- 
kil istus jalavägi. Binokkel pihku - ja tõepoolest, venelane isiklikult austas 
meid oma külaskäiguga. Välkkiirelt olime oma kohtadel, ilma et nad oleks 
meid märganud. Küllap arvasid, et meie tank on mahajäetud, ega oodanud 
kokkupõrget vaenlasega. 

Tankijuht Köstler oleks mu kava äärepealt nurja ajanud: tal läks hari pu- 
naseks alati, kui tankid nähtavale ilmusid. Ta ei jõudnud ära oodata, millal 
laskmiseks läheb, ja kõige meelsamini oleks neid ramminud. Mootor oli 
juba käivitatud ja ta hüüdis, et me ometi kord tulistaksime. Ta ei mõistnud 
meie ,rahu". Minu sihtur, allohvitser Clajus, oli joomalembeline vanema 
kursuse tudeng ja vastupidiselt eelmisele ülemale sain ma temaga hästi läbi. 
Kahjuks viis elu meid peagi jälle lahku, sest tema õppepuhkuse taotlus ra- 
huldati. Loodan, et jumal Bacchuse kummardamisele vaatamata lõpetas ta 
õpingud ja töötab praegu kusagil juhtival kohal insenerina. 

Tollal tahtsin ma parajasti hüüda: ,,Tuld!", kui Köstler närvid kaotas ja 
püüdis edasi liikuda. Venelane oli kõige rohkem 60 meetri kaugusel. Clajus 
lajatas talle veel õigeaegselt torni ja kere vahele. Tank keeras kraavi ja hakkas 
tossama. Meeskond ei andnud endast elumärki. Vene jalaväelased jooksid 
tee ääres laiali. Clajus tegeles vaenlase ülejäänud tankidega, mis meeletus 
paanikas üksteisele otsa sõitsid ja end ümber pöörasid, ilma et oleksid mõel- 
nudki lahingusse astuda. Ainult kaks T-34 kaheteistkümnest pääses meie 
tulest. 

Õhtul kutsuti mind põhja poole tagasi, kuna pidime sooritama väikese 
rünnaku Štšelkunitsa juures. Meie vanal kohal võttis kaitse sisse õhutõrje- 

kahur. Kahe päeva pärast olin tagasi ja sain täienduseks veel ühe kolmanda 
kompanii tanki koos komandör veebel Dittmariga. Vene tanke me enam 
pärast sellist keretäit ei oodanud. Ja nagu ikka alahindasime Ivani jäärapäi- 
sust: keskpäeval ilmus ta välja sellesama koha peal, kus kaks päeva tagasigi. 
Sedapuhku olid luugid vähemalt lahinguvalmilt suletud ja tornid paremale 
ette suunatud. Ilmselt oli ta avastanud üksnes õhutõrjekahuri, aga meid, põ- 
hilisi pahandusetekitajaid, märkamata jätnud. 

Vaenlase tankid nägid vaeva oma põlenud masinatest mööda saamisega. 
Neid oli viis. Nad tegid suure vea sellega, et sõitsid kõik korraga ja jälgisid 
ainult kõrgendikku. Kui nad - muuseas väga ebatäpselt - tulistama hakka- 
sid, ärkas ka õhutõrjekahuri meeskond, kes oli täielikult meie peale lootnud. 
Me lasksime kolm tanki puruks, ülejäänutega sai hakkama äkiliselt äratatud 
õhutõrjekahur. Lõpuks tegime veel väikese luuresõidu kõrgendikule. Vene 
lane oli tõepoolest toonud lisarelvastust läbi teedeta soo. Õhtul pöördusime 
tagasi baasi, kus saime korralduse hõivata järgmisel hommikul selle tuttava 
kõrgendiku taga paiknev küla. Oli vaja vabastada tee jalaväerügemendile. 
Õhtuhämarikus toodi mulle veel kaks tanki ja kolm 20 mm neljaraudset 
õhutõrjesuurtükki', mis olid väga tõhusad maismaaobjektide ründamisel. 

Öö oli kuuvalge ja ma otsustasin rünnata võimalikult ruttu, sest arvasin, 
et vaenlase üllatamine korvab meie arvulise vähemuse. Võtsime sisse sellise 
formeeringu: ees sõitis minu , Tiiger", tema järel aga vaheldumisi neljaraud- 
ne õhutõrjesuurtükk ja tank. Sõitsime maskeerimistulede valgel külale hästi 
lähedale. Hämmastaval kombel ei kostnud sealt laskmist. Ilmselt arvas Ivan, 
et läheneb nende enda tankikolonn. Peatusime küla all ja neljaraudsed ava- 
sid tule. Keelust hoolimata tulistas üks sihtur trassist vasakule jäävaid maju 
ning idatuul puhus suitsu tee peale ja varjas nähtavuse. Külas möödusime 
kolmest Vene tankitõrjekahurist, mis rahulikult majade juures seisid. Jao- 
tusime kaitsepositsioonidele ja lõime side rügemendiga, mis marssis külla 
sisse, kammis majad läbi ja alustas hommikul liikumist põhja poole. ÜUa- 
tusrünnak läks korda ilma kaotusteta. Meie käest suutis pääseda ainult kaks 
Vene tanki. Päevase rünnaku puhul oleks vastane meid võimsa tulevärgiga 
vastu võtnud - seda võis arvata saagiks saadud relvastuse põhjal. 


Ettevaatusabinõudest ja rinde riivistamisest hoolimata õnnestus vene- 
lastel vanast rindelüngast läbi imbuda, moodustada pikk peenike ,lohv" 
ning sealtkaudu aina rohkem mehi ja varustust läbi tuua. Meie jõud olid 
liiga nõrgad, et läbimurdekoht tõkestada, venelased omadest ära lõigata ja 
tekkinud katel hävitada. Päevast päeva kasvas oht, et lohv lõhkeb ja venela- 
ne piirab meid ümber. Venemaa sõjakäigul kerkis tihti küsimus: ,,Kes keda 
ümber piirab?" Meid tõmmati lääne poole tagasi, et vältida vaenlase edasist 


20 mm Flak-Vierling 38. 

pealetungi lohvi kaudu. Maastik ei olnud tankide jaoks kaugeltki ideaalne. 
Kuigi oli külm ja lumine, leidus kõikjal siiski soiseid kohti, kuhu oli võima- 
lik kinni jääda. Meile ei meeldinud ka metsad. Ometi oli olukord siin meie 
meelest idarinde põhjalõiguga võrreldes suurepärane. 

10. novembril läksime Pugatšino juures pealetungile ja lõikasime ära 
lohvi ühe haru. Meie teekond kulges umbes viie kilomeetri ulatuses läbi 
kõrge metsa, kus venelased olid varem saanud saagiks kaks Saksa 88 mm 
pikaraudset tankitõrjekahurit. Leidsime need kahurid eest tervena ja kasu- 
tamata. Ilmselt ei osanud Ivan neid käsitseda. Meil ei jäänud muud üle kui 
nood tublid relvad sodiks lasta, et mitte anda venelasele võimalust nende 
läbilöögivõimet meie peal katsetada. Liikusime üsna muretult ja peagi kuul- 
sime kusagilt laske. Üks tank süttis kohe põlema. Õnneks jõudis meeskond 
teise tanki varjule minna ning me katsusime, et ruttu peateele saime. Igata- 
hes selgus, et vaenlane on siia tunginud ainult väheste jõududega. Nende ül- 
dine paigutus jäi aga segaseks. Ka kõrgemal pool ei osatud rindejoone täpse 
asukoha kohta midagi öelda. 

Neil päevil leidis aset üks vahejuhtum, mille puhul me ei teadnud, kas 
nutta või naerda. Kaitseoperatsiooni ajal tuli meile vastu ratsakäskjalg. Sõit- 
sime aeglaselt, et mitte hobust hirmutada. Kui olime kohakuti jõudnud, 
hakkas noor hobune perutama ja hüppas vasaku tankiroomiku ette nii õn- 
netult, et meie komandör ei suutnud küllalt kiiresti pidurdada. Vaene loom 
sai rängalt vigastada, nõnda et ratsanik pidi lasuga tema piinad lõpetama. 
Võtsime käskjala peale ja viisime oma üksusse, kus ma kandsin protokolli, et 
mees ei ole vahejuhtumis süüdi. Kui tagasi jõudsime, oli hobuse surnukeha 
kadunud: leidsin selle väliköögist, kuhu mehed olid ta tanki taga lohistanud. 
Meie napp toidukaart sai seega täiendust, ja eriti veel seetõttu, et külmaga 
on liha võimalik mitu päeva säilitada. Järgmisel õhtul olid söögiks lihapal- 
lid. Meie ülem, kellel polnud tollest vahejuhtumist aimugi, sõi kolm tükki 
ja kiitis kööki tubliduse eest. Kui ma talle tõe ära rääkisin, oksendas vaene 
mees kõik välja. Ta oli veel mitu päeva lihavabal dieedil, kuni oli kindel, et 
viimane kui üks tükike hobusest on ära söödud. 

Paar päeva hiljem oli õhk jälle ,,paks". Viibisime kaitsepositsioonil väike- 
sel kõrgendikul, kust meile avanes hea vaade Sergeitsevo külale. Küla ise oli 
meie käes, aga selle taga olid venelased. Pidime aitama oodatavat rünnakut 
tõrjuda. Vastu õhtut ründaski venelane metsa poolt nelja tanki ja jalaväega. 
Kõrgemalt positsioonilt oli meil hõlbus see pealetung tagasi lüüa. Kõman 
dörid tulid tankidest välja ja juhatasid tuld. Neli T-34 süttis põlema ja seejä- 
rel tõmbusid venelased metsa tagasi. 

Lahingud kestsid vahetpidamatult kuni aasta lõpuni. 25. novembril pi- 


dime toetama 503. grenaderirügemendi üht pataljoni Sergeitsevost lääne 

poole jääva metsa ründamisel. Operatsioon pidi kavakohaselt algama hom- 
mikuhämaruses. Meie tankid olid positsioonidel, kui oma üllatuseks nägi- 
me, et jalaväelased jooksevad püstiasendis metsaserva poole. Panime imeks 
nende hulljulgust ja veel enam seda, et venelased ei teinud neist väljagi. 
Umbkaudu 70 meetrit edasi sõites leidsime mõistatusele lahenduse. Metsa 
poole jooksvad mehed ei olnudki sakslased, vaid venelased, kes olid öösel 
maasse kaevunud ja nüüd meie rünnaku eest põgenesid. Meie grenaderid 
paiknesid meist ühekaugusel vasakul ja paremal ning ootasid meie sekku- 
mist. Ivanil vedas hirmsat moodi, et me hämaras ära eksisime. Pidime nen- 
dega nüüd metsas lahingut lööma, kuigi oleksime võinud nad enne lagedal 
põllul kätte saada. 

Õhtul sai pataljoni ülem kapten Johannmeyer puu otsas olnud Nõukogu- 
de snaipri kuulist raskelt haavata. Kartsime, et ta ei jõua oma kopsuhaavaga 
isegi sidumispunkti. Seda enam rõõmustasin, kui sain 1944 haiglas lebades 
temalt tervituse. Vahetult enne kapteni haavata saamist anti talle Tammele- 
his Rüütliristi juurde, kuid äärepealt ta polekski selle kättesaamiseni elanud. 

2. detsembril saadeti meid ülemveebel Zwettiga Goruška alla, et koos 
jalaväega peale tungida ja ,,lohv" kokku tõmmata. Venelased olid ümbrus- 
konda valitseval kõrgendikul suurepäraselt sisse kaevunud. Selles asjas olid 
nad alati meistrid olnud. Kõrgendiku taga ja kahel pool metsas olid neil 
valmis pandud raskerelvad - tankitõrjekahurid, miinipildujad jms -, mis 
jäid meie laskeulatusest välja. Sõitsime mööda teed, mis viis kehvakese sil- 
lani. Venelasel oli sellest hea ülevaade ja ta tervitas meid miinipildujatulega. 
Olin surmvihane pioneeriüksuse kaptenist ülema peale, kes tõotas meile, et 
kuigi sild pole läbitav, saame sellest paremal kraavist rahulikult läbi sõita. 
Arusaadaval kombel polnud tal tahtmist vaenlase silme all silda kindlusta- 
da. Kuid sama vähe oli ka minul tahtmist kraavi kinni jääda ja venelase nina 
all mõttetut pukseerimismanöövrit sooritada. Varsti ilmus kapten ja nõudis, 
et asuksin kohe rünnakule. Sõnast sündis teine; venelane saatis meie ägedat 
konflikti ,,sõbralike" tulelöökidega. 

Kui jutt läks juba nahahoidmisele, argusele jne, rebisin ma pintsaku kül- 
jest Raudristi, viskasin selle kapteni jalgade ette, istusin tanki ja hakkasin 
sõitma. Kohe vajusin nii sügavale sisse, et sain mugavalt üheainsa sammuga 
tornist maha astuda. Õppetunni saanud kapten oli jalga lasknud ja ma ei 
pannud talle seda pahaks, sest Ivan, kes meie mõttetut ettevõtmist siitsa- 
mast lähedusest jälgis, oleks saanud meile otse torniluugist sisse tulistada. 
Viipasin Zwetti kohale ja me kinnitasime trossi. 

Pigem tänu heale õnnele kui mõistusele ei juhtunud enam midagi hulle- 
mat. Kõigest üks granaadikild rikkus ära mu oimukoha väljanägemise. Kui 
olime tanki suure vaevaga jälle tagurpidi liikuma saanud, lasksin rumalusest 

selle killu oma sihturil välja tõmmata ja haav hakkas hirmsasti verd jooks- 
ma. Ilmselt oli mõni suurem veresoon vigastada saanud. Zwetti pani mulle 
oskuslikult rõhksideme. Esmaabi õppimisest oli tõepoolest kasu. Mul oli 
nüüd peas tore valge turban ja lumisel maastikul oli see ideaalne kaitsevärv. 
Tankid olid valgeks värvitud nagu talvel ikka, nii et kaugemalt ei paistnud 
minu pea üleüldse silma - see oli õnnelik õnnetus. 

Pioneeride kapten saatis mulle õhtul muuseas aumärgi tagasi koos va- 
banduskirja ja kinnitusega, et järgmiseks hommikuks on sild ületatav. Koi- 
dikul sõitsimegi üle tüliobjekti, mis kõikus küll veidi, kuid pidas siiski vastu. 

Tänu õnnele ja osavusele ületasime miinivälja, kusjuures Zwetti sõitis 
minu jälgedes. Viibisime täiesti venelase nina all. Nägime mäenõlval vaen- 
lase laskepesi. Nõnda siis andsime oma jalaväelastele veidi hingetõmbust. 
Zwetti laskis mõlemad miinitõket kaitsnud tankitõrjekahurid kähku puruks. 


17 sake tepnsbusuvnd 

Toonis 1. 
Autori = joonis — Nevcli-Vitebski teel novembris-detsembris 1943 toimunud — lahingutest 

Nüüd hakkasid venelased otse parema külje alt tulistama tankitõrjepüs- 
sidest ja peagi polnud meil enam ühtki töökorras vaateava. Zwetti üritas 
asjatult laskureid tabada, kuid nood mehed ilmusid välja järjest uutes koh- 
tades ja kadusid taas välkkiirelt. Tulistasime mullavalli hea õnne peale kogu 
selle pikkuses, venelased olid aga endas niivõrd kindlad, et loopisid varje 
tagant käsigranaate. Kui me veel pisut maad edasi tungisime, vihises üle 
minu pea esimene tankitõrjekahuri mürsk ning näis olevat asjatu edasi sõita 
seni, kuni jalavägi pole meile järele jõudnud. Seisime mõne tunni, ilma et 
oleksime oma kaaslasi näinud. Nad ei saanud kaevikutest väljuda, sest Ivan 
puude taga valitses kogu selle maa-ala üle. Pidime ka luugid sulgema, kuna 
kartsime, et venelane tulistab meid kõrgemalt. 


Pärast lõunat juhtis Zwetti mu tähelepanu lombile tanki tagaosa all. Ai- 
masin halba. Komandör käivitas mootori ja kohe tõusis termomeeter üle 
110 kraadi. Tankipüssid ja miinipildujad olid tabanud radiaatorit. Mida 
teha? Tanki hülgamine või sleppi võtmine oli selles olukorras võimatu. Pi- 
dime püüdma omaenda jõul vähemalt üle silla saada, nii et kolvid kinni ei 
jookseks. 

Õnnetus ei tule kunagi üksi. Zwetti unustas raadio vastuvõtu peale lüli- 
tada ning mina kuulsin vestlust tema tankis suurepäraselt, kuigi see mind ei 
huvitanud. Selle juhtumi põhjal saab selgeks, kui vajalik on too üleüldiselt 
põlatud drill: igale radistile korrati päevas tosin korda, et kohe pärast side- 
seansi lõppemist tuleb jaam vastuvõtule lülitada, kuid sellises situatsioonis 
ununes see ikkagi. Vehkisin luugi kohal kõrvaklappidega, Zwettile märku 
andes, et tahan temaga rääkida. Lekkiva radiaatori tõttu ei tohtinud me aega 
kaotada. Lõpuks märkas ta vehkimist ja äratas radisti - sugugi mitte leebelt, 
seda ma igatahes kuulsin. Juhatasin tagapoolse tanki komandöri, kes pidi 
pimesi lagurdama, miinide vahelt läbi, ja tema omakorda lootsis meid. Hä- 
davaevu jõudsime sillani, mis sai juba esimesel ülesõidul kannatada, praegu 
aga oli see keskelt sisse vajunud. Hoidsime kõvasti pöialt ja saimegi hakka- 
ma: sada meetrit kaugemal kaitses madal soomets meid venelase pilkude 
eest. Nüüd me enam rünnata ei üritanud. Jalaväele oleks see võimatu olnud. 
Meie haardeulatusse jäävale kõrgendikule poleks keegi elusana jõudnud. 

12. detsembril saadeti meid mööda Vitebski-Neveli maanteed Lovet- 
si poole. Siin avaldas venelane meie positsioonidele ida poolt laial rindel 
survet. Kahel esimesel päeval oli meie ülesanne trassi pidi paar kilomeet- 
rit edasi-tagasi sõita, et teeselda venelasele suuremaid tankiüksusi. 16. det- 
sembril proovis vastane tankide toetusel edasi tungida samalt kõrgendikult, 
kus me paari nädala eest Vene tankitõrjekahuri puruks tulistasime. Tegime 
kohe eduka vasturünnaku, hävitades seejuures arvukalt vaenlase tanke. Ivan 
oleks neid kaotusi vältida saanud, kui oleks kõikide tankidega korraga üle 

kõrgendiku sõitnud. Nemad aga piilusid arglikult ühekaupa välja ning meil 
oli nendega kerge hakkama saada. 

Peaaegu vahetpidamata meie kohal taaruvad Vene ründelennukid teki- 
tasid seevastu palju pahandust. Sellist lendamist tuleb tõesti nimetada taa- 
rumiseks. Minu sihtur allohvitser Kramer võib enda arvele kirjutada kiituse 
ühe idarindel ilmselt ainulaadse tüki eest. Juhuse abiga õnnestus tal tanki- 
kahuriga alla tulistada Vene ründelennuk. See toimus nii - mu hea Kramer, 
keda nende sellide pidev tüütamine vihale ajas, keeras kahuritoru minu näi- 
datud lennukite suunas ja vajutas hea õnne peale päästikule. Teisel katsel 
tabas ta ,,mesilase" tiiba ja venelane kukkus meie taha maha. Samal päeval 
saime veel rohkem õhku: kaks venelast põrkasid kokku ja sadasid alla. 

Õhtul oli mul jalaväerügemendi ülema juures olukorra arutelu, mis kes- 
tis arvatust kauem. Kella kahe ajal öösel asusin lõpuks tagasiteele ja leidsin 
raja äärest parajasti maasse kaevuva jalaväe. Aeg-ajalt tulistas venelane kar- 
abiinist või kuulipildujast üle sõidutee. Oma tankide läheduses hakkasin ra- 
hulikult lõuna suunas ehk ,,kodu" poole kõndima. Igast tankimeeskonnast 
oli aga paar meest kadunud. Nad otsisid mind taga - mu pikk äraolek oli 
nad rahutuks muutnud. Jällenägemisrõõm oli suur: Zwetti rääkis, et meie 
rinne oli sellesama tee juures, millel ma kõndisin, läbi murtud ja tee jäi ei- 
kellegimaale. Vaenlane sai sellal täiendust ja vaevalt et meil oleks õnnestu- 
nud positsioone veel kaua enda käes hoida. Vene väed ja relvastus saabusid 
meie vastumeetmeid kartmata idast täistuledes veoautodel. Meie hõredad 
suurtükivalangud algasid alles siis, kui vaenlase kolonnid olid peaaegu ka- 
dunud. 


Järgmisel päeval ründasime veel kord piki maanteed põhja poole, et anda 
jalaväele võimalus eelmisel päeval kaotatud positsioonid tagasi võita. Vene- 
lane paiknes paremal vahetult tee ääres. Lagedal maastikul seisev ,,Stalini 
orel"' tulistas meie suunas. Üks rakett tabas minu tanki esisoomust. Zwetti 
küsis raadio teel, mis juhtus, kuna ta ei suutnud esialgu suitsus midagi näha. 
Meil oli küll õnne olnud, kuid nüüd lahkusime kiiresti vaenlase vaateväljast. 

Meie jalavägi ei jõudnud ega jõudnud iile tee edasi ida poole. Seevas- 
tu venelased liikusid nüüd paremalt vasakule. Meil oli võimalus imetleda 
Nõukogude komissari külmaverelisust, kui too seisis tule all püsti ja viipas 
kangekaelselt mehi enda poole tulema. Jäi säärane mulje, et kuulipildujad 
ei suuda talle midagi teha. See ajas meid raevu ja Kramer tulistas teda 88 
mm kahurist. Sellegipoolest tühistati meie rünnak ja uus peakaitseliin rajati 
kaugemale lääne poole. 

Kui ma rügemendi staapi jõudsin, oli selle ülem ärritatud: kaks elsaslast 
oli kadunud. Tollal ei tohtinud neid tegelikult enam rindele lasta. Nende 


Vene reaktiK miinipilduja. 

usaldusväärsuse tõttu oli aga erand tehtud ja nüüd kardeti, et nad on üle 
jooksnud ja kogu seltskonna reetnud. Ebameeldiv vahejuhtum oli veel kahe 
sõjasaagiks võetud T 34ga. Mõlemad nüüd juba ,,Saksa" tankid seisid kait- 
sel ja saabusid tagasi õhtuhämaruses. Meie tankitõrjekahur, kellel polnud 
aimugi, et sees on Saksa sõdurid, sai mõlemale pihta. Nende peale maalitud 
risti ei olnud pimedas näha. Sellest peale polnud meie mehi enam võimalik 
sundida trofeetanki istuma. 

Meie päevad Neveli rindelõigus olid lõppemas. Ees ootasid uued 
rasked ülesanded Leningradist lõuna pool. Neveli rinne ei olnud veel 
rahunenud, kui me kiirrännakuga järgmiseks pealelaadimiseks määratud 
raudteejaama poole lahkusime. Meid vajati hädasti Leningradi piirkonna 
taandumislahingutes. Sihtpunktiks oli Gattšina sõlmjaam Leningradi- 
Narva raudteel. Neveli rindelt lahkumise ajal lendasid juba meie taga sillad 
ja raudteetammid õhku, sest rinnet tuli jälle tükk maad tagasi tõmmata. 


Vahepalaks pean nüüd laulma kiidulaulu ühele eriüksusele ja nimelt 
meie remondikompanii päästerühmale. Need mehed said hakkama lausa 
uskumatu teoga. Rühmaülem leitnant Ruwiedel oleks jäänud meelsamini 
oma tankikompanii kaaslaste juurde, kuid ta oli asendamatu, sest sellist 
tööd saab teha ainult tõeline mees. 

Me ei kadestanud teda tõepoolest. Kujutagem endale ette päästerühma 
ülesandeid. Need mehed pidid liikumisvõimetud tankid enamasti vaenlase 
tule all raskete, 18-tonniste puksiiride järel ära tooma. Tihtipeale pidid puk- 
siirid öösel sõitma eesliinile või isegi ettepoole, et tankid vintsidega lahti 
tõmmata ning seejärel sleppi võtta ja minema vedada. Kui pinnas oli nor- 
maalne, oli see veel kuidagiviisi võimalik, kui oma jalaväelased olid rahu- 
likud ega äratanud valgusrakettide laskmisega vaenlase tähelepanu. Oma 
tööd pidid nood mehed aga tegema ka lume ja kiilasjääga. Kahe puksiiri 
taha rakendatud 60-tonnise ,. Tiigri" täpselt liikuma panek nõuab suuri ko- 
gemusi ja tugevaid närve. Ebaõnnestumine tähendas enamasti väärtusliku 
masina kaotust, kuna vaenlane istus meil kõikide taandumislahingute ajal 
tihedalt kannul. 


Jumal tänatud, raudteejaama jõudsime veel enne, kui see õhku lasti. 
Laadisime ennast siis vagunitele ja veeresime Gattšina suunas. Tohutu kii- 
rustamine lubas halba aimata. Ilmselt oli seal paanika ja taas kord oli meie 
ülesanne tuletõrjujat mängida. 


Eelaimused läksid täide. Gattšina raudteejaam oli meie päralejõudmise 

ajal juba kahuritule all ja seal ei saanud enam tanke maha laadida. Peale sel- 
le saabus uudis, et esimene kompanii suunati juba lahingusse ja sai raskelt 
kannatada. Nad läkitati võitlusse otse vagunitest. Nimelt oli venelane üle- 
kaalukate jõududega Leningradi ja Gattšina vahelisel alal lääne poole läbi 
murdnud. Üks pealöögi suund kulges piki rannaäärset teed, teine Puškino 
kõrgendikel Gattšinast ida pool. Nüüd tabaski meid see ette aimatud eba- 
õnn - omal ajal olime kõik Gattšina ja Leningradi vahelised sillad läbi uu- 
rinud, et saaksime need tankidele vastupidavaks muuta. Seda tehtigi, kuid 
nüüd jõudsid kamraadid liiga hilja kohale, et neid sildu õhku lasta. Nii tegi- 
me enam-vähem kogu töö Ivani eest ära, kes sellisel moel takistusteta edasi 
sai liikuda. 

Saabudes kuulsime kurbi uudiseid esimese kompanii hukkumisest. Vene 
tankid piirasid selle teel sisse. Leitnant Meyeri rühm hävitati peaaegu täie- 
likult. Meyer ise laskis ennast maha, kui venelased tahtsid ta vangi võtta. 
Olime nendest uudistest masendatud. Sisimas tegin ülemale etteheiteid, et 
ta rünnakule saatmisega seni ei viivitanud, kuni kõik kompaniid koos on. 
Hiljem sain aru, et tal ei olnud muud väljapääsu: kõik üksused sõitsid teatud 
määral umbropsu, keegi ei orienteerunud lahinguolukorras täpselt. Major 
Jähde oli muuseas parim komandör, kes 502. pataljonil eales olnud. Inime- 
sena oli ta meile ikka eeskujuks, sest ta seisis oma meeste eest jäägitult ning 
kriitilises olukorras viibis alati kohal. Tundsime teda sellisena ega unusta 
iial. 

Paraadvormis — Otto 
Pildistatud 


ilmselt 


Carius 
ateliees 


Rüütliristi ja -Tammelehisega. 


parast Tammelehise 


kätteandmist 


Tankide 


vastuvõtmine, 
1943. 


esimesed õppused ja 


» Tiigrist” 


aastal Bretagne'is —Ploermelis 


Cariuse esimene .,Tiiger" 


tulistamine 

Ulemveebel Rudi /wetti — ..Tiiger" A tikorsendust 
Vasakult: = kapral Lippmann = (radist), = allohvitser Spallek = (laskur), kapral Sehochart, = autor, Meie pataljonmkomandor HtajoP Willey Jahde. Kahjuks anti talle liiga jae GUHULIKOLRU ST 
“ M A sd el »k tesK 4 
Ulemveebel /wetti. = juiüluugis kapral Mouses ji terra asemele tuli teine rnces. Pildil on Jahde koos oma meeskomiagu 


Maastikuõppus --Tiigriga" 


i NAA PA SIMA s ütmis kiireks varpumiseks 
(ümmarguse = komandontorniga = varane = mudel). Tankil on — vabnkuvarv Ni nagi välja meestpoolt” juhtimine. Kogii aeg tuli olla valmis kiireks varni R 

Rünnak = Venemaa -saiakäigu alguses, suu veel tankidega Panzer 


Vana torniga 0 ..Tiiger" 


A a a 


3 


a 


Vilniuse — lähistel saadi esimesed vangid. 


iniene pataljon on teelt maha sõitnud, julgestades pealetungijate tiiba. Oma tanki Panzer 
JH (t) tormi võib näha 0 (Ainust, tanki kõrval seisab selle komandör allohvitser Dehler. 
Debler luikkus lühem — traagilises õnnetuses, = laades jäätunud pinnasel oma = tankile teed 


Aa Pilt on — voetud patidiom = luurerühmale kuulunud tankist Pan 
näidates selle alla 


Pealetung ratkub, Tinipiline olukord maanteel. Kut tekstis vsineb sõna , tee”, 
peuks silmade ette kerkinta just nimelt see pilt Esimese = pataljoni = staabikompanii - soomusjäägrite = rühma 37 mm tankitõrjekahur. 


See rühm tegi enamasti tihedat koostööd = varustusüksustega = ja julgestas neid 


= Ki 
Tehnulise peatuse ajal. Masinad seisavad tihedasti koos. Aga kuna esimese pataljoni ees kud 
liikusid eeliiksused, ol oht kolonni jaoks peaaegu olematu, Musta tankistivormi peal kandsid Tabamuse jaljed autori tankil. Radist jäi tanki tunginud mirsukilu tõttu Ilma ühest kuest, 
mieeskonnaliikmed uhcasalist kombincsooni, mis kaitses vormi maardumise eest autor ava paäses kergelt, kaotades vaid mõne hamba ja saades hhashaavu 

Sellel pildil võib selgesti naha ,uduheit)d' koondvõimsust. Kuigi need ei olnud just lausa lap 


susrelvad, = võis nendega = maastikul - näiteks metsankastes piirkondades - vaga haid tulemusi 


4. kompanii tank Panzer HI saavutada. = Nende = täiendavaks eeliseks oli tohutu suur psühholoogiline = mõju 


N Veekogu labimine. Siin tuli jälgida, et vesi er oleks lubatust sügavam ja 
4. kompanii esimese rühma tank Panzer IH et roonuksõidukid jõesängi kinni ei jääks 

Juurerihma tank Panze 
ank Panzer HI mm — kaimriga = varustatud Vene tank T 34. Need tekitasid sakslastele kõvasti peavalu 


Purustatud Vene soomusauto BA 10 T 34 varasem mudel, esiplaanil BT 7 


hi 

ISTL aasta prub lõpul vallutati Smolensk 


1941. aasta puulis Dnepr aares Orsas 


al 
tal 


Saksa sõdurid uudistavad üht esimest saagiks saadud tanki T 34 


88 mm õhutõrjekahur tulistamas maasihtmärkide = pihta 


KAN 


aenea 


Puruks lastud KV 1 (samuti 76 mm kahuriga). 


Veel üks sakslaste lugupidamise ara teeninud Vene tank Mahajäetud Je tankitörjekahur 

kessta 
8»»P94 


ME 


Sellel — pildil juhatab allohvitseri = auastmes — ohvitserikandidaadist = autor 


Tanki maskeerimine peatuspaigas, mis Venemaa avatud maastikul ei olnudki nii — lihtne 
varustuskolonni = päästmist = teel — rindele 


Pildil parempoolne 21. — rügemendi —tankikomandör allohvitser Meier. = Hiljem sai Meier Veebel Carius oma tankil 20. tankidiviisi 92. suurtükirügemendi adjutandi kapten Jungi 
leitnandiks ja 502. = rasketankipalaljom 3. kompanii -— ülemaks. külaskäigu aial. Carius ja Jung olid = koolipõlvesõbrad. Jung langes umbes neli nädalat parast 
1944. aastal langes ta (iattšinast põhja pool selle pildi tegemist (1942. aasta kevadel) 

Cariuse esimene "Tiiger" (number 213). See oli veel vana komandöritorniga, mille 


Ülemkaprul — Schimmel — poseerib kevadel ühel tankil sõjasaagiks saadud seaga, kes lõpetas oma vertikaalselt avanev luuk paistis kaugele. Hilisem mudel oli lamedam ja luuk avanes küljele 
elupäevad kompanii = toidukatlas. 1 klassi = Raudristiga = autasustatud Schimmel hukkus = vastase 


suurtükitule läbi; — srapnellikild tabas teda otse .südamesse 


47 mm tankitõrjekahur tankil Panzer 1. mis kuulus ilmselt 92. tankijäägripataljoni koosseisu 


Cariuse = tank pildistatuna — teisest = vaatenurgast 

Leitnant Hans Bolter oma ..Tiigris" 1943. aasta suvel. Bolter oli üks 2. kompanii ohvitsere 


Hiljem — edutati ta 1. kompanii ülemaks 


1942. aasta sügisel edutati Carius leitnandiks ja sai esimest korda .idarindelt 
kodumaale = puhkusele — sõita 


Maaliline pilt  Carmse kompanii ühest — Inglist Išcrnovos. = Tank on kaetud valmkuvarviga,a 
Sellel fotol on leitnant von Schilleri (,von X")..luger" koos teiste kompanii tankidega = rännakul esimene parempoolne kauderalas on maha võetud, et veoralas poi iscl pinnasel et -blokeeruks 

JmFlamendes führers 
und Oberften Befehlshabers 
derLDehrmadht 


verleihe ich 
dem 


Leutnant Otto C ar ius 


PT 
Veebel Hermann oli tuntud selle poolest, et tal juhtus oma 0..Tiigriga" alailma - äpardusi. 2 «(8 «PZ «Abt ° 502 
Ta oli hooldusrühmas mi kurikuulus, et teised tankikomandörid kutsusid teda 


Aralv? 


Nõukogude  Ludu — kangelaseks 


das 
Eiferne Kreuz 1. Klaffe. 


Div.Gef.Stand den .23.: Nov. 19.43 


venneass sennenaanned srresevanaunnar tae 4 


Pi 


Generalleutnant und Kommand eur 
äer 290. Jnfanterie-Division 


(Dienftgrad und Dicnfrftellung) 


.Füüreri ja Wehrmachti ülemjuhataja nimel omistan 502. rasketankipataljoni 2. kompanii 


leitnant Otto = Cariusele 1 klassi Raudristi. Diviisi staabis 1943. aasta 23. novembril, 


Veebel Hermann on taas kord oma tankiga kinni jäänud 


kindralleitnant = ja 290. jalaväediviisi . ülem = Heinrichs" 

TAANDUMINE NARVA ALLA 


Gattšina tuli loovutada ja armeedegrupp Nord marssis mööda Gattšina- 
Volossovo-Narva maanteed tagasi. 

Käisid jutud, et piki Narva jõge on välja ehitatud suurepärane positsioon, 
«kaitseliin Panther", kus on võimalik pärast taandumist peatuda. «Kõrvetada 
saanud lastena" olime skeptilised, ehkki räägiti koguni soliidsetest punkri- 
test ja soomustatud positsioonidest. Jalaväelastest kamraadidele oleks olnud 
suurepärane leida eest head varjendid, sest sellel aastaajal oli peaaegu või- 
matu kaevuda või kaitsetõkkeid ehitada. Meie umbusk oligi täiesti põhjen- 
datud: Pantheri liin eksisteeris üksnes paberil. Keegi tollal seal viibijatest ei 
kahetse, et selle kaitserajatise ehituse eest vastutanud isikud kohtu alla anti! 


Nii rõõmutu kui meie kainenemine Narva positsioonidele jõudes oligi, 
hakkas teisest küljest siiski taas paistma lootuskiir. Koos Wengleri grena- 
deridega moodustasime katteüksuse ja selle rügemendiga oli meil suure- 
pärane koostöö. Ülesanne ei olnud lihtne - tuli katta kõikide jala- ja suur- 
tükiväeüksuste taandumist Gattšina-Leningradi piirkonnast. Peaaegu kõik 
väeosad oli vaja tagasi tõmmata mööda ühtainust maanteed, venelane aga 
tungis samal ajal selle maantee ja ranniku vahel üha uuesti ja uuesti meist 
möödudes peale ning katkestas liiklemise teel. Siis oli meie käes kord tee 
vabastada, Ivan aga võis sellal taas järelväge rünnata. Mõnikord tungisime 
kaugemale põhja poole, et vastast maanteest eemal hoida ja takistada teda 
meist möödumast. 


Kord olime taas ranniku suunas edasi liikunud ja seisime kaitseposit- 
sioonil ühes elaniketa külas, mis asus ligikaudu poolel teel maanteelt ranni- 
kuni. Umbes kilomeetri kaugusel kulges tihe mets. Kaitsesime külast välja 
viivat teed. Õhtu eel ilmusid mõned hilinenud jalaväelased. Rõõm oli vas- 
tastikune, sest meiegi tundsime ennast jalaväe toetusega mõnusamalt. 

Kui ilm pimenes, nägin metsast tulemas Vene luurajate salka, kes pidi 
ilmselt välja selgitama, kas küla on vaba. Salk liikus meie poole üsna kart 
matult. Umbes viiesaja meetri kaugusel hüppasid nad äkitselt teekraavi. Me 
avasime küll viivitamatult tule, aga ei suutnud mõnda neist takistada metsa 
põgenemast. Järelikult oli meie ees asuv kõrgendik juba venelase käes. 

Ööd venivad pikaks, kui ollakse tankis kaitsepositsioonil. Minutitest saa- 
vad tunnid ja seda eriti veel talvel, mil päev lõpeb kell kolm ja algab uuesti 
alles pärast üheksat [hommikul]. Mul oli põhimõte viibida tornis üksi ilma 
vahetusmeheta, sest teadsin, kui lihtsalt võib üleväsinud inimene magama 
jääda, ega tahtnud oma mehi liigselt koormata. Neil oli vaja kindlasti maga 
da, et ohu korral virge olla. Juhtus ka seda, et ma tukastasin ja lõin pea vastu 
torniserva - see aga mõjus alati «värskendavalt". Suitsu tehes märkasin alles 

siis, et olen uinunud, kui koni hakkas sõrmi kõrvetama. Sellises olukorras 
tuli vahel ette, et nägin tonte, mis ilmusid veoautode, tankide ja kõikvõi- 
malikul muul kujul, päeval aga osutusid süütuteks põõsasteks või puudeks. 
Aeg-ajalt lasti õhku valgustusrakette, et saaks veidigi lähemat ümbrust vaa- 
delda. Valgustusraketi kustumise järel oli öö veelgi pimedam kui enne. Või- 
maluse korral loobusime valgustusest, sest saime aru, et nii vaid reedame 
ennast ja näeme ikkagi väga vähe. Lahingus oli asi teine. Siis oli sihturil vaja 
sihtida ja see oli pimeduses võimatu, kui just kuu talle abiks ei olnud. 

Hiljuti saime langevarjuga valgusmürsud, mis põlesid kauem. Nendega 
seoses leidis minu tankis aset üks kibedavõitu vahejuhtum. Küsisin endale 
valguspüstoli ja tahtsin seda vinnastada, aga ei tõmmanud kukke päris taha, 
see sööstis ette ja püstol läks tankis lahti. Rakett tormas ringi nagu hõõguv 
hiir. On hämmastav, kui kaua võib valgusrakett põleda siis, kui sa ootad selle 
kustumist. Meil oli õnne, et keegi viga ei saanud. 

Tundide kaupa seisime küla ees julgestuses, ilma et oleks toimunud min- 
gisugust liikumist. Öösel kella kahe paiku aga kuulsin äkitselt miinipilduja 
lasumüra. Miinid langesid küll veidi kaugemale, kuid polnud kahtlustki, et 
sihitakse meie pihta. Varsti tulistati küla juba tihedasti. Venelane oli märga- 
nud, et küla on hõivatud, ja tahtis selle enne lääne poole tungimist puhtaks 
teha. Kuid niisugune käitumine näitas, et tervet «Tiigrite" kompaniid ta kü- 
last eest leida küll ei oodanud. 

Metsa serval nägin tulistamist, mis järk-järgult paremale liikus. Need 
pidid olema tankid, mis sõitsid piki metsaveert, et keerata küla teises otsas 
põllu vahelt külatänavale, kus olid kaitsel ülemveebel Zwetti ja tema taga 
von Xi tank. Astusin Zwettiga ühendusse ja tegin valgusraketi abil kindlaks, 
et üks T-34 liigub Zwettist vähem kui viiekümne meetri kaugusel tema kõr- 
val. Tulistamise tõttu ei olnud mootorimüra kuulda ja vaenlaseti olid tõe- 
poolest juba külla jõudnud. Zwetti tulistas naabri küll põlema, kuid kohe 
nägime imestusega teist T-34 külatänaval vahetult von Xi juures. Sageli sai 
venelastele saatuslikuks see, et nad hoidsid luugid täiesti kinni ega näinud 
seepärast iseäranis öösiti peaaegu mitte midagi. Tankil istusid neil küll ja- 
laväelased, kuid ka nemad said olukorrast alles liiga hilja aru. Von X tahtis 
torni pöörata, aga kahuritoru põrkas vastu Vene tanki ja tal tuli tagurdada, 
et vastast tabada. Mina ise ei julgenud tulistada. See oli üks hullemaid olu- 
kordi, mis ma olen üle elanud! 

Kui Zwetti oli veel kolmele Vene tankile pihta saanud, tõmbus vaenla- 
ne tagasi. Saadud saunast piisas talle. Ülejäänud öö jooksul me raadiosidet 
enam ei katkestanud ning ühel lainepikkusel oli hästi kuuldav ka venelane, 
lärelikult ei viibinud ta meist kaugel. 

Koidikul lähenesid meie jalaväelased veidi ettevaatamatult T-34le, mis 

seisis lausa von Xi kõrval ja millel polnud peale augu keres midagi viga. Kui 
nad tahtsid torniluugi avada, tõmmati see nende üllatuseks jälle kinni. Kohe 
seejärel lendas tankist välja käsigranaat, mis vigastas raskelt kolme kamraa- 
di. Von X võttis tanki veel kord ette, kuid alles pärast kolmandat lasku tuli 
Vene komanäör tankist välja ja vajus raskesti haavatuna kokku. Ülejäänud 
venelased olid surnud. Tõime Vene leitnandi diviisi, kuid teda ei saadudki 
üle kuulata, sest tee peal suri ta haavade kätte. 


See juhtum näitas, kui ettevaatlikud me pidime olema. Venelane oli 
omadele meie asukohta kirjeldanud ülima täpsusega ja tal oleks pruukinud 
vaid aeglaselt torni keerata, et von X sealsamas sodiks lasta. Mäletan, kui- 
das me tookord Nõukogude leitnandi põikpäisust kirusime. Nüüd olen ma 
teisel seisukohal... 


Armeedegrupi Nord taandumist segasid oluliselt venelase ümberhaara- 
mismanöövrid. Taganevad üksused ummistasid taandumisteed üha enam 
ja vastane blokeeris ühtaegu maanteed järjest sagedamini. Meil olid käed 
jalad tööd täis, et tee kuidagiviisi vabana hoida. Sageli oli meil võimalus 
imetleda vastase lahingudistsipliini. Kord lõime tagasi rünnaku, mis soo- 
ritati täpselt nagu õppeväljakul. Paar kilomeetrit meist läänes oli venelane 
täielikus lahingukoosseisus jalaväerügemendi ja tankidega põhjasuunast 
trassi poole tunginud, meie aga liikusime idast vastase vasakule tiivale. 


Nägime sellist näitemängu, millesarnast sõjas harva kohtab. Nagu tih- 
tipeale ette tuli, ei pööranud Ivan tiiva kaitsmisele tähelepanu ja liikus otse 
meie silmade all nagu õppeplatsil. Küla servas peatusime ja avasime esialgu 
tule vaenlase tankide pihta. Nende kaotamine ei paistnud Vene jalaväelasi 
üldse häirivat, sest nad liikusid muretult edasi. Seda ei juhtunud, et kaks 
venelast oleks korraga kõrvuti püsti hüpanud. Kahe-kolme sammu järel 
olid nad jälle nagu maa alla kadunud. Nad jõudsid isegi ilma tankide abita 
maanteele, mille me pidime seejärel uuesti vabastama. Too etendus, mille 
tunnistajateks me olime, tõestas veel kord, kui suure väärtusega on korralik 
lahingväljaõpe ja kui vähe on kaotusi, kui igaüks oskab maastikul õigesti 
liikuda. 


Kui olime taandumistee eestpoolt vabastanud, läks taas ,,kõrbema" jä- 
relvägi. See teater jätkus vahetpidamatult kuni Narvani. Venelasel õnnestus 
ühel ööl isegi diviisi staap sisse piirata. Seda uuesti vabastada ei olnud meil 
raske, sest venelane sai oma pealetungimanöövreid sooritada ainult kiirete 
üksustega - s.t motoriseeritud jalaväe, kergete tankitõrjekahurite ja kerge- 
tankidega. Hommikul jätkas staap edasiliikumist. Viimasena sõitis minu 
tankil kindral. 

Vahetult enne Volossovo sõlmjaama sattusime täbarasse olukorda. Meil 
oli ülesanne hoida iga hinna eest positsiooni Opolje küla ees niikaua, kuni 
saame käsu lahkuda. Seisime maantee lõunaserval. Küla jäi umbkaudu saja 
meetri kaugusele teisel pool teed. Veel hommikul polnud vaenlast näha ja 
sõjameeste rodu vooris meist mööda. Meie nelja «Tiigri" taga oli kaitsel jala- 
väepataljon'. Kuna kõik üksused ei olnud motoriseeritud, läks taganemine 
väga aeglaselt. Pärastlõunaks oli maantee peaaegu tühi, seal liikus kõigest 
mõni hilineja. Küla meie ees elavnes. Nägime varje siia-sinna jooksmas ja 
pidime valvel olema. Taas kord tõotas tulla mõnus öö. Jalaväepataljon oli 
pimeduse saabudes samuti puhkama läinud ja mina seisin «Tiigritega" lage- 
dal väljal. Õnneks ei teadnud venelane meie nigelast olukorrast midagi. Ehk 
tundis ta meie vastu liiga suurt lugupidamist? 


Kaks korda seadis ta õhutõrjekahuri üles, aga me ei lasknud sellel tu- 
listada rohkem kui korra. Kolmandat katset nad ette ei võtnud. Vene ülem 
näis arvestavat sellega, et me läheme hommikul nagunii minema. Igatahes 
oletas ta, et meil on palju jalaväge, muidu oleksid nad kas või jalgsi meie 
tanke rünnanud. 

Veidi enne keskööd ilmusid lääne poolt masinad, milles me veel õigel 
ajal omad ära tundsime. See oli luurepataljon, kellel oli teistega side katke- 
nud ja kes hilinenult maanteele välja tungis. Hiljem sain teada, et pataljoni 
ülem istus kolonni tipuks olevas ainsas tankis ja oli maani täis. Õnnetus 
juhtus välkkiirelt. Kogu üksus viibis olukorrast täielikus teadmatuses ning 
marssis venelase laskeulatuses. Kui algas kuuli- ja miinipildujatuli, tekkis 
kohutav paanika. Paljud said pihta. Ülepeakaela taganeti mööda trassi, selle 
asemel et varjuda lõuna pool teed. Seltsimehelikkus oli kadunud, kehtis põ- 
himõte: ,,Päästku end, kes saab." Masinad sõitsid üle haavatute ja maanteel 
avanes õudustäratav vaatepilt. Kogu seda õnnetust oleks saanud vältida, kui 
üksuse juht oleks täitnud oma kohust ja mehed maastikule hajutanud, selle 
asemel et tankis peatäit välja magada. 


Kui venelaste tuli oli lakanud, väljusid «Tiigritest" radistid ja koman- 
dörid, kes roomasid teele, et päästa kas või mõnigi raskesti haavatu. Nad 
hoolitsesid haavatute eest nii hästi kui võimalik ja paigutasid nad tankidele. 
Kuuvalgus raskendas päästeaktsiooni, sest Ivan võis majadest meie liikumist 
vaadelda, samas kui meie nägime nende asukohta pelgalt lasusähvatuste jär 
gi. Meie olukord muutus kõhedaks. Kõnelesin pataljoni ülemaga iga viie- 
teistkümne minuti järel, kuid oodatud käsku liikuma hakata ei saabunud. 
Venelane võttis väikeste vaheaegadega ette üsna ägedaid miinipildujarün- 
nakuid, julgemata ise lähemale tulla. 


Aga kaniiviisi oli tehtud kahju küllalt suur. Veebel Wesely teatas hommiku 
»Füsilicr-Bataillon". 

eel, et tema tanki radiaator sai tabamuse ja lekib, pool tundi hiljem tuli sa- 
masugune teade teisest tankist. Meile tähendas see, et peame kahe terve tan- 
kiga ära vedama ülejäänud kaks. Tankide kaotamist ei võinud me endale 
lubada, sest teadsime, kui raske on uusi saada. Ka oli komandöridel oma 
tankidest lahku minna sama raske nagu vanasti ratsanikul hobusest. 

Kandsin pataljonile uuest olukorrast ette ja umbes kahekümne minuti 
pärast saabus lõpuks ometi palavalt oodatud taganemiskäsk. Võtsime mõle- 
mad vigastatud tankid nii hästi kui saime trossi otsa ning lohistasime neid 
kaks kilomeetrit kuni ühe armee toitlustuslaagrini, mis põles juba heleda 
leegiga. Kamraadid ei saanud küll kogu moona kaasa võtta, kuid ei jätnud 
seda ka Ivanile. Pöörasime maanteelt lõuna poole, kuna viimaste lahingu- 
teadete põhjal oli venelane jõudnud juba meist eespool läänes maanteele ja 
edasipääs oli võimatu. Viibisime veel põleva toitlustuspunkti leekide valgel. 
Läksime uuesti tankist väljaja kinnitasime trossi korralikult. 

Siis pani kohutav plahvatus äkitselt õhu vappuma. Surve niitis meid 
maha ja toidumoon, mida olime tihtipeale olnud sunnitud kaua ootama, 
tuli lennates läbi õhu meie poole, võttes endaga kaasa ka igat mõõtu laudu 
ja palke - meil oli veel õnne, et me mitte just väga kuulsusrikkalt haavata ei 
saanud. Laagri õhku lasknud pioneerid tegid puhta töö, kuigi sellega oleks 
võinud ka veidi oodata. Väljavaade konservikarbi tabamusest kangelassur- 
ma surra ei olnud sugugi meelitav. Niisiis vaatasime, et sealt kähku tulema 
saime. 

Lõuna pool maanteed oli tee pakase tõttu täiesti sõidetav. Koidikul mär- 
kasin maastikuautot, mis hakkas meie poole liikuma. Meil oli tohutult hea 
meel, kui tundsime ära oma ülema. Ta ei lasknud käest võimalust meile vas- 
tu sõita, kuigi läheduses ei olnud enam üldse Saksa sõdureid ja Ivan võis iga 
hetk tulla. Major Jähde langes mulle sõna otseses mõttes kaela ja tunnistas, 
et oli meid sisimas juba maha kandnud. Rõõm oli suur, sest me tõime ju 
kaasa ka mõlemad vigastatud tankid. 

Kahjuks tegi meile muret paar jalaväelast, kelle olime teel peale võtnud. 
Surmväsinud ja hädavaevu käia suutnud mehed istusid tanki tagaosale ja- 
hutusribide kohale, mille kaudu väljub mootorisektsioonist soe õhk. Peagi 
jäid nad magama ja said vingumürgituse, sest jahutusõhk on segunenud 
heitgaasidega. Kiiretest elustamiskatsetest hoolimata ei õnnestunud meil 
kolme kamraadi enam päästa. Sellist asja polnud varem veel juhtunud, kuid 
nüüdsest peale teadsime teisi ohu eest hoiatada. 

Volossovo teedesõlme tuli hoida kõikide jõududega, et kindlustada viim- 
se kui ühe väeosa taganemine Narva alla. Volossovo idaservale oli ooberst' 
Wengler oma grenaderidega püstitanud kaitserajatised ning meie pataljoni 
i Oberst - kolonel. 

jäänused koos tankitõrjekahuriüksustega olid kaasatud selle liini kaitsmisse. 

Lootus otseteed Volossovosse pääseda ei täitunud. Major Jähde ütles, 
et me peame suure soo ümbert ringi sõitma ja taas põhja poole maanteele 
pöörama, kusjuures ta ei teinud sellest saladust, et Ivan on juba vahetult 
Volossovo ees maanteele jõudnud. Päeval tundus säärane ettevõtmine loo- 
tusetu olevat, seepärast jäime õhtut ootama. Enne teeleminekut võttis major 
Jähde veel ühe kõva napsi ja istus siis minu tanki laaduri jalgade ette. Ta ei 
saanud nagunii teha midagi muud kui pöialt hoida. 

Kasutamaks ka kahe puksiiris kaasa toodud tanki tulejõudu, pöörasi- 
me nende tornid teisele poole, nii et mehed said taha sihtida. Vaevalt oli- 
me maanteele jõudnud ja läände keeranud, kui Vene tankitõrjekahur tagant 
tornile sisse põrutas. Slepis olnud tank tekitas meile küll võimaluse hingata, 
ent pidime ikkagi väljuma, sest vaenlane oli ühe trossi puruks tulistanud. 
Aga ka see läks meil õnnelikult ja uue eesliinini jäi veel kolm kilomeetrit. 
Mõlemal pool maanteed olid venelased, kes loomulikult tahtsid meid pi- 
huks ja põrmuks teha. Mõni neist hüppas meie tankile, kuid tulutult. Kä- 
sigranaadid kulusid marjaks ära. Kas ka minu vapra juhi Köstleri sajatused 
Ivanit hirmutasid, seda ei oska ma kindlalt öelda. 

Veidi enne sihtkohta jõudmist tulistati meid tankitõrjekahurist - omad 
mehed pidasid meid vaenlaseks! Pidime sama kaliibriga vastama, et rahu 
saada. Võhik oleks võib-olla soovitanud valgustusrakettidega endast märku 
anda. Loomulikult tegimegi seda, kuid kes hooliks kiirel taganemisel valgus- 
tusrakettidest, kui ei ole teada isegi see, kumb neid laseb - Ivan või omad. 

Volossovos kohtusime oma kompanii riismetega. Kaitseks olid nüüd val- 
mis tugevad jõud. Ooberst Wengleri grenaderid ehitasid küla ümber kait- 
seliini, mis pidi tagama, et läände viiv tee oleks vaba. Mind saadeti nelja 
lahinguvalmis .Tiigriga" ooberst Wengleri alluvusse. Ülejäänud pataljon oli 
juba teel raudteejaama, kus kõik raskerelvad edasiste kaotuste vältimiseks 
rongile laaditi. Hiljem saime veel rõõmu tunda sel moel päästetud raske - 
suurtükipatareide tulejõust. 

Volossovo kaitsmist juhtis ooberst Wengler. Tema grenaderide austu- 
seks räägiti hiljem üksnes ,,Wenglerovost". Wengler oli eeskujulik väejuht: 
reservväelane, elukutselt pangadirektor ning selline isik, keda alluvad said 
täielikult usaldada - nad olid valmis oma ülema eest läbi tuleja vee minema. 
Ta oli imetlusväärselt külmavereline ja see omadus on kriitilistes olukorda- 
des hindamatu. Korra toimus meil nõupidamine ühes eesliinist 100 meetrit 
kaugusel asuvas puitosmikus. Venelane tulistas kolmest küljest, olukord oli 
kõike muud kui mugav. Wengler tutvustas meile parajasti olukorda, kui mii- 
nitabamus akna kildudeks lõi. Üks ohvitser sai käsivarrest kergelt haavata 
ja puges laua alla peitu. Ooberst vaatas rahulikult tema poole ja ütles: ,, Mu 

härrad, me ei taha ju selle tulistamise pärast veel aru kaotada. Palun kesken- 
duge, et saaksime kõik lõpuni läbi arutada ja varsti jälle oma postile minna." 
See taastas kiiresti meie enesekindluse. Ainult selline ülem, kellel on tugev 
enesedistsipliin, võib alluvatelt kõike nõuda. 

Volossovos kohtusime esmakordselt meestega III SS-tankikorpusest - 
nemad hoidsid pärastpoole positsioone Narva all. Olime põnevil enne kok- 
kusaamist kamraadidega, keda me parema relvastuse pärast väheke kadesta- 
sime. Tutvumine oli üllatavalt meeldiv. Nende uljas rünnakustiil vaimustas 
meid, samas aga võõristasime veidi nende hoolimatut suhtumist inimestes- 
se ja relvadesse. Relva-SSi üksused tulid rünnakul küll toime kõigega, kuid 
suurte kaotuste tõttu oli väeosa vaja hiljem tihtipeale ümberformeerimisele 
saata. Meie ei saanud seda endale lubada ning pidime omaenda meeste ja 
varustusega hakkama saama. Minu eesmärk oli saavutada võimalikult väi- 
keste kaotustega maksimaalne tulemus. 

Venelane ründas nüüd ,,Wenglerovot" kogu jõuga, nii et lõpuks rõõmus- 
tasime kõik taandumiskäsu üle. SSi motoriseeritud kiirüksused katsid taga- 
nemist. Raudteejaamas ootasid juba erivagunid, et meid täie auruga läände 
ehk Narva poole toimetada. Laadimistööde ajal jõudis meieni kurb uudis: 
esimese kompanii ülem leitnant Diels oli langenud. Vene tank tulistas maa- 
nteed ja Diels sai autos istudes killutabamuse otse südamesse. 


»VANA FRITZ" 


Rõõmustasime selle üle, et viimaks Narva jõudsime. Käisid jutud, et uus 
positsioon on hästi välja ehitatud ja venelase peatamiseks küllalt tugev. Al- 
guses ajasime tükk aega oma voori jälgi. Majutuskohti ei olnud, kuna kõik 
külad Narva ümbruses olid taanduvaid väeosi tihedasti täis. Püüdsime siis 
teiste üksuste juures peavarju leida, et vähemalt veidigi sooja saada. Asusin 
kohe otsima kahe rivist välja langenud tanki mehi, kes pidid juba Narvas 
olema. 

Igaks juhuks võtsin kaasa kaks kanistritäit head hernesuppi, sest oleta- 
sin, et mehed on kusagil külmas ja näljas. Ida poole pääseda oli väga raske, 
kuna kogu liiklus suundus läände. Tankid leidsime raudteejaamast, mehi 
aga mitte. Otsisime järjestikku läbi kõik majad. Korraga arvasin, et mu sil- 
mad petavad mind: ,,nälgivad" ja ,,külmetavad" mehed istusid rahuaja kom- 
bel kaetud lauas ning sõid Šnitslit ja teisi maiuspalu, kusjuures tagatipuks 
teenindas neid veel majaproua isiklikult. Mind ja mu külma hernesuppi ter- 
vitati rõõmuhüüetega ning ma ühinesin kohe parema söömaajaga. 

Kuna lahingukära oli veidi aega tagasi vaikinud, igatsesime loomulikult 

korralikku voodit. Meie põletavaim soov oli magada, magada, magada! 
Kuid nagu ikka, läks kõik hoopis teisiti. 

Sõitsime mööda maanteed läände oma üksuse juurde. Oli juba pime. Kui 
umbes 20 kilomeetrit oli läbitud, tuli äkki käsk: ,,Köik äärmisse paremasse 
teeserva! Vastasliiklus!" Jäime seisma ja nägime ,Tiigrit", millel oli tegu, et 
teisele poole liikujatest mööda pääseda. Peatunud tankist väljus ülemveebel 
Zwetti rõõmsa uudisega, et mul polegi vaja voori juurde tagasi sõita. Te- 
maga koos saabus ülejäänud kompanii ja nii sain kohe peale istuda. Meie 
neli ,Tiigrit" sõitsid jälle itta. Voodist ja magamisest jäi järele kõigest üürike 
unistus. 

Zwetti ei teadnud lahinguülesandest midagi täpsemat. Teada oli ainult 
see, et pidime endast ette kandma selle SS-diviisi komandörile, kes hoidis 
enda käes Narva sillapead. Loovisime Narvast läbi ja sõitsime iile meie 
pioneeride ehitatud silla. Õhus oli tunda ärevust; linnas nägime ainult Rel- 
va-SSi edasi-tagasi saalivaid sõidukeid. Diviisi staapi ei olnud lihtne leida, 
kuna SS-soomusgrenaderide diviisi Nordland mehed olid enamasti põhja- 
maadest pärit ega osanud eriti saksa keelt. Kuid nad olid peaaegu eranditult 
toredad ja südid noored poisid. Nende komandör oli SS-Brigadeführer Fritz 
von Scholz, kelle ma kohe ,,Vanaks Fritzuks" ristisin. 

Lõpuks leidsin ta kummalisest staabibussist, mis oli pargitud ühe maja 
seina äärde. Kogu sõja ajal ei näinud ma teist sellist diviisi staapi, mis oleks 
asunud rindele lähemal kui rügementide staabid. 

Kandsin endast Ia-le' ette teises staabibussis. Nagu ikka: auaste, nimi, 
väeosa, ,palub härra kindrali juurde raportile". 

Hauptsturmführer uudistas mind esialgu, otsekui vaataks teiselt planee- 
dilt pärit olevust. Lõpuks ütles ta väga pikkamisi: ,,Harra kindrali juurde... 
ah et härra kindrali juurde. Siin ei ole ühtki ,,härra kindralit"! Kui te juhtu- 
misi veel ei tea, siis siin on Relva-SS. Siin pole ei härrasid ega kindraleid. On 
Brigadeführer, aga mitte härra - kas tahate temale raporteerida? Muuseas, 
ka teiste auastmete poole pöördumisel jääb ,härra" ära, nende seas Reichs- 
führer." 

Selline vastuvõtt oli ootamatu, kuid ütlesin kohe: ,,Palun luba endast Bri- 
gadeführerile ette kanda!" 


Ia noogutas. ,,See kõlab juba paremini," ütles ta veidi üleolevalt. ,, Wenger, 
vaadake järele, kas Brigadeführeril on aega ,Tiigrite" komandöri härra leit- 
nant Cariuse jaoks." Ta ei suutnud jätta rõhutamata ,,härrat" minu auastme 
ees. 

Töölaua tagant tõusis üks Untersturmführer, kes lausus: ,Just nii, 
Hauptsturmführer!" ja kadus. Varsti ilmus ta uuesti nähtavale, ,,Brigade- 
führer ootab teid!" 


Ni 


la - diviisi staabi operatiivosakonna ülem. 

Läksin teise bussi ja olin eelnevat vahejuhtumit arvestades väga üllatu- 
nud, kui leidsin sealt eest mehe, kes oli lausa headuse ja tagasihoidlikkuse 
kehastus. Kogu sõja ajal ei kohtunud ma kordagi ühegi diviisikomandõriga, 
keda saaks ,,Fritzu-vanaga" võrrelda. Ta oli oma väeosaga kokku kasvanud 
ja mehed jumaldasid teda, sest ta oli alati kõigi jaoks olemas. Ühistel rinde- 
päevadel suhtus ta minusse kui oma lihasesse poega. Kui kuulsime hiljem 
Daugavpilsi juures, et meie ,,Vana Fritz" on Narva all langenud, oli see meile 
kõikidele suur löök. 1944. aasta augustis omistati talle veel Raudristi Rüüt- 
lirist Tammelehise ja mõõkadega, kuid mis see meile enam luges, kui olime 
kaotanud tõelise ,rindeisa". 

Kui olin bussis ,,Vanale Fritzule" enda saabumisest ette kandnud, pat- 
sutas ta mulle sõbralikult õlale. ,, Noh, kõigepealt võtame hea koostöö ter- 
viseks ühe napsi," ütles ta, kallas kaks pitsi täis ja lõi minuga kokku. ,,Kust 
kandist te siis pärit olete?" 

Kuulnud vastust, hakkas ta familiaarselt eraelust lobisema, mina aga kir- 
jJeldasin samas oma esmamuljet tema väeosast. Kui rääkisin la poolt osaks 
saanud vastuvõtust, puhkes ta mõnuga naerma. 

»Jah, nii see siin käib, sõbrake," ütles ta siis. ,, Wehrmachtist tulles pidin 
ka alguses ümber harjuma, mis tekitas üsna palju segadust. Kuid nüüd ei 
tahaks ma oma väeosast mitte mingil tingimusel lahkuda. Relva-SSi me- 
hed on tõesti fantastilised sellid ja nii häid sõpru kohtab mujal harva. Aga 
muuseas, üks isiklik vihje teile - on päris meeldiv, kui mulle öeldakse ,, härra 
kindral". Mulle kui vana kooli mehele on see ikka kuidagi omasen..." 

Kui jutt läks lahinguolukorras, siis selgus, et minu skepsis paljukiidetud 
Pantheri kaitseliini osas oli liigagi õigustatud. 

»Vaadake," selgitas mulle ,,Vana Fritz", ,,ausalt öelda eksisteerib kogu po- 
sitsioon ainult paberil. Praegusel aastaajal on eesliinil viibivatel kamraadidel 
täiesti võimatu maasse kaevuda. Siiamarsi eel oli veel mõni punker alles, aga 
nendes kohtades, kus oleks vaja olnud, neid enamasti ei leidunud. Peale- 
gi ründas venelane arvatust kiiremini. Sellele lisandub veel asjaolu, et meie 
väeosad on niivõrd harjunud pideva taganemisega, ja nii nad sõitsid lihtsalt 
üle oma kaitseliinide, mida oleks veel pidanud hoidma. Kui püüdsime kaa- 
rdil ette antud sillapeas positsioonidele asuda, siis selgus, et venelased on 
juba seal sees. 

Ma olen endale uue sillapea joone ära märkinud, teie ülesanne on mehi 
kõrvalt aidata, võimalikult soodne positsioon saavutada, misjärel tuleb see 
välja ehitada ja enda käes hoida. Kuna venelasel on praegu kohal vaid nõr- 
gad eelüksused, siis pole ehk liiga raske neid taganema sundida, et minu 
mehed saaksid kaitseliini valmis ehitada." 

Seega oli mu ülesanne selgesti piiritletud. Selle teostamisel toetas SSi 
mehi ja mind Leningradi alt kaasa toodud armee suurtükivägi. 

Ilma selle toetuseta poleks mitte mingil juhul suudetud Narva rinnet 
kuude kaupa hoida. Meie tankid seisid diviisistaabi lähedal Narvast idas. 
Põhja suunas kulges rinne meiepoolsel kaldal kuni linna servani ja läks na- 
tukese maa pärast üle läänekaldale, kus moodustas peakaitseliini kuni jõe- 


suuni Soome lahe ääres. 


id 


Suhteliselt rahulikud ajad said peagi mööda. Venelane saatis meie silla- 
pea vastu üha rohkem jõude. Varsti olid kohale toimetatud rasked ja üliras- 
ked suurtükid, mis korraldasid kogu linnas võimsa tulemere. Tänu esseslas- 
te vaprale kaitsele ei õnnestunud neil sillapead vallutada. Muret valmistas 
venelaste lakkamatu suurtükitule all olev sild. Pärast raudteesilla kokku 
kukkumist oli see viimane ülepääs Narva jõest. Selle purustamisel olek- 
sime oma tankidega lõksu jäänud ega oleks saanud enam teisi ohustatud 
rindelõike aidata. Kirjeldasin olukorda ,,Vanale Fritzule", kes nõustus minu 
arvamusega, et tankid tuleb jõe läänekaldale viia. Häda korral oleksime ju 


saanud ikkagi paari minutiga appi tulla. 


Sõitsin tankiga üle silla tagasi ja otsisin sellele parajasti sobivat asupai- 
ka, kui eestpoolt sööstis välja korpuse lipuga auto. Auto peatus ning ma ei 
uskunud oma silmi, kui nägin sellest välimarssal Modelit välja hüppamas. 
Nagu alati keerulistes situatsioonides, nii oli ülemjuhatus ka nüüd läkita- 
nud ta põhjarindele korda looma. Esinesin määrustikukohase ettekandega 
ning sain kohutava peapesu. Modeli kulm tõmbles - seda olin ma juba rinde 
kesklõigus tähele pannud. Esialgu ei andnud ta mulle mahti midagi selgi- 
tada ega vastata. Istusin oma meestega tanki ja olin hoobilt tagasi Narva 
jõe vastaskaldal sillapeas. Välimarssal andis mulle käsu, mida ma ealeski ei 
unusta: ,,Teie vastutate selle eest, et ükski Vene tank läbi ei murraks. Ainsatki 
«Tiigrit" ei tohi kaotada. Siin läheb vaja iga kahurit!" Välimarssal oli enda 
suhtes kompromissitu ja hoolimatu, kuid heatahtlik meeste vastu eesliini 
kaevikutes - ja nood austasid teda. Endale ei nõudnud ta midagi. 1945. aas- 
tal Ruhri kotis kuulsin talle iseloomulikku vastust: ,,Päevas on 24 tundi. Kui 


öö lisaks võtate, saate töö tehtud!" 


Meie külalisesinemine SS-diviisis Nordland sai kahjuks peagi läbi. Kait- 
sesime seda rindelõiku veel paar päeva, kuni Relva-SSi mehed jõudsid oma 
uutel positsioonidel kindlustuda. Seejuures suutsime nad veel neljast Vene 
lankitõrjekahurist vabastada. Ma ei unusta kunagi Nordlandi diviisi võr- 
ratuid mehi. Nad võitlesid nagu lõvid, sest tundsid oma kogemuste najal 


bolševismi paremini kui lääne inimesed paksudest raamatutest. 

Hiljem sain teada, et paljud Kuramaa armee'* võitlejad jõudsid üliraske- 
tes tingimustes Rootsi ja lootsid, et on nüüd pääsenud. Nende hulgas oli ka 
II SS-tankikorpuse mehi. Alguses nad interneeriti, kuid hiljem anti liitlaste 
survel venelastele välja. Võttes arvesse, et juba toona polnud lääneriikide 
suhted Nõukogude Liiduga just parimad ning läänes teati imehästi, milli- 
ne saatus ootab ees Baltikumist pärit SS-lasi, paistab Rootsi valitsuse otsus 
veelgi häbiväärseni - see on ju riik, kus nii palju ja ülivõrretes räägitakse 
Punasest Ristist. Relva-SSi kuulunud eestlased, leedulased ja lätlased saadeti 
kindlasse surma või vähemalt Siberi-teele, nagu nende vanemad ja vanava- 
nemad. Leidub vapustavaid mälestusi stseenidest interneerimislaagris, kui 
tehti teatavaks, et nad antakse venelastele välja. Enesetapud ja -vigastamised 
on raske süüdistus niinimetatud ,,sõbraliku" maa vastu. Kindlasse hävin- 
gusse saadeti mehed, kes haarasid relva vaid selleks, et kaitsta bolševismi 
eest oma kodumaad, kogu Õhtumaad ja sellega koos ka Rootsit. 


Uued ülesanded ootasid meid Narva ja jõesuu vahel, kuhu venelane suu- 
nas rünnakute raskuspunkti pärast lüüasaamist Narva sillapeal. Ta üritas lä- 
bimurret üle jäätunud jõe, et omakorda Narva jõe läänekaldal sillapea moo- 
dustada. Rünnakute keskpunkt oli läänekaldal asuv Riigiküla umbes poolel 
teel Narva ja Soome lahe vahel. Siin paiknesid vaprad Wengleri grenaderid, 
kes said veidigi kasutada vana, 1941. aasta pealetungi ajast pärit kaevikute 
süsteemi. 

16. veebruaril saadeti mind kahe tankiga ooberst Wengleri juurde, et 
toetada tema mehi, kes tõrjusid venelaste massilisi katseid üle Narva jõe 
tungida. Wengleri staap paiknes umbes kaks kilomeetrit eesliinist tagapool, 
neid lahutas soine mets. Ooberst tuli mind avasüli tervitama. ,,Noh, siin te 
siis nüüd oletegi! Olen siiralt rõõmus, et saadeti just teid, sest me oleme ju 
koos lahingus karastunud. Võtke teatavaks, et õhk on siin üsna paks. Ma 
kandsin taandumislahingute käigus kahjuks suuri kaotusi ja minu rüge 
mendis on parimal juhul pataljoni jagu mehi. Kuid rindelõigu hoidmiseks 
vajan vähemalt tervet rügementi või veelgi enamat. Seetõttu on rinne väga 
hõredalt kaetud. Püüdsin olukorda lahendada sellega, et ehitasin kaitse üles 
üksikute tugipunktidena. Aga vaatame oma silmaga järele, siis saate parema 
ülevaate, kui et mina teile kogu kremplit kaardil selgitan.” 


Sõitsime seejärel kohe olukorraga tutvuma, et ka öösel oleks võimalik 
orienteeruda. Lahingutegevus oli üsna elav. Kui olime pataljoni komando 
punktini jõudnud, teatati Wenglerile venelaste järjekordsest läbimurdest. 


"i 


Armcedegrupi Nord ümbernimetamisega 25. jaanuaril 1945 loodi armeedegrupp 
Kurland. 

Vaenlane kandis jõe ületamisel tohutuid kaotusi, kuna jääl liikudes ei olnud 
tal vähimatki varjumise võimalust. Õnnestus aga väiksemalgi grupil end 
meiepoolsel Narva kaldal kindlustada, siis hoidsid nad kaevikutest kinni 
nagu takjad. Nad tuli viivitamatu vasturünnakuga hävitada, enne kui järg- 
mine rünnak algas. Oli ilmselge, et venelane tahtis siin oma eesmärki saavu- 
tada ükskõik millistel tingimustel ja kaotustest hoolimata. 

Pidime vaenlase poolt hõivatud kaevikute vabastamisel grenadere toeta- 
ma. See nõudis sihtimisel ülisuurt täpsust, et omad mehed tule all ohvriks ei 
langeks. Pidime sõitma sakilise kujuga kaevikutest umbes 50 meetri kaugu- 
sele nagu ikka. Siit jälgisime kaaslaste tegutsemist. Kui nad mõne lõigu val- 
lutasid, andis esimene mees käega märku. Seejärel tulistasime oma 88 mm 
kahuritega rünnakuvalmis järgmise 10-20 meetri pikkuse lõigu. Niipea kui 
omade teraskiivrid kaevikuservale ilmusid, katkestasime tulelöögi ja mehed 
hõivasid kaeviku. 

Koostöö sujus tõrgeteta ning kaotustele vaatamata ei saavutanud venela- 
ne edu. Igal juhul reageeris ta meie tankide ilmumisele oma suurtükiväega 
ja saatis meie poolele küllalt korralikke ,,kohvreid". Narva jõe idakallas oli 
üsna järsk ja kaldapealsel kulges suurema metsamassiivi serv. Metsaservalt 
nägi Ivan meie positsioone hästi. Olime tema kahuritele nagu peopesal ja 
need andsid meile kõvasti vatti. Vaevalt olime oma metsatukast väljunud, 
kui ei möödunud kolme minutitki, mil nägime vastaskaldal tulistavaid ka- 
huritorusid. Ainult pidev edasi-tagasi sõitmine päästis täistabamusest. Mina 
pühendusin üksnes vastaskaldale, samal ajal kui Zwetti toetas oma tankiga 
grenadere. Kuigi ma sundisin iga kord mõne Vene kahuri vaikima, olime 
järgmine kord välja ilmudes uuesti tule all. 

Sellises olukorras õppis lõpuks oma indu vaigistama ka tankijuht Lustig, 
kes oli juht küll ainult siis, kui minu tank rivist väljas oli, aga tema koman- 
dör rääkis mulle tihti, et ta on pöörane mees, kes alati ründab ega lase en- 
nast taganema sundida. See on ju kiiduväärt, kuid ohtlik omadus! Elukutselt 
oli Lustig sepp - nagu rauast kutt. Mulle meenub seoses temaga üks vahe- 
juhtum. Tal kukkus suitsuots särgipõue. Selle asemel et paksud talverõivad 
lahti nööpida ja hõõguv suits välja võtta, kustutas ta koni vastu nahka. Kui 
ma tal kätt surusin, siis tundus, nagu oleks hobune kämbla peale astunud. 
Niisugune oli tankijuht Lustig - see mees, kelle süda oli õiges kohas, kes 
tungis alati peale ega peatunud ühegi vaenlase ees. 

Kuid nagu öeldud, õppis ta ühel päeval oma metsikust taltsutama. Olime 
metsatukast umbes 500 meetri kaugusel, kui venelane avas tule. Esimene 
kogupauk oli puudulennuga, teine seevastu meie taha. Kolmandat ei taht- 
nud ma ootama jääda, sest võis arvestada tabamusega. Hüüdsin Lustigi- 
le: ,,Tagasü", kuid ta ei reageerinud. Jäime siis seisma ja venelane tulistas 

kolmanda kogupaugu. Ümberringi plahvatasid nüüd mürsud ja otse meie 
ette maandus 28-tolline ,,kohver". See aga ei lõhkenud, vaid vänderdas suu- 
re pimeda hiire kombel meie poole ja libises lumel masina alt läbi. Nägime 
seda hiljem tagasisõidul metsaservas lebamas. Pärast seda vahejuhtumit oli 
ka sõber Lustig veendunud, et ei tohi minu taandumiskäsku kuuldes aega 
viita. 

Ikka ja jälle imetlesime oma tankide terase head kvaliteeti. See oli tugev, 
olemata sealjuures rabe, kuid hoolimata oma kõvadusest siiski elastne. Kui 
tankitõrjekahuri mürsk ei tabanud soomust täisnurga all, libises see kõrvale 
ja jättis järele niisuguse jälje, nagu oleks sõrmega üle pehme või tõmmatud. 

Öösel saime tublidele kamraadidele vähe abiks olla, sest laskmine oleks 
nad ohtu seadnud. Kui uus venelaste laine meie poole rullus, vasardasime 
vaid Narva jõe jääd. Ka nii suutsime veidigi Ivani hoogu maha võtta. Öö 
jooksul üritasid nad vahel tosin korda, kasutades isegi kelke, ning püüdsid 
tohutute kaotuste hinnaga üle tulla. Nende juures nimetasime seda ,,põik- 
päisuseks" meie puhul kutsuti seda loomulikult ..vapruseks". Mõistete üm- 
berhindamist kogesime põhjalikult pärast sõda. Seda sõdurit, kes oli viimse 
hingetõmbeni täitnud oma kohust isamaa ees, hakati siis äkki ..militaristiks" 
ja »sõjapikendajaks" ehk ühesõnaga ..pahaks natsiks" nimetama. 


Kui Riigiküla lõigus lõpuks rahulikumaks jäi, saime uue rünnakukäsu. 
Ooberst Wenglerist lahkudes soovisime teineteisele edu ja ta ütles heatuju- 
liselt, et nüüd ootab teda ees elu kõige raskem ja pikem lahing. Nimelt ka- 
vatses ta abielluda. Tammelehtede kätteandmise puhuks pidi ta Saksamaale 
naasma. Ta sai selle kõrge autasu 404. sõjamehena. Kahjuks lõppes tema 
noor abielu liiga ruttu. Wengler langes 1945. aastal kindralmajori auastmes, 
pärast seda, kui talle oli 123. Wehrmachti sõdalasena omistatud Raudristi 
Rüütlirist Tammelehise ja mõõkadega. 


NARVA ALL PÜSIB RINNE TAAS 


Et aidata mõista järgnenud operatsioone, pean lühidalt kirjeldama Nar- 
va jõe äärseid kaitsepositsioone pataljonistaabi 1944. aasta 24. veebruari 
andmete põhjal. Jõgi ise oli juba otsekui valmis kaitserajatis. Kui hakata 
mööda Narva jõge ülesvoolu liikuma, siis kulgeb see Soome lahe suudmest 
kõigepealt umbes kümme kilomeetrit kagu poole Narva suunas, möödudes 
Riigikülast ja Siivertsist, siis keerab lõunasse ja ühe-kahe kilomeetri pärast 
teeb kaare läände. See lõik, kus jõgi voolab peaaegu kümne kilomeetri ula- 
tuses läänest itta, on järgneva kirjelduse jaoks oluline. Seejärel kulgeb jõgi 
45 kilomeetrit lõuna-edela suunas ja jõuab Peipsi järve kirdenurka. 

Kui meid Riigikülast ära toodi, kulges rinne Narva-Jõesuu juurest piki 
jõe läänekallast läbi Riigiküla peaaegu Narvani ja põikas siis idakaldale, kus 
linna ette oli moodustatud sillapea. Narva kaarelt jõudis eesliin jälle jõe äär- 
de, kus seda oli kavas pikendada mööda idakallast. Taheti isegi rajada veel 
üks sillapea' järgmise ida-läänesuunalise lõigu keskele. Kuid nagu tihtipeale 
varemgi oli juhtunud, ajas venelane selle plaani nurja. 

Idast läände voolava jõelõiguga paralleelselt kulges umbes kaheksa ki- 
lomeetrit põhja pool Narva-Vaivara-Rakvere raudteeliin, veel 800 meetrit 
põhja poole asus maantee, millest jäi veel viis-kuus kilomeetrit Soome lahe- 
ni. Jõe ja maantee vaheline ala oli täiesti soostunud ning raudtee jaoks oli 
ehitatud tugev tamm. Seda jõelõiku kindlustama pidanud jalaväeüksused 
saabusid lõunasse liiga hilja, et rajada kavandatud sillapea. Oldi arvamusel, 
et seal ei ole venelane veel jõeni tunginud. Peeti ebatõenäoliseks, et ta jõe 
läänekalda soisel maastikul kanda kinnitab. Kõrgema ülemjuhatuse arvates 
ei sobinud soo kuidagi kaitsepositsiooni ehitamiseks. 

Kui aga meie omad tahtsid positsioone sisse võtta, avastasid nad ehma- 
tusega, et Ivan on juba tugevate üksustega tunginud jõe läänekalda ja maan- 
tee vahele. 4a oli rajanud oma sillapea ja ähvardas sealt meie Narva sillapeas 
asuvaid vägesid. Meie üksused olid liiga nõrgad, et venelasi jõe idakalda- 
le tagasi lüüa. Kirjeldatud raskuste tõttu kulges meie rindejoon äärmiselt 
originaalselt: tugipunktidena üles ehitatud kaitse kulges piki raudteetam- 
mi põhjakülge. Umbes kõnealuse lõigu keskel põikas rinne kahel pool teed 
vaenlase sillapea poole ja oli siin saapakujuline, jagades venelaste hõivatud 
põhjapoolse ala kaheks maalapiks - ida- ja läänekotiks. Need kaks kotti on 
Wehrmachti aruannetes kujunenud kindlateks mõisteteks. 


Saapast põhja poole suunduv tee läks pärast raudteeülesõitu läbi Lem- 
bitu küla ja jõudis umbes 800 meetri pärast kõrgendikule, mis tõusis üsna 
tasaselt maastikult esile nagu suur mutimullahunnik. Kõrgendiku taga pöö- 
ras tee suurele maanteele. Lembitu külas ristus trassiga teine tee, mis lääne 
pool kulges raudteega paralleelselt ja küla lõpus möödus ühest talust. Edasi 
läks tee põiki raudteetammini ja jõudis umbes 130 meetri pärast järgmise 
raudteeülesõidukohani. Talu ja ülesõidu vahel asus enam-vähem võrdsete 
vahemaadega veel kaks maja. 

Ülaltoodud põhjalik maastikukirjeldus on vajalik, et lugeja saaks etteku- 
jutuse selles piirkonnas toimunud operatsioonidest. Ühtlasi annab toonas- 
test lahingutest venelastega ülevaate juuresolev kaart. 


Sillapea eksisteeris seal vaid lühikest aega võimaldamaks taanduvatel üksustel üle jõe 


pääseda. 

Kui olime jõudnud Riigikülast tagasi kompanii voori juurde, mis paiknes 
umbes 25 kilomeetrit Narvast lääne pool ühes ranniku ja maantee vahelises 
külas, sõitsin kohe edasi pataljoni komandopunkti ja kandsin komandöri- 
le oma naasmisest ette. Ta palus minult, et vahetaksin veel selsamal päeval 
Lembitu külas välja meie kompaniiülema, kelle tervis ei olnud just kõige 
parem. Kompanii oli jalaväerügementide vahel ära jaotatud. Lembitu juures 
seisis kompaniiülem kahe «Tiigriga", ülejäänud neli tanki olid läänekoti ees. 
Sõitsin kibekähku autoga Lembitu külla ülemat välja vahetama. Mõõda teed 
Lastekodumäelt (nii nimetati Lembitu külast põhja pool paiknevat kõrgus- 
tikku) alla sõites sain ma lahingutegevuse järgi aru, kus peakaitseliin kulgeb. 
Ülem oli rõõmus, et ma nii ruttu tulin, ja kadus kohe minu autoga. 

Teise tanki komandör oli veebel Kerscher, kellega olin alati suurepära- 
selt läbi saanud. Temaga koos olles tundsin ma end rünnakul väga hästi. 
Kaaslased selgitasid mulle olukorda. Nende kirjelduse kohaselt istus venela- 
ne raudteetammi taga, kus ta oli juba kindlalt kanda kinnitanud. Tamm oli 
nii kõrge, et selle sisse oli lihtne käike kaevata, ja need asendasid ideaalselt 
punkreid. Meie mehed paiknesid talus, mille taga seisid tankid, ning kahes 
majas talu ja venelaste raudteeülesõidu vahel. Öösel pidid tugipunktide va- 
hel ühendust pidama topeWvalvepostid. Kaevikusüsteemist loobuti, sest rü- 
gemendiülem arvas, et selline rindejoon on ajutine. Tema staap asus Laste- 
kodumäe tagaküljel'. Mäe idakülg oli nii järsk, et selle külge olid õõnestatud 
käigud, kus võis leida kaitset igasuguse tule eest. 

Pärast esimest ööd leppisime jalaväe ülemaga kokku, et meie julgestame 
päeval ja tema mehed öösel. Ka minu mehed pidid paar tundi puhata saa- 
ma, kuni see veel võimalik oli. Vedasime telefonikaabli talust kuni teeris- 
tist läände jääva majani, nii et ma sain alati kohale tulla, kui midagi juhtus. 
Esimesel õhtul me veel ,,puhkekohta" ei sõitnud, kuna tahtsin kõigepealt 
tutvuda positsioonidega, see oli aga võimalik üksnes pimedas. 

Jalaväelased olid üsna hämmastunud, kui avaldasin soovi positsioone 
tundma õppida. Sellist asja polnud neil ilmselt veel varem ette tulnud. Mul 
olid aga omad plaanid. Kuidas oleksime saanud mehi tõhusalt kaitsta, kui 
meil pole ettekujutust nende positsioonidest? Kuidas oleks saanud koostöö 
sujuda, kui me poleks üksteist lähemalt tundnud? Loomulikult ei olnud 
positsioonisõda ja lahing peakaitseliinil meile, tankistidele, mingi eriline 
rõõm. Me ei olnud loodud selleks, et seista suure märklauana maastikul. 
Meie ülesanded olid rünnak ja vasturünnak ehk liikuvad operatsioonid. 
Kuid mida pidid vaesed vennikesed siin ilma meieta peale hakkama niisu 
gustel positsioonidel, mida oli ilma tankideta üleüldse võimatu enda käes 
hoida? 


' 


Lastekodumae põhjanölval. 

Koos esimese topeltvahipostiga asusin teele järgmise, umbes 70 meetri 
kaugusel asuva maja poole. Öösel venelased seda lõiku ei näinud, sest meie 
ja raudteetammi vahele jäid madalad puud ja soovõsa. Nagu tugipunktis, 
nii asus ka talus üks kompanii. Sõnast «kompanii" ei tohiks ennast eksi- 
tada lasta. See tähendas 25 kuni 30 meest - niivõrd «esinduslik" number 
saavutati ainult hiljuti kodumaalt saabunud täienduste tõttu. Siin istusid 
verinoored poisid, kes pidid kõigepealt rindeelu tundma õppima. Nad olid 
üllatavalt teotahtelised ja rünnakuvalmis. Selle tugipunkti patrulliga läksin 
kolmandasse tugipunkti, mis oli kõigest 30-40 meetri kaugusel raudteetam- 
mist. Paremalt poolt mingit varjet ei olnud, kuid venelane raudteetammi 
taga tundus iseenesega ametis olevat ja vaid aeg-ajalt kajas öös mõni lask, 
mis sundis meid nina porri pistma. Ilmselt tahtis Ivan üksnes näidata, et ta 
on ikka veel seal. 

Eesmises tugipunktis olime veel vaid mõne meetri kaugusel vaenlasest. 
Rinne oli üldiselt rahulik. Ainult harva vihises tagantpoolt meie kahurväe 
granaat madalalt üle peade ja maandus teisel pool raudteetammi. Vahel 
kuulsime venelaste hõikeid ja müra, millest võis järeldada, et seal tegeldi 
positsioonide rajamisega. Ivan pidi nagu meiegi varjendeid ehitama ja teid 
niipalju korrastama, et oleks võimalik järele tuua ka rasket tehnikat. 

Järgmine kompanii paiknes alles 150 kuni 200 meetri kaugusel metsa- 
servas, mis kulges raudteetammi ja maantee vahel. See valvepost pidi nii- 
siis toime tulema kõige pikema vahemaaga. Läksime seejärel parempoolse 
sidemehe juurde järgmises pataljonis, mis kuulus ,,Feldherrnhalle" diviisi 
koosseisu. Metsas algas tavapärane rindejoon, mis ulatus piki raudteetammi 
ida poole. Venelane oli oma kaitseliini ehitanud 200 meetrit lõuna poole 
metsaservale. Ükski jalaväelane ei taha näha enda selja taga lagedat maad, 
mis ei paku mingisugust varjumisvõimalust, ja häda korral on sellises kohas 
peaaegu võimatu reserve järele tuua, ilma et vaenlane iga liigutust jälgida ja 
häirida ei saaks. 

Taolises keerulises olukorras olid siin meie jalaväelased, mis meie 
[s.t tankide] kohaloleku hädavajalikkuse rohkem kui ilmselgeks tegi. Kui 
venelasel oleks äkki tulnud pähe rumal mõte tungida kaugemale põhja poo- 
le, ei oleks meie mehed suutnud ilma tankide toetuseta mitte mingil juhul 
läbimurret takistada. 

Jalaväelased muuseas ehitasid kolm tugipunkti ümber punkriteks. Keld- 
rid tugevdati palkidega, tehti laskeavad ja ,,valvekütja" hoolitses selle eest, 
et tunnimehed ennast soojendada saaksid. Meil tankides seevastu oli talvel 
olukord vilets, iseäranis veel siis, kui pidime nagu siingi päevade ja näda- 
lale kaupa julgestuses olema. Meelsasti oleksime nautinud osakest kuumu- 
sest, mis valitses tankis suvel. Talvel istusime seevastu nagu külmkapis. Et 

ennast vahetevahel pisut üles soojendada, olime tulnud ideele süüdata suur 
leeklamp. Väljaõppe ajal oli rangelt keelatud tankis suitsetamine, nüüd aga 
lasksime otse vaenlase nina all leeklambil täie võimsusega põleda! Jumal tä- 
natud, et üheski kompanii tankis ei juhtunud meie ettevaatamatu käitumise 
tõttu õnnetust. 


Kuid sellel oli teised tagajärjed. Kui me näiteks kõik tukkuma olime jää- 
nud ja surve lambis vähenes, hakkas leek kahanedes kohutavalt tahma aja- 
ma ja pärast nägime välja nagu korstnapühkijad. Tanke ei saanud seestpoolt 
küll enam valgeks pidada. Ka õhk neis polnud parim: imestan tänaseni, et 
keegi meist suitsumürgitust ei saanud. Toona kehtis väide: ,,Haisusurma 
pole veel keegi surnud, surnuks külmunud on aga paljud." Isegi toidul oli 
tankis bensiini ja õli maitse, kuid aja jooksul ja häda sunnil harjub inimene 
kõigega. See bensiini ja vana õli lehk - ,tankihais" - hakkas meile aastate 
jooksul isegi päris meeldima. 


Koidikul tuli üks noor sõdur jooksuga minu tanki juurde ja rääkis, et 
tema mehed järgmises tugipunktis jälgisid päris kindlasti venelast raudtee- 
tammile esimest tankitõrjekahurit üles seadmas. Lubasin loomulikult kohe 
vastuabinõud tarvitusele võtta. See on vana tarkus - jalaväe sellidele tuleb 
usalduse võitmiseks midagi näidata, seejärel saab nendega mõistlikult rää- 
kida ja pole vaja rumalusi karta. 

Sõitsime siis mõlemad jultunult teise tugipunktini ja keerasime raud 
teetammi poole. Vene tankitõrjekahurit oli raske märgata, sest see oli hästi 
maskeeritud. Ainult kahuri suudmepidur paistis välja. Kuna Ivan ei olnud 
seni tulistanud, magas ta õige hetke maha. Paari meie lasu järel oli TT-ka- 
huri toru niisuguses asendis, et see võinuks pigem mõnele õhutõrjekahurile 
kuuluda. Ehkki seisime vaevalt 50 meetri kaugusel, ei andnud seda ühe la- 
suga hävitada, kuna Ivan oli selle osavalt tammi sisse paigutanud. Pidime 
kõigepealt kahuriesise sodiks laskma. 

Selle väikese operatsiooni ajal sain lõpuks maastikku päevavalgel näha. 
Venelased meie vastas olid kahtlemata soodsamas olukorras. Raudteetammi 
taga kasvas paar rida kõrgeid kuuski, mille ladvast kontrollisid hiljem täp- 
suslaskurid kogu ala. Kuuskede vahelt paistis madala soometsa servani laiuv 
lage maa. Raudteeülesõidu juures kuuserida lõppes. Siin oli venelane rinde- 
joone tagasi tõmmanud, sest kaugemal ida pool läks tamm madalamaks ega 
pakkunud piisavalt katet. 


Pärast seda hommikust väikest «väljalendu" pöördusime tallu tagasi. Me 
ei aimanud tookord, et peame sellist monotoonset elu <julgestuseks" veel 
nädalaid jätkama. Niipea kui olime jõudnud talu taga positsioonile asuda, 
tuhises Lastekodumäelt alla Volkswageni Kübelwagen-maastikuauto. Ivani- 
le oli see teelõik hästi näha ja ta hakkaski kohe «valama" ehk miinipildujatest 

laskma. Õnneks ei tabanud ta autot. Sealt väljus «Vana Biermann" - tunnus- 
telt veebel, kes kamandas eesmist tugipunkti ega jätnud kasutamata võima- 
lust tuua meile süüa ka kõige võimatumates olukordades. Ta sõitis otse meie 
juurde ja me saime toidu kätte. Võtsin ta vastu: «Sellise viletsa söögi pärast 
riskite eluga. Kas olete lolliks läinud või?" Biermann vastas vaid lühidalt: 
«Lõppude lõpuks tahan ka mina oma sooja sööki ja kohvi. Kui teil siin ees 
poleks midagi, kuidas saaksime siis meie isuga süüa!" 


See polnud loll loba ega hooplemine - need sõnad tulid südamest. La- 
hingute piirkonnas lõpeb igasugune kiitlemine. Isetu kamraadlus ja omaka- 
supüüdmatu võitlusvalmidus hoiavad meid tänaseni koos ega lase raskeid 
rindeaegu unustada. Ainult seal, kus igaüks peab oma kohta teadma, kus 
otsustab sisu, mitte munder ja väline mask, seal õpitakse inimest tõeliselt 
tundma. Võib kindel olla, et sellised kamraadid ei valmista ka rahuaegadel 
pettumust. 

Muidugi pole selleks tingimata just sõda vaja, et inimest tõeliselt tundma 
õppida. Kuid ühised läbielamised ja ühtekuuluvus tekitasid minus veendu- 
muse, et sõjas veedetud aeg ei läinud kaotsi, vaid andis kõikidele edasiseks 
eluks palju kaasa. Need mehed, kes pööraselt sõdurielu kiruvad ja räägivad 
«röövitud" aastatest, on minu kogemuste põhjal otsustades olnud enamasti 
kehvad kaaslased ja ohjeldamatud egoistid. 

«Vana Biermann”" oli vana loomulikult ainult meie, «roheliste" noorte 
arvates. Ta oli vahest ehk kolmekümne viiene naisemees ning olnud Saksa- 
maa sotsiaaldemokraatliku partei liige, kuhu kuuluvaks ta ennast senimaani 
ka pidas. Oma maailmavaadet ta ei varjanud, kuid see ei takistanud teda 
veebliks saamast, sest ta oli täitsamees. Parteipiletit meilt ei küsitud. Kee- 
gi ei teadnud, millist usku teised tunnistavad - välja arvatud personaliad- 
ministraatorist ülemveebel. Keegi ei hoolinud sellest, kas inimene on pärit 
Saksimaalt, Pfaltzist, Berliinist või Austriast. Põhiline oli see, et ta täitis koos 
teistega oma kohust ja teda sai usaldada. Vaenlase ees olid kõik võrdsed - 
venelased vahet ei teinud. Kes aga eesliinil põnnama lõi ega suutnud end 
kokku võtta, see oli kaaslaste silmis omadega läbi. Juba ainuüksi usaldust oli 
tal raske uuesti pälvida. 

Just Biermanniga vestlesin ma meelsasti elu võimalustest pärast sõda, 
sest tollal tuli meile aeg-ajalt pähe mõte, et võime sõja kaotada. Meil olid 
oma soovunelmad. Kui ilus oleks rahuaegne elu, kus kõik üksteist austaksid. 
Nagu meil kompaniis - parteipiletit, usutunnistust ja elukutset arvestamata. 
Peaasi, et igaüks õigel kohal oma parima äratundmise järgi kohust täidab. 

Tookord uskusime, et need ideaalid on demokraatia tingimustes teosta- 

tavad. Kuid tekkis ka kahtlusi, kas maailmas on üldse võimalik luua ideaal- 
seid tingimusi. Hiljem kogesime, et need kahtlused olid igati õigustatud. 
»Vana Biermann" tavatses öelda: ,,Kes küna ääres istub, see sööb. Võib isegi 
rahul olla, kui sööb ainult tema." Ta tabas naelapea pihta. 

Pöördume nüüd pärast seda väikest kõrvalepõiget Narva rindele tagasi. 
Ivan käitus ikka veel silmatorkavalt rahulikult. Ainult korra hakkas ta «va- 
lama" kui me veerand tundi mootorit soojendasime. Küllap aimas, et me 
tahtsime välja sõita ja seisud sassi ajada. Sulgesime luugid niipea, kui kuul- 
sime laskude heli ,,be...be...be...be", ja paari sekundi pärast maandusid mii- 
nid meie ümbruses. Plahvatades jätsid need lumele vaid musta pleki, kuna 
sütikud olid väga tundlikud, nii et miinid ei saanud külmunud pinnasesse 
tungida. Hilisemad 15 cm" miinipildujad olid palju hullemad. 

Päev möödus tukkudes ja külmetades. Tavakodanik ei suuda endale et- 
tegi kujutada, et niisuguse pideva külmaga oleks võimalik harjuda. Sellest 
hoolimata võtsime kaks korda päevas riided seljast, et täisid tappa. Tookord 
oleksime purgitäie DDT-pulbrr eest väga tänulikud olnud! Aluspesu me 
peaaegu ei vahetanudki, sest elu õpetas, et «sõbralikud allüürnikud" tun- 
nevad ennast puhtas pesus paremini. Järelikult pidi pesu nii must olema, et 
isegi täidel vastik hakkas. See pidurdas nende soojätkamistungi. 

Mul oli tookord kolm kauget tsiviilelu meenutavat tarbeeset. Esiteks 
küünepuhastaja, mida kõik väga väärtuslikuks pidasid, seejärel kamm, mis 
meid samuti hästi teenis, ja lõpuks vana juuksenõel, mida ma kasutasin kõr- 
vade puhastamiseks ja mis käis samuti kaaslaste hulgas käest kätte. Hoidsin 
selle alles sõja ja vangipõlve lõpuni. 

Kõige suurem mure oli veega. Pesemine või koguni habemeajamine ei 
tulnud kellelgi mõttessegi. Vähesed kaevud olid kinni külmunud. Jalaväe 
laste käsi ei käinud meist paremini. Sõdur leiab aga lahenduse kõige hulle- 
maski olukorras. Kui ühel ööl olid toidus ka lihapallikesed, sõime neid loo- 
mulikult otse peost, nii et tahma ja mustuse alt ilmus nahk jälle nähtavale. 
Sellised asjad olid meie jaoks teisejärgulise väärtusega. Igaüks oli õnnelik, 
kui sai vähemalt mõne tunni öö jooksul pikali magada. 

Sõitnud teisel õhtul tagasi küla lääneserva, leidsime ühest majast punkri, 
mis oli põranda alla ehitatud. Kuigi seal ei olnud ahju, saime vähemalt talve - 
vormides pikali heita ja magada. Väsimuse tõttu ei pannud me külma enam 
tähelegi. Kesköö paiku saabus veoauto kütuse, laskemoona ja sooja toiduga. 
Esimest korda sõime tõelise isuga, päeval tankis kugistasime ju vaid vastu 


"tõenäoliselt oli tegemist 120 mm miinipildujate või 152 mm haubitsatega. 
Putukatörjevahend. 

tahtmist midagi alla. Tihtipeale ma polekski söönud, kui meeskond ei oleks 
mind selleks sundinud. Mehed lihtsalt ei lasknud mul suitsu põlema panna, 
enne kui leib on söödud. Minu sihtur allohvitser Heinz Kramer oli selles 
asjas minu vastu äärmiselt range ja järeleandmatu. 

Üldiselt toitlustati meid olukorda arvestades üllatavalt hästi. Meie köögi- 
šeff, Viinist pärit juuksur allohvitser Pseidl, ei põlanud vaeva, kuigi ta oleks 
meelsamini jälle tankis istunud. Ta pakkus sageli klimpe kapsaga ja vältis 
võimaluse piires ühepajatoite. 

Erilist kiitust pälvivad nood mehed, kes tõid eesliinile süüa, kütust ja 
laskemoona. Nende ülesanne oli raske ja vastutusrikas. Sõideti alati öösel, 
tuledeta ja enamasti mööda tundmatuid teid, mida päevast päeva aina uued 
tulelöögid lõhkusid. Vaprad mehed pidid meid rindejoone lähedusest üles 
leidma ja tervena kohale jõudma. Tihti oli nende ülesanne meie rindeeluga 
võrreldes veel raskemgi. Tundsime meie ju igati olukorda, neid aga ootasid 
sageli üllatused ja siis pidid nad omaenda tarkuse järgi õigesti tegutsema. 
Sellegipoolest ei jäänud me kunagi ilma moonata. 

Oma uue «öölaagriga" olime üsna rahul ja eesliinil võisid mehed samuti 
rahulikud olla, sest tõmbasime nende juurest meile välikaabli. Enne koitu 
sõitsime tagasi tallu, kuhu enamasti tuli mõni kamraad ja rääkis Ivani eel- 
mise öö uutest ettevõtmistest raudteetammil. Vahetevahel tuli ette ka nalja- 
kaid vahejuhtumeid. Nimelt tulistasime aeg-ajalt hea õnne peale puulatvu 
teispool raudteetammi, kuna seal istusid Ivani täpsuslaskurid, kes ebameel- 
dival kombel nägid meie kavatsused läbi ja takistasid vaba liikumist. 

Järjekordsel tulistamisel tuli üks noor jalaväelane, kes ilmselt polnud veel 
pikalt rindel olnud, jooksust hingetuna minu tanki juurde ja seletas eruta- 
tult, et venelane on paigutanud puude otsa soomustatud laskurid. Ta olevat 
täpselt näinud, et meie kuulipildujate laskemoon põrkab sealt tagasi. Peak- 
sin seega mürskudega puude pihta laskma. Mida see poiss siis nägi? Meie 
tulistatud kuuli trasserlaeng' lendas oksa tabades igasse ilmakaarde laiali, 
kuigi kuuli enda trajektoor oli sootuks teistsugune. Sõdur lahkus rahune- 
nult. Ta muuseas jõudis lihtsalt tõsiasjadest veidi ette: hiljem idakotti sisse 
murdes leidsime tõepoolest rinna- ja puusakilpe, mida kandsid põhiliselt 
komissarid ja mis pakkusid kildude ja püstolikuulide eest head kaitset.” Aga 
ma arvan, et selline turvis takistas oluliselt liikumist. 


Minu mehed pidid paljude asjadega harjuma ja nad tegid seda mässu 
tõstmata. Ainult ühe abinõuga leppisid nad väga vastumeelselt ja porise- 
sid esialgu kõvasti: nimelt ei tohtinud rünnakul ja julgestuses viibides kee- 
gi «maha minna" ehk väljas asjal käia. Peldikut tuli külastada hommikul 


1.eekkuul. 


Tegemist oli Vene ründepioneeride varustusse kuulunud kaitsevarustusega. 

ja õhtul ,,käsu korras". Erandjuhul ei jäänud muud üle kui häda tankis ära 
õiendada. Aja jooksul harjusime sellise korraga niivõrd, et see ei tekitanud 
enam mingeid raskusi. 

Selle range abinõu põhjuseks oli meeste rivist langemine enamasti siis, 
kui nad väljaspool tanki olid. Venelane, kes sai tankist väljumist jälgida, tu- 
listas kohe püssidest või miinipildujatest. Mõttetule haavatasaamisele lisan- 
dus veel asjaolu, et kodumaalt oli raske samaväärseid asendusmehi saada. 
Minu range keelu tõttu oli meil tegelikult väljaspool tanki veel vaid kaks 
väljalangenut ja needki teisest ründesalgast. Meie ise ehk tankikomandörid 
pidime loomulikult vahetevahel jalaväe juures käimiseks tankist lahkuma. 
Meestele see ei meeldinud. Kui tahtsin tornist välja minna, hoidis Kramer 
mind jalgadest kinni, sest kartis, et saan pihta. 

27. veebruari õhtul ,,austasid" meid esmakordselt pommitajad. Sestpeale 
tulid need rahurikkujad igal õhtul ja vahel teist korda ööselgi. Ilmselt tahtsid 
nad meie positsioone rünnakuküpseks muuta. Vahetult enne pimeduse saa- 
bumist tuli lõunast lennates ..juhtoinas" ja poetas hästi tuntud ..jõulupuud" 
meie kaitseliini taha. Kohe järgnesid mõned lained kahemootorilisi pom- 
mitajaid, mis puistasid oma laadungi meie selja taha mõlemale poole maa- 
nteed. Rünnaku ajal laskis Ivan meie kohale roosasid ja punaseid valgustus- 
rakette, et ta kaaslased oma positsioone ei pommitaks. Lisaks oli venelane 
aegsasti eesliini taha kuhjanud viisnurksed tuleriidad ja süütas need pime- 
duse saabudes. Sellele vaatamata viskasid nende poisid mõnikord pommid 
liiga omade lähedusse. 

Kuid üldiselt ei tarvitsenud rindejoone kõrval midagi karta. Vene pom- 
mitajad muutsid Narva ja meie vahelise ala kahel pool maanteed nädalate 
jooksul kraatritega kaetud maastikuks. Kuna maa oli soine, tungisid pom- 
mid enne lõhkemist sügavale pinnasesse ja paiskasid üles kõrge mullavalli. 
Mõni lehter oli üheperemaja suurune. Need täitusid kohe veega ja oli hea, 
kui neid kohe hommikul märkasid, et lahingu ajal mitte auku sõita. Mis 
sellisel puhul juhtus, tuleb järgnevalt jutuks. 

Meie õhutõrjekahur võttis ainult ..juhtoina" tule alla ja siis oli laskemoon 
otsas. Kahjuks ei õnnestunud teda sugugi iga kord tabada. Kuigi mingil 
määral tundsime ennast kindlalt, ei olnud kogu see lugu kaugeltki mugav. 
Kui poisid pommitasid, oli tunne, et nad sööstavad otse meie peale, kuni 
pommid siiski natuke eemal alla sadasid ja pehme maa vappuma panid. 
Tankis viibides tundus, nagu seisaksime vedrumadratsitel. 

Loomulikult võtsime me kohe tarvitusele vastuabinõud. Kui nägime õh- 
tul ..juhtoinast" üle sillapea meie suunas lendamas - täpsuse tõttu nimetasi- 
me teda muide ..korrapidaja-allohvitseriks" -, siis sõitsime ruttu Lembitusse 
oma majja, et mitte liikvel olla, kui ..jõulupuu"” taevasse ilmub. Taoline ohu- 


84 


tsoonist lahkumine ei olnud taandumine, sest me sõitsime rindega paral- 
leelselt läände. Kuid siis seisime otse niinimetatud saapasääre ees ja Ivan oli 
vahetult meie kõrval. Pommitajatel oli kitsast saabast võimatu tabada. 

Pärast õhukülaliste lahkumist tuli veel selsamal õhtul moonaautoga meie 
juurde diviisiarst, kes tahtis uurida väeosa tervist. Haige polnud küll keegi, 
kuid jalad ja sääred olid kõigil niivõrd paistes, et mõni oli saapad katki lõiga- 
nud, et veidigi kergendust tunda. Ära polnud säärikuid võimalik võtta, sest 
ükski hing ei oleks neid enam jalga tagasi saanud. 

Nõnda siis ilmus kohale härra diviisiarst ja uuris meie jalgu. Kui ta tõ- 
simeeli soovitas, et võtaksime õhtuti vahelduvaid jalavanne, oli tulemuseks 
naerupahvakas. Meil ei olnud ju vett näogi pesemiseks ega tulekollet, mis 
muidugi oleks meid üksnes venelastele reetnud. Kaks meest soovitas ta tin- 
gimata välja vahetada, kuna nende jalad olid eriti hullud. Aga neid ei olnud 
võimalik sundida ära sõitma ja ennast asendada laskma. Rindesõprade vaim 
oli niivõrd tugev ning ainult mingisuguse kirjatsura haige fantaasia võis 
välja mõelda muinasjutu, et meil tuli mõnikord alluvate lahinguvalmiduse 
tõstmiseks kasutada püstolit. 


VAIKUS ENNE TORMI 


Venelaste peatsele rünnakule viitavad tundemärgid sagenesid. 28. veeb- 
ruari hommikul sooritasime jälle manöövri Vene tankitõrjekahuri posit- 
siooni vastu. Venelane oli taas kord katsetanud uut kahurit. Peale selle oli 
ta jalaväelaste andmetel ülesõidu kohal rajanud raudteetammi sisse punkri. 
Meie täistabamustest ei lasknud ta end eksitada ja ehitas nagu uruhiir igal 
ööl punkri uuesti. Kaevumises olid venelased meist kahtlemata üle, kusjuu- 
res kaalukeele kallutasid nende kasuks loomuomane anne ja kõva drill. Nad 
suutsid alati kaevuda veel enne, kui neid õieti märgatagi jõudsime. Vene 
tankitõrjekahur muuseas meiega duelli pidamiseni ei laskunud. Meeskond 
laskis enamasti jalga enne, kui saime positsioonile asuda. 

Paari päeva pärast tuli korpusest teade, et on kuulatud pealt venelaste 
raadioside seanssi, milles anti sillapeas paiknevatele rindeüksustele tulista- 
miskeeld tankitõrjekahuritest ja tankidest. Sai ilmselgeks, et nad ei tahtnud 
oma positsioone reeta, ja ainult sakslaste rünnaku korral tohtisid tule avada. 

Sellest käsust võis järeldada kaht asjaolu. Esiteks lugupidamist meie tan- 
kide vastu. Teiseks aga oli selge, et Ivan oli sillapeale tankid juba valmis pan- 
nud, mis võis tähendada üksnes ilmseid rünnakukavatsusi. Tankid said olla 
ette nähtud kõigest ründamiseks, sest soises metsas, mis ei võimaldanud 
manööverdamist, olid need kaitseks täiesti sobimatud. Polnud vaja süga- 

vaid teadmisi strateegiast, et taibata - venelane teeb kõik, et sakslaste tüütut 
sillapead Narva juures lõuna poolt vallutada. 

Meil oli sellel õhtul palju ebaõnne. Toit oli välja jagatud ja me lobisesime 
kamraadidega varustusešelonist, kui Vene pommitajate salgad jälle kohale 
lendasid. Põhimõtteliselt ei olnud meil siin otse rindejoone taga vaja hirmu 
tunda. Kui Ivan aga seekord silmatorkavalt lähedale tabas, ronisid mõned 
mehed tankide alla ja ülejäänud lasksid võimalikult kähku jalga. Mitu pom- 
mi maandus isegi venelase poolel. Üks kukkus otse ühe mu tanki taha. Kaks 
tanki alla varjunud meeskonnaliiget said õhulööklainest silmapilkselt sur- 
ma. Tankide] istunud mehed paisati maha ja pääsesid ehmatusega. See kurb 
vahejuhtum õpetas meid valvsaks jääma isegi suhteliselt vaiksel ajal. Kui me 
siis oma ,,kodupunkris"” veel juhtunu mõju all olles pikali heitsime, leidis 
veidi aja pärast kinnitust ütlus, et õnnetus käib harva üksi. 

Saime hädavaevu tunnikese lesida, kui tunnimees meid üles äratas ning 
kostis kahtlast plaksumist ja praginat. Paar tõepoolest põrunud tegelast 
mingisugusest võõrast üksusest oli venelaste kahuritulest midagi taipamata 
pannud meie kohal asuva ahju küdema. Sädemed lendasid ja õlgkatus võttis 
tuld. Raskustega pääsesime põlevast majast välja, enne kui see meie selja 
taga kokku varises. Loomulikult tulistas ka venelane suurepärase sihtmärgi 
pihta, nii et rahulikust ööst ei tulnud jälle midagi välja. 

Järgmine päev tõi endaga kaasa uusi üllatusi. Hommikul lasksime kõi- 
gepealt puruks ühe vaenlase tankitõrjekahuri, mida venelane ei asendanud- 
ki sellel positsioonil uuega. Vaatlusandmetest selgus, et ta oli vahepeal ka 
suurtükiväge ja raskemiinipildujaid eesliini lähedusse toonud, mis aeg-ajalt 
meile tähelepanu pöörasid. Kui meie korrapidaja-allohvitser õhtul vaenlase 
pommitajate rühmale jälle stardikäsu andis, sõitsime tahapoole ja leidsime 
teest põhja pool mahapõlenud majast kilomeetri kaugusel läänes ,,hamba- 


mi 


harja-metsas"' väikese hüljatud punkri, mis nüüdsest täitis meie öömaja 


ülesandeid. 

Hästi maskeeritud tankid seisid puude vahel ja me olime enam-vähem 
rahul. Öösel teatas aga vahipost, et meie jalaväe tugipunkti poolt on paista 
tugevat tulekuma ja käib laskmine. Sõitsime kohe välja ning nägime juba 
kaugelt, et talu ja kaks tugipunkti põlevad heleda leegiga. Venelased olid 
need süütemürskudega põlema lasknud, et meilt viimnegi kate võtta. Kart- 
sin seda juba ammu ja olin vihane, et kaevikuid ei ehitatud, vähemalt kolme 
tugipunkti vahele. Tulekahju ajas meie omad loomulikult punkritest väljaja 
nad lamasid kaitsetult maastikul laiali. Päevasel ajal oleksid kaotused olnud 
veelgi suuremad. Kardetud rünnakut siiski ei järgnenud. Küllap tahtis vaen 
lane ainult paremat nähtavust kindlustada. 


»Zahnbürsten-Wäldchcn". 

Meie õnneks olid majadel Narva lõigus kivist vundamendid, mis ei põ- 
lenud ja pakkusid kaitset edaspidigi. Järgmisel ööl katsime need jälle palki- 
dega. Nüüd olime täiesti kaitsetu märklaud ja pidime kogu aeg raudteetam- 
mi valvama, et vältida venelase üllatusi. Esialgu ei paistnud tal tõsisemaks 
tulevahetuseks tuju olevat. Seegi kinnitas suurejoonelisi rünnakukavatsusi. 

Raskelt haavatud viisime juba varahommikul Lastekodumäele tagasi. 
Nüüdsest alates täitsime jalaväe juures kõiki vajalikke ülesandeid, et rivist 
väljalangejaid oleks vähem. Meeste arv kompaniis oli niikuinii 10-12 peale 
kokku kuivanud. Käisin peaaegu igal ööl korra rügemendi staabis Laste- 
kodumäe taga ja palusin ühtlasi rügemendiülemalt, et ta laseks öösiti meie 
lõigus kaitseliinile kaevikuid kaevata. 

Mu ettepanekud jäid kahjuks tulemusteta. Minu meelest pidi küll iga- 
ühele selge olema, et meie ,,sillapea-rinde" kõige nõrgem koht on just siin. 
Kuid major H. muretses alati ainult oma kahe saapas asuva pataljoni pärast. 
Ometi pidi ta ju taipama, et meil on vaja valvata ida pool kahe diviisi vahe- 
list liitekohta, mille vaenlane meelsasti oma löögisuunaks valib. 

Nüüd, mil ka majad olid maha põlenud - nimetame neid edaspidi kol- 
meks varemeks -, oli meie jalaväe olukord peaaegu lootusetu, kui venelased 
peaksid ründama idakotist maantee suunas. Lõpuks õnnestus mul vähemalt 
saavutada seda, et Lastekodumäest ida poole paigutati neli hästi maskeeri- 
tud ründesuurtükki, kolm 20 mm neljatorulist õhutõrjekahurit aga paiguta- 
ti positsioonidele 100 meetrit meie talust tagapool. 

Kui jalaväe raadiojaam katki läks, sõitsime ,Tiigriga" Lastekodumäele 
uut asemele tooma. Me riskisune ka kuuvalgetel öödel toidu järel käia, kuigi 
ma oleksin võinud sellega endale korraliku supi kokku keeta. Kui oleksin 
sellise aktsiooni käigus mõne tanki kaotanud, oleks mind maasse tambitud. 
Aga mida ma pidin siis tegema? Ma pidin ju mehi nii palju kui võimalik 
aitama. Nad olid tõesti tänulikud ja läkitasid meile tervitusi ka veel siis, kui 
olime juba ammu sootuks teise rindelõiku saadetud. 

Truu Biermanniga oli meil igavene häda. Ta ilmus igal hommikul oma 
kuuma kohviga täpipealt õigel ajal, kuigi iga sõit tähendas talle eluga riski- 
mist. Meil lihtsalt ei olnud südant talle öelda, et kohvi joomise asemel me 
naudiksime meelsamini vaikust. Nimelt saatis venelane Biermanni iga retke 
korraliku tulevärgiga. Ühel hommikul pääses Biermann sellest hädavaevu 
eluga, kuid vaid ,lampjalgadel". Viimaks võttis veebel mu nõuannet kuul- 
da ja loobus ,,ohtliku" kohvi toomisest. Ka jalaväelased ja õhutõrjekahuri 
meeskond olid rõõmsad, sest Biermanni auto ilmumise järel möödus alati 
enne kõva pooltund, kuni Ivan rahunes ja lõpetas oma tobeda paugutamise. 

Samal ajal leidis meie ööbimispunkris aset tähelepanuväärne sündmus, 
mille keskmes olin mina isiklikult. Enne aga pean ütlema, et igal ööl käis 

meil kutsumata külaline ..lombaka pardi" või ..õmblusmasina" näol - nii 
nimetasime me Vene biplaane, mis lendasid hästi madalalt, peaaegu käeula- 
tuses rindejoone taga edasi-tagasi ning viskasid käsigranaatidele ja miinide- 
le vahelduseks alla ka väikseid pomme. Neid lennukeid kutsuti ka ..nõksuta- 
jateks", sest piloot suretas mootori alati välja, enne kui ta juhtkangi põlvede 
vahel hoides pomni alla viskas. Nii et tähelepanelik olles võis alati aimata, 
millal pomm langeb. 


Ühel ööl magasime sügavalt, kui jälle tuli keegi neist naljakatest sellidest, 
juhuslikult kukkus üks pomm otse meie punkri nurka. Kerkis võimas tol- 
mupilv ja kaks kamraadi sai kildudest kergelt haavata. Kõik jooksid punkrist 
välja. Väljas märkasid mehed, et mind ei ole, ja tulid tagasi. Nad leidsid mu 
surnu kombel lamamast ja hakkasid mind lahti riietama, et näha, kust ma 
pihta sain. Selle riietamistseremoonia ajal tulin ma ärkvele ja märkasin, et 
leban küll maas musta ja lumisena, kuid haavatud ma ei ole. Olin maganud 
nii sügavalt ja kõvasti, nagu saab magada vaid see, kes on omadega täiesti 
läbi. Praegu võib see kõlada ebatõemiolisena, kuid kahtlejaid võib rahustada 
veebel Kerscher, kes sellest iseenesest lõbusast juhtumist veel tänapäevalgi 
mõnuga jutustab. Rindevõitleja ei vaja voodit ega tablette, et magada nagu 


SUrNU. 


Nädalaid kestev elu tankis ei olnud sugugi mitte sulaselge rõõm. Et seda 
endale elavalt ette kujutada, läheb vaja üksjagu fantaasiat. Kitsikus ja krõbe 
külm tegid meile aja jooksul väga palju tüli. Meie tervis sai kõvasti kannata- 
da, kuigi me seda endale tunnistada ei tahtnud. Tagajärjed ilmnesid hiljem. 
»Tattninast" ja meie hingeõhust kogunes tanki siseseintele niiskus, mis peagi 
külmus ja paksu valge härmatise moodustas. Kui mõni meeskonnaliige tu- 
kastas, nii et pea vastu seina toetus, olid juuksed tema ärkamise ajaks kinni 
külmunud. 


Teatud piirini võisime end ju koomale tõmmata ja «soojaks väriseda". 
Jalaväelased oma positsioonidel vaevalt kadestasid meid, sest tankis polnud 
vähimatki liikumisruumi ega ealeski võimalust ennast ahju ääres soojenda- 
da. Polnud siis ime, et ma ühel päeval kuiva rinnakelmepõletiku sain, nagu 
arst hiljem kindlaks suutis teha. Ja mu vasakule põlvele, mis sageli vastu 
tankiseina puutus, tekkisid külmavõetud kohtadele plekid. 

Kuni 15. märtsini valitses petlik vaikus enne tormi. Igatahes saime sellel 
päeval miinipildujatabamu.se, mida me senini olime suutnud osavalt siia- 


sinna sõites vältida. Teatasin raadio teel kompaniisse, et radiaator lekib, 
kuid õnneks olid äsja töökojast tagasi tulnud kaks sõiduvalmis masinat, mis 
meid järgmisel hommikul võisid välja vahetada. Venelane oli viimastel päe- 
vadel sillapea sügavusest üha suuremat raskerelvade hulka demonstreeri- 
nud, kuid ta ei tulistanud palju, mistõttu me oletasime, et ta tahab oma relvi 

ainult ,,sisse lasta". Eesliinil paiknev jalavägi kuulis tihtipeale tankimürinat. 
Arvasime, et tegemist on linttraktoritega, mis veavad kahureid eesliinile. 
Viimaste päevade tähelepanuväärne vaikus laskis igatahes halba aimata. 

Vastu õhtut tiris veebel Kerscher mu punkri juurde tagasi. Järgmisel 
hommikul ehk 16. märtsil tuli ülemveebel Zwetti meid koos kahe tankiga 
välja vahetama. Veel enne koitu sõitsin koos temaga talu juurde ja tutvusta- 
sin talle maastikku, seejärel aga alustasime Kerscheri slepis liikumist ,,kodu" 
suunas. Olime üliõnnelikud, et saame vähemalt paar päeva rahu, vannis 
käia ja kordki välja magada. 

Piki läänekotti eesliiniga paralleelselt maantee poole liikudes sõitsime 
seal, kus tee pööras põhja, mööda kolmest meie tankist, mida kamandas 
ülemveebel Göring. Tema positsioon oli mugavam kui meil idakoti juures. 
Peavarju otsides olid need mehed leidnud surnuaia. Tankid seisid otse sur- 
nuaia müüri ääres ja mehed magasid hauakambris, mis oli tugevate müüri- 
dega ja pealt palkidega tugevdatud. Rahuaegsest vaatepunktist võiks seda 
võib-olla küll nimetada hoolimatuseks, kuid sõjaõigus on kõikjal rahuõigu- 
sest üle. Mehed olid rõõmsad, et said kas või kuidagiviisi jäätunud maasse 
kaevuda. Paljud kamraadid kadestasid neid. Kel oli hiljem ebaõnn Vene sõ- 
javangi sattuda, need kogesid seal kalmistutel märksa jumalakartmatumaid 
tegusid. 

Meie ettenihutatud tugipunkt paiknes tookord koos kompaniiülema ja 
ülemveebliga Sillamäel, umbes 25 kilomeetrit Narvast läänes ja maanteest 
põhja pool vahetult Soome lahe ääres. Tervitasime kõigepealt kamraade, 
keda me polnud enam ammu näinud ja kes meid meie habemete tõttu vaevu 
ära tundsid. Nad olid meie jaoks mereäärse sauna soojaks kütnud ja me sai- 
me nautida ammu igatsetud pesemisrõõmu. Pärast sauna esinesin ülemale 
tema toas raportiga. Akna ees seisis kaitseks mürsukildude eest tema tank. 
Vastuvõtt polnud just vaimustav. 

»Sul ei ole jälle lipsu. Mida seal siis imestada, et ma pean mehi kogu aeg 
korrale kutsuma, kui sina annad halba eeskuju. Kust see austus tuleb, kui me 
iseennast käest laseme!" 

Kandsin alati musta villast salli, kuigi teadsin, et von X seda ei sallinud. 
Ta ei olnud ebasõbralik, kuid võttis asja siiski ülimalt tõsiselt. Ma vastasin 
vaid: , Kui minu meeste lugupidamine sõltub ainult lipsust, küllap siis on 
asjad mädad." 

Von Xi tundsin juba nekrutiajast ja kui me 502ga Venemaale jõudsime, 
tegi ta mulle kohe ettepaneku ,,sina" peale üle minna. Kompaniis oli ta mu 
ainus ülem ja mulle ei andnud ta mitte kunagi ühtki tõelist käsku, sest ta 
teadis, et omapäi jäädes - ja seda olin ma rindel alati - tegutsen ma niikuinii 
iseenda parema äranägemise järgi. Ta ei riskeerinud kunagi. Meie sinatamise 

tõttu olin pidevalt kahe tule vahel. Kompaniikaaslaste juuresolekul pidasin 
kinni sõjaväelistest formaalsustest ja sina-vormi lihtsalt ei eksisteerinud 
minu jaoks. Olin alati vahemeheks kompanii ja selle ülema vahel ning pidin 
kaitsma kord üht, kord teist poolt. 

Kui keegi väidab, et ei ole eales tundnud ängistavat hirmu, siis pole ta 
kindlasti kunagi rindel olnud. Vapruse conditici sine gua non' on ju hirm, 
täpipealt niisamuti nagu religiooni tekkimise ja kestmise eeldus on surma- 
hirm ja teadmatus hauataguse elu ees. Tõeline vaprus tähendab surmahir- 
must jagu saamist, et oma meestele eeskujuks olla ja neile lahingus pide- 
punkti pakkuda. Hirmust vaba ei olnud ilmselt keegi. Mõnegi lahingu eel 
tundsin ennast ebamugavalt. Aga niipea kui tank liikuma hakkas, viisid 
kohustused mõtted mujale ja mulle ei tulnud hädaoht meeldegi. Kui kõlas 
esimene lask, rahunesid närvid iseenesest, sest ärevuses ei saa miski hästi 
minna. Tihti õnnestus mul lahingumöllus lühikese humoorika raadiovest- 
lusega oma välist rahu ka teistele edasi anda. 

Von X poleks pidanud imestama, et mehed teda ei sallinud, sest tema 
käitumine lahingu ajal ei meeldinud neile sugugi ja nad ei talunud ka tema 
ülbust, mis oli ilmselt omamoodi enesekaitse. Me tundsime teineteist liiga 
hästi, et midagi teeselda. Andestasin talle selliseid asju, mida ükski teine 
sõber poleks suutnud andeks anda. Meestelt aga ei saanud säärast sallivust 
nõuda, nendelt ju oodati, et nad on valmis lahingus enesestmõistetavalt oh- 
verdama kas või oma elu. 

Mõnikord oli tema kriitika aga täiesti õigustatud. Üks kurb lugu leidis 
aset seoses sellega, et sidet pidades tuli kasutada varjunimesid. Von X arutas 
minuga sillapea olukorda ja silmitses mind etteheitvalt: ,,See avalik side 
pidamine peab ometi lõppema! Sellega ei sea sa ju ohtu mitte ainult oma 
mehi!" Vaikisin targu, sest öeldu polnud vale. Ma lihtsalt ei suutnud ega 
tahtnud nende tobedate varjunimedega harjuda. Kas ma pidin siis lahingu 
ajal hüüdma ,,Lottmüts Metsisele" ja muud sellesarnast, kuigi sõbrad tund 
sid ennast palju paremini, kui neid kõnetati nende oma nimega? Üksuse või 
varustuspunktiga ühenduses olles kasutasin ma juba iseenda huvides loo 
mulikult varjunimesid, kuid eesliinil pöördusin ka edaspidi meeste poole 
õige nimega. 

Veelgi rohkem oli põlu all ..eraviisiline" sidepidamine. Tihtipeale kostis 
hääl: ,,Mida suitsetajate ringis ka räägitakse?" Seega olid sigaretid jälle otsas 

ja hädast pidi välja aitama Otto Carius. Ma sain nimelt kodust kõik vajali 
ku - iga välipostiga tuli mulle 10 kuni 20 väikest suitsupakikest, mida ema 
mulle ..hulgi" organiseeris. Jagasin need kohe tankide vahel ära. Iga pakike 
sega olid kaasa pandud tervitused, mida kamraadid kenasti ja hoolega alles 
hoidsid. 


Ni 


..Paratamatu eeldus" (Id k). 

Venelane kuulas muidugi pealt. Avatud raadiokõneluste kaudu oli tal 
alati kohe teada, et seal, kuhu ilmuvad «Tiigrid" on alati ühed ja needsamad 
mehed. Varjunimesid muudeti iga paari päeva tagant, meie nimed jäid aga 
loomulikult alati samadeks. Aga eks venelane oleks niisamagi midagi mär- 
ganud, nagu näiteks, et me kadusime Neveli juurest ja ilmusime välja Narva 
all. Ilmselgelt olime tal pinnuks silmas. 

Korra teatas ta idakotis Lembitu küla juures valjuhääldiga, et kui jala- 
väelased mu välja annavad, saavad nad selle eest soovi korral vastu 30 oma 
meest. Kutsuti üles tegema kahjutuks seda ,,verekoera", kes sunnib neid ikka 
ja jälle vastupanule! Kamraadid jalaväelased ei lasknud vastasel kunagi pi- 
kalt rääkida ja kui asi juba liiale läks, tulistasid nad valjuhääldi ribadeks. 
Nimelt tundsid nad selle ,,verekoera" vastu kahetsusväärset kiindumust. 

Ivan aga jätkas segamatult oma valjuhääldipropagandat ja juba ainuüksi 
see tõestas, kui suurt lugupidamist nad meie kompanii vastu tundsid. Kui 
ma Daugavpilsi lähedal haavata sain, teatas venelane raadio teel, et ma ole- 
vat langenud. See nõukogude ohvitser, kes näitas oma saavutuse tõestuseks 
ette minu kaduma läinud nimelise kaardiplanšeti, sai autasu. Niisuguse uu- 
dise saatis ülemveebel mulle lohutuseks haiglasse, sest need, keda on korra 
juba surnuks kuulutatud, tavatsevad teatavasti kaua elada. 


XXX 


Loomulikult me nautisime oma niiöelda sunnitud asenduspuhkust ajal, 
mil positsioonidel valitses vaikus. Juba ainuüksi saunaskäik tegi meid taas 
inimeseks ja tundus, nagu me oleksime uuesti ilma sündinud. Kasutasin ju- 
hust ja higistasin välja oma kuiva rinnakelmepõletiku ning varsti olin jälle 
terve kui purikas. 

Kuid me ei aimanud, kui lühikeseks pidi see vaikus jääma. Rindel on ta- 
vaks häid tunde ära kasutada ja mitte mõelda sellele, ,,kui kaua" ja ,,mis pä- 
rast tuleb". Vaevalt olime jõudnud mõnusa sooja toaga ära harjuda, kui tuli 
teade ülemveebel Zwettilt, et ka tema , Tiigri" radiaator lekib ja teisel tankil 
on veermik kahjustada saanud. Ivan oli ilmselt üsna rahul, et oli vigastanud 
juba kolme meie tanki. ,,Tiigrite" vastu oli tal eriline viha. 

Veebel Zwetti jäi esialgu külasse, et jalaväge häda korral vähemalt tulega 
abistada. Mina läksin remondimeeskonna juurde vaatama, kui kaugele on 
minu radiaatori parandamisega jõutud. Kahtlemata oli selge, et olime taas 
kord piisavalt kaua laiselnud. 

Seda tööd, millega remondisalga mehed toime tulid, pole tavaolukorras 
võimalik endale ette kujutada. Tänapäeval peetaks niisugust kehalist pingu- 
tust inimvõimete piiri ületavaks. Säärast ennastohverdavat tegutsemist rin- 
de tagalas ei saavutatud mitte käske jagades, vaid pigem oli selle eelduseks 

sisemine vaimustus ja tahtmine kogu jõuga võitlejaid aidata ning vigastatud 
masinad nii ruttu kui võimalik jälle eesliinile saata. 

Reniondisalg a ülem ülemveebel Delzeit oli kõike muud kui leebe ini- 
mene. Aga väga karmi koore all peitus hea süda. Tihti kohtles ta oma mehi 
nõnda, et need pärast ennast üsna suurelisena tundsid. Ülemate vastu aga 
näitas ta üles nii vähe lugupidamist, et pole võimalik endale ettegi kujutada, 
mis oleks juhtunud tema meestega, kui nood oleksid samamoodi käitunud. 
Kuid kuna kõik tundsid teda, siis ei pannud härrased ,,üleval" ega mehed 
»all" seda talle pahaks. 

Delzeit oli esmaklassiline spetsialist, kes pani kogu oma jõu mängu, et 
vigased tankid jälle liikuma saada. Ning ta oli hea kamraad, kes iial oma 
mehi hätta ei jätnud. Temale oli kõige tähtsam rühma hea käekäik. 

Lahingute ajal oli tihtipeale vaja töötada nii öösel kui ka päeval. Visadu- 
se poolest ei jäänud remondisalga mehed rindesõduritele sugugi alla. Kui 
Delzeit oli lubanud tanki konkreetseks kellaajaks korda teha, siis võis tema 
peale kindel olla. Need mehed, keda rindel vajatakse, on tehtud just nimelt 
niisugusest puust. Mis siis sellest, kui neil ongi veidi karm koor? Pealt sile- 
datel ja alati viisakatel sellidel pole sealt, kus mehed ennast tõestama pea- 
vad, midagi otsida. Nende hiilgeaeg saabub alati pärast katastroofe. 

Ka sel päeval ehk 16. märtsil oli sõber Delzeit täpselt ja kindlalt tööta- 
nud ning remondisalga punkris käies kuulsin, et minu tank saab keskööks 
valmis. Väljavahetamist ei takistanud enam miski. Meie ,lühipuhkus" oli 
kestnud tervelt 24 tundi ja me kasutasime selle suurepäraselt ära. Tõin ka 
Kerscheri meeskonnale teate, et nad oma riideid kuhugi kõrvale ei paneks, 
pigem seaksid kõik valmis ja samuti pikali heidaksid, et saaksid veel paar 
tundi mõnusalt magada. 

Ülejäänud kaks kompaniid olid koos pataljoni staabiga Pihkva piirkonda 
saadetud, Narva positsioonile jäime ainuüksi meie. Nii juhtuski, et enam 
ma major Jähdet ei näinud. 15. märtsil anti talle Rüütlirist, seejärel viidi ta 
üle Eisenachi allohvitseride kooli komandöriks. Tema jaoks tähendas see 
edutamist ja karjääriredelil mõne astme võrra ülespoole tõusmist, kuid lah- 
kumine polnud kindlasti tallegi kerge. Ka meie, kes me nii hiilgavalt tema- 
ga läbi saime, nägime vastumeelselt teda lahkumas. Need kamraadid, kes 
Pihkva all koos majoriga nii Rüütliristi saamist kui ka tema ärasõitu tähis 
tasid, rääkisid pärast, kui raske oli Jähdel lahkuda 502. pataljonist - ta ei 
suutnud pisaraid varjata, kui kõik mehed ükshaaval tal kätt surusid. Pärasl 
sõda jõudis minuni kuuldus, et venelane oli talle Eisenachis niinimetatud 
sõjakurjategija süüdistuse kaela määrinud. Otsust ei ole ma kunagi teada 
saanud, kahjuks puudub temast vähimgi jälg. Vöib-olla ühel heal päeval 
tahab õnnelik juhus - vahest ka tänu käesolevatele ülestähendustele -, ei 

saabub rõõmus uudis selle kohta, et ,,meie Jähde" on täie elu ja tervise juu- 
res, ja me näeme teda jälle. 

Õhtul istusime von Xiga veel pikalt ühe hea ,,kolmetärnise" taga. Ta ei 
tahtnud aru saada, et ma soovisin enne sõitu veel korraks pikali visata. Mõ- 
neti õigustatult arvas ta, et hoolimata ebamugavast positsioonist, on mul 
eesliinil küllaldaselt võimalust puhata. Kuid ka Ivanil oli selles osas sõna 
kaasa rääkida ja me teadsime liigagi hästi, et too petlik vaikus lõpeb peagi. 
Lahkusin siis kompaniiülema juurest ja heitsin magama. Kavatsesime va- 
rakult, kell neli startida ja kaaslased veel enne koitu välja vahetada, et nad 
oma vigaste tankidega vaenlase vaateväljast kaugemale jõuaksid. Käskisin 
tunnimehel end õigeaegselt äratada. Ma ei osanud arvestada tema ,,õrna- 
tundelisusega". Kui Kerscher rännakuvalmilt enne kella viit lõpuks mind 
isiklikult otsima tuli, viibisin veel sügavas unes. Tunnimees väitis kindlalt ja 
vankumatult, et äratas mind nagu kästud ja et ma isegi vastasin talle. Sellest 
ei teadnud ma midagi ja mul oli pea, milles oli vähe töölusti. Kõigele lisaks 
sõimasin ma läbi süütu tunnimehe, seejärel aga jooksin tanki juurde, kus 
kõik teised mind ootasid. Oli ka viimane aeg. 

Veidi pärast seitset olime Zwetti juures, kes jõudiski vahetult enne koitu 
kaduda. Side jalaväega oli korras ja pataljoniülem teatas, et rinne on rahulik. 
Nii heitsin siis jälle pikali. Kui meid vajatakse, oleme ju kohe kohal. Eesliini 
meestele oli samuti selgeks saanud, et neil on oma positsioonidel rahuli- 
kum, kui me nende juures ei seisa ega anna Ivanile põhjust hakata pihta oma 
tavalise tulistamisega, mis võis ka mõne tanki rivist välja lüüa. 


IVAN RÜNDAB 


Kohe pärast koitu äratati mind karmimalt, kui see oleks mulle meeldi- 
nud. Sedapuhku oli äratajaks venelane ja tema äratusviis oli äärmiselt eba- 
meeldiv, järsku algas kogu meie rinde ulatuses sillapea vastas korralik laus- 
tuli. Niivõrd intensiivselt võis tulistada üksnes venelane. Isegi ameeriklased, 
kellega ma hiljem läänes kokku puutusin, ei saanud neile vastu. Venelane 
tulistas kõikide olemasolevate relvadega, kergetest miinipildujatest kuni 
raskesuurtükkideni. Selgus, et viimastel nädalatel oli ta kõike muud kui ma- 
ganud. 

Kogu 61. jalaväediviisi lõiku kattis selline laustuli, et tundus, nagu oleks 
põrgu valla pääsenud. Me asusime otse selle keskel ja punkrist oli meil täies- 
ti võimatu oma tanki pääseda. Kui me pärast mitut plahvatusteseeriat hü- 
pata kavatsesime, surus kohe järgmine seeria meid jälle punkri sissepääsu 

juurde tagasi. Tulemere tiheduse tõttu ei olnud võimalik aru saada, kus oli 
rünnaku raskuspunkt. Oli selge, et venelane oli rünnakule asunud. Sideliin 
jalaväe juurde oli loomulikult juba tulelöögi algul katkenud ning meieni ei 
jõudnud mitte mingisugust informatsiooni. Oletasime, et venelane ründab 
meie rindelõigus Lembitu juures, seejuures pidime aga arvestama ka või- 
malusega, et vaenlase jalavägi tabab meid siin veel enne, kui me üldse oma 
tankidesse jõuame. 


Enam kui pool tundi hiljem - meie jaoks terve igavik - kandis venela- 
ne oma tule üle kaugemale põhja poole ja meil oli viimane aeg tankidesse 
hüpata. Ilmselt oli Vene pealetung nüüd täies hoos. Ka õhus muutus elava- 
maks. Ründelennukid, mis eelnenud nädalatel polnud kordagi välja ilmu- 
nud, mürisesid nii madalalt üle meie peade, nagu tahaksid meie mütse kaa- 
sa võtta. Nad täristasid metsikult ümberringi ja viskasid meie positsioonist 
põhja pool suitsupomme, nii et kõigil suurtükiväe tulejuhtidel oli vaateväli 
kadunud. Suure tõenäosusega oli Ivanil plaanis midagi päris suurt. Oleta- 
tavasti tahtis ta täna rannikuni jõuda, et meie Narva-eelne sillapea selja ta- 
gant ära lõigata ja nii SS-tankikorpuse allüksused, diviis ,,Feldherrnhalle" ja 
Wengleri grenaderid sisse piirata. 


Vahepeal teravnes olukord ohtlikult. Veidi enne kella kümmet tulid kõi- 
gepealt mõned sõdurid, siis üks 37 mm flakk 12-tonnisel traktoril ja veel 20 
kuni 30 meest, kes möödusid meist katkematu laustule käes, minnes relvi- 
tult lääne poole. Vaatamata sellele, et olime metsas ainult umbes 30 meetri 
sügavusel, ei märganud nad meid üldse. Jooksin nende juurde ja sain teada, 
et kõik kolm tugipunkti olid purustatud, üks suurtükkidest (Stug OP) ida 
pool Lastekodumäge põles ja teised öeldi olevat ära sõitnud. Venelane oli 
juba tankide ja jalaväega teel maantee suunas. Nüüd ei olnud enam aega 
kaotada, sest oli selge, et ta tungib suurte jõududega põhja pool peale, et 
meie Narva sillapeast üle rullida. 


Sõitsin kohe hooga talu juurde ja käskisin tihedalt kannul liikuva Ker- 
scheri vasakule pöörata. Tema hooleks jäi lage põld, kus ühe rügemendi jagu 
venelasi oli liikvel juba meie tugipunktidest põhja pool. Viis T-34 sõitsid 
kiires tempos maantee suunas. Kuues Vene tank oli juba peaaegu Lasteko 
dumäele jõudnud, enne kui me teda märkasime. Mina keskendusin eelkõige 
aga viiele tankitõrjekahurile, mis seisid raudteetammil ja ähvardasid meie 
tiiba. Need kujutasid endast sellel hetkel kõige suuremat ohtu. Peagi olin 
nendega lõpetanud, kuigi sain veermikku paar tabamust, mis õnneks siiski 
tõsist kahju ei tekitanud. 


Ma juhtusin sellal, kui minu sihtur allohvitser Kramer ühe Vene tankitõr 
Jekahuriga veel lahingut pidas, õnneks õigel ajal vasakule vaatama ja avasta 
sin T-34, mis meie sinna jõudes tegi pöörde ja hakkas sõitma otse Kerschei i 

poole. Olukord oli täbar ning otsustasid sekundid. Oli meie õnn, et venela- 
sel olid torniluugid nagu tavaliselt kinni ning ta ei saanud maastikku piisa- 
valt kiiresti üle vaadata. Kerscher polnud samuti tanki märganud, sest see 
tuli enam-vähem selja tagant ja kihutas nüüd temast mööda kõige rohkem 
30 meetri kauguselt. Jõudsin Kerscherile veel teatada: , Halloo, Kerscher, 
üks T-34 täpselt sinu selja taga, ettevaatust!" Ülejäänu toimus mõne sekundi 
jooksul. Kerscher purustas venelase täistabamusega, tank vajus pommileht- 
risse ja jäi sinna lösutama. Meil oli tõepoolest põhjust kergendatult hingata. 
Kui Ivan oleks säilitanud külma närvi ja tulistanud, siis oleksime mõlemad 
olnud ilmselt omadega läbi. Teised T-34d ei jõudnudki laskma hakata ega 
saanud ilmselt arugi, kes ja kuskohalt nende pihta tulistas. 

Kõik Nõukogude tankid pidid üksteise järel üle raudteeülesõidukoha 
sõitma, enne kui said lahingurivisse hargneda. See manööver kammitses 
loomulikult olulisel määral nende rünnakut. Jõudsime kohale mõni minut 
liiga vara. Nii ei saanud me kätte ülejäänud vaenlase tanke, mis veel teisel 
pool raudteetammi sõitsid. Ivan taandus kiiresti kaitsvasse soometsa, kui 
me hakkasime nende ridades korda looma. Enamik Vene jalaväge jõudis 
samuti taganeda, kuni meie tankitõrjekahurite ja tankidega tegelesime. 

Meie tugipunktid olid loomulikult täiesti tühjad. Kogu lõigus, mis ula- 
tus Ixmbitu külast selle kohani, kus raudteetamm metsa kadus, ei olnud 
enam näha ühtegi Saksa sõdurit. Ainult ..Feldherrnhalle" diviisi paremal 
tiival asuv kuulipilduja avas enne keskpäeva jälle tule. Jõudsime peagi oma 
vanale, varemetes asuvale eesliinile, olles seal üksi kogu lagendikul. Minu 
ettekannet, etjalavägi on tugipunktid maha jätnud, diviisi staabis arusaama- 
tul kombel lihtsalt ei usutud. Pärastlõunal otsustasin lõpuks isiklikult Laste- 
kodumäele sõita, et korraldada meie kaitstavad tugipunktide mehitamiseks 
vähemalt mõnede meeste koondumist. Kuid enne, kui mehed lõpuks saa- 
busid, oli venelane pimeduse varjus kaks eesmist tugipunkti juba hõivanud, 
ülepeakaela oli meil sel päeval tagala juhtkonnaga igasugu pahandusi. 

Varasel pärastlõunal ründas venelane pärast pooletunnist laustuld uuesti 
lankide toetusel meie lõiku. Lõime sellegi rünnaku tagasi ja lasksime puruks 
veel viis T-34 ja ühe KV-1. 

Pihta saanud tankid on mõnikord ebameeldivad ja salakavalad riista- 
puud. Me pidime pead varjama, kui mõni tank plahvatas ja kõikjale rauatük- 
ke lendas. Minu pahameeleks ei suutnud me oma suurtükiväge niikaugele 
saada, et nad tõkketuld annaksid. Nimelt olid tulejuhid langenud ja diviisi 
staap arvas ekslikult, et meie mehed asuvad varemetes asuvas tugipunktis, 
järelikult tõkketule piirkonnas. Juba poolteise tunni pärast seadis venelane 
ennast taas raudteetammile suurte jõududega pealetungiks valmis. Ma ei 
saanud tagada, et ka kolmas rünnak õnnestub meil alles jäänud laskemoo- 
naga tagasi lüüa. 

Vahepeal sain ma juurde kolmanda tanki ja palusin oma ülemat, et ta 
oma masinaga samuti kohale ilmuks. Ta teatas mitu korda raadio teel, et 
seisab otse minu selja taga metsaserval. Ma ei märganud teda kordagi ja hil- 
jJem sain teada, et tema tank polnudki üldse meie suunas sõitnud. Taas kord 
oli mul põhjus ülema peale tige olla. Kuid ma ei öelnud midagi, sest olin 
rõõmus, et von X saavutas armeesuurtükiväe' juures vähemalt niigi palju, 
et lõpuks ometi alustati tõkketuld. See tabas nii täpselt, et lahinguvalmis 
venelased löödi täielikult segi. Juba vähem kui tunni pärast asus Ivan tanki- 
de toetusel pataljonisuuruste jõududega veel kord rünnakule, et iga hinna 
eest meie tugipunktid ära võtta. Oma eesmärki ta ei saavutanud ning kaotas 
järgmised kolm T-34. 

Pärast venelaste viimast asjatut rünnakut jätsin kaks ,Tiigrit" varemete 
juurde ja sõitsin ise Lastekodumäele rügemendi staapi, et seal tegelikust olu- 
korrast ette kanda. Staabis oldi ikka veel arvamusel, et varemed on hõivanud 
meie jalavägi. Tegelikust olukorrast kuulis rügemendiülem alles minult ja 
nüüd kogus ta kokku mõned oma staabi mehed. Kuna selle peale kulus tea- 
tav aeg, pidin ma pimedas olema varemetest umbes 200 meetri kaugusel, et 
mul oleks laskesektor ja saaksin olla lähivõitlussalkadele julgestuseks. Tallu 
jäi ainult üks .Tiiger". Hoidsime talu kuni kokku kogutud kümne mehe tu- 
lekuni vaenlastest puhta ja seejärel saatsime mehed sinna uuesti sisse. Veel 
25 meest moodustasid meie taga piki teed kulgeva kaitseliini. 

Öö jooksul venelane uusi rünnakuid ei korraldanud, kuid hõivas ilma 
vastupanuta varemed. Kaks tundi enne keskööd sõitsime moona vammi 
seks tahapoole. Me ei saanud veel kümmet minutitki oma punkri juures 
olla, kui saabusid mõlemad varustusrühma veoautod. Nad olid juba pärast 
lõunast saadik Sillamäe tugipunktis ootel olnud ja ma olin leppinud nende 
ga kokku, kus ma maanteel oleksin nendega kohtunud, juhul kui mul päeva 
jooksul oleks veel täiendavalt laskemoona tarvis läinud. Kuid tänu sellele, et 
veebel Gruber kolmanda tankiga meiega ühines, piisas meile varudest ja me 
võisime pimeduse saabumise ära oodata. 

Sel tähtsal päeval oli koos varustusmeeskonnaga tulnud eesliinile ka 
ülemveebel Sepp Rieger. Ta ei suutnud loobuda võimalusest meile eduka 
te kaitselahingute puhul isiklikult õnne soovida. Rieger oli suurepärane 
kamraad, kellesarnast kohtab harva. Ma usun, et kogu Wehrmachtis leidus 
vaevalt tosinkond temasarnast ülemveeblit. Ma ei taha sellega sugugi väita, 
nagu oleks veeblite keskmine mass kehv olnud. Aga Riegeri-sugused mehed 
olid siiski erandid. Ta oli nii sõduri kui ka inimesena kõigile eeskujuks. Te 
gemist oli igati harmoonilise isiksusega: ta oli kohusetundlik, olemata seal 

juures pedantne, ja kokkuhoidlik, ilma et oleks olnud liiga ihne. Tankiko 

mandöri ja rühmaülemana teenis ta lahinguüksuses välja I klassi Raudristi. 

Ta teadis ka, et ole sa kui õiglane tahes, igaühe meele järele olla ei saa 
nagunii. Oli sõdureid, kes nurisesid seepärast, et Rieger jälgis rangelt, kas 
varustust hoitakse korras. Ta ju vastutas selle eest ja teadis, kui vähe seda 
oli. Ma polnud kunagi kuulnud, et ta oleks marketendri kaupade hulgast 
endale mõne lisasigareti või pudeli napsi võtnud. Esimesel kohal olid tema 
jaoks rindeväeosad, teisel remonditöökoda, seejärel varustusešelon ja vii- 
maks voor. Kõik tema kompanii mehed, nii ülemad kui ka alluvad, hindasid 
teda südamest. Rieger oli eeskujulik kamraad, kes oskas ülemana ka ilma 
röökimata lugupidamise välja teenida, sest teda austati ja tunnustati tema 
õiglustunnet. Selline oli Sepp Rieger, keda mäletavad kindlasti kõik, kellel 
oli kordki õnne tema alluvuses teenida. 

Kõigepealt vedasime kogu bensiini ja laskemoona tankide juurde ning 
paigutasime selle ära. Üks ,, Tiiger" vajas 100 mürsku ja 200 liitrit bensiini. 
Seega võib ette kujutada, et meil oli kõvasti tegemist, enne kui saime mõelda 
sooja söögi peale. Siis aga läks söömiseks ja jutustamiseks. Rieger rääkis, 
kuidas nad Sillamäel ,,meie" päevale kaasa olid elanud. Ülem oli lasknud 
oma akna all seisva , Tiigri" raadiovastuvõtjast tõmmata juhtme väliraadio 
valjuhääldini ja nii said nad meie raadiokõnelusi pealt kuulata. Iga hävitatud 
vaenlase eest tegi Rieger meestele ühe napsi välja. 

Ühte ei suutnud aga mehed siiski mõista - nimelt seda, et ülem vaatama- 
ta minu korduvatele tungivatele abipalvetele meie juurde ei tulnud. Lisaks 
panid nad talle pahaks ka seda, et ta algul polnud suurtükiväelt meile tule- 
toetust taotlenud, rääkides asjaomaste isikutega mitte vahetult, vaid ainult 
telefoni teel. Alles vastu õhtut, kui ma teatasin, et positsioone pole enam 
võimalik hoida, sõitis ta lõpuks maastikuautoga korpusesse, et tõkketuld 
taotleda. Pool tundi hiljem see avatigi. Ülema käitumine oli mehed maru- 
vihaseks ajanud ja mul oli tükk tegemist, et neid maha rahustada. Loomu- 
likult olin ise ka von Xis pettunud, kuid ma ütlesin meestele, et tagantjärele 
pole mõtet ärrituda, kuna me oleksime ka ise hakkama saanud ja pealegi 
algas tõkketuli siiski õigel ajal. 

Vastu keskööd sõitsime varemete juurde tagasi, et jalaväele moraalset 
tuge pakkuda. Läksin Lastekodumäele, kus ma rügemendiülemaga järgmise 
päeva plaane arutasin. Jõudsime üksmeelele, et koidikul tuleb varemed ta- 
gasi vallutada. Katset tuli teha igal juhul, muidu oleks venelane meid nende 
kahe tugipunkti varemetest raudteetammi meiepoolsel küljel ohustanud ja 
kogu olukorra veelgi ebakindlamaks muutnud. Kavandatud vasturünnaku 
laoks eraldasime oma niigi vähestest jõududest veel 16 meest ja seadsime 
ennast enne kella viit Lembitu ja Lastekodumäe vahel väikeses Tirtsu-nime- 
Uses kohakeses rünnakuks valmis. Olime veebel Kerscheriga mehed omava- 
hel kaheks kaheksaliikmeliseks rühmaks jaganud. 

Rünnak algas täpselt kell viis hommikul. Loomulikult valitses veel täielik 
pimedus. Veebel Gruberil oli ülesanne meie läbimurdel venelasi maha suru- 
da. Kõigepealt tulistasime kõigi kolme tankiga lähidistantsilt läänepoolseid 
varemeid, seejärel sõitsime aga võimalikult lähedale ja minu kaheksa meest 
hõivasid tugipunkti. Ettevõtmine õnnestus täielikult ning me pääsesime ai- 
nult ühe haavatuga. Raudteeülesõidukoha läheduses asunud idapoolsete va- 
remete ründamine kujunes seevastu raskemaks. Need näisid olevat Ivanile 
väga tähtsad. Ta oli öö jooksul seadnud üles veel viis tankitõrjekahurit, kaks 
jalaväesuurtükki ja ühe 47 mm õhutõrjekahuri - need pidime kõigepealt 
kahjutuks tegema. 

See oli muuseas venelasele iseloomulik. Istus ta kusagil isegi ainult mõne 
tunni, kas või öösel, ikka oli ta sipelga kombel tehnika järele vedanud ja end 
nagu mutt maasse kaevanud. Kuigi olime seda sageli kogenud, ei suutnud 
me kuidagi endale ette kujutada, kuidas ta sellega hakkama saab. Kõigist 
pingutustest hoolimata ei õnnestunud meil teist tugipunkti tagasi vallutada. 
Tulevahetuse käigus asus Ivan kahe T-34 ja ühe väiksema jalaväeüksusega 
vasturünnakule, mille me aga suutsime tagasi lüüa. Tema tankid lasksime 
seejuures puruks. Kohe pärast seda algas tugev tuli miinipildujatest ja suu- 
rekaliibrilistest suurtükkidest. Meil oli kaks surnut ja kaks haavatut. Ülejää- 
nud neli poleks mitte mingil juhul suutnud tugipunkti ära võtta, veel vähem 
hoida. 


Kahjuks oli ka jalaväelaste leitnandist juht langenud, kui ta ,hurraa" 
saatel varemeid ründas. Venelased tulistasid ikka veel lakkamatult kuu- 
lipildujast, mida me ei suutnud vaigistada. Nad ei tohtinud oma siinpool 
raudteetammi asuvat positsiooni mitte mingi hinna eest loovutada. Tagasi 
joosta oleks olnud veelgi mõttetum kui vastu pidada, sest siis oleksid nad 
olnud kaitsetult meie tule all. Nüüd pidime kõigepealt oma haavatute eest 
hoolitsema. Sõitsime mõlema ,Tiigriga" nii lähedale, et saime mehed tanki- 
de kaitse all peale tõsta, ilma et oleksime ise kuulipildujavalangute ohvriks 
langenud. Rünnak tuli aga katkestada. Arvatavasti olid venelased kaotanud 
30 kuni 40 meest, kuid need vaidlusalused varemed jäid ka järgnevatel päe- 
vadel veel vaenlase kätte. 

Vahetult pärast lõunat proovis venelane veel kord veerand tundi kest 
nud laustule järel vallutada tagasi nii meie tugipunkti kui ka talu. Ta ründas 
kompaniisuuruste jõududega tankide toetusel, kuid löödi suurte kaotustega 
tagasi. Ta kaotas kaks T-34 ja ühe T-60'. Tundus sedamoodi, et selleks päe 
vaks sai tal isu otsa, ning ta jättis meid kuni järgmise hommikuni rahule. 
Kui õhtul punkrisse jõudsime, olid varustusmasinad juba kohal. 


Jälle oli tüli ülemaga, kelle peale minu mehed niigi maruvihased olid. 


Vene kergetank. 

Olin raadio teel Volkswageni maastikuautot palunud, et öö jooksul 61. ja- 
laväediviisi staabis käia. Soovisin ennast ka säästa, et mitte alati jala minna 
rügemendi paiknemisalale, kuna see tähendas iga kord kaheksakilomeetri- 
list teekonda maastikul sinna ja tagasi. Tankiga ei tahtnud ma sinna sõita, 
et mitte venelase tähelepanu äratada. Peale kõige muu soovis mu meeskond 
puhata alati, kui selleks vähegi võimalust oli. Kuid minu nõutud auto ei 
tulnud ja Biermann teatas, et kompaniiülemal kuuldavasti polevatki ühte- 
gi vaba masinat. Alles palju hiljem kuulsin ma ühel sõjajärgsel kohtumisel 
ühelt staabitöötajalt, et ta oli mitmel õhtul koos von Xiga külastanud nende 
tuttavat, kes oli Narvast kaasa tulnud. Selleks siis oli ülemal maastikuautot 
vaja! Oleksin ma seda tookord teadnud, oleks mu kannatus katkenud, kuid 
sellest ei räägitud mulle kogu sõja jooksul, et mind mitte ülearu ärritada. 

Minu meestes tekitas nördimust ka see asjaolu, et Wehrmachti aruan- 
netes loeti 502. pataljoni teine kompanii ,,ülemleitnant von Xi juhtimise all 
olevaks", kuigi meie ülem ei aidanud edule karvavõrdki kaasa. Seekord oli 
üsna raske inimesi rahustada. Selgitasin neile, et nii on siiski kogu kompa- 
niile austust avaldatud, muidu oleks mainitud ainult üht rühma. Lõpuks oli 
ju kogu kompaniil olnud osa meie edus. 

Tookord ei teadnud me veel midagi uskumatust vahejuhtumist selle ,,1õ- 
bureiside" maastikuautoga, aga nii oligi parem. Vastasel korral poleks ma 
küll hakanud oma meeste rahustamisega vaeva nägema. Pealegi saime kom- 
pensatsiooni teisel moel - meid tõsteti esile korpuse käskkirjas, mis saadeti 
kõikidesse üksustesse ja loeti seal ette. Selles käskkirjas mainiti vaid meie 
tanke ja rõhutati, et iseseisvalt rünnates hoidsime me ära nii venelase läbi- 
murde mere äärde kui ka kõikide Lastekodumäest ida pool asuvate üksuste 
äralõikamise ning et me kaitsesime tagasi võidetud eesliini terve päeva ilma 
jalaväe toetuseta. 


XXX 


Ivan ei jätnud meid rahule. 4a tahtis Narva sillapea iga hinna eest pu- 
rustada või ümber piirata. 19. märtsil ründas ta lõunasöögipausi ajal pärast 
ettevalmistavat suurtüki- ja miinipildujatuld idakotist lääne suunas, et siiani 
meie käes oleva ,,saapa" lõunaosa ära lõigata ning seejärel ühendada teine- 
teisega ida- ja läänekott, et järgnevateks rünnakuteks parem lähtepositsioon 
saavutada. Me lasksime puruks kuus T-34 ja ühe T-60 ning hävitasime ühe 
76,2 mm tankitõrjekahuri. Sellegipoolest õnnestus venelasel meie eesliini 
sisse murda. 

Veel enne kui meie jalavägi jõudis vastupealetungile asuda, pidime tei- 
ses kohas suurimas hädas ründama. Raudteetammist põhja pool paikne- 


vast tugipunktist tuli teade, et teispool raudteeülesõidukohta ühes väikeses 

»hambaharja-metsas" on üles seatud neli Vene iseliikuvat suurtükki ja et 
ülesõidukohast paremale on sõitnud kaks Vene tanki. Saabusime koos vee- 
bel Kerscheriga täpselt õigeks ajaks. Jalaväelaste hulgas valitses juba paa- 
nikameeleolu, sest peale meie «Tiigrite" ei leidunud ühtegi tankitõrjerelva. 
Suutsime vaenlase tankid puruks lasta, enne kui need ründama asusid, ning 
Jõudsime veel õigeaegselt tagasi, et meie jalaväe vasturünnakut punktist 
33,9 (Lastekodumäe-,,saapatalla" teel) lõunasse tõhusalt toetada. Soomaas- 
tik tekitas siin meile suuri raskusi - teelt ei olnud lihtsalt võimalik kõrvale 
sõita. Nii saime kamraade-jalaväelasi ainult tulega aidata ja vaenlast maha 
suruda. Lahingutegevus soos on igale tankistile ebameeldiv ega rahulda 
karvavõrdki. 


Kolme tunni pärast oli vaenlane tagasi paisatud ning meie jalavägi taas 
oma vanadele positsioonidele asunud. Üks ohvitser väärib siinkohal erilist 
esiletoomist. Major Haase ründas oma pataljoni eesotsas Vene positsioo 
ne võrreldamatu südiduse ja hooga. Tema rünnakustiil meenutas minu isa 
jutustusi, kuidas paljastatud mõõkadega ohvitserid Esimeses maailmasõjas 
meeste ees lahingusse tormasid. 

Rünnaku jooksul suutsime veel kaks T-34 hävitada. Venelane aga ei taht- 
nud sellega leppida, juba järgmisel hommikul enne koitu ründas ta kom- 
paniisuuruste jõududega Lembitu küla juures. Tund aega kestnud võitluse 
järel oli ta tagasi löödud. Sama saatus tabas keskpäevast rünnakut. Jälle kao- 
tas ta kaks tanki ja 47 mm tankitõrjekahuri. Kuid ta ei loobunud ikka veel. 
Järgmisel ööl valis venelane rünnakuks harjumatu aja, tormates kell kolm 
öösel meie kaitseliini kallale. Pimedas saime tulistada ainult hea õnne peale 
ja nii avanes Ivanil lõpuks võimalus ka keskmised varemed hõivata. 


Seekord olime raudteetammi tugipunktis osaks saanud lüüasaamisest 
õppust võtnud ega oodanud enam tarbetult kaua. Sooritasin kümne jala 
väelasega vasturünnaku ja kaks tundi hiljem olid keskmised varemed taas 
kindlalt meie käes. Vaatamata venelasele jäetud napile ajale, oli ta jälle kaks 
76,2 mm tankitõrjekahurit kohale toonud, millega me esialgu kõvasti vaeva 
nägime. 

Tagasi vallutatud keskmised varemed olid meile otsustava tähtsusega. 
Läinuks need kaduma, pidanuks ka ,talu" varsti langema ja kogu kaitseliin 
selles lõigus oleks kokku varisenud. Vaenlase silmis olid need loomulikult 
sama tähtsad, la tungis kaks tundi hiljem uuesti peale ja pärast seda, kui 
neli jalaväelast, sealhulgas tugipunkti ülem, olid langenud, tuli varemed lõ 
puks maha jätta. Kuus alles jäänud meest ei suutnud Vene jalaväge paigal 
hoida ja otsisid talust kaitset. Paigutasime nüüd oma kolm tanki ümber talu, 
mida tuli igal juhul hoida. 


Kuna jalaväelaste raadiojaam oli pihta saanud, saatsin veebel Gruben 

tankiga rügemendi staapi täiendust tooma. Jalaväelastel oli lihtsalt võimatu 
jalgsi tagasi minna. Venelane mängis meiega tõepoolest kassi ja hiirt - ta 
ründas alati seal, kus meid parajasti polnud. Nii edasi-tagasi joostes olime 
üsna tublisti ära vintsutatud. Punktis 33,7 suutis veebel Kerscher pärastlõu- 
nal veel kaks Vene tanki hävitada. Enne pimeduse saabumist alustasime uut 
vasturünnakut keskmistele varemetele ja pool tundi hiljem olid need kind- 
lalt meie käes. See oli määratud jääma viimaseks lahinguks enne idakoti 
ründamist ja soodsama eesliini rajamist kaugemal lõuna pool. 

Suured kaotused elavjõus ja relvastuses sundisid venelast hingetõmbe- 
pausi tegema. Selle eest peab tänama põhiliselt meie jalaväge, kes tuli neil 
päevil toime üleinimlike jõupingutustega. Arvulises vähemuses olid mehed 
ülekaaluka vastase eest positsioone kaitstes pidevalt ka vasturünnakuid soo- 
ritanud ja vaenlast tagasi paisanud. Sellist saavutust suudab hinnata üksnes 
see, kes on ise sarnases olukorras olnud. Sõnadega pole taolist võitlusvaimu 
võimalik kirjeldada. 

Kui endine olukord rindel oli taastatud, paigutasin oma kolm ,Tiigrit" 
lagedale kohale raudteetammi suunda julgestama. Meie jaoks ei olnud see 
nüüd küll just meelakkumine, sest venelane sundis meid miinipilduja- ja 
suurtükitulega alalisele positsioonivahetusele. Olime täiesti ilma varjeta ja 
vaenlane sai jälgida iga meie liigutust, iseäranis arvesse võttes, et ta oli val- 
lutanud raudteetammi meie küljel idapoolsed varemed. Nii ei võimaldanud 
ta meile ka kübetki rahu. 


Nagu sellistes situatsioonides ikka, keelasin ma tankiga tagurdamise, kui 
teine tank sealjuures raadio teel juhtnööre ei anna. Liikuva , Tiigri" koman- 
dör ei näinud oma masina taha ja kuna juht sõitis pimesi, tekkis taolisel 
tagurdamisel oht kinni jääda. Samuti oli vaja jälgida naabertanki roomikuid 
tagurpidi liikumisel. Lumes ja mudas tagurdamisel võisid juba väikesed juh- 
timisliigutused põhjustada olukorra, kus roomik veoratta hammastelt maha 
libises, mistõttu tekkis tohutu pinge ja tank muutus liikumisvõimetuks. Siis 
polnud enam muud võimalust, kui roomik lahti ühendada. 

Kogemustest ja manitsustest hoolimata juhtus üks täiesti mõttetu proh- 
makas. Veebel Gruber tagurdas vaenlase tule all järsult ja sõitis ärevuses 
otse pommilehtrisse. Ilmselt ei olnud tema raadiovastuvõtja häälestatud õi- 
gele lainele ega näinud ta ka minu viipeid. Nii ei suutnud ma teda takistada 
pommilehtrisse sõitmast. Üle augu serva paistis ainult kahuri suudmepidur. 
Nüüd aga raadioside taastus äkitselt ja ta vandus oma ebaõnne peale nagu 
turueit. Ükski meeskonnaliige ei pääsenud tankist välja, sest Ivan nägi seda 
kõike pealt ja tulistas Gruberi tanki pihta nagu pöörane. Olukord oli täbar. 

Mina mõtlesin muidugi kohe tanki «toredale" evakueerimisele, mille me 
oleks pidanud järgmisel ööl ette võtma. Ja kõige tagatipuks oli minu .Tiigril" 
sidur korrast ära, nii et sellega ei olnud võimalik pukseerida. 

Õnneks tuli tol ööl eesliinile Zwetti oma äsja remonditud tankiga. Koos 
Kerscheriga vabastas ta ,, Maxli" koos meeskonnaga kimbatusest. Kuid kõik 
ei läinud sugugi libedalt, sest Ivan hakkas tankide välja ilmudes jälle kohe 
hullumeelselt tulistama. Loomulikult nägi ta, et meil on kavas rivist välja 
langenud ,.Tiiger" evakueerida, ning selle tobeda pommilehtri oli ta päeval 
hästi sisselasknud. 

Ekstra tankide hävitamiseks viitsütikuga varustatud ebameeldiv 152 mm 
haubitsamürsk läbistas ühe meie tanki radistiluugi. Mürsk langes peaaegu 
vertikaalselt ja kogu kupatus ühes luugitükkidega sadas õnnetu radisti jalga- 
de peale. Kõik need päevad olime pääsenud ilma kaotusteta ja nüüd pidi just 
evakueerimisel pihta saama see alles äsja kompaniisse saabunud kamraad. 
Ta ei olnud isegi vist veel kaheksateist täis ja see oli tema esimene lahing. 
Sidusime vaest poissi oma punkris. Ta kannatas ilmselt kohutavate valude 
käes. Ta kaebas valu vasakus jalas ega teadnudki veel, et seda jalga tal enam 
ei ole. See oli õudne vaatepilt, mis vapustas mind sügavamalt kui kõik vii- 
maste päevade rünnakud ühtekokku. 


Nägin tema silmades lootuse ja hirmu segu. Lõppude lõpuks oli taju veel 
poolenisti laps ja nüüd lamas siin tankis piinavate valude käes ja lömastatud 
jalgadega. Ta pomises seosetuid lauseid: ,, Härra leitnant, nüüd ei näe ju ema 
mind enam kunagi! Oi, kuidas vasak jalg valutab! Kas see võetakse maha? 
Kas nad saavad sellega hakkama? Ema on juba kaks poega kaotanud, nüüd 
kaotab veel ka minu. Härra leitnant, kas te kirjutate talle?" 

Raskesti haavatud ja vahetpidamata oma emast rääkiva poisi soigumine 
läks mulle sügavalt hinge. Lohutasin teda nagu oskasin, kandsin hoolt sel- 
le eest, et ta sanitaarautoga viivitamatult sidumispunkti viidaks, ning olin 
õnnelik, kui sain teada, et ta siiski eluga pääses. Tal tuli küll vasak jalg alt- 
poolt põlve amputeerida, kuid ta nägi veel oma ema ja see oligi peamine. 
Kohtusin temaga hiljem täienduspataljonis ja jällenägemine valmistas meile 
mõlemale suurt rõõmu. Ehk päästis tookord kaotatud vasak jalg tema elu. 
Kes teab? 


22. märtsil ründas venelane viimast korda punkti 33,9 ,,saapas" ja kao- 
tanud kaks tanki, tõrjuti ta tagasi. Sellest ajast saadik algas idakotis lõpuks 
rahu. 17. kuni 22. märtsini olime raskete kaitselahingute käigus puruks lask 
nud 38 Vene tanki, neli iseliikuvat suurtükki ja 17 kahurit. Selliste tulemus 
tega võisime täiesti rahule jääda. 

Meie enda ainus kaotus oli raskesti haavata saanud 18-aastane tankist ja 
ka seda poleks olnud, kui me ei oleks pidanud Gruberi ..Tiigrit" evakueeri- 
ma. 

Ivan sooritas eesmärgile jõudmiseks veel viimase katse. Kuna ta taipas, 
et idakoti kaudu ei õnnestu midagi saavutada, tuli ta mõttele sooritada me- 
redessant. See plaan oli meil vangide ülekuulamise põhjal eelnevalt teada. 
Isegi Sillamäe vooris ootasid kõik operatsiooni ,,Merilõvi". Selle varjunime 
all tehti ettevalmistusi kaitseks. 

Venelane üritas maabuda Lastekodumäest põhja pool Mereküla juures. 
Sõitsime kohe osa tankidega rannikule. Enamik paate oli ,,Feldherrnhalle" 
diviisi tankitõrje merel juba põhja lasknud. Kui meie kohale saabusime, nä- 
gime vaid põlevaid aluseid vees triivimas. Mõni venelane suutis küll kaldale 
jõuda, kuid võeti peagi meie rindejoone taga vangi. 

Nagu selgus, oli tegemist ülihästi varustatud eliitüksustega. Vangide tun- 
nistuste kohaselt oli operatsioon täpselt läbi harjutatud ja pidi algama alles 
siis, kui läbimurre idakoti juures on õnnestunud. Kuna Ivan seal läbi ei suut- 
nud murda, prooviti sellegipoolest maabuda, mille tagajärjeks oli üksnes 
heade sõdurite mõttetu ohverdamine. Venelaste fiaskost hoolimata kummi- 
tas operatsioon ,,Merilõvi" veel pikka aega ja eelkõige öösel. Aga kuni meie 
Narva lõigus viibisime, seda ei korratud. 

Märtsi lõpus tõmmati meie tankid 61. jalaväediviisi lõigust tagasi ja val- 
mistuti uueks operatsiooniks, mis kandis nime ,Ida- ja läänekoti likvidee- 
rimine". Juhtimine oli ooberst krahv Strachwitzi kätes. Kui meid Sillamäele 
kokku koguti, läks kõigil vaja kohendamist - meie «Tiigritel" mitte vähem 
kui meil endil. 


MÄSS PUNKRIS 


Soome lahe äärses baasis oli meil lõpuks mõni päev aega puhata. Eriti 
vajasid seda meie kolme tanki meeskonnad, sest viimaste lahingute ajal pol- 
nud nad ei öösel ega päeval puhkust saanud. Iga mehe võimetel on kogu ta 
karmusest ja võitlusvaimust hoolimata siiski piir. Puhkepäevad olid mitmes 
mõttes kosutavad ja huvitavad. Rõõmustasin väga, et sain jälle raadiost head 
muusikat kuulata. Ülemaga oli sel alal alati väike nägelemine: mina olin tõ- 
sisema muusika sõber, tema aga armastas moodsamaid ja kergemaid rütme. 

Seevastu võitsin ma nende päevade jooksul neljajalgse sõbra, lambakoer 
Hasso poolehoiu. Von X vahetas ta välipolitsei käest pudeli napsi vastu. Po- 
litseile muutus koer väärtusetuks, kui ta telliskivi närides kihvad murdis. 


Hasso oli ideaalselt välja õpetatud ja valmistas mulle palju rõõmu. Temaga 

sai arvukalt kunsttükke teha. Ta ronis ilma vaevata redelist üles, hüppas 
hämmastavalt kõrgele ja tõi kepi merest isegi kõrge lainetuse ajal. Ta valvas 
puutükki niikaua, kuni anti korraldus ja valvamiskäsk tühistati. Hasso oli 
minu kohatutest ainus koer, kes pani käsu peale maha tagasi juba suus ol- 
nud vorstitüki. Ta saatis mind igal pool, öösel aga toetas diivanil pea minu 
jalgadele. Kui saabus hommik, lakkus ta mul kätt, kuni ma ärkasin ja temaga 
välja läksin. Kuigi ta oli «kompanii koer" ja tal oli palju peremehi, tundis ta 
minu vastu erilist poolehoidu ega unustanud kunagi oma head kasvatust. 
Tema sõprus pakkus puhkepäevade ajal mulle toredat vaheldust. Kuid mu 
rõõm ei olnud pilvitu. 

Ülem oli minu peale pidevalt veidi kade, et ma oma meestega nii hästi 
läbi sain. Vähem kadetses ta aga neid pingutusi, mida edusammud nõudsid. 
Ta pani alati imeks meie <jahiõnne", kuna tema polnud siin veel ühtegi tanki 
hävitanud. Tal jäi kahe silma vahele tõsiasi, et vastupidiselt temale viibisime 
meie lakkamatult lahingus. Kui meie kompaniis oli kaks «Tiigrit" lahingu- 
korras, siis ühes neist olin kindlasti mina. Kui kaua me pidime midagi saa- 
vutamata Lembitu küla juures passima, kuni lõpuks siiski oma kohalolekut 
õigustasime. Von X meenutas mulle pühapäevajahimeest, kes usub, et tal 
tarvitseb vaid metsa minna ja kohe laseb ta maha soku, kes just teda seal 
ootab. 


Omavahel olles saime hästi läbi, sest ma arvestasin tema nõrkustega. 
Kõik oli korras ka siis, kui mina olin lahingus ja tema hoidis tugipunktis 
kompaniid koos. Siin Sillamäel oli aga meeleolu sageli üsna pinevil. Mulle 
meeldis palju meestega koos istuda, ülem aga ei seedinud seda sugugi. Ta oli 
seisukohal, et ilmtingimata tuleb hoida distantsi. Minul ei olnud seda tänu 
jumalale vaja, sest ma pole kordagi kogenud iseenda suhtes lugupidamatut 
käitumist. Nii ma siis seisingi pidevalt kahe tooli vahel. Pidin allohvitsere 
rahustama, kui nad ülema kallal virisesid, ja ühtlasi veenma ülemat, et meie 
tankistid on tublid sellid, keda võib usaldada. Võib-olla olid minu mehed 
vahetult pärast raskeid lahinguid iseäranis kergesti haavuvad. Igatahes lõh- 
kes ühel päeval pomm ja lõhkes palju hullemini, kui ma karta oskasin. 

Ajendiks oli Ivan, kes ei võimaldanud meile isegi meie «reservisoleku" 
ajal mitte alati väljateenitud rahu. Ta tulistas Narvast lõuna pool paikneva- 
te kaugelaskekahuritega üle meie pea merre. Tegelikult tahtis ta maanteed 
tabada, kuid «kohvrid" lendasid liiga kaugele. Kui need aga üle me peade 
vuhisesid, tundus, et nad viivad katuse kaasa. Iga paari tunni järel leidis aset 
ebameeldiv tulelöök. Kaugusest kostsid summutatult paugud ja siis võis täp 
selt sekundeid loendada, et teada saada, millal «tervitused" üle meie mü- 
hisevad. Tunnimees pidi tulistamise algusest viivitamatult ette kandma ja 
meie vastavalt käsule maja keldrisse hüppama. Käsk oli põhjendatud, nagu 

selgus siis, kui venelane ükskord lähemale laskis. Üks allohvitser remondi- 
rühmast ja kirjutaja said teel punkri poole kildudest surma, sest ei varjunud 
küllalt kiiresti. Ettevaatus oli siin tõepoolest omal kohal. 

Kõrvaltoas olevaid veebleid vihastas aga see, et ülem alati esimesena 
läbi põrandaaugu keldrisse hüppas, ehkki sellega nii kiire nüüd ka ei olnud. 
Pealegi peab ju juht vana sõduritava kohaselt viimasena oma julgeolekule 
mõtlema. Meie raadiotehnik Schotroff, muidu igati rahulik ja usaldusväärne 
inimene ning eeskujulik sõdur, kaotas enesevalitsuse, solvas von X ja oleks 
talle peaaegu käsipidi kallale läinud, nii et ta tuli ülemale vastuhakkamise 
pärast vahistada. 

Von X nõudis seepeale, et ma temaga viivitamatult sõjakohtusse sõidak- 
sin. Niikuinii oli meil vaja minna läbirääkimistele tankirügemendi «Gross- 
deutschland" ülema ooberst krahv Strachwitziga. Sõidu ajal veensin von Xi 
hoolega, et ta nii usaldusväärsel sõduril nagu Schotroff kogu elu siiski ära 
ei rikuks. Lõpuks sain ta niikaugele, et ta lõi kõhklema. Võib-olla taipas, et 
sõjakohtu ees võivad jutuks tulla ka talle enesele ebameeldivad asjad. Iga- 
tahes ei astunud ta minu suureks kergenduseks sõjakohtu maja ees autost 
välja. Selle asemel pöördus ta minu poole: «Niisiis, Otto, ma mõtlesin järele. 
Sinu meeleheaks karistan Schotrofh tema ennekuulmatu käitumise eest ise. 
Ma panen ta kartsa ja siis võtan sidemehena lahingusse kaasa." Ma olin vait. 
Kivi langes südamelt. Raadiotehnik Schotroff sai kõrgeima karistuse, mida 
kompaniiülem võis määrata: range aresti. Seejärel pidi ta järgmised lahin- 
gud ülema tankis radistina kaasa tegema. Teine osa karistusest oli psühho- 
loogilises mõttes topeltvale. Esiteks ei saanud karistuseks olla lahinguüksuse 
koosseisus võitluses osalemine, sest seda nõuti meilt kõigilt enesestmõiste- 
tavalt. Schotroff oli muide mitu korda palunud luba vähemalt mõnes lahin- 
gus osaleda, kuid see palve lükati alati tagasi, sest ta oli oma erialal peaaegu 
asendamatu. Teiseks poleks von X teda mitte mingil juhul tohtinud oma 
tanki võtta, nagu õige pea selgus. 

OPERATSIOON , STRACHWITZ" 


Reservooberst krahv Hyazinth Strachwitzi näol õppisin tundma isiksusi, 
keda ei unusta keegi, kes temaga kohtunud on. Krahv oli organiseerimis- 
geenius. Seevastu improviseerimise jättis ta iseenesest mõistetavalt alljuh- 
tide hooleks. Meil oli õnn teha kaasa paar tema juhitud operatsiooni, mis 
olid head näited selle kohta, et korralikult organiseeritud ettevõtmine on 
juba pool õnnestumist. Reservmajorile ja 2. tankirügemendi 1 pataljoni üle- 
male krahv Strachwitzile omistati 25. augustil 1941 Raudristi Rüütlirist ja 
17. novembril 1942 selle juurde Tammelehis, 1943. aasta 28. märtsil sai 
ta aga tankirügemendi ,,Grossdeutschland" ülema ja ooberstina mõõgad 
Rüütliristi juurde. Meil õnnestus nüüd edukalt kaasa aidata järgmisele ope- 
ratsioonile, mille korraldamise eest pälvis ta 15. märtsil 1944 briljandid 
Rüütliristi juurde. 


Kurjad keeled väitsid, et Strachwitz võeti tankirügemendi ,,Grossdeut- 
schland" ülema kohalt maha seepärast, et tal oli liiga palju kaotusi. Ma kaht- 
lesin selle väite õigsuses. Krahv Strachwitz saadeti oma staabiga alati rinde 

kõige tulisematesse kohtadesse ja ta pidi seal sooritama kõige vastutusrikka- 
maid ülesandeid, milleks võimaldati talle igati toetust. Selliste operatsiooni- 
de käigus ei ole sugugi alati võimalik valusaid kaotusi vältida, kuid just tänu 
neile päästeti paljude teiste allüksuste sõdurite elu. 

Krahv Strachwitz tõi endaga kaasa ,,Grossdeutschlandi" staabi ning li- 
saks ka mõne tanki ja soomustransportööri. Tema esimesel operatsioonil, 
mis pidi läänekoti sulgema ja likvideerima, mängis meie kompanii kõigest 
teisejärgulist rolli. Rünnak toimus ,,saapatalla" kohalt suunaga läänest itta, 
seejärel loodi ,,ssaapas" ühendus meie jalaväelastega, ehitati kaitseliin ja 1õ- 
puks likvideeriti piiramisrõngas, lee, mida selleks kasutada tuli, ei olnud 
meie .Tiigrite" jaoks piisavalt lai ja tugev, niisiis piirduti umbes 30 tonni 
kergemate krahvi enda tankidega Panzer IV. Ta ise sõitis esimeses tankis 
ja pälvis sellega algusest peale meie usalduse. Selles operatsioonis oli meie 
ülesandeks kinni pidada surve, mis läänekoti teiste rindelõikude ründami- 
sel loomulikult tekkis. 

Kogu operatsiooni toetasid Stukad või täpsemalt Stukad pidid seda toe- 
tama. Selgus, et tiheda metsaga kaetud maastikul on need kasutud ja oma 
vägedele isegi ohtlikud: piloodid ei suutnud sihtmärke eristada. Ju 87-d olid 
aegsasti kohal ja ründasid südilt etteantud märke, kuid üks pomm tabas 
täpselt keskkohta ainsal teel, mida mööda ründavad tankid sõita said. Krahv 
Strachwitz ise oleks äärepealt selle pommi ohvriks langenud. Ta vandus kor- 
ralikult, sest nüüd tuli jalaväelastel üksinda ilma tankide toetuseta rünna- 
kut jätkata. Kaitseliin pidi igal juhul pimeduse saabumiseni vastu pidama, 
kuna muidu püsis oht, et venelane põgeneb kotist lõuna poole ja rullib ka 
meie õhus rippuvast kaitseliinist üle. Strachwitz saavutas tõepoolest ka ilma 
tankide ja Stukadeta oma eesmärgi ning järgmisel päeval suruti tekkinud 
piiramisrõngas kokku ja likvideeriti. Venelaste mass ja kogu relvastus langes 
meie kätte. Ainult mõni venelane oli öö jooksul lõuna poole läbi hiilinud, 
kui Ivan sealtpoolt rünnakuid sooritas, et tähelepanu kõrvale juhtida. See 
raske lüüasaamine sundis vastast idakotti senisest veelgi enam sõdureid ja 
relvastust täis toppima. Ta ei arvestanud sellega, et me siin hoopis teisiti 
võiksime tegutseda. 

Krahvil olid oma iseärasused, mida talle keegi aga pahaks ei pannud, 
sest ta oli juba võitnud endale austuse ja tunnustuse. Nii näiteks ei lubanud 
ta end kõnetada ,,härra ooberst". Need mehed, kes olid teda juba majorina 
tundnud, rääkisid, et ta ei kartnud ka kõrgeid ülemaid sellega tähelepaneli- 
kuks muuta, rõhutades, et ,,härra krahv" ja see tiitel on midagi enamat kui 
tema sõjaväeline auaste. 

Esimesel nõupidamisel tegi ta meile selgeks, kuidas tema operatsiooni 
käiku näeb. Meid üllatas see julge plaan, kuid varsti hakkasime mõistma. 

»Niisiis, mu härrad, mina kujutan asja endale ette nii," rääkis ta oma veidi 
upsakal moel. ,,Meie lahingugrupp ründab niinimetatud idakotti Lasteko- 
dumäe poolt raudteeülesõidu suunas otse üle lagendiku. Kõige ees sõidavad 
neli ,Tiigrit", mis pärast raudteetammist üle jõudmist pööravad paremale ja 
puhastavad selle vaenlasest. 

Neli järgmist ,Tiigrit", igaühe peal salk jalaväelasi, sõidavad kuradistki 
hoolimata igal juhul raudteeülesõidukohast sada meetrit kagu pool asuva 
teeristini. Teeristini tuleb jõuda nii ruttu kui vähegi võimalik, ja seda on vaja 
vabana hoida, et neli Panzer IV tanki ja jalaväesoomukid' saaksid rünnata 
ja hõivata siin asuva maastiku..." Ta näitas kaardile. ,,...mis kõrgendikul koti 
põhjas asub. Seda niisiis esiteks. 

Ööseks tuleb kaevuda ja kaitsepositsiooni* hoida seni, kuni hommikul 
teine jalaväerügement järele tuleb ja eesliini välja ehitab. Sealjuures luuakse 
side ida ja lääne suunas. 

Kogu loo põhiiva on selles, et operatsioon peab kulgema täpselt vastavalt 
ajakavale. See tähendab, et mul ei tohi ükski tank tee peale pidama jääda, 
kuna viivitus võib kogu ürituse õnnestumise küsitavaks muuta, fa seda ei 
juhtu. 

Käesolevaga käsin ma kategooriliselt iga liikumisvõimetuks muutunud 
tank, kui vähegi võimalik on, sohu lükata, et see teisi sõidukeid ei takistaks. 

Vastutust operatsiooni õnnestumise eest kannab tankijuht, arvestamata 
tema aukraadi. Kas on selge?" 

»Just nii, härra krahv!" 

Oobersti nägu tõmbus kergelt iroonilisele muigele. Talle ei olnud sugugi 
teadmata, et olime endale lubanud tema eelistatud kõnetuse kohta mõnin 
gaid märkusi, mis ei pärinenud just käitumisõpikust. 

»Väga tore. Senimaani ongi kõik üsna lihtne. Kuid nüüd veel järgmine 
küsimus härrastele ..Tiigritelt": millise pataljoniga sooviksite lahingusse 
minna?" 

Jäime ettevalmistuste suurejoonelisusest jahmununa üksteisele otsa vah 
tima. Valisime üksmeelselt jalaväepataljoni, kellega olime juba koostööd 
teinud. 

»Tore, te peate selle saama," pöördus ooberst adjutandi poole. ,, Teie kan 
nate mul hoolt selle eest, et need mehed Narva rindelõigust, kus nad praegu 
asuvad, aegsasti tagasi tõmmataks ja siia toodaks. Leegiheitjate, pioneeride, 
suurtükiväe tulejuhtide ja muu sellise kasutamisest me veel räägime. 

Lennuväe ülekaalu kindlustavad selles lõigus hävitajad - lennuväega on 
juba kokku lepitud. Vajaliku raadioühenduse Stukadega tagab teie käsutuses 
olev sidesoomuk. 


SPW (Sehützenpanzerwagen). 


Igelsiclliuig - tarre: nelinurkne kaitsepositsioon. 

Veel midagi? Ah, jaa! Operatsiooniks saate omaenda kaardid ja aero- 
fotod, mis on tehtud ekstra selle aktsiooni jaoks ja millel on numbritega 
tähistatud kõik olulised punktid. Nii ei teki arusaamatusi ega tarbetuid üle- 
küsimisi. Lisaks saate oma asukoha kiiresti ja täpselt edasi anda. 

See olekski siis tänaseks kõik. Veel mõni küsimus? Ei ole? Väga tore, siis 


ma tänan teid, mu härrad!" 


Tanhgrenaderide — diviisi heldherrnhalle" = ohvitserid kannavad ooberst . Hyazinth = von 


Strachwilzilc ette lahingute kaigust. = 1944. a algus. = Bundesarchiv 

viisi Fi ” sõduri c 2e ÕFVI tuisi ei Tanikt torni ja 
Sõdurid laadimas laskemoona = kergele poolroomik soomukile (Sd. Kfz. 205), = esiplaanil ooberst Diviisi »Feldherrnhalle sõdurid tanki Panzer IV KORVI tarstuisanud maanteel a Ki 
hiyazinth = von —Straehwitz. Kevad 1944. = Bundesarchiv esikiilge OH tugevdatud terasplaatide ja roomikululidega. 1944. a algus. Buidlesarehuv 


M 


Kerge poolroomik soomuk? (Sd. Kfz. 250) sisemus. 194: a algus. Bundcsarchiv 


Ründesuurtukk = Sturmgeschütz HI (StuG HI) ja tank Panzer IV ,Feldherrnhalle" 


jalaväelastega = lummetuisanud = maanteel. 1944. a algus. = Bundesarchiv 

Cariuse = kompanii mõlemad — ohvitserid Volkswageni — maastikuautos. 


F.es leitnant Niensledt. = tagaistmel leitnant = Eichhorn 


Tank Panzcr VI ehk ,Tiiger 1" (number 217) sõitmas avamaastikul kaevikute juures. See 
konkreetne tank on 0 identifitseeritud leitnant Otto Cariuse tankina, mille ta sai eelmise, 
lahingus kaotatud ,,Tugri" (number 213) asemele. 194 1. a algus. -Bundesarchiv 


Kulaskaik tallmna lahel seisnud oterevae miintveeskajale. Sellel päeval sar Carus teleeramimib: 
Š ; 
Erastatud." Venes 14-34 Warvavall «Kohe vacossd tagust tulla! 

Cariuse — tanki 


Selgelt on 


ettevalmistamine = rünnakuks = lõuna pool Daugavpilsi. 


näha. 


et 


uus komandöritorn on otstarbekam 


Paar päeva enne meie rünnaku algust 6. aprillil toodi tankide jaoks len- 
nukiga kohale veel üks välja tellitud uut tüüpi miinitraal. See oli raske rullik, 
mida esimene tank enda ees lükkas ja mis pani miinid plahvatama enne, kui 
tank neile peale sõitis. Uus seade aga ei õigustanud ennast, sest takistas liialt 
tankide kiiret edasiliikumist. Miiniohust hoolimata loobusime selle kasutu- 
selevõtust. 

Operatsiooni ,,Strachwitz" harjutati kõigepealt kaugel rindejoone taga 
idakotti meenutaval maastikul - loomulikult ilma lennukite ja kahurväeta, 
kuid lahingulaskemoonaga. Armeedegrupi Nord toonane ülemjuhataja oli 
isiklikult kohal ja pidas pärast õppust meile lühikese kõne. Ta rõhutas akt- 
siooni tähtsust: juba Eesti põlevkivimaardlate tõttu tuli Narva sillapead iga 
hinna eest hoida. Meie allveelaevad vajavat tungivalt kütust. Tookord me 
ei mõelnud sellele, miks just Eesti õli on Saksa sõjapidamises niivõrd suure 
tähtsusega. Ees oodanud ülesanne haaras meid täielikult. 


+ 


XX 


Enne rünnaku algust liikusime plaanikohase aeglusega oma positsioo- 
nidele Lastekodumäe taga. Pidime vältima tarbetut müra, et mitte venelase 
tähelepanu äratada. Suurtükivägi tulistas nagu tavaliselt siia-sinna mõne 
lasu mürataustaks. Krahv oli kõik eeskujulikult läbi mõelnud. Jalavägi oli 
juba kohal ja iga grupp leidis kiiresti oma tanki, sest tundsime üksteist juba 
õppustelt. Kõik jooksis nagu nööri mööda. Meie neli ,Tiigrit" sõitsid sel- 
lises järjestuses: Kerscher, Carius, Zwetti ja Gruber. Krahv Strachwitz oli 
sõnaselgelt keelanud üksuse juhil esimesena sõita, et rünnak ei takerduks, 
kui esimene tank miinile satub. Niisiis pidin vastupidiselt oma harjumusele 
seekord teisena sõitma, kuigi just sellisel halva nähtavusega maastikul sai 
olukorrast õige ülevaate vaid esimesest tankist. 

Oli iseenesest mõistetav, et , Tiigrid" sõitsid kõige ees. Nädalaid kestnud 
lahingutegevuse tõttu tundsime maastikku Lembitu ümbruses nagu oma 
püksitaskuid. Teadsime iga pommilehtrit ja olime pilgu heitnud juba ka 
raudteetammi taha. 

Need kolm komandöri, kelle ma enda juurde kutsusin, olid ideaalsed 
tankijuhid. Niivõrd täiuslikke mehi kohtab harva. Noil rasketel kuudel osa- 
lesin igaühega neist pea kõikides lahingutes, nii et neid eriliselt esile tõstes 
ei halvusta ma selliseid komandöre nagu näiteks Link, Wesely, Carpaneto, 
Göring, Riehl, Mayer ja Herrmann. Viimastel oli oma tankidega lihtsalt vä- 
hem õnne, sest nad pidid aeg-ajalt masinat vahetama ega suutnud seetõttu 
nii hästi liikuda. Põhimõtteliselt olid nad kõik võrdväärsed ja ma soovin 
igale tulevasele tankikompanii ülemale nende mõõtu mehi. 

Meie juhtgrupi tankidel ei olnud jalaväelasi. Ainult Gruberil ja Zwettil oli 
kummalgi kolm pioneeri ..gastroleerimas" et miinide olemasolul abiks olla. 
Muide, nende kuue pioneeriga ei juhtunud rünnaku ajal midagi. Peatuse 
korral varjusid nad kohe maastikul ja tulid paremini läbi kui meie tankides. 

Krahv Strachwitz oli lasknud ehitada Lastekodumäele kaks punkrit - 
ühe endale ja teise adjutandile. See hämmastav krahv oli tõepoolest kõik 
läbi mõelnud: rünnaku ajal said jalaväelased ilma talvemundrita paremini 
liikuda. Niisiis anti talverõivad ära ja seoti jagude kaupa punti. Iga pundi 
peal oli silt jao numbriga ja määratud sihtpunkti jõudmisel tuli see jalaväe- 
soomukiga järele viia, et mehed ei peaks pärast rünnakut külmetama. 

Korrapidaja ohvitser pidi eelmisel päeval minutipealt kindlaks tegema, 
mis kell läheb hommikul nii valgeks, et õigesti näha ja tulistada. Selle põhjal 
arvutati välja täpne rünnakuaeg. Viis minutit enne rünnakut pidi algama et- 
tevalmistustuli, mis pärast järgmist viit minutit edasi nihutati. Esimese viie 
minuti jooksul tuli meie juhtgrupil ületada raudteetamm. 


KK 


Veidi enne pealetungi algust tuli krahv oma tavakohase peenikese jalu- 
tuskepiga meie juurde rünnakut pealt vaatama. Siis võisime jälgida sellist 
tulemöllu, millesarnast ei näinud me enam kogu järgneva sõja jooksul. Ida- 
koti ümber olid poolringis üles seatud 37 mm õhutõrjekahurid, 20 mm nel- 
jatorulised ja 88 mm õhutõrjekahurid. Need tulistasid trasseerivate mürsku- 
dega ja moodustasid tõelise tulekupli, mille all me sõitsime kupli lõunaserva 
poole. Veel kaugemalt tagantpoolt tulistas alguses süüterakettide ja seejärel 
kild-fugass-laskemoonaga reaktiivmiinipildujate rügement. Nagu hiljem 
selgus, oli nende mõju laastav. Madal soomets tõkestas õhusurve tee üles- 
poole, nii et suured teravad leegid põletasid puud meetrikõrguselt maha. 
Juba õhusurve tappis kõik venelased, kes ei olnud oma madalates maa-alus- 
tes punkrites. Üheaegselt tulistasid kõik suurtükiüksused, sealhulgas 280 
mm haubitsad, lastes nii palju, kui torust tuli. 


Laustule ajal sõitsime kiiresti raudteeülesõidukohale. Nägime venelasi 
nende käes olnud vasakpoolsetest varemetest piki teed rajatud ja raudtee 
tammini ulatuvates kaevikutes meie kõrval tagasi jooksmas. Täiskiirusel 
sõites jäi meie kuulipildujatuli igatahes vähimagi mõjuta. Olime välkkiirelt 
üle raudteetammi, mis oli ootuspäraselt mineerimata, sest venelane vajas 
seda lõunasuunalist teed järelveoks. 

Rünnak tuli venelasele ilmselt täieliku üllatusena. Kui meie tankid olul 
jõudnud üle raudteetammi ja hakkasid paremale pöörama, nägime enda ees 
särgis ja aluspükstes venelast, kes oli soolasambaks tardunud. Ta ei suutnud 

mõista, et me juba seal olime. Kerscher laskis puruks ühe tankitõrjekahuri, 
mis ilmselt pidi teed kaitsma. Sellel oli veel suudmekate toru otsas ja mees- 
kond polnud veel positsioonidele asunud. Liikusime raudteetammiga paral- 
leelselt lääne suunas. Lagendik tammi ja metsaserva vahel oli mineeritud, 
nii et pidime sõitma üksteise jälgedes ja järgmisele tankile teed näitama. 

Õnnekombel olid miinid laotatud lahtiselt maapinnale, kuna venelane ei 
saanud neid jäätunud pinnasesse peita, peale selle saavad kastmiinid soos 
ülearu niiskeks. Nii jõudsime esimese sihtmärgini vähimagi kaotuseta, tegi- 
me siis parempöörde ja vaatasime venelase positsioone vahelduseks tagant- 
poolt. Iga paari meetri tagant oli Ivan ehitanud raudteetammi sisse punkrid, 
mis tagantpoolt loomulikult enam erilist kaitset ei pakkunud. Kohe tegime 
kahjutuks seitse tankitõrjekahurit, mida ,,üle sõidetud" vastane ümber pöö- 
rata ei jõudnudki. Meie meeleolu oli suurepärane, sest läbimurre, millest 
kõik edasine sõltus, oli üle ootuste hästi õnnestunud. Hiilgav planeerimine 
kandis esimesi vilju. Meie head tuju rikkus aga ootamatult ebameeldiv va- 
hejuhtum. 

Nimelt saime omaenda 150 mm suurtükkidest Lastekodumäel äkki ras- 
kelt tuld. Tulejuht pidas meid vaenlase tankideks, sest me ei paistnud pea- 
aegu üldse üle raudteetammi ja tulistasime ju oma eesliini suunas. Sel moel 
saime suhu maitse, kuivõrd vastiknende kahurite tuli on. Kuulsime väga 
selgelt iga lasku ja nägime jämedaid asjakesi kumera trajektooriga otse meie 
suunas lendamas. Muidugi ei ole see nõrkadele närvidele! Olime sunnitud 
miinidega saastatud maastikul pidevalt edasi-tagasi sõitma, et ebasõbralike 
kamakate eest kõrvale põigelda. Midagi sellist nimetatakse ,,positsiooniva 
hetuseks jooksval lindil". Kes küll tahaks 150-nese mürsuga vastu pead saa- 
da? Kõikide pahameeleks tulistasid meie mehed väga täpselt. Loomulikult 
astusin ma asja klaarimiseks kohe ühendusse Lastekodumäega, kus istus 
tulejuht. Olukord muutus järjest tüütumaks, sest meie mehed tulistasid kõi- 
gist neljast kahurist eksimatult edasi. Mul ei jäänud muud üle, kui tulejuhile 
paar granaati nina ette põrutada. See sundis teda asukohta vahetama, me 
aga lasksime jalga, enne kui ta jõudis uusi ebamugavusi tekitada. 

Hiljem võtsin tolle mehe ette. Ta ei tundnud meid tõepoolest ära ega 
suutnud lihtsalt uskuda, et jõudsime nii ruttu raudteetammi taha sõita. Al- 
les meie ootamatut tuld nähes oli ta üllatunud ja sättis asjad jälle õigeks. 

»Omade tulel" oli teisigi tülikaid tagajärgi. Olime küll terve nahaga pää- 
senud, kuid tähelepanu pingutamine ja pidev edasi-tagasi sõitmine olid 
meie meeled sedavõrd vallanud, et me ei märganudki, kuidas selja taha 
metsa äärde seati üles tankitõrjekahur. Meid ehmatati halastamatult ärkvele. 
Mina sain kõigepealt tabamuse tagantpoolt. Zwetti avastas selle selli ja kattis 


edasiste üllatuste vältimiseks metsaserva. Peaaegu samal ajal sai paremalt 

poolt pihta meie hea Gruber. Ivan oli raudteeülesõidukohal väikeses met- 
satukas seisnud, meile märkamatuks jäänud tankitõrjekahuri kiiresti ringi 
pööranud ning Gruberi pihta tulistanud. Esimene lask vigastas kõvasti tanki 
veermikku. Teine lask lõi soomusest läbi ning Gruber ja laadur said haavata. 
Sundisime kõigepealt tankitõrjekahuri vaikima. Siis lootsis Zwetti veel hä- 
davaevu oma jõul liikuva tanki üle miinivälja raudteeülesõidukohani, tegi 
talle kattetuld ja viis Lastekodumäele tagasi. 

Õnnelik õnnetus, et me ei pidanud Gruberi tanki pukseerima, sest üm- 
berringi oli nüüd põrgu lahti. Ka Narvast lõuna pool asunud Vene raske- 
suurtükivägi oli võitlusse sekkunud. Ivan tahtis saatust iga hinna eest oma 
kasuks pöörata. 

Ülejäänud Vene jalaväelastega polnud meil aega tegelda, sest pidime jä- 
rele jõudma eelsalgale, mis oli ammu raudteetammist lõuna pool asuvast 
haruteest mööda sõitnud. Von X hoidis nelja tanki ja kaasa võetud jalaväe- 
lastega sissepääsu soometsa vabana. Kahjuks põhjustas Vene suurtükivägi 
jalaväepataljonile suuri kaotusi. Jalaväelased olid teeristile jõudes kraavi 
varju hüpanud. Kui venelane aru sai, et oleme lõuna suunas läbi murdnud, 
tulistas ta kahuritest ja miinipildujatest just seda punkti. Üks miin lõhkes 
keset meie jalaväelasi. Kuna mehed lamasid tihedalt koos, olid kaotused 
üsna valusad - nad oleksid pidanud kohe hargnema. 

Kui me läbi metsa lõuna poole sõitsime, oli Ivan kõikjal juba lahingupo- 
sitsioonidel. Pidime põrgulikult tähelepanelikud olema, et uusi ebameeldi- 
vaid üllatusi vältida. Nägime paremal ja vasakul metsas seismas miinipildu- 
jaid, nende kõrval aga välisuurtükke ja tankitõrjekahureid. Meil oli vaid üks 
eesmärk: iga hinna eest edasi. Nii saime otse meile suunatud Vene kahuri 
tega tegelda ainult möödaminnes. Enne metsa sattusime surnuaiale, mille 
venelane oli langenutele rajanud. Oma surnud matsid nad alati rindejoone 
vahetusse ümbrusse. Kui piiramisrõngas hiljem likvideeriti, nägime, et pui- 
dust ristidel polnud isegi nimesid. 

Üks väike vahejuhtum tõestas, kui suurel määral meie operatsioon siis- 
ki juhustest sõltus. Kogu oma ettevaatlikkuse ja vapruse juures vajab sõdur 
õnne rohkem kui tavainimene tsiviilelus. Äkki ilmus kõrvaliselt metsasi 
hiit välja üks T-34, mis hakkas meie teel lõuna suunas sõitma. Loomuli- 
kult polnud tal plaanis rünnata, ta tahtis vaid lõunasse põgenema pääseda. 
Meie omakorda ei saanud teda tulistada, sest siis oleks ta tähtsa ja ainsa tee 
blokeerinud. Niisiis langesid erandkorras meie kavatsused kokku: tankiriis 
mete õhkimine oleks pioneeridel liiga palju aega võtnud ja ma ei usu, ei 
meie operatsioon seejärel veel õnnestunud oleks. Tankis olnud venelastel oli 
aga lõunasse pääseda ilmselgelt olulisem kui meie rünnakut nurjata. Meisl 
vasakule jäävas piiramisrõnga osas seisid veel mõned Vene tankid, mis 

valimatult enda ümber tulistasid. Hiljem langesid need meie sõjasaagiks, 
sest ka Ivan sai sõita üksnes mööda teid või roigasteedel ja nii oli talle läbi- 
murre lõunasse suletud. 

Kui jõudsime kohta, kus eelsalk ida poole pööras, jätsin sinna julges- 
tuseks kaks tankija sõitsin ise edasi lagendikule, et positsiooni tugevdada. 

Eelsalk oli suuremate kaotusteta sihile jõudnud. Me saime aru, kui ka- 
sulik on sellises olukorras esmajärguline kaardimaterjal. Selle abil leidsime 
ümbruskonnas kergesti iga väikese teekese ja lagendiku; tavalise kaardiga 
poleks see aga eales võimalik olnud. 


ÖÖ OLI PÕRGU 


Seni oli kõik suhteliselt hästi laabunud. Me oleksime aga olnud rõõmsad, 
kui see öö oleks kord juba möödas olnud. Meile kõikidele oli selge, et vene- 
lane võtab hoogu vasturünnakuks. 

Pimeduse saabudes läksid meie mõlemad löögirühmad liikvele, et luua 
side ida- ja läänepoolsete üksustega. Öö vastu 7. aprilli oli meile kõigile ar- 
vatavasti üks hullemaid kogu sõja jooksul. Seisime keset Vene vägesid ega 
teadnud, kas nad kavatsevad meil tagasitee ära lõigata. 

Meie soomustransportöörid sõitsid päeval viivitamatult tagasi talverõi- 
vaste järele. Öö jooksul pidid nad laskemoona ja toidu eesliinile tooma. See 
oli rohkem kui ränk ülesanne, nõudes julgust, kannatlikkust ja tohutu suurt 
kohusetunnet. Mehed pidid ikka ja jälle kõigepealt põhja, siis lõuna poole 
läbi murdma, sest venelane tegi kõik, mis võimalik, et nende teed tõkestada. 
Nii mõnigi soomustransportöör langes maha pandud miinide ohvriks. 

Seda, et vajalikku teed suudeti üleüldse veel lahti hoida, võlgnesime 
ainult krahv Strachwitzi käsundusohvitseri leitnant Günther Famula sü- 
dikusele. Famula, kellele see keeruline ülesanne oli osaks saanud, langes 
22. aprillil järgmise operatsiooni ajal Krivasoo juures meie kohal alla visa- 
tud Vene pommi tabamusest. Raudristi Rüütliristi, mis talle 15. mail anne- 
tati, ei saanudki ta enam kanda. 

Venelane ründas meie positsiooni igast küljest tugevate jõududega. Põh- 
ja poolt üritasid lõunasse läbi murda need üksused, mille olime teistest ära 
lõiganud. Lõunas pidas Ivan ägedaid lahinguid, et meid hävitada ja oma 
eesliini hoida. See oli kibe öö pataljonile, mis asus pimeduses vastase pideva 
laustule all ja kandis suuri kaotusi. Raskelt haavatud viidi soomustranspor- 
tööridega tagalasse, kergemalt vigastatud aga eelistasid meie juures oodata. 

Stuka-üksused suutsid vaevu kergendust tuua, sest nad ei saanud pom- 
me vahetult meie ette visata. Liiatigi tungisid rasked pommid nii sügavale 

soopinnasesse, et tagajärjeks olid vaid suured lehtrid, millest polnud kuigi 
palju kasu. Peale selle olid venelased kokku vedanud nii palju õhutõrjekahu- 
reid - põhiliselt kiirlaskekahureid et meie Stukadel oli võimatu piisavalt 
madalale pikeerida. Need ajad, mil meie Stukad suutsid vaenlast demorali- 
seerida, olid ammu möödas. Kõige enam aitas meid armeesuurtükiväe tule- 
juht, kelle ideaalselt suunatud tuli lubas meil vahepeal veidi hinge tõmmata. 

Me ei suutnud uskudagi, et lõpuks ometi koidab hommik ja me oleme 
siiski elus. Ivan ei rahunenud ikka veel, kuid päevavalguse saabudes paistis 
kõik hoopis teisiti välja. Möödas oli ängistav pimedus, milles polnud võima- 
lik sõpra vaenlasest eristada. Suutsime jälle näha, kes on meie vastas. Enne- 
lõuna jooksul hakkas pinnas aprillipäikese mõjul sulama. Varsti olid meie 
tankid nii sügavale sohu vajunud, et toetusid peaaegu korpusele. Jõudsime 
veel õigel ajal tee peale ja asusime seal kaitsele. 


Nüüd saabusid ka jalaväerügemendi esimesed allüksused ettepoole ja 
hõivasid uue eesliini. Ülejäänud kammisid piiramisrõnga põhjast lõunasse 
läbi. Üks meie tank - Wesely oma - sai õhtul siiski tabamuse just teeristi 
lähedal. Raskesuurtüki mürsk muutis selle liikumatuks ja nii see nüüd sei- 
sis abitult maastikus, olles Vene ründeüksuste võimaliku retke ees kaitsetu. 
Meie ülem sõitis õhtul Lastekodumäele tagasi; mina ise helistasin Schotrof- 
file mitu korda, et ta Wesely evakueeriks. Jälle ei olnud von X oma tankis ega 
naasnud sinna kuigi pea, nii et ma asusin lõpuks ise teele ja päästsin Wesely 
täbarast olukorrast. 


Jalaväepataljoni komandöri ja tema mehi, kes möödunud päevade ja 
ööde põrgust terve nahaga pääsesid, polnud võimalik äragi tunda. Paistis, 
nagu oleksid nad mitu aastat vanemaks jäänud. 

Pärast selle operatsiooni lõppu toodi meid koostankidega eesliinilt ära 
ning me sõitsime mööda maanteed Sillamäe poole tagasi. 

Üht kaugel rindejoone taga asuvat seljandikku, mida mööda maantee 
kulges, jälgiti Vene vaatlusõhupallilt. Oli teada, et Vene kaugelaskekahurid 
avavad tule kohe, kui märkavad tee peal mingisugust liikumist. Andsin selge 
käsu, et selle lõigu läbimisel peavad luugid kinni olema või vähemalt pead 
tankis. 

Veebel Link ei hoolinud sellest ja upitas ennast vööst saadik tankist välja. 
Kolm tanki oli juba üle kõrgendiku jõudnud, kui esimene kogupauk lajatas 
kahele poole maanteed. Selsamal hetkel nägin Linki nagu välgust rahatuna 
tornis kokku vajumas. Kuna tank kinni ei pidanud, peatasin selle raadio 
teel. Meeskond ei märganudki, et komandör on raskesti haavatud, sest ta 
polnud häältki teinud. Püüdsime teda tornist välja tõmmata, aga ta hakkas 
valu käes kõvasti karjuma, otsekui tahaksime teda katki rebida. Suur kild oli 
tunginud tal läbi puusa ja terve külje ära äestanud. Ta nägi kohutav välja ja 

me kartsime, et ta ei jõua elusana peasidumispunkti. Kuid seal tegi arst meie 
kergenduseks kindlaks, et elutähtsad organid ei ole siiski vigastatud. Mõne 
nädala pärast saime teate, et Link olevat sõitnud kosumiseks puhkusele. Ta 
oli sedapuhku küll kergesti pääsenud, kuid sellised ettevaatamatusest tekki- 
nud tarbetud kaotused ärritasid mind alati rohkem kui tõsine lahing. 


LUULE JATÕDE 


Saime nüüd paar päeva rahu ja oma vigastatud masinad korda teha. Ühel 
hommikul külastas meid ootamatult propagandakompanii väliraadiojaam. 
Neil vahvatel vennikestel oli ülesanne «originaalilähedaselt" salvestada va- 
haplaatidele reportaaž meie 17. märtsi kaitselahingutest. Esialgu me lihtsalt 
jutustasime kõigest, kuni elektrik ülema tanki raadioaparaadi ja meie juures 
paiknevat salvestajat ühendava juhtme tuppa vedas. Kui side oli lõpuks loo- 
dud, pidin tanki istuma, kusjuures propagandakompanii mees asus radisti 
kohale. Teater võis alata. 

Pidin edastama võitluse päevale üldjoontes sarnased raadioteated ja kä- 
sud, loomulikult ka sihtmärgi kirjelduse jms. Von X kompaniiülemana istus 
toas ja mängis minu partnerit. Ikkagi teda oli ju nimetatud Wehrmachti 
aruandes ja sellest pidigi reportaaž rääkima. Lõpetasime siis, kui mulle nii- 
sugusest julmast mängust kõrini sai. 

Plaat mängiti kohe ette, kuid ei leidnud ekspertide range maitse ees 
armu. Pidime kõike otsast peale kordama. Samal ajal maalis propaganda- 
mees toimunust omapoolse fantaasiaküllase kujutluspildi. Ta kirjeldas üsna 
tõetruult puruks lastud tankide põlemist ja meie tuld ning seda, kuidas me 
tabamuse saime ja üleüldine põrgu lahti läks. Teine salvestus tuli lõpuks 
meelepärane. Mõned sõdurid, kellel oli kodus grammofon, tohtisid ühele 
plaadile rääkida, et see saadetaks kirja aseainena omastele kodumaal. Kui 
plaate ette mängiti, ei tundnud keegi oma häält ära. Ainult tekst reetis tege- 
liku kõneleja. 

Need propagandakompanii mehed ei olnud üldiselt just meie maitse jär- 
gi. Ma ei taha sellega öelda, et ka nende hulgas ei leidunud toredaid pois- 
se, kes oma tööd tõsiselt võtsid ja olid veel ka head sõdurid. Kuid erandid 
kinnitavad reeglit. Enamasti olid nad kummalised nähtused, kes pseudooh- 
vitserimundrites sõjamehi mängisid. See vahevorm võltssõduri ja mitte 
päris ehtsa tsivilisti vahel oli väga ebaõnnestunud. Pealegi loeti enamikku 
propagandamehi propagandaministeeriumi soosikuteks, kes pidasid sõda 
kenaks vahelduseks ja nautisid rindesõduriga võrreldes arvukaid eeliseid. 
Nagu juba öeldud, seda enam rõõmustasid üksikud erandid, kelle hulgast 

nii mõnigi pidi kahjuks isamaa eest elu ohverdama. Kuulasime oma propa- 
gandareportaaži mõne päeva pärast tavalises raadiosaates ja olime hämmel- 
dunud, kui oivaliselt oli Berliinis lahinguhääli täiendatud. Kõva paugutami- 
se tõttu polnud sõnadest peaaegu üldse aru saada, nii et reportaaž üksnes 
lõbustas meid. Pärast seda kogemust ei võtnud me enam ühtegi rinderepor- 
taaži tõsiselt. 


Külaliste lahkumisel pidin andma allkirja, et propagandamees istus 
minu tankis. Lasksin ülemal alla kirjutada. Ta tegi seda rahuliku südamega, 
sest tegelikult oligi ju kogu loo tegevuspaigaks tema tank. 


Alles pärast vangide ülekuulamist selgus õieti, kui palju oli meil operat- 
siooni eduka kulgemise käigus õnne olnud. Meie eelsalk oli teiste ohvitse- 
ride hulgas võtnud vangi ka idakotis paiknenud diviisi operatiivohvitseri. 
»Grossdeutschlandi" diviisi tankid olid hoogsalt edasi liikudes jõudnud ve- 
nelaste kotipõhjas asunud diviisi staapi nii ruttu, et Vene diviisi ülem pol- 
nud teadet meie läbimurdest veel saanudki, sest ettevalmistav suurtükituli 
oli purustanud kõik juhtmed. Meie saabudes oli üllatunud operatiivohvit 
ser alles särgiväel ja pidi ennast vangi andes kähku riidesse panema. Vene 
kindral oli igatahes juba lõuna poole taandunud. Vangidelt saime teada, et 
idakotti oli koondunud terve suure hulga raskerelvadega varustatud Vene 
diviis. Niivõrd tohutut ebaõnne ei pidanud venelane võimalikuks. Vene tan 
kibrigaadi jäänused, mida me juba mitme päeva eest kaitselahingutes me 
hiselt löönud olime, seisid samuti veel soometsas ning neil polnud enam 
mingisugustki liikumisvõimalust. Need langesid tervena meie kätte. 


Vene kapteni ülekuulamine andis väga palju informatsiooni. Ta jättis 
muide kõiges ja sealhulgas ka rõivastuselt laitmatu mulje. Avastasin, et Ivan 
on jälle kasutusele võtnud laiad õlakud, mis olid mõnda aega keelatud. Taas 
anti ja kanti ordeneid. Küllap oldi ka sealpool jõutud arusaamisele, et au 
tasusid kandes on võimalik lahingumoraali hoida ja seda ka sõdurile de 
monstreerida. 


Vene kapteni tunnistustest selgus, et Ivanile tuli rünnak täieliku üllatuse 
na; ta ei oodanud seda iial otse põhja poolt. Venelaste põhjapoolne rindelõik 
Lembitu küla juures oli nii hästi välja ehitatud, et inimlike arusaamade ko 
haselt ei oleks saanud seal midagi juhtuda. Ma poleks tahtnud kogeda, mis 
oleks sündinud siis, kui oleksime raudteetammile pidama jäänud ja need 
kümme Vene tankitõrjekahurit oleksid olnud mehitatud. Venelane ootas 
meie rünnakut piki kotipõhja läänest ja idast, mis oli kõige otsem tee, j,l 
läänekott ju niimoodi likvideeritigi. Et lüüasaamine ei korduks, oli vene 


laste eesliin kahel pool kotipõhja riukalikult mineeritud. Isegi puud olid 

ühendatud tõmbsütikutega. Siit poleks tõesti ükski jalaväelane terve nahaga 
läbi pääsenud, olgu siis püsti, kummargil või roomates. Kuid just nimelt see 
mineeritus saigi venelasele saatuslikuks. Pärast meie frontaalläbimurret ei 
olnud tal enam võimalik külgedele välja murda ega taanduda. 

Komissare kirusid venelased niisamuti nagu meie oma juhtivaid natsi- 
ohvitsere, kes ka meid rindel ikka üha enam tüütasid. Igatahes peatusid nad 
enamasti diviisi staabis ning meie saime nende kohalolekust aimu aeg-ajalt 
rindeüksustele saadetud ringkirjade põhjal. Meie juures eesliinil ei män- 
ginud poliitika mingit rolli. Oleksin endale narrina tundunud, kui oleksin 
hommikusel rivistusel oma meestele ,,Heil Hitler" öelnud. Lõppude lõpuks 
võitlesid ju väga erinevad inimtüübid üht ja sedasama võitlust ühtmoodi 
karmide seaduste järgi. Leidus nii rahvussotsialiste kui ka režiimivastaseid 
ning peale selle veel palju erapooletuid. Neid ühendas sõprus ja oli täiesti 
tähtsusetu, kas anti endast kõik füüreri või isamaa eest või hoopiski kohuse- 
tundest. Kaaslase poliitilisus või apoliitilisus ei huvitanud kedagi. Peaasi, et 
olid hea sõber ja enam-vähen tubli sõdur - siis klappis kõik. 


XXX 


Pärast kõiki möödunud raskusi nautisime vaikust Sillamäel kogu hin- 
gest. Kuid mind kiskus tagasi nende õuduste paika, mida tahtsin «rahuliku- 
mas" atmosfääris veel kord uurida. Asusin otsustavalt maastikuautoga teele, 
et külastada likvideeritud idakotti. Alles nüüd, mil ma ei olnud enam sun- 
nitud vaenlasele keskenduma, sain aru, kui kohutav näeb välja see maastik, 
kus me eelmistel nädalatel olime vihast võitlust pidanud. Pimeduses tagasi 
sõites ei suutnud ma hirmujudinaid alla suruda. Õhk oli veel täis seda lehka, 
mida põlenud tankidest alati immitseb. 

Ümberringi vedeles igal pool Vene lahingutehnikat. Lagendikult leidsin 
üksildase tankitorni, mis oli kogu selle kahuritule üle elanud. Võitluse al- 
guses lasksime puruks ühe venelaste tanki. Plahvatus kiskus torni korpuse 
küljest lahti ja see lendas õhku. Tõmbasime pea õlgade vahele ning torn 
maanduski päris meie lähedal. Kahur puuris end peaaegu laengukambrini 
soisesse pinnasesse ja torn küünitas nagu varre otsas vertikaalselt ülespoole. 
Lõuna pool raudteetammi olid puud metsas pea kõik mustaks söestunud 
ja täiesti läbi lastud, jäi tontlik mulje, et kõik elav on jäägitult välja surnud. 
Selles surnumetsas ei olnud näha ühtegi elusolendit. Isegi linnud kohkusid 
ja lahkusid, kui siin kõik loomulik jalge alla tallati. 

Ikka ja jälle pakkus meile huvi venelase oskus oma positsioone ka kõige 
raskemates tingimustes võimalikult soodsalt paigutada. Suurtükid ja mii- 
nipildujad olid roigasteedele üles seatud ja kaitseks kildude eest palkidega 
ümbritsetud. Ükski inimene poleks saanud selles soopiirkonnas kaevuda, 

kuid venelaste madalad ,,punkrid" - kui nende väikesi varjendeid tohib nii- 
viisi nimetada - kaitsesid tõepoolest igasuguste raskerelvade tule eest, kui 
ei olnud just täistabamust. Meil oli tookord võimalus veenduda, et need ve- 
nelased, kes tule ajal oma hädapärasles aukudes lamasid, pääsesid kõiges! 
ehmatusega. Ka raudteeülesõidukoha ja meie kunagise kõige idapoolsema 
tugipunkti vaheline ühenduskraav oli rajatud eeskujulikult ja näitas mulle, 
et soost ja külmast hoolimata on võimalik kiiresti maasse kaevuda. Meie 
rügemendi ülem oli seda võimatuks pidanud. 


Ilma raskerelvade ja sideta tugipunktid on üldrünnaku vastu sama hästi 
kui võimetud. Maasse kaevunud mees ei suuda juba psüühiliselt endast pa- 
rimat anda. Tal on pidev hirm, et kui vaenlane läbi murrab, ei saa ta enam 
oma august väljuda, sest lagendikul on ta päästmatult kadunud. Ja ta käitub 
mõistlikult - nii, nagu meie kamraadid venelase rünnaku ajal tookord te- 
gidki - ehk üritab juba laustule ajal varjuda. 


ÜLISTUSLAUL ,TIIGRILE" 


Minu raamatus tehakse sageli juttu tankide purukslaskmisest ja Vene 
tankitõrjekahurite hävitamisest. Kogenematus lugejas võib selline kirjeldus 
jätta mulje, et edu on võimalik saavutada ka lihtsalt mütsiga lööma minnes, 
see aga tähendaks minu mälestuste vääriti mõistmist. 

Tankiüksuse esmane ülesanne on võidelda vastase tankide ja tankitõrje 
relvade vastu ning need rivist välja lüüa. Jalaväe moraalne toetamine julges 
tusoperatsioonidel on teisejärgulise tähtsusega. 

«Elukindlustust" tankis ei ole ega saagi olla. Meie «Tiiger" oli kõige 
ideaalsem tank, millega olen kokku puutunud. Isegi tänapäevased relvad 
pole suutnud seda ületada. Viimane väide kehtib kindlalt ainult lääneriikide 
kohta. Venelane suudaks ehk mõne uue mudeliga üllatada. 

Tanki tugevus peitub eelkõige selle soomuses, seejärel manööverdusvõi 
mekuses ja lõpuks relvastuses. Neid kolme tegurit tuleb kombineerida nii, et 
tulemus oleks maksimaalne. Meie «Tiigris" näis see ideaal olevat realiseeru 
nud - 88 mm kahur oli piisav hävitama ükskõik millist vaenlase tanki usel. 
et mürsk tabab õiget punkti. Meie «Tiigri" esiosa oli küllalt tugev, et mõni ta 
bamus kinni pidada. Külgedelt või tagant, peamiselt aga ülalt oli parem mil 
te pihta saada, ent juba see iseenesest nõudis palju ettevaatust ja kogemusi. 

Alatine juhtlause oli: «Esimesena tulistada, kuid vähemalt esimesena 
tabada!" Tingimuseks on loomulikult laitmatud juhtimis- ja sidevahendid 
tankide vahel ning meeskonna sees. Teiseks peavad sihtimisvahendid toimi 
ma täpselt ja neid peab saama kiirelt käsitseda. Neid kahte eeldust enamash 

venelasel polnud. Seetõttu jäi ta tihti alla, kuigi soomustuse, relvastuse ja 
manööverdamise osas ei olnud sageli midagi ette heita. Oma ,Stalin"-tanki- 
dega' oli ta meist koguni üle. 

Kui kõik materiaalsed nõuded olid täidetud, ent vaenlase ülekaal oli mit- 
mekordne, muutusa vastase võitmisel peamiseks tankikomandöri isiklik 
usinus vaatlemisel. Nii näiteks põhjustas see, et venelastel polnud korralik- 
ku luuret, tihtipeale olukorra, kus nende suured üksused said lüüa. Tan- 
kikomanäörid, kes lahingu alguses luugid kinni kiiluvad ja need alles pä- 
rast sihtpunkti jõudmist uuesti lahti lükkavad, on kõlbmatud või vähemalt 
teisejärgulised. Iga vaateava ümber on küll kuus kuni kaheksa vaatlemist 
hõlbustavat peeglit, kuid ümbrusest saab siis näha ainult teatud lõiku, mille 
suuruse määravad ära iga üksiku peegli mõõtmed. Kui komandör vaatab 
vasakusse peeglisse, samal ajal avab aga tankitõrjekahur tule paremalt, läheb 
tükk aega, enne kui ta suletud luukidega tankist kahurit näeb. 

Mürsu lõhkemist võib kahjuks kuulda varem kui selle väljatulistamist, 
sest mürsu lennukiirus ületab helikiiruse. Järelikult on tankikomandörile 
silmad tähtsamad kui kõrvad. Kui miinid maanduvad lähedale, ei ole tu- 
listamist tankis üldse kuulda. Asjalood on aga hoopis teistsugused, kui ko- 
mandör aeg-ajalt lahtisest luugist pea välja pistab, et ümbrusest ülevaadet 
saada. Kui ta juhtumisi heidab pilgu ette vasakule, sellal kui eest paremalt 
tulistab vaenlase tankitõrjekahur, püüavad ta silmad kollase Iasusähvatuse 
siiski instinktiivselt kinni. Tema tähelepanu juhitakse kohe uude suunda ja 
sihtmärk teadvustatakse enamasti veel õigel ajal. Just nimelt ohtliku siht- 
märgi õigeaegne teadvustamine ongi tähtis, sest kõik on vaid sekundite kü- 
simus. Ülalpool öeldu kehtib ka periskoobiga varustatud tankide kohta. 

Asjahuvilised ja teiste väeliikide sõdurid peavad tankitõrjekahuri hävita- 
mist enesestmõistetavaks, heaks tulemuseks peetakse üksnes vastase tanki 
purustamist. Kuid kogenud tankistile luges tankitõrjekahur topelt, kuna oli 
märksa ohtlikum. Tankitõrjekahur luuras hästi varjatult ja vastavalt maas- 
tikule maskeerituna, mistõttu seda oli raske avastada ja väikeste mõõtmete 
tõttu veelgi keerulisem tabada. Enamasti märkasime tankitõrjekahurit alles 
siis, kui see oli esimese lasu sooritanud. Sageli - kui vaenlase meeskond oli 
tasemel - saime tankitõrjekahurite varitsusele sattudes kohe pihta. Sel juhul 
oli soovitatav võimalikult rahulikuks jääda ja hävitada vaenlane enne, kui ta 
Jõuab teise sihitud lasu sooritada. 

Ei saa salata, et see ,,pea välja pistmine" oli paljude ohvitseride ja tanki- 
juhtide langemise põhjuseks. Kuid need mehed ei saanud asjatult surma. Kui 
nad oleksid sõitnud suletud luukidega, oleks seal veelgi enam inimesi huk- 
kunud või vähemalt haavata saanud. Selle väite õigsust tõestavad venelaste 


Silmas on peetud Vene JS-tuüpi lanki. 


125 


suured kaotused, sest meie õnneks sõitsid nende tankid maastikul peaaegu 
alati kinniste luukidega. Positsioonisõjas pidid komandörid tankist välja 
vaadates loomulikult ettevaatlikud olema, kuna eriti eesliinil seisva tanki 
torniluuki jälgisid vaenlase täpsuslaskurid pidevalt. Pea kas või korrakski 
välja pistmine võis tankijuhile saatuslikuks saada. Sellisteks juhtudeks han- 
kisin endale käärpikksilma, mis tegelikult ei tohiks puududa üheski tankis. 

Venelastel oli pikka aega ainult neljaliikmeline meeskond, kusjuures tan- 
kikomandör pidi üheaegselt jälgima, sihtima ja laskma. Seetõttu jäi ta alati 
alla vastasele, kellel need tähtsad ülesanded olid kahe mehe vahel ära jaota- 
tud. Varsti pärast sõja algust mõistis venelane, milline eelis on viiemehelisel 
kooslusel, ja ehitas oma tankid järk-järgult ümber. Ta paigutas tornile kup- 
li ühes komandöriistmega. Ma ei saa siiamaani aru, miks näiteks inglased 
konstrueerisid pärast sõda uue rasketanki, mille meeskonnas oli kõigest neli 
liiget. 

Olime oma «Tiigritega" ülimalt rahul ja meie jalavägi vähemalt sama- 
võrd. Lõppude lõpuks pidasime ju nendega maha kõik need rasked kaitsela- 
hingud nii idas kui ka läänes ning nii mõnigi tankist võlgneb meie eeskuju- 
likule tankile tänu selle eest, et ta praegusel rahuajal veel edasi elab. 


EBAÕNNESTUMINENING 
LAHKUMINE NARVAALT 


Uue kavandatud rünnaku eesmärk oli likvideerida venelaste alles jäänud 
sillapea, mis oli põhjast lõunasse kaks korda nii suur kui mõlema sillapea 
hävitatud osad. 

15. aprillil 1944 olime jälle kutsutud krahvi juurde nõupidamisele. Käsil 
oli kolmanda ,,Strachwitzi" operatsiooni ettevalmistus. Hoolimata sellest, et 
me tema juhtimismeetodeid juba mõnevõrra tundsime, hämmastas meid 
ikkagi asjaolu, kui põhjalikult ta kõike ette valmistas. 

Sisenedes oma juhtimispunkti, kuhu me kogunenud olime, seiras krahv 
meid talle omasel veidi pilklikul ilmel. Mütsi ja kepi kõrvale pannud, astus 
ta kaardilaua juurde. «Niisiis, mu härrad, seekord tahame likvideerida ve 
nelaste järelejäänud sillapea, mis on meil nagu ora tagumikus. Teatavasti 
on see topelt nii sügav, kui olid mõlemad sillapea hävitatud osad. Kuid see 
häiri meid. 

Uueks operatsiooniks moodustatav lahingugrupp on sama tugevuse ja 
koosseisuga kui idakoti aktsiooni puhul. Härrased tunnevad juba üksteist 
ja see teeb nii mõnegi asja lihtsamaks. Lähtepositsioonile asutakse selles 
metsatukas siin," osutas ooberst kaardile. «Kohale jõudmiseks peate Laste 

kodumäest ida pool maanteelt lõunasse pöörama. Ettevalmistava suurtüki- 
tule ajal tuleb meie eesliin, mis jääb lähtealast umbes kahe kilomeetri kau- 
gusele, ületada ja nimelt seal, kus rinne kulgeb sillapea küljel põhjast lõu- 
nasse. Järjest edasi liikudes tuleb venelaste eesliin hooga läbi murda. 

Palun jälgige nüüd minu edasisi selgitusi neil kaartidel, mis enne nõu- 
pidamise algust kätte jagati. Need on koopiad lahingupiirkonnast tehtud 
aerofotodest. Nad on esmaklassiliselt õnnestunud ja jätavad meie muu kaa 
rdimaterjali kaugele varju. 

Esimene rünnakusiht on punkt 312. Näete, tee pöörab siin jälle täis- 
nurkselt lõunasse, kulgeb peaaegu otsejoones edasi ja ulatub ühes suure- 
mas külas Narva jõeni. Teed, mis siin selles käänakus põhja suunast meie 
liikumisteele välja jõuab, julgestatakse eelsalga poolt niikaua, kuni ülejää- 
nud lahingugrupp on punktist 312 lõuna suunas möödunud. Lahingugrupp 
tungib edasi Narva jõeni, hõivab ja hoiab eespool nimetatud küla enda käes, 
kuni teised üksused on sillapea üksikuteks osadeks tükeldanud ja hävita- 
nud. Samal ajal murrab teine lahingugrupp Lastekodumäe - «saapatalla" 
teel läbi lõunasse, liigub mööda seda ida suunas ja jõuab teie pealetungitee- 
le. Kolmanda grupi ülesanne on 1,5 kilomeetrit lõuna pool paralleelselt teie 
marsruudiga vaenlase kaitsest läbi murda. Nagu näete, kulgeb selle ja teie 
löögirühma vahel idast läände madal metsaga kaetud seljandik. Niipalju siis 
rünnakuplaanist.” 

Krahv tegi pausi ja vaatas meile kordamööda otsa. Kuna meil esialgu 
küsimusi polnud, ta jätkas. 

«Pealtnäha on see operatsioon kahe eelmisega üsna sarnane, kuid see- 
kord võib veel mõni oluline takistus lisanduda. 

Pange hästi tähele: põhieesmärk pole muutunud - nagu eelmistelgi kor- 
dadel, nii tuleb ka nüüd hoogsal sõidul peale tungida ja Narva jõe äärde 
jõuda, ilma et venelane üldse midagi taipama hakkab. Kuid ilmselt see peaks 
teile kõigile selge olema, et te ei suuda oma eesmärke saavutada, kui grupi 
pea mingisugusel põhjusel seisma peaks jääma. Ja selles ongi kogu «Tiigri- 
te" probleem. Teie pealetungiteest paremal ja vasakul on soo. Teelt kõrvale 
kalduda niisiis ei saa. Lisaks on tee vaid just nii lai, et üks teie «Tiiger" sellel 
lahedalt sõita saab. Ainus eelis, mis võrreldes eelmiste operatsioonidega on, 
ongi seesama veidi kergitatud ja heal alusel tee. Igatahes kulgeb see alates 
punktist 312 läbi madala soometsa, mis ulatub kuni Narva jõeni ja on meile, 
tankistidele, alati erakordselt tülikas. Kuid seda me muuta ei saa. 

Kas me aga suudame asja salajas hoida, on omaette küsimus. Juba kaks 
korda on õnnestunud venelast ootamatult tabada ja ta teab, et see sillapea 
on meile pinnuks silmas. Vaevalt et kolmas üllatus võimalikuks osutub, li- 


saks taipab vaenlane, et sedapuhku saame rünnata ainult mööda seda ainsat 

olemasolevat teed. Sellega vähenevad loomulikult ka meie eduväljavaafed, 
võrreldes eelmiste aktsioonidega, mille käigus õnnestus meil vastast ülla 
tada. 

Kuid õnneks teame ka meie mõndagi. Vangide tunnistuste kohaselt on 
tee Vene eesliinist kuni punktini 312 mineeritud. Ivan on kõik teetruubid, 
mis asuvad seal iga kolmekümne meetri järel, lõhkeainet täis toppinud. Kõik 
need laengukambrid on võimalik üheaegselt punkrist plahvatama panna, 
mis - nagu te näete - asub metsas punktist 312 pisut idas. Üritame seda õli 
kulaskmise ohtu välistada nii, et terve 280 mm armeesuurtükiväe divisjon 
tulistab ettevalmistuse ajal üksnes seda punkrit, ühendused kätkeksid siis 
igal juhul ja tee jääb meile sõidetavaks. 


Eelsalga toetuseks järgneb ..Tiigritele" rühm pioneere, kes pärast läbi 
murret liiguvad mõlemas teeäärses kraavis ning lõikavad laengukambrile 
juurde viivad juhtmed läbi. Mis kindel, see kindel! Venelased panevad lõh- 
keaine plahvatama tõenäoliselt alles siis, kui tankid on jõudnud mineeri 
tud teelõigule - muidu oleks kogu ettevõtmine ju mõttetu. Niisiis juhul, kui 
juhtmed on eeldatavalt suurtükitulest puutumata jäänud, suudavad meie 
pioneerid õhkimise ikkagi õigeaegselt ära hoida." 

»Mis nüüd siis on?" pöördus krahv pahuralt adjutandi poole. Too oli äsja 
ilmselgelt rõõmsalt erutatult tuppa astunud. 

Ohvitser võttis valveseisangu. ,,Härra krahv, teatan alandlikult, et uudis 
tesaates öeldi just praegu, et füürer omistas teile briljandid Rüütliristi juur 
de! Lubage mul esimesena teid se) puhul õnnitleda!" 

Ka meie rõõmustasime selle tunnustuse üle väga, soovides teda omalt 
poolt õnnitleda ja hiljem seda austusavaldust asjakohaselt tähistada, sest 
olime ju meiegi aumärgi saamiseks tubli panuse andnud. Aga me ei saanud 
veel sõnakestki öelda, kui krahv eitavalt märku andis. ,,Esiteks ei ole uudis 
tesaade ametlik teadaanne ja teiseks pole mul praegu aega ning ma ei taha. 
et mind rohkem segatakse!" See märkus oli määratud adjutandile, kes läks 
näost tulipunaseks, tõstis käe tervituseks kõrva äärde ja kadus kähku nn 
nema. Siis pöördus ooberst jälle meie poole, nagu poleks midagi juhtunud. 

«Pealetungiteel seisab Vene eesliini taga veel üks puruks lastud T-3-1 
mida te aerofotolt selgelt näha võite. Minu arvates tõkestab see tee ja on sealt 
igal juhul vaja kõrvaldada. Seetõttu sõidab teise , Tiigri" taga soomustrans 
portöör pioneeridega, kes tankivraki valmis pandud lõhkelaengutega õhi 
vad. 

Carius, kas te tahtsite midagi öelda?" 

»Jah, härra krahv. T-34 eesja Vene kaitseliini taga on veel üks kraav, mis 
ka aerofotolt selgelt näha. Kraavist läks varem üle puusild, mis nüüd on 
purustatud. Selle asemel võib ära tunda vaid jooksusilla, millest meie onu 

«Tiigritega" loomulikult üle ei pääse. Lühike puusild oleks ka ühte «Tiigrit" 
talunud, kuid purre..." 

Krahv katkestas mind. «Sellest naeruväärsest kraavist tulete te ka ilma 
sillata üle!" 

«Kogu austuse juures, ei, härra krahv. Tunnen seda teelõiku veel neilt 
päevilt, mil venelane polnud sinna välja tunginud ja alles üritas põhja poole 
üle Narva jõe sisse imbuda. Muidugi uurisin ma tookord maastikku väga 
põhjalikult ning kuigi see kraav pole takistuseks jalaväele, kuid tankile..." 

Krahv pani käed püksitaskusse ja vaatas mind huviga. Ma vakatasin 
hetkeks tema pilgu all. Ta venitas suunurgad pilklikult allapoole ja kordas: 
«Kuid tankile...?" 

Seda küsimust polnud kuidagi võimalik ignoreerida. 

Võtsin ennast kokku. «Arvan nii, härra krahv. Kraavi kaldad on läbinisti 
soostunud. Ilma sillata on täiesti võimatu üle pääseda. Lisaks on õhufotolt 
selgesti näha, et kraav on kaevatud väga korrapäraselt. Sellest võib järelda- 
da, et venelane on siia teadlikult takistuse rajanud. Ta on kraavi soomaasti- 
kul muutnud tankitõrjekraaviks, see lihtsalt on takistus, mis ongi sellisena 
mõeldud." 

Ma ei hoidnud oma arvamust vaka all, sest tundsin kaaslaste ees kohus- 
tustselles asjas tekkinud kahtlused välja öelda. Kui keegi sinna neetud kraavi 
kinni peaks jääma, siis oleme need meie, mitte krahv. Vaatasin talle otse 
silma «vabalt, kuid mitte ülbelt", nagu on määrustikus nõnda kenasti öeldud. 

Ooberst võttis parema käe taskust välja ja vedas kaardil nimetissõrmega 
piki kraavi. «Carius, jätke see endale meelde," lausus ta sealjuures sõbrali- 
kult. , Kui mina ütlen teile, et seda kraavi kui tankitõket minu jaoks ei eksis- 
teeri, siis seda ei eksisteerigi. Kas me mõistame teineteist?" 

Nii elegantset ja ühtlasi konkreetset paikapanemist ei olnud ma kogu 
sõjaväelase karjääri jooksul veel tunda saanud. Krahv Hyazinth Strachwitz 
ei tahtnud tankitõrjekraavi näha, järelikult seda polnudki olemas. Punkt ja 
jutul lõpp. Olin niivõrd jahmunud, et suutsin üksnes hädavaevu lühikese 
«Just nii!" kuuldavale tuua. 

Ooberst noogutas, ise ikka veel pisut pilklikult naeratades, ja jätkas sel- 
gituste andmist. Ka teised härrad palusid sõna ja esitasid küsimusi, kusjuu- 
res ükski neist ei jäänud vastuseta. Kui nõupidamise lõpus pärast tavapärast 
»Kas on veel küsimusi?" keegi enam sõna ei soovinud, pöördus krahv uuesti 
minu poole. 

«Carius, ma mõtlesin selle asja üle järele. Kas te näete kraavis ikkagi veel 
takistust?" 

«Just nii, härra krahv!" 

«Olgu pealegi, ma ei ole mängurikkuja. Eriti veel siis, kui asjas võib iva 

»Ma palun alandlikult, et pandaks valmis palgid, mis vajalikul hetkel 
soomustransportööriga ette kohale tuuakse. Palke saab üle kraavi panna, 
see põhjustaks vaid lühikese seisaku.” 

Krahv Strachwitz noogutas. ,,Heaks kiidetud!" ütles ta. , Ma annan vaja- 
likud korraldused." Siis haaras ta kepi ja mütsi ning pöördus minekule. Mul 
oli kusagil sügaval sisimas tunne, et ooberst ei usu just eriti arutatud plaani 
täitumisse ja kõige parema meelega unustaks kogu 100. 

Ülejäänud abinõud olid põhimõtteliselt samasugused kui need, mida 
võeti tarvitusele krahvi juhtimisel eelmiste operatsioonide eel. Meie hävi- 
tuslennukid Tallinnast tagasid absoluutse ülemvõimu õhus. Stuka-poistel 
oli raske ülesanne, hävitada põhisild ja mõlemad pioneerisillad, mille vene- 
lane oli üle Narva jõe ehitanud, et sillapea varustamine läbi lõigata ja takis 
tada vaenlasel ülejõe taganeda. 

Kogu plaan oli kahtlemata suurejooneline, ettevalmistused laitmatud ja 
organiseerimine oivaline, kuid meie väljavaated tundusid siiski olevat väga 
ahtad. See ei pruugi ju loogiliselt kõlada, kuid ei maksa unustada, et kahel 
esimesel operatsioonil vedas meil tohutult ja me saime kasutada ootamatu 
rünnaku eeliseid. Aga keegi ei söandanud loota nii suurt lahinguõnne, kui 
võidu saavutamiseks oleks seekord vaja läinud. Kui me tõesti oleksime plaa 
nikohaselt Narva jõe äärde jõudnud, siis see oleks, võttes arvesse venelas 
te arvulist ülekaalu ja nende loomulikku soovi sillapead kõigi vahenditega 
enda käes hoida, meile lõksuks kujunenud. Ivanil oleks üksnes tarvitsenud 
meie taganemistee ära lõigata ja siis poleks enam keegi suutnud meid sealt 
päästa. Oleks piisanud vaid iseliikuvast suurtükist või tankist meie selja taga 
tee peal, mis oleks muutnud iga edasi- või tagasiliikumise võimatuks. 


Nii sõitsime seejärel segaste tunnetega Sillamäele tagasi ja tutvustasime 
uut plaani tankikomandöridele. Von X nõudis tungivalt, et tema seekord 
eelsalka juhiks. Asjatult püüdsin tal seda mõtet peast välja saada. Küllap 
tahtis meile tõestada, et halb arvamus temast on ekslik. Kuid ta valis selleks 
välja peaaegu lootusetuna näiva operatsiooni, mis poleks ka kellelgi teisel 
korda läinud. See pidi jääma tema viimaseks lahinguks koos meie kompa 
niiga. 


19. aprilli varastel hommikutundidel jõudsime kavakohaselt rünnaku 
lähtealale. Venelane käitus silmatorkavalt ja ühtlasi kahtlaselt rahulikult 
Tegelikult ootasime iga hetk tulelööki meie metsatukale, sest see oli Ivanile 
ideaalselt nähtav. Ta pidi meid ka kuulnud olema, sest maa oli täiesti tasane 
Õudne: ei toimunud midagi, mitte kui midagi! Ilmselt oli see sell kõigeks 
valmis ja tahtis meid esmalt lähemalt silmitseda. Olin selles täiesti veendu 
nud. 

Krahv Strachwitz oli lasknud endale siia metsatukka juhtimispunkti ehi- 
tada. Siin punkrites paiknesid ka soomustransportööride juhid, kes ootasid, 
kuni nad vajaduse korral välja nõuti, et meid varustada. Ülejäänud läbimur- 
des osalevad ja jalaväge transportivad soomustransportöörid seisid meie ka- 
heksa , Tiigri" järel reas vaheldumisi oma rügemendi Panzer IV-tankidega. 
Eelsalga teise ,, Tiigri" taga oli üks transportöör, mis tõi pioneerid eesliinile 
ja pidi ka suurtükiväe tulejuhi peale võtma. Igale minu neljale ,,Tiigrile" oli 
juurde antud grupp jalaväelasi, kes seisid juba tankidel ja proovisid, kuidas 
nad end kõige paremini torni taha mahutada ja kinni hoida saavad. 

Rünnaku alguseni võis jääda vahest veel kümmekond minutit. Käisin 
kolonni läbi, et veenduda, kas kõik on selge. Viimasel hetkel leidis halva 
endena aset üks kahetsusväärne vahejuhtum. Ma ei jõudnud veel viitküm- 
mend meetritki tahapoole kõndida, kui ehmatusega kuulsin selja taga kuu- 
lipildujavalangut. Mulle oli kohe selge, et mõni agar tülinorija oli juba laadi- 
nud ja mõned lasud olid hädavaresel lahti läinud. Pidin peaaegu rabanduse 
saama, kui kuulsin, et see oli juhtunud just minu laaduriga. Õnnetuseks oli 
ta ka relva alla suunanud, nii et kaks jalaväelast minu ees seisval , Tiigri" 
said raskelt haavata. Kamraadid jalaväepataljonist olid loomulikult õigusega 
endast väljas ja nende usaldus meie vastu lõi põhjalikult kõikuma. Haavatud 
toimetati soomustransportööriga kiiresti tagasi, kuna kohe pidi ju algama 
rünnak. Kui Ivan seni tõesti polnudki midagi märganud, siis pärast seda va- 
hejuhtumit pidi talle asi selge olema. Kogu operatsiooni aja püsis see ehma- 
tus mul veel kontides, kuid enam polnud midagi parata. Mulle ei mahtunud 
pähe, et see lugu juhtus just vana ja kogenud rebasega. Nimelt oli rangelt 
keelatud relvi laadida või ka lihtsalt allapoole sihtida enne, kui rünnak juba 
käib ja laskesektor on vaba. Rünnaku lähtealal tohtisid üksnes radistid oma 
aparaadid veidi enne X-hetke häälestada. Midagi muud teha polnud luba- 
tud. Ning sellel ennelõunal oleks meil olnud veel tundide kaupa aega oma 
relvi laadida, nagu peagi selgus. 

Minu laadur oli sel päeval peaaegu tegutsemisvõimetu ja mul endalgi 
sellest kõigest kõrini. Hädavaevu pääsesime sõjakohtu alla andmisest. Ja 
keda oleks ka hädavarese tagantjärele karistamine veel aidanud? Kuigi õn- 
netuse võis põhjustada kuulipilduja kulunud lukk, oli laaduri süü vaielda- 
matu juba seetõttu, et relvaraud pidi igal juhul olema üles suunatud. Kohtu 
alla oleks läinud ka sihtur, kuna ta ei täitnud oma kohustust laaduri järele 
valvata. Olin väga rõõmus, et nood kaks jäid karistamata. 

Kõigest hoolimata algas rünnak punktipealt õigel ajal. Eelsalk võis just 
üle meie eesliini jõuda, kui kolonn ootamatult seisma jäi. Mõne aja pärast 
teatati raadio teel, et juhttank sõitis miinile ja on liikumisvõimetu. Seega 
oli rünnak takerdunud ja mulle sai kohe selgeks, et Narva jõeni ei jõua me 

enam kunagi. Nii me seisime oodates täiesti lagedal maastikul nagu esma- 
klassilised sihtmärgid ja peagi muutuski Ivan erksamaks. Ta tulistas kõik- 
võimaliku kaliibriga kahuritest ja miinipildujatest ning oli peale selle tea- 
vitanud ka oma ründelennukeid. Õnneks suutsid meie hävitajad vähemalt 
õhuruumi vabana hoida. Nad tulistasid alla kaks Vene ründelennukit, nii et 
ülejäänud enam meile liiga ligidale ei tulnud. 

Sillapea kohal oli kolm Vene vaatlusõhupalli, mis korrigeerisid raske- 
suurtükiväe tuld. Kuivõrd raske on vaatlusandmete põhjal tanki ennast 
kauge vahemaa tagant kahjutuks teha, tõestas tõsiasi, et me ei saanud ühtegi 
täistabamust, ehkki seisime tundide kaupa paigal ja liikusime üksnes veidi 
edasi-tagasi, sest tee pealt maha sõita polnud võimalik. 

Mõnes asjas on venelased lihtsalt võlurid. Oli uskumatu, kui ruttu näi- 
teks vaatlusõhupallid Saksa lennuki lähenedes maa poole kadusid. Sama 
kiiresti olid sellid ka üleval taevas tagasi. Madallennul meie hävitajad ligi ei 
pääsenud, sest venelane oli kohale toonud lugematul hulgal õhutõrjerelvi, 
eriti kergeid paaris- ja neljaraudseid õhutõrjekahureid, mis hävituslennuki 
ilmudes iga kord hullumeelse tulevärgi esitasid. Samamoodi kui hävitajatel 
läks ka Stukadel, mis enne lõunat Narva jõe sildu pommitasid. Kui isegi 
pikeerimisel on silda raske tabada, siis siin suurelt kõrguselt pomme heites 
ei õnnestunud see üldse. Vene õhutõrjekahurid lasksid koguni kaks meie 
lennukit alla. Saime muuseas hiljem teada, et pioneerisildu ei olnud õhust 
peaaegu üldse näha, sest need olid veepinnast veidi allpool. Sellistele vee 
alustele sildadele, mille asukohta võib vaid vee kerge lainetuse järgi märgata, 
oli õhust võimatu läheneda ja pihta saada. Niisiis polnud Ivan sugugi mitte 
maganud ja tema kaitseabinõud muutsid meie ülesande lahendamatuks. Ka 
kaks ülejäänud ründegruppi olid toppama jäänud nagu meiegi. Sellel grupil, 
mis asus rünnakule endisest ,,saapast", ei olnud kasutada isegi kõva pinnaga 
teed, nii et Panzer IV-d jäid peagi porri kinni. 

Nõupidamisel olime naljatledes väitnud, et krahv tahab füürerile 20. ap 
rillil sünnipäevakingitusena ette kanda venelaste Narva sillapea likvideeri 
misest. Juba paari tunni pärast ei näinud kogu lugu enam sugugi sünnipäe 
vakingi moodi välja. 

Meie Stukad pommitasid korduvalt lõuna poole jäävat seljandikku ja 
piirkonda punkti 312 ümber. Võib-olla oli nendel rünnakutel moraalne 
mõju, kuid tõsist kahju need vaenlasele ei tekitanud. Vaevu jõudis suits ha 
juda, kui venelased jälle elusalt välja ilmusid. 

Kompaniiülem von X seisis tankiga midagi ette võtmata paigal. Iga natu 
kese aja tagant päris krahv Strachwitz, kuidas olukord on. Ja sai alati ühe ii 
sama vastuse: ,, Asukoht muutumatu. Edasiliikumine võimatu!" Nii ootasi 
me umbes kella kaheteistkümneni keskpäeval. Siis katkes krahvi kannatus. 

Mind ja von Xi käsutati juhtimispunkti. Loomulikult ei aimanud ma midagi 
head, kui koos ülemaga jalgsi teele asusin. Jõudsime lõpuks kohale pigem 
roomates kui käies. 

Krahv Strachwitz ootas meid juba punkri ees ja viibutas närviliselt oma 
»traditsioonikepikest" siia-sinna. Ja siis hakkas pihta: ,,Von X, ma olen va- 
pustatud! Kõikide nende tundide jooksul ei ole te ühtegi käsku andnud! Ma 
usun, et te seisaksite veel ka homme midagi ette võtmata sama koha peal! 
Teilt kui ,Tiigrite" kompanii ülemalt pean ma ometi veidi rohkem isiklik- 
ku initsiatiivi nõudma! Tore küll! Lihtsalt luugid kinni tõmmata ja ootama 
jääda, et olukord iseenesest laheneks! Ma tahan asja uurida ja siis edasisi 
samme astuda.” 

Sel moel tegi krahv von Xi maatasa. Strachwitz oli viha pärast endast 
väljas ega suutnud järele jätta. Lõpuks andis ta mulle käsu võtta see «tänu- 
väärne" ülesanne enda peale ja nüüdseks juba täiesti lootusetuks muutunud 
olukorras operatsiooni edasi liigutada. Ta lubas varsti tulla isiklikult eelsalga 
ette kontrollima. ,,Te näete veel mõndagi," kuulutas ta, ,,kui ma pean jälle 
asja ise käima lükkama!" 

Segaste tunnetega suundusin eesliinile ja andsin meestele raadio teel 
teada, et juhtimine on usaldatud minu kätesse. Allohvitser Carpaneto, kel- 
le juhttanki tabaski see õnnetus miiniga, üritas nüüd kohe ühe veel korras 
oleva roomiku abil masinat paremale sohu ajada. Ma aitasin ka pisut tagant 
lükata ja sain temast päris hästi mööda. Sama manöövri oleks loomulikult 
võinud juba hommikul sooritada, kuid siis Carpaneto end ei liigutanud, sest 
von X polnud proovinudki temast mööda pääseda. 

Carpaneto vihkas ülemat kõigest hingest ja oli ilmselt juba ammu juhust 
oodanud, et temaga arveid klaarida. Õnnetus miiniga andis selleks sobiva 
võimaluse. Ehk oleks tema jäärapäist käsu ootama jäämist võinud nimeta- 
da ebasõdurlikuks või ebaseltsimehelikuks, kuid lõppude lõpuks oli tema 
kangekaelsus ja vastumeelsus von Xi suhtes meid kõiki päästnud, sest kiire 
edasiliikumise korral oleks Ivan meiega seekord kindlasti hakkama saanud. 
Allohvitser Alfredo Carpaneto oli kõrgharidusega maalikunstnik Austriast, 
uljaspea, oivaline komandör ja kaaslane, kellega koos oleks võinud kas või 
hobusevargile minna, kui olid ta usalduse võitnud. Kuid kasarmudrilli te- 
gema ei sobinud see mees absoluutselt, seal mängis ta alati kujuteldamatult 
võimatut tüüpi. Ta ei lasknud kohe kuidagi endast korralikku ,,preislast" 
vormida, olgugi et tema sõdurlik hoiak ja tingimusteta sõprus ei olnudki 
vana ehtsa preisi vaimuga nii väga vastuolus. Sellise tüübiga nagu von X oli 
ühel sellisel mehel loomulikult kogu aeg kana kitkuda. Seetõttu oli mulle 
arusaamatu, miks laskis von X just nimelt sellel allohvitseril enda ees juht- 
tanki komandörina sõita. Ka see tõestas veel kord ülema psühholoogilist 

küündimatust ja empaatiavõime puudumist, mis oli talle nüüd lõplikult saa- 
tuslikuks saanud. 

Hoogsa minekuga murdsime nüüd Vene kaitseliinist läbi ja jõudsime ku- 
rikuulsa tankitõrjekraavi juurde, mis meid peatuma sundis. Kandsin uuest 
asukohast kohe ette, mispeale tuli krahv Strachwitzilt käsk jätkata rünnakut 
alles järgmisel hommikul. Pioneerid pidid öö jooksul kraavi ülepääsetavaks 
muutma ja seejärel õhkima paremal pool teed seisva T-34. 

jumala eest, olukord polnud põrmugi kadestamisväärne! Meie ümber 
seisid ringiratast venelased ja me ise olime sunnitud peaaegu täiesti liiku- 
matult paigal püsima. Kui ma seda siin kainelt kirjeldan, võib endale vaid 
vaevaga ette kujutada, kui vastukarva see pilt tegelikult oli, olgugi et sõjas 
olime jõudnud kõigega harjuda. Iga tank julgestas rivis vahelduvalt parema- 
le või vasakule. Ainult juhttank üksi julgestas eest, sest teistel puudus sin- 
napoole avanev laskesektor. Igaüks meist pidi vahepausideta keskendunult 
ja täpselt jälgima, et venelane meile ühtegi ebameeldivat üllatust ei valmis- 
taks. Ootamine sellises olukorras sööb loomulikult närve ja me igatsesime 
öö saabumist. 


Ivan oli tankitõrjekraavi julgestanud tankitõrjekahuriga, mis oli üles sea- 
tud paremal pool asuvas metsatukas. Julgestuseta tankitõke on ju kasutu. 
Tulistasime nüüd tolle vennaga vastamisi, kuni lõpuks saime rahu. Niipalju 
me juba venelast tundsime, et teada: hommikuks on ta kindlasti uued kahu- 
rid samale kohale asemele toonud. Ega ta muuseas meie pihta väga aktiiv- 
selt ei tulistanudki. Kahtlustasin, et venelane laseb meil rahulikult lähemale 
tulla, sest on oma tegevuses kindel. Ta sai ju kogu meie lahingugrupi lagedal 
teel üle vaadata ja omavahel sihtmärgid ära jagada. 


Eriti tülikas oli edasiliikumisel kuni punktini 312 meie vasak tiib, kus see 
seljandik pikaks venis, olles oma metsase harjaga otsekui loodud tõrjerelva- 
de paigutamiseks. Minu tagumised mehed pidasid korduvalt tulevahetus! 
iseliikuvate suurtükkidega, mis lõunast siia kõrgendikule meid ohustama 
sõitsid. 

Kui Ivan liiga ülbeks läks, hoolitses suurtükiväe tulejuht ühe väikese 
tossu eest. Peagi nägime Vene jalaväelasi kõrgendikul marssimas, kusjuu 
res nad liikusid maastikul vasakul ja paremal muretult ringi, otsekui seisak 
sid meie tankid siin ainult lõbu pärast. Ka sellest võis järeldada, et Ivan 011 
ammu rahunenud ega mõtlegi jalga lasta. Ta teadis täpselt, et me ei kujuta 
endast neile siin tõsist ohtu. 

Vene suurtükid tulistasid hämmastavalt täpselt, kuigi esialgu näisid nad 
vaid mõõtu võtvat, sest tõsise tulevahetuseni asi veel ei läinud. Idakotist 
võetud vangid rääkisid ülekuulamisel, et Vene raskesuurtükkide meeskon 
dades on naised. Võib-olla sellepärast sihtisidki nad niivõrd täpselt. Koge 


134 


mused näitasid, et sõjaväevormis venelanna on veelgi fanaatiliseni kui tema 
meessoost kamraad. Venelastele ei valmistanud lühemate vahemaade tagant 
järelvedu toimetada kunagi raskusi, ka pea läbimatul maastikul. Kui näiteks 
autod eesliinini ei pääsenud, võeti transpordil appi ümbruskonna elanikud, 
nende vanusest või soost hoolimata, ning igaüks neist püüdis oma kohust 
kõigest väest täita. 


Olime südamest rõõmsad, kui lõpuks pimedaks läks. Nagu ikka lendasid 
meie pea kohal Vene lennukid, käies pommitamas Narva linna ja meie sil- 
lapead. Linn oli ilmselt juba maatasa tehtud. Kui tulekahjukuma meie selja 
taga taevast valgustas, siis tundus uskumatuna, et linnas leidub veel midagi, 
mis põleb. 

Öö oli nii pime, et ei näinud sõrmegi suhu pista. Lasksin meeskondadel 
osaliselt tankist välja tulla ja püstolkuulipildujad kaasa võtta, et nad saaksid 
veidi maad eemal teeääri julgestada. Tankides oleks Ivan meid kergelt ülla- 
tanud, ilma et oleksime tema lähenemist märganudki. 

Läksime koos Kerscheri ja Zwettiga tagasi rünnaku lähtekohta, kuhu va- 
rustusrühm laskemoona, kütust ja toitu tõi. Soomustransportöörid toime- 
tasid siit moona üksusse edasi. ,Grossdeutschlandi" diviisi meeste ja nende 
Juhi leitnant Famula võitlusvaim oli vägev. Kui mul tollal öösel vähegi mida- 
gi vaja läks, käisin tihtipeale nende punkris, aga keegi ei hakanud kiruma, et 
teda magamast üles aeti ja kästi meie juurde eesliinile sõita. 

Kerscher viis eesliinile laskemoona ja kütust täpipealt nii palju, kui tan- 
kikomandörid olid seda küsinud. Mina järgnesin pioneerirühmaga, kes oli 
palgid tankitõrjekraavi jaoks peale laadinud. Venelase raskerelvad olid pea- 
aegu vaikinud, vasakult või paremalt tee äärest kostis aeg-ajalt kõigest ük- 
sikuid kuulipildujavalanguid. Vene eesliini ja tankitõrjekraavi vahel valitses 
igatahes korralik segadus. Ivani arvukad patrullid liikusid ümbruskonnas 
ringi. Nii tuli tihti ette, et me mõnda tee peal seisnut hõikasime ja alles tema 
plehkupanekul märkasime, et see oli venelane. Loomulikult ei lasknud keegi 
end tulistama provotseerida, kuid öö oli sellegipoolest või vahest just nimelt 
selle pärast õudne. Venelase huvides oli ilmselt mõni meie oma kinni nabida 
ning juba üksnes sellest teadmisest piisas, et meid äärmisele ettevaatusele 
manitseda. 

Lõunast saadik olime pimeda tulekut taga igatsenud, nüüd aga ei jõud- 
nud kuidagi hommikut ära oodata. Siis oleksime vähemalt näinud, mis 
ümberringi toimub. Öös sebisid ringi meie mehed ja siia-sinna sõitsid 
soomustransportöörid ning kogu segaduse keskel jalutasid üle tee venela- 
sed. Tulistada ei tohtinud kas või seetõttu, et võis kogemata tabada omasid. 

Sellega oli meil niikuinii juba küllalt ebaõnne olnud. 

Füüreri sünnipäeva ehk 20. aprilli varajasteks hommikutundideks oli 
tankitõrjekraav «tasandatud" ja venelaste T-34 õhkimiseks ette valmistatud. 
Pioneerid olid tanki kõvasti lõhkeainet täis toppinud, et see pärast õhku- 
laskmist ikka tõepoolest tee pealt kadunud oleks. Eelistasime ajutiselt oma 
tankidesse varjule pugeda, kui pioneerid mööda sõites hüüdsid, et süüte- 
nöör juba põleb. Hirmsa mürtsuga lendas see kaadervärk laiali, meie aga 
püsisime valvsad, juhuks kui Ivan peaks tegutsema hakkama. Kuid teda ei 
paistnud toimuv erutavat. Tal oli aega ja ta oli oma tugevusest teadlik. 

Mina läksin veel kord juhtimispunkti, et jalaväepataljoni ülemaga rün- 
nakuplaan läbi arutada. Krahv Strachwitzi tohtis öösiti tülitada ainult erand- 
juhul. Leitnant Famula rääkis, et krahv magab, harjumuspäraselt pidžaama 
seljas, sügavat und. Seda ei saa talle keegi keelata, lisas Famula. Asjalood ei 
või halvad olla, kui krahv niivõrd rahulik on. 

Arutasime tegevusplaani pataljonikomandöriga läbi. Enne rünnaku al- 
gust pidi mitmeraudsete uduheitjate' rügement punkti 312 pihta viieminu- 
tilise tulelöögi andma. Tulejuht võis rakendada meie soovi kohaselt tege- 
vusse ka armeesuurtükiväe. Vahepeal jõudis meie positsiooni juurde jala 
väepataljon ning võttis kohad sisse teeäärsetes kraavides tankidest vasakul 
ja paremal, et rünnakukäsku oodata. Vaatasin veidi närviliselt kella. Etteval- 
mistava suurtükitule alguseni võis olla jäänud ehk veel viis minutit, soojen- 
dasime juba mootoreid. Keegi ei tundnud ennast päris hästi, sest salamisi 
oldi arvestanud sellega, et krahv öö jooksul operatsioonikäsu tühistab. See 
oleks meile säästnud palju inimelusid ja ressursse, kuid kahjuks tuli veel 
tervelt kaks päeva ,iga tund" taganemiskäsku oodata. 


Täpselt kokkulepitud kellaajal kuulsime selja taga uduheitjate ulguvaid 
laske. Tahtsin just vaadata, kuhu tulelöök anti, kui kohutavad plahvatused 
meie ümber maa värisema panid. Põrgu oli valla päästetud. Õhusurve rebis 
luugid lahti ja meil oli tunne, et kopsud rebenevad. Minu esimene mõte 
oli, et venelane kuulas meie raadiosidet pealt ja alustas rünnakut meiega 
üheaegselt. See oli kahetsusväärne valejäreldus, kuid kuidas ma oleksingi 
saanud selle peale tulla, et meie oma ,,imepoisid" liiga lähedale lasevad ja 
et need ebasümpaatsed kaliibrid koos kõrvulukustava mürinaga hoopis ta 
gantpoolt liginevad! Olin tõenäoliselt piisavalt tihti ,, Stalini orelite" tulista 
mist kogenud, kuid võrreldes sellega, mis siin toimus, olid venelased nan 
nipunnid. Püüdsin juhtimispunktiga raadioühendust saada, kuid vähimagi 
tulemuseta. Kui käsk tuli avada on juba kord antud, peab kogu ettenähtud 
laskemoonakoguse välja paiskama. Üksnes harva juhtub, et tulelöök õnnes 
tub katkestada. Niisiis pidime need viis jubedat minutit vastu pidama, ja 

Saksa reaktiivmiinipilduja. 

seda ei unusta kohapeal olnutest ilmselt keegi. Nõnda olime abitult omaen- 
da reaktiivmiinipildujate tulelöögi all. Isegi Ivan poleks suutnud paremini 
lasta, kui ta oleks tahtnud meie ettevalmistusi nurjata. 

Ka hiljem ei saanud ma teada, kuidas see kibe eksitus juhtuda sai ja kes 
selles süüdi oli. Miinipildurite kaardid olid samasugused nagu meilgi. Oli 
täiesti seletamatu, kuidas midagi selletaolist võis sündida. Tol korral ida- 
kotis nõudsin endale reaktiivmiinipildujaid appi ja neid keelduti andmast, 
sest ma tahtsin, et sihitaks 80 meetrit meist ettepoole. Seda vahemaad pee- 
ti liiga lühikeseks. |a nüüd põrutasid poisid omaenda algatusel otse meie 
pihta! Kahjuks ei saanud me neilt aru pärida, sest pärast tulelööki pakkisid 
udumehed kohe oma relvad ja kadusid, et Ivan ei saaks neile kätte maksta. 
Pärast kõnealust vahejuhtumit mõistsin ma neid selles osas eriti hästi. 

Õnnetuse tagajärjel oli jalaväepataljon loomulikult täielikult purustatud. 
Peaaegu kõik mehed oli kas haavatud või surnud - see oli tõeline tragöödia. 
Korralikult tankitõrjekraavi paigaldatud palke olid samuti vähemaks jää- 
nud. Sellegipoolest jõudsin ma vaevata teisele kaldale ja võtsin seal vähemalt 
oma kolme tankiga kohad sisse, et venelane ei saaks haavatud ja surnud jala- 
väelaste evakueerimist eriliselt takistada. Leitnant Famula saatis kohe mõne 
soomustransportööri eesliinile haavatuid ära tooma. Me lootsime, et lõpuks 
ometi on kätte jõudnud see hetk, mil operatsioonist täielikult loobutakse. 
Selle asemel edastati käsk: ,, Vaadake, kuidas te edasi liigute. Teile antakse 
uus pataljon!" Mõnigi peaks seda hullumeelsuseks või tänapäevaselt öeldes 
kuriteoks. Kuid niivõrd olulise kaitselahingu nõudmisi ei saa tsiviil- ja rahu- 
aja perspektiivist hinnata. 

Tahtsin niisiis minna vähemalt punkti 312, et järgmisel hommikul 
alustada soodsamalt lähtepositsioonilt rünnakut lõuna suunas. Sealjuures 
oli mulle täiesti selge, et Narva jõeni me välja ei jõua, sest Ivan oli metsast 
läbi viiva tee juba ammu mineerinud. Hakkasime liikuma, kuid saime sõita 
vaid veidi maad. Juba jälle oli üks tank rivist väljas ja kõigepealt oli vaja 
tee vabastada. Tahtsin nüüd suitsu põlema panna. Kramer oli just mulle 
tuld andmas, kui meie tanki raputas tugev löök. See pidi olema iseliikuvast 
suurtükist välja lastud raske ,,kohver", mis seekord tuli igatahes tõesti Vene 
poolelt. Suurtükid paiknesid kõrgendikul meist vasakul. Tagumised mehed 
olid juba sihtmärki näinud ja võtsid selle tule alla. Minu «Tiigril" oli kogu 
komanäöritorn pealt lennanud. Mul olid killud otsmikul ja näos. Haavad 
veritsesid loomulikult küllaltki ohtralt, ent muidu polnud meiega midagi 
juhtunud. Lugu oleks võinud tunduvalt hullemini lõppeda. Kramer arvustas 
alati minu suitsetamist. Nüüd oli ta korraliku õppetunni saanud. Kui ma 
poleks alla kummardunud, et suitsu peale tuld võtta, oleks minu ,,kuppel" 
tol otsustaval sekundil kuplis olnud. Pole vist vaja rõhutada, et siis olekski 
mul pea sõna otseses mõttes maha raiutud. 

Ma poleks olnud esimene, kellega midagi taolist juhtub. Põhjust tuleb 
otsida tanki konstruktsiooniveas. Esimeste ,.Tiigrite" komandöritorn oli 
peale keevitatud, tõusis vertikaalselt kõrgele ning tal olid sirged vaatepilud. 
Komandöritorni luuk seisis avatud asendis otse ülespoole. Nii võis igaüks 
kaugele näha, et tank on pealt lahti. Kui mürsk luuki tabas, kukkus terve see 
kupatus komandörile vastu pead. Kui taheti avatud luuki kinni tõmmata, 
tuli tornist puusadeni välja kummarduda, et vallandada luuki hoidev julges- 
tusriiv. Seda ebaõnnestunud konstruktsiooni muudeti peagi. Kuppel tehti 
ümmargusem. Vaatepiludest jälgis komandör ümbrust peeglite abil ning 
luuki sai seestpoolt horisontaalselt paremale välja keerata ja ka sulgeda. 


Tabamus oli komandöritorni keevitusõmblusest puhtalt maha rebinud. 
Mul oli veel kõvasti õnne, sest kui mürsk oleks saanud pihta veidi kõrgemal 
asuvale luugile, poleks ma suitsuhimust hoolimata küll olukorrast niivõrd 
kergelt pääsenud. 

Et lõpuks venelaste vaateväljalt kaduda, sõitsime hoogsalt punkti 312 - 
seal olime juba metsa varjus. Pöördusin paremale, et julgestada teed, mis 
põhja poolt meie teega ristus. Minust järgmine tank pidi julgestama lõuna 
suunas. Märkasin kohe põhja pool üht Vene iseliikuvat suurtükki ja käskisin 
ruttu sihtida. Ivan hüppas aga iseliikuvast suurtükist välja, kui märkas, et 
oleme ta sihikule võtnud. Kramer tulistas. Selsamal hetkel lajatas üks teine 
Vene iseliikuv suurtükk tagantpoolt mürsu minu tanki korpuse ja torni va 
hele. Minu taga tulev tank ei olnud siis veel punkti 312 jõudnud. Kuidas me 
JTiigrist" välja saime, ma enam ei tea. Igatahes toimus see välkkiirelt - kraa- 
vis saime kõik uuesti kokku. Mul olid veel kõrvaklapid peas - see oli ainus 
asi, mille me päästsime. 


Kadusime loomulikult ruttu teise .Tiigrisse" ja meie kolonn hakkas kõiki 
suundi julgestades tankitõrjekraavi poole tagasi liikuma. Seejuures lasti veel 
üks meie tank puruks ning see tuli lükata teelt vasakule poole sohu. Vigas 
tatud tankid kavatsesime pärast evakueerida. Arusaadavalt oli meil mõõl 
enam kui küllaga täis. Oleks venelasel ülevaade olnud ja ta oleks tulistami 
sega veel pisut oodanud, oleksime kindlasti jalgsi tagasi tulnud! Meie ,,kin 
gitus füürerile sünnipäevaks" oli lõplikult läbi! 

Rohkem meil õnneks kaotustest hetkel ette kanda ei tulnud. Krahv oli 
vahepeal meie vanalt eesliinilt ühe meid julgestama pidanud pataljoni tagasi 
tõmmanud. Ka see lahingugrupp, mis põhja poolt ründas, takerdus taas 
Meist lõuna pool peale tungiv grupp oli juhtkonna andmetel jõudnud punk 
ti 312 ja jõeäärse küla vahelisele teele. Ilmselt oli see põhjuseks, miks pidime 
ikka veel ootama. Võib-olla oli sealtpoolt võimalik tee vabaks võidelda. Jän; 
misel päeval lasksime vasturünnaku ajal puruks kaks venelaste tanki. 


Meie viga saanud , Tiigri" pidid pioneerid õhku laskma, sest evakueei 1 

da polnud seda võimalik. Teise tanki äraveoks nihutasime 22. aprillil oma 
positsioone pisut edasi ja öösel pukseeriti .Tiiger" minema. Olles kord 
juba taibanud, et meie operatsioon on ebaõnnestunud, ei säästnud vene- 
lane enam laskemoona. Saime veel paar korda tankitõrjekahurist pihta, 
kuna meie tanki mõlemad väljalasketorud olid punaselt hõõgudes toredaks 
märklauaks. Jätsime , Tiigri" kraavi ette ja tõime kaugemalt ära Carpaneto 
vigase tanki. Venelaste Jombakas part" segas äravedu tublisti. Ühe pommi 
ohvriks langes ka oivaline leitnant Eamula. Ta seisis rünnaku hetkel tee peal 
ja sai killutabamusest surma. 

Jõudsime lõpuks õnnelikult oma lähtepositsioonile ja seadsime ennast 
lahingukorda, juhuks kui venelane peaks vastu ründama. Jalavägi läks vana- 
dele kohtadele tagasi. Von X sõitis koos ülemveebel Delzeitiga eesliinile, et 
veel üks vigastada saanud tank ära tuua. Kui Delzeit selle peale ronis, tabas 
tankitõrjemürsu kild tema kõige õrnemat kehaosa. Tema viha väljendas äge 
ja katkematu sõimuvalang. 

Teisele poole kraavi jäetud , Tiiger" tuli samuti õhkida, sest jalavägi ei 
suutnud venelaste survele vastu panna ja pidi öö jooksul veel taanduma. 
Nii lõppes kolmas operatsioon ,,Strachwitz". Me ei suutnud ainsatki meetrit 
edasi liikuda, kuid olime ohverdanud arvukalt sõdureid ja tanke. 

Meie aktsioonidega idarinde põhjalõigus ja eriti viimaste lahingutega 
Narva all ei olnud tankistid põrmugi rahul, kuigi mõningast edu olime saa- 
vutanud. Mõistagi nägi igaüks meist, et tankide kohalolek oli olnud hädava- 
jalik. Jalavägi üksi oli niivõrd ülekaaluka vaenlase vastu võitlemiseks lihtsalt 
liiga nõrk. Pidime rinnet ..kruustangidena" tugevdama. Vahel suutsime pak- 
kuda üksnes moraalset tuge, kuid ka sellest piisas, et jalaväelased paanikasse 
ei satuks. Kahjuks tuli tihtipeale tegevusetult paigal seista ja olime juhusli- 
kele mürskudele kergeks saagiks, kaotades seetõttu asjatult palju elavjõudu 
ja tehnikat, ning ka tehnilisi rikkeid esines soomaastikul tavalisest sageda- 
mini. Põhjala teedeta aladel ei leidu just tihti õiget ,,tankimaastikku", kus 
vähemalt kompanii tervikuna saaks rünnakule minna. Nii pidime enamasti 
täitma puuduvate tankitõrjerelvade ülesannet. 


-.Tankivaim on rüütlivaim," tavatses alati öelda üks mu varasem ülem. 
kes oli nagu paljud teisedki tankiväeohvitserid tulnud ratsaväest. See on 
väga tabav võrdlus ja näitab, et tankilahingu pidamiseks on vaja liikumis- 
ruumi, mida sellel rindelõigul kunagi piisavalt ei olnud. Pelgalt pealetungil 
või vasturünnakul polnud meil võimalik täielikult ära kasutada ei oma tan- 
kide head manööverdamisvõimet ega panna ka maksma 88 mm suurtükki- 
de laskekaugust. Siin rinde põhjalõigus, kus Ivan ikka ja jälle silmist kadus, 
õnnestus meil harva talle suuremat kahju tekitada. 

Ilma meie abita ei oleks aga üldse olnud võimalik Narva rindelõiku enda 
käes hoida. Me üritasime raskel maastikul jõudumööda hakkama saada, 
kuid selleks tuli tihtipeale pingutada kuni inimvõimete piirini. Sageli me 
kirusime, et peame soos hapnema, kuid ometi olime uhked, kuna jalavägi 
meid usaldas ja oli meiega üldjoontes rahul. 

Suur operatsioon ,,Strachwitz" jäi meie lahkumisetenduseks Narva rin- 
delõigus. Kogunesime oma Sillamäe tugipunkti. Enamik tanke oli parandu- 
ses, sest nad vajasid põhjalikku remonti. Õnneks tundus ka venelane puh- 
kust vajavat, nii et järgmistel nädalatel enam suuremaid lahinguid ette ei 
tulnud. 


RÜÜTLIRIST HAIGEVOODIS 


Narva periood oli niisiis lõplikult möödas. Viimastel aprillipäevadel sai 
meie kompanii käsu järgneda oma pataljonile Pihkva alla. Pihkva linn on 
sõlmpunkt Leningradi-Daugavpilsi tee ääres, asudes maanteest põhja pool, 
Peipsiga ühenduses oleva Pihkva järve lõunakaldal. Sillamäelt hakkasime 
liikuma läände raudteejaama suunas. Ka ilma vaenlase otsese surveta võib 
tankiga palju jamasid ette tulla. Kurikuulus vihma- ja poriperiood oli ala- 
nud ning isegi suur maantee oli vaevu läbitav. Ratassõidukid vajusid kuni 
telgedeni sisse ja me kartsime, et meie tankid jäävad kere peale istuma. Igal 
--Tiigril" oli slepis üks-kaks veoautot, kuna need enam omal jõul edasi ei 
pääsenud. Radiaatorite ette kogunes pori. Kui pukseerimisköis oli piisavalt 
tugev, rebis see auto esitelje koos ratastega lahti. Kui me lõpuks raudteejaa- 
ma jõudsime, vajasid peaaegu kõik sõidukid remonti ja kaubavagunitesse 
tuli need slepis pukseerida. 


Rongisõit oli mõnus vaheldus, sest saime nüüd meeskonnavagunis õlge 
dele pikali heita ja ometi kord üle hulga aja rahulikult magada. Sõidu vältel 
ei olnud ilmselt häiret oodata ja me kasutasime aega maksimaalselt ära, sesi 
kes võis teada, mis meid Pihkva lähistel ees ootab! Hasso oli meil loomuli- 
kult kaasas, aga kui ma ühes peatuses ärkasin, oli ta kadunud. Kamraadid 
ütlesid, et ta hüppas sõidu ajal rongi pealt maha - võis arvata, et keegi viskas 
mõne eseme vagunist välja ja tema läks seda tagasi tooma. Nii ma kaotasin 
oma hea neljajalgse kaaslase, kellest hirmsasti puudust tundsin. 

Pataljoni staap oli meile reserveerinud küla, kus pidime öömaja saama. 
Meile oli nüüd tõepoolest paar nädalat puhkust ette nähtud. See fakt jõu 
dis mulle õieti pärale alles siis, kui varsti pärast saabumist külastas meid 
uus ülem major Schwaner, keda me veel ei tundnud ja kes käskis meil kohe 
järgmise nelja nädala teenistusplaani koostada. See ei olnud mulle üldsegi 

meelt mööda, sest minu arvates oli meestel vaja ennast kõigepealt pikkadest 
rasketest lahingutest välja puhata. Loomulikult tuli ka puhkuse ajal vaja- 
likke teenistuskohustusi täita, kuid lasketeooria ja muude taoliste naljade 
mõistmiseni minu arusaamine ei küündinud - seda enam, et meie hulgas 
algajaid ei olnud. 

Hämmastaval kombel ei mõjunud puhkus mulle hästi. Nüüd selgus, et 
füüsilistel võimetel on parimagi tahtmise juures piirid. Mind tabasid süda- 
meastmahood, mis läksid nii tugevaks, et pidin iga sammu järel seisatama 
ja suutsin vaid ,,Volhovi kepi"' najal edasi liikuda. Minuga hakkas tegelema 
pataljoni arst dr Schönbeck. Mind kamandati voodisse ja ma ei tohtinud 
suitsetada ega alkoholi juua. Selle põhjal, et mul nende järele isugi ei olnud, 
taipasin, et olen omadega üsna läbi. Kuid juba nädala pärast olin sedavõrd 
kosunud, et sain teha kaasa luureretki rinde lähedusse. Pidime uue piir 
konnaga kuni rindeni tutvuma, teed ja sillad üle vaatama ning positsioonid 
koos üksusega läbi sõitma, et lahingu ajal ümbruses orienteeruda. 

4. mail annetati mulle Narva lõigus peetud lahingute eest Raudristi 
Rüütlirist. Minu kompanii mehed arvasid, et jäin haigeks ainult selleks, et 
pääseda pataljoni rivistuselt, mis minu auks korraldati. Autasu toodi mulle 
siis haigevoodi äärde, kamraadid jõid minu terviseks ja ülem valvas hoole- 
ga, et ma alkoholi ei puutuks. Kõik olid minu pärast rõõmsad. Nad teadsid, 
et kui on lahingusse minek, siis olen jälle platsis. 

Paari päeva pärast tulid minu töö kergendamiseks kompaniisse veel kaks 
uut ohvitseri -leitnandid Nienstedt ja Eichhorn. Mu tervis paranes silma- 
nähtavalt ning arvestades uue rindelõigu rahulikku olukorda, lubati mind 
neljaks nädalaks haiguspuhkusele. Kuid ära hõiska enne õhtut: sain vaevalt 
viis päeva kodus olla, kui mind telegrammiga väeosa juurde tagasi kutsu- 
ti. Sellisteks ootamatusteks tuleb rindesõduril alati valmis olla. Sõjaaegset 
puhkust said häirimatult nautida enamasti vaid okupeeritud aladelt pärit 
sõdurid, kuigi neil olid omad eelised ka lahingus. Mulle tundub, et nood 
privilegeeritud mehed kiruvad õudset teenistusaega ja kohutavat sõda prae- 
gu kõige agaramalt. Nende hulgas on nüüdseks ka need sellid, kes tublit 
Saksa sõdurit diskrimineerivad ja välismaalt teadlikult juhitavat klaperjahti 
kameeleonlikult toetavad. 

Rindele naastes kohtasin Riias leitnant Schürerit 3. kompaniist, tema 
oli saanud samasuguse sisuga telegrammi kui minagi. Ta kirus nagu turu- 
eit ega märganudki vist sealjuures, kui rõõmus ma olen, et ta mulle reisil 

seltsi pakub. See tegi ootamatu kodumaalt lahkumise lihtsamaks. Sihtjaama 
jõudes küsisime informatsiooni oma üksuste kohta ja saime teada, et need 
- -.Wolchow-Knüppel" oli peamiselt Volhovi piirkonnas võidelnud sõdurite käsitsi niker- 

on juba kaugemale viidud. Kõigepealt külastasime ründesuurtükkide patal- 
joni ülemat kapten Schmidti, keda me mõlemad hästi tundsime. Ta lubas 
meie käsutusse anda maastikuauto koos juhiga, kes meid väeossa toimetab. 

Esmalt tahtis ta aga koos meiega pidutseda. Nii saime oma kurvastu- 
se katkenud puhkuse pärast korralikult alkoholi sisse uputada. Võtmine 
oli niivõrd külluslik, et ei me märganudki ärasõitu. Pilt tuli ette alles siis, 
kui auto pataljoni staabi ees peatus. Siin ei oodanud meid aga ees vaenlase 
pealetung, nagu olime arvanud, vaid uus pidu, kuna Schürer oli ülemleit 
naudiks edutatud. See andis meile ettekäände uhtuda alla oma pahameel, et 
kamraadid olid meid puhkuselt tagasi kutsunud, ilma et oleksid meid lahin- 
gus hädasti vajanud. 


Äsja — Rüülliristiga autasustatud autor sai 1944. aasta mais kolm nädalat puhkust. Kaks näda- 
lal sellest kulus kull rongisõidule, aga ta jõudis siiski nädala koos isa ja noorema vennaga 
y.weibruckenis puhata. = Majori - auastmes = tehnikaohvitserist = isa = lõpetas sõja = pataljoniülemana. 
Noorem vend (siin veel ohvilseiikooli kursant) oli sõja lõpul leitnant ta Itaalias uhe 
tankirügemendi rühmaülem 


Leitnant Bölter, patalioni uteni major Sehwaner, = autor leitnant tiehhorn Xa leitnant Schutzi 


parast = Carnisele = Raudristi = Rüütliristi — üleandmist 

Autor mustas = tankistivormis. = Teda on = autasustatud Raudristi .Rüütliristiga ning ta kannai 


1 klassi = Raudristi, = hõbedast . haavatumarki ja hõbedasi = tankilahmgumarki 

VORIÄUFIGES BESITZZEUGNIS 


DER FOIHRER, 


HAT DEM 


Leutnant Car ius 
Zugführer 2,/5.Pz, Abt, 502 


DAS RIIITERKREUZ 
DES EISERNEN KREUZES 
AM 4,5.1944 — VERLIEHEN 


HGu OKH, DEN 10, Mai 1944 


GENERALLEUTNANT 


»Ajutine = tõend autasustamise kohta. = Füürer andis 04.05.1944 502. rasketankipataljom 


2. kompanii rühmaülemale leitnant = Cariusele = Raudristi Rüütliristi. . 1944. aasta 10. mail 


maavägede ülemjuhataja eest — kindralleitnant..: 

: taga kurdi 


Telegrammid — autasustamise kohta 


Oberkommando ües Heeres H.90.0KH., den 12.September 194. 


PA a 1,Stuffel 
Herm 
Leutnant Carius, 
Reservelezarett Lingen (Kus 
Teillažzaratt Bonitatins. 

Da der Führer sich die Aushändigung des Rishenlaubes salbat 
vorbehalten hat, ist eine Ubersendung der Austeichnung über daa Stellv, 
Generalkommando VI.A.K. nisht nöglich, Sobald Sie in der Lage sind ateh 
beim Pührer melden zu können, wollen Sie dies dem OKB/PA/P 5 1.S5taffel 
rechtzeitig mitteilen, damit von hier aus die Meldung veranlasst werden 


Aut Üu drluu, Hiiu nt, js Bali, pe Va 
Me, , veudm! JT, 
titt, 
“Hltiv. 


Teade selle kohta, et .Tammelehis Rüütliristi juurde ei saadeta postiga, 
vaid need antakse isiklikult üle 

Rindelehe = artikkel — Otto 

Leutvant Ots Carius 121 am 27 Mm 2922 els Suhn 
des Gorurheoberisbrers Ütto Cenus in Žweibrifeken 
geboren Nachdem er dar Gymnasmin atsokoert hate, 
wurde ve mn Jahre 3746 gar Wehrmacht embetufer 
Nacb anfänglisber Avstuhtung bor der lufsntere (rö* 
cr zur Peocsrwalte ubar und wurite 2942 zum Leut 

und 193 das ER E oAnllerdern vurde obm Aaa Pat 

ten kei 


Cariuse = autasustamise = kohta 


Viis korda haavata = saanud 


leitnant Otto Cariuse kuldse 


BESITZZEUGNIS 


haavatumärgi tõend 


DEM 


Tautnant Otto Ca rius 
i TOTT ekat, DIENSTCAAD) 

2. /echw.Pz, Abt. 502 N 

(OT RGPPENTEIL, DIENSTSTELLE) 

IST AUF GRUND 


6.7.41, 9.12.42 22.12.43 
SEINERAM 25.4,44 1. 24.7.44 -ERLITTENEN 


fünf MALIGEN VERWUNDUNG — BESCHADIGUNG 
DAS 


VERWUNDETENABZEICHEN. | 


IN Golä 
VERLIEHEN WORDEN. 


Lingen/Ens = open 11-S5°Pt- 194. 4 | 


THESEUS 


verfeldarut ü. Chefarzt 
JULERSTORAD VAL OJENSTSTELLE) 


Oor Chet der Cärarahinbav 


Ar mn sen Ta hugiet 1348 
Meeta 


ferra 
tautsane Dar tus 
FhrTigerkp.s.Pz.Ast. 502 


Zu der ernauten hehsn Auszetehnuna, dla 
Ihasn vor Fuhrer an 27.7,44 varliehen mnrven ist, 
syreche ich ihnan meine aufrtenttaster õliickelimsehe 


205, 
toit Hitler ! 
Maavägede peastaabi 
õnnitlused Cariusele ii OA Pt E VAR 30 


järjekordse kõrge — autasu 
saamise = puhul, saadetud 
1944. aasta 7. augustil 

Järgmisel päeval sõitsin kompaniisse, mis oli majutatud ühte tükk maad 
eemal asuvasse külasse. Ülemveebel ei tundnud mind alguses äragi ja tahtis 
juba määrustikukohaselt tervitada, sest pidas mind mõneks väeossa saa- 
detud uueks ohvitseriks. Eksimus sai ruttu klaaritud. Surusime teineteisel 
rõõmsalt kätt. Olin nimelt puhkuselt kaasa toonud uue normaalse välja- 
nägemisega sõdurimütsi, mis muutis kõvasti mu tavapärast välimust. Seni 
olin alati kandnud peakatet, mis ei sarnanenud määrustepärasega vähimalgi 
moel. Ema saatis selle siis, kui mind leitnandiks edutati. Müts oli aja jook- 
sul pesemisest luitunud, pigem hall kui must, hoidis tihedasti pea ligi ning 
kotkas ja kokard olid aja jooksul küljest ära tulnud. Pataljoni- ja ka kompa- 
niiülemale oli see pidevalt pinnuks silmas. Korduvatest manitsustest hoo- 
limata ei suutnud ma aga vanast mütsist loobuda, kuna see mind nii hästi 
kaitses ja mugavalt pea ümber hoidis, nii et kõrvaklapid ei seganud. Isegi 
suure tormiga polnud ohtu seda kaotada. 

Niisiis oli mul uus välimüts, kuid seda kandsin vaid puhkeajal. Niipea 
kui panin pähe oma vana sõdurimütsi, oli meestel asi klaar. Esimene tunni- 
mees, kes mind sellega nägi, äratas meeskonna, sest oli selge, et varsti tuleb 
liikvele minna. 

Juba esimesel ööl pidin esindusmütsi kohvrisse tagasi panema. Nimelt 
oli venelane Pihkvast lõuna pool Ostrovi juures läbi murdnud. Võisin talle 
tänulik olla, et ta mu tagasijõudmise ära ootas. Varastel hommikutundidel 
alustasime rännakut, jõudsime Rezekne-Pihkva maanteele ja sõitsime la- 
hingutegevuse suunas. Venelane oli maantee ida poolt läbi lõiganud ja hoi- 
dis seda oma valduses. Pidime ta kohe vasturünnakuga tagasi paiskama. 

Saabusime jalaväe juhtimispunkti täpselt veerand tundi enne rünnaku 
algust. Sõidu ajal olin nagu ikka koos sihturiga kahurist vasakul asuval tornil 
istunud, et pimedas paremini näha ja juhti aidata. Olin ilmselt tukastanud ja 
kukkusin äkki üle juhiluugi teele. Kuid taas oli õnn minu poolt. Tankijuht 
Baresch reageeris välkkiirelt ja pidurdas, enne kui roomikud minuni jõud 
sid. Tema kiire otsustusvõimeta oleksin surnud kuulsusetut surma. Kahjuks 
oli ühel käskjalal vähem õnne kui minul. ,,Panterist" möödunud, sõitis ta 
sellele ette, et paremale pöörata, paiskus teeaugus ümber ja sõideti surnuks. 

Meie uus ülem major Schwaner, kes läks kogu pataljoniga oma esimesse 
lahingusse ja oli uhke, et kõik kompaniid on koos, suundus rügemendi staa 
pi rünnakuplaani arutama. Schwaneriga ei olnud nii kerge rääkida kui meie 
unustamatu fähdega. Olin juba täiesti selgesti mõista andnud, et rünnakul 
ei ole võimalik kell kaheksa alustada, ja palusin tungivalt selle aeg vähemalt 
üheksani edasi lükata. Schwaner oli teisel arvamusel. Ta tuli varsti staabist 
tagasi ja vastuväidetest hoolimata pidime alustama kohe. Sellega oli kogu 
operatsioon juba ette läbikukkumisele määratud. Ülemate omavaheline 

nõupidamine oli kõrvalise tähtsusega. Oli oluline, et tankistidele antaks või- 
malus astuda ühendusse jalaväeüksuste juhtidega, et arutada läbi koostöö 
variandid. Nüüd polnud selleks enam aega ja tagajärjed ei lasknud ennast 
kaua oodata. 

Veidi maad läbinud, jäi jalavägi paigale ja teda ei olnud enam näha. 
Kogenematud mehed liikusid kobaratena tankide külgedel ja taga. Tankid 
tõmbasid kõikide Vene raskerelvade tule enda peale, mistõttu jalavägi kan- 
dis suuri kaotusi. Need, kes haavata ei saanud, viskusid kahele poole teed 
maha ja loomulikult ei julgenud nad tiheda tule all enam püsti tõusta. Valit- 
ses metsik segadus. Sõdurid ei tundnud ohvitsere ega teadnud, kuhu keegi 
kuulub. See muutis meie tankide sihtkohta jõudmise sama hästi kui mõtte- 
tuks. Öö saabudes pidime kätte võidetud positsioonidelt jälle lahkuma, sest 
meil polnud võimalik kaevikuid venelastest puhastada ega neid ise hõivata. 
Ivan teadis seda täpselt ega üritanudki taganeda. Ta istus oma punkrites 
meie eest peidus. 

Seda kõrgendikku, kust meie mehed tagasi paisati, kutsuti lihtsalt «Juu- 
dininaks". Rikutud mõtteviisiga lugejatel pole põhjust selle nime pärast võ- 
patada. Igaüks taipas, et sellel polnud midagi pistmist antisemitismiga, vaid 
nii kirjeldati üksnes kõrgendiku kuju. 

See ,Juudinina"” oli sellise ülesehitusega, et mulle on tänaseni arusaa- 
matu, kuidas oli võimalik see käest ära anda. Venelane vallutas kõrgendiku 
öösel ühe ropsuga. Niisugune lüüasaamine on seletatav ainult meie meeste 
liigse enesekindluse ja ettevaatamatusega. 

Künkanõlv oli väga järsk. Otsetee üles läks mööda 50 meetri pikkust 
nõos olevat teed, kuhu , Tiiger" täpselt mahtus. Kahel pool teed olid kaevi- 
kud, mis ulatusid kallakul terrassikujuliselt üles välja ning ühendasid oma- 
vahel mäekülje sisse õõnestatud käike, pakkudes tule eest täielikku kaitset. 
Selles kaitsesüsteemis istus venelane ümberpööratud eesliiniga. Meil oli 
olemas väga täpne kaitserajatiste kaart ning tänu sellele tundsime ülihästi 
iga käiku ja kaevikut. Minu kompanii pidi ründama frontaalselt. Ülejäänud 
pataljon, mis tänu vahepealsele puhkusele oli jälle peaaegu täies koosseisus, 
pidi ründama paremalt piki üht ,,Juudininaga" liituvat seljandikku. Seal pidi 
pataljon taas kokku saama ja seisma tank tanki kõrval, olles Vene suurtüki 
väele oivaliseks märklauaks. 

See andis loomulikult jälle põhjust lahkarvamusteks ülemaga, kes mind 
juba rünnaku algusaja kohta käivatest vastuväidetest saadik eriti ei soosi- 
nud. Seletasin talle, et minu meelest on mõttetu kogu pataljoniga niivõrd 
väikest objekti rünnata. Kompaniist oleks selleks piisanud. Oleksin võtnud 
kaasa neli tanki ja ülejäänud neli oleksid piki kõrgendikku edasi liikunud 
- nii poleks kuidagi rohkem kui kaheksa tanki rivist välja langenud. Kui 


149 


kaheksa tanki asjaga hakkama ei saa, ei suuda terve pataljongi rohkemat, 
kuna masinad varjavad üksteise laskesektorit. Minu argumendid ei leidnud 


mi 


soosingut ja sain päris tublisti sõimata. ,Liivakasti"' kogemustest lähtudes 
tulevat nimelt kogu pataljon rünnakule saata. Kahjuks ei olnud minu või- 
muses midagi muuta. Ometi oleks mõne masina reservi jätmine hea enese 
tunde tekitanud. Hiljem oleks olnud võimalik teisi nende abil evakueerida... 

Liikusin siis otse edasi, kuni jõudsin teesüvendini, millest läbi sõites poi 
nud kellegi meeleolu roosiline, kuna Ivan sai suurema vaevata kaevikutest ja 
tunneli ülemiselt servalt meie pihta kokkuseotud lõhkelaenguid visata. Pi- 
dime üksteist hoolega silmas pidama, et mitte mõne tema sigaduse ohvriks 
langeda. Esialgu aga jõudsime kenasti kõrgendiku tagaküljele. Kaks tanki 
pöörasid ,,Juudinina" jalamil pisut vasakule ja sõitsid mööda teed diago- 
naalselt piki nõlva kõrgendikule, mis kulges selle ,,hambaharjametsatuka" 
servani, mille teises otsas me seisime. Vaevalt jõudsin aga nina üle kõrgen- 
dikuääre pista, kui kuulsin korralikku ,,kohvrit" üle pea vihisemas, mistõttu 
arvasin targemaks nõlva taha jääda. Nagu hiljem kindlaks tegin, oli Ivan 
paigutanud teisele nõlvale lühikeste vahemaade järel iseliikuvaid suurtükke 
ja kahureid ning valitses täielikult kõrgendiku üle. Iga katse edasi sõita oleks 
tähendanud enesetappu. Peale selle olime jõudnud oma endistele positsioo- 
nidele, mis nüüd veel mehitamist vajasid. Kuid meie jalavägi näis magavat ja 
oli mitu kilomeetrit maha jäänud. Igatahes sel päeval ei sattunud mu silma 
alla enam ainsatki jalaväelast. 


Vahepeal lähenes meile paremalt ka pataljoni ülejäänud osa. Kuigi olin 
temaga raadioühenduses, tulistas teise grupiga liikunud ülem mulle mürsu 
torni ja kahurisoomuse vahele paremale küljele, muutes meid pimedaks ja 
kurdiks. Kui ta oleks sihtinud veel veidi rohkem vasakule, poleks me jõud- 
nud enam kirudagi. Õnneks tundis ta meid seejärel ära ning me pääsesime 
kõigest ühe tabamusega. Ta lihtsalt ei saanud aru, et olen juba kohale jõud 
nud. 

Parempoolse löögirühma eesotsas liikus kiiresti edasi leitnant N, kes oli 
meie pataljonis uus ja viibis esimest korda lahingus. Ta seisis tornis püsti 
ja oli vööst saadik nähtaval. See oli aga üksnes enesetapjalik hullumeelsus, 
millel polnud vaprusega midagi pistmist. Nii pannakse kergekäeliselt män 
gu ka meeskonna elu. Lülitusin kohe tema kompanii lainesagedusele ja iit 
lesin, et ta sõidaks edasi aegamööda ja oleks ettevaatlik. Kui see ei aidanud, 
teatasin talle selle täpse punkti, kulumi ta veel sõita võib, enne kui Ivan teda 
näeb ja ta puruks laseb. Sain ju kõike täpselt jälgida ning teadsin, kui kaugele 
tohtisime minna. 


Leitnant N aga ei kuulnud mind või lihtsalt ei tahtnud kuulda. Ta jõudis 
»Sandkasten" - ..liivakast": väljaõppeks kasutatav niaastikumakctt. 

tolle kohani, mille ma talle öelnud olin, ja sai kohe raske tabamuse, mis 
tema tanki korraks meie pilkude eest varjas. Tema meeskond on meie pa- 
taljonis ainuke, mis jäi tervenisti kadunuks. Ükski mees sellest tankist ei 
tulnud tagasi ja keegi meist ei pääsenud tema ,,Tügri" juurde, sest see seisis 
vaenlase kõige hullema tule all. Kuidas võis küll komandör oma meeskonna 
niivõrd mõttetult ohverdada! Olin tookord lihtsalt rabatud ja praegugi ei 
suuda ma seda noort kamraadi mõista. 

Kolmas kompanii oli vahepeal saanud endale uue ülema. Selleks oli kap- 
ten Leonhard, kelle näol langes meile osaks , loterii peavõit". Leonhard oli 
mees, keda igaüks oma ülemaks tahaks. Minagi olen talle suuresti tänu võl- 
gu, kuna ta mind, ,,väikest leitnanti", aitas alati, kui oli vaja pataljoniülema 
juures midagi oma kompanii heaks läbi suruda. 

Niisiis seisime kõrgendikul ja ootasime oma jalaväge. Tegelikult ootasid 
siiski vaid optimistid, sest jalavägi jõudis järele ülimalt harva. Meil tuli nad 
juba välja sõites kaasa võtta. Lisaks oli neil nii palju haavatuid, et nad ei 
oleks olnud piisavalt tugevad, et kogu öö ooksul positsioone hoida. Vene- 
lane tulistas üha ägedamalt ja täpsemini. Ilmselt istusid nende vaatlejad va- 
sakul meie selja taga kaevikutes. Nad jäid oma positsioonidele, sest polnud 
lihtsalt põhjust meie eest põgeneda. Mida oleksimegi neile teha saanud? 

Nii langes üks tank teise järel rivist välja ja seda iseäranis meist palju 
ebasoodsamal positsioonil asunud paremalt rünnanud grupis. Varsti saabus 
Weselylt, kes oli metsatuka teises servas kõige vasakpoolsem, teade, et tema 
torni tabas iseliikuva suurtüki mürsk, mis muutis , Tiigri" võitlusvõimetuks. 
Wesely oli ettepoole sõitnud, et venelast tagasi suruda ja meile ruumi teha. 
Need poisid olid aga valvsad ega võimaldanud tal ühtki lasku teha. Vaevalt 
jõudis ta nina üle kõrgendikuserva pista, kui kõlas lask. Kui parempoolse 
löögirühma neli tanki ning üks minu oma ja Wesely tank olid puruks las- 
tud, tõmbas pataljoniülem ülejäänud , Tiigrid" tagasi, et jalaväge järele tuua. 
Mina pidin niikaua kõrgendikku enda käes hoidma. 

Päevasel ajal oli see veel kuidagi võimalik, kuigi nägime, et Ivan toob 
pidevalt vägesid juurde ja on eriti meie selja taga väga aktiivseks muutumas. 
Öösel poleks meil ühtki šanssi olnud. Otsustasin pimeduse saabudes käsku 
ootamata läbi teesüvendi tagasi sõita. Ükski terve mõistusega inimene ei 
oleks saanud minult nõuda, et üksnes kolme lahingukorras tankiga ööseks 
siia passima jääksin või prooviksin täielikus pimeduses läbi teesüvendi ta- 
gasi sõita. Saime sellest ohtlikust kohast õnnelikult läbi ja võtsime tee pealt 
kaasa veel leitnant Eichhorni meeskonna. Nende tank ei käivitunud enam ja 
keegi polnud nende eest hoolitsenud. Seega seisis veel üks ,, Tiiger" lahingu- 
tandril - üsna kurb tulemus. 


Jõudnud lõpuks lähtepositsioonile tagasi, sain ma teada, et jalaväelased 

ei kavatsenudki öösel enam eesliinile tulla. Järelikult võisin oma otsusega 
mitte sinna passima jääda täiesti rahul olla. Major Schwaner ei teinudki 
mulle etteheiteid ja taipas ilmselt, et minu hommikune õiendamine oli õi- 
gustatud. Iga mees peab kord oma kooliraha maksma. 


Järgmise päeva varahommikul viisime oma jalaväe poolele teele kuni 
»Juudininani", et meil oleks oma sihtpunkti lühem maa. Seal moodustasid 
nad ajutise kaitseliini ja said oma jäänustega kunagistes positsioonides hästi 
varjuda. Maa oli üsna tasane, kuid osaliselt metsaga kaetud, nii et korralik 
maskeerumine oli võimalik. ,,Juudininani" viivast teest vasakul võis umbes 
kaheksasaja meetri kaugusel näha paralleelselt teega paiknevat seljandik- 
ku, kus parajasti oli käimas venelaste rünnak. Binokliga oli lähivõitlus hästi 
näha ja ma ründasin Ivanit kohe tiivalt, kergendades veidi meie sõdurite 
olukorda. 

Umbes kilomeetri kaugusel vasakul ees kulges läbi nõo Vene eesliin, mis 
oli ülevalt hästi nähtav. Venelased liikusid niivõrd muretult, et pidime nende 
pihta kõigepealt mõne mürsu tulistama, et neid ettevaatlikumaks teha. Nen- 
de sellide jultumus oli sageli hämmastav. Enne lõunat sõitsid nad lagedal 
nõlval traktorite, suurtükkide ja laskemoonahaagistega oma positsioonide 
poole, otsekui meid polekski olemas. Lasksime neil nii kaugele alla jõuda, 
et nad ei saanud enam teisele poole kõrgendikku kaduda, ja saatsime neile 
siis mõne granaadi sõidusuunale ette. Vahemaa oli liiga suur, et kohe täpselt 
tabada, nii et juhid pääsesid pakku, enne kui ,,saanidele" pihta saime ja trak- 
torid põlema süütasime. 

Venelane teadis, et oleme ennast kogunud, ega hakanud sel päeval rün- 
dama. Meile oli selge, et ta tugevdab ,,Juudininai" oma positsioone. Ta pidi 
ju arvestama uue rünnaku võimalusega. Lõppude lõpuks oli selle ,, kindluse" 
tagasivallutamine meile hädavajalik, sest muidu poleks me enam suutnud 
paremal ja vasakul asuvat rindeosa hoida. Käest antud kõrgendik valitses 
kogu ümbruskonda ja tuli ilmtingimata tagasi võtta. 


SAKSA HÄVITAJAID POLE KOHAL 


Järgmisel ööl saabus jalaväele täiendus. Ma arutasin meie täpsete kind- 
lustusplaanide kohal pataljoniülemaga tema punkris põhjalikult läbi hom- 
mikul algama pidava rünnaku. Iga jagu sai täpse ülesande. Seekord oli ka 
suurtükituli tagatud. Kuna minu kõik neli tanki olid päeva jooksul rivist 
välja langenud, sain ma kolmandast kompaniist neli masinat. Pidin niisiis 
tegema koostööd võõraste meestega. Asjad edenesid siiski hästi, sest nemad 
mind juba tundsid. 

Asusime kohe ettevalmistava suurtükitule alguses kiire sõiduga teele ja 
jõudsime kõrgendiku jalamile teesüvendi ees veel enne, kui patareid tule 
kõrgendikule suunasid. Venelane ei jõudnud ninagi kaevikutest välja pis- 
ta, kui me ta tulega katsime. Nagu kokku lepitud, oli jalavägi selleks ajaks 
meiega peaaegu ühekõrgusele jõudnud. Suunasime kaevikutele ägeda tule 
ja samal ajal hõivasid meie mehed tormijooksuga esimese kaeviku järsa- 
ku allservas. Kaks tagumist tanki pidasid tulevahetust Vene mõlema tanki- 
tõrjekahuriga, mis asusid ,,hambaharjametsas" kõrgendikul, ja hoidsid nii 
meie tiivad vabad. Neil oli ülesanne piki nõlva vasakule kulgevat teed üles 
sõita, mina aga pidin sellal oma kahe tankiga läbi teesüvendi sõitma. Oota- 
sin seni, kuni meie suurtükituli edasi kanti, ja asusin kiiresti teele, et ometi 
kord teesüvend selja taha jätta. 


Õnneks nägin ma veel õigel ajal, et tee on tõkestatud lahtiselt asetatud 

Saksa miinidega. Nüüd oli hea nõu kallis, sest aeg sundis tagant ja kogu 
operatsioon ei tohtinud ju ometigi kahe Saksa miini pärast ebaõnnestuda. 
Mul ei jäänud muud üle kui minna ja need miinid kõrvale visata. Välju- 
sin kõheldes tankist. Kamraadid tegid mulle tulekatet ja sundisid Ivanit pea 
varjus hoidma. Jõudsin läbi ime tervena tanki tagasi ja me lipsasime teis- 
poole ,,nõgusat läbipääsu". Praegu võib ju selle üle muiata, aga kui me terve 
nahaga kõrgendikule saime, langes meil kuuldavalt kivi südamelt. Ilma pa- 
raja portsu hea õnneta ei ole ka parim sõdur kuigipalju väärt... 

Jalaväelased puhastasid nüüd kaevikuid, meie aga seisime kõige hullema 
suurtükitule käes. Õnneks ei saavutanud venelane ühtki täistabamust. Kuid 
millised nägid meie tublid , Tiigrid" pärast seda laustuld välja? Nad olid nii 
paksu mullakihiga kaetud, et sinna oleks võinud väikese juurviljaaia rajada. 
Oli tõesti ime, et seekord nõnda vähe kitkuda saime. Kõige tipuks ja meie 
suureks üllatuseks käis veel ründamas ka paar lainet ründelennukeid, mis 
lipsasid üle kõrgendiku ülimadalalt - kartsime lausa, et nad meid rammi- 
vad. Kuid ka nende arvukad pommid ja raketid ei tabanud meid. Kamraade 
ei olnud kahjuks näha, nagu ikka. Kui Vene ründelennukid või ,,Ratad" jul- 
tunult ja muretult meie pea kohal tolknesid, tegid poisid tsaaritarist rääkiva- 
le tuntud laulule ,, Volga, Volga" uue tabavama teksti, mis lõppes nii: 


»...Sul on kodus palju hävitajaid, saadu kõigest üks, üksainus neist mul!” 


Seisime kõrgendikul pikalt ja kogu selle aja olime Vene kahuritule all. 
Puhtalt ei olnud meile siiski määratud sest jamast pääseda - teise tanki roo 
mik jooksis kohmaka juhtimisliigutuse peale tagurdamisel maha ja ,. Tiiger" 
jäi liikumisvõimetuna paigale. Teised kaks tanki, mis olid vasakult tagumi 
sest nõlvast üles sõitnud, ei lasknud ennast Wesely vigasest tankist häirida 
ja proovisid omakorda õnne. Loomulikult said nad kohe pihta. Pidin neile 
kähku appi minema, sest meestel oli ägeda tule all võimatu tankist väljuda. 
Venelane jälgis iga liigutust ja ükski mees poleks elusana pääsenud. Ajasin 
oma tanki neile nii ligidale, et mehed said vaenlase tule eest kaitstuna luugi 
kaudu minu tanki ronida. Nad olid haavata saanud, aga üpris kergesti. Hil 
Jem evakueerisin teise tanki meeskonna. Komanäöril oli raske peahaav. Pi 
din ta kohe pataljoni juhtimispunkti viima, muidu oleks ta elu ohus olnud. 

Küllap tegi majorihärra suured silmad, kui saabusin oma ,Tiigriga" üksi 
Enne kui jõudsin midagi ette kanda, käratas ta, kuidas mulle üldse võis pähe 
tulla üksi tagasi pöörduda ja kaaslasi eesliinile jätta. Vastus oli lühike: ,,Här 
ra major, ükski tank ei ole enam liikumisvõimeline! Ülejäänud mehed tule 
vad kohe jalgsi järele." 


Läksin siis ruttu minema, et ta ei näeks, kuidas mulle pisarad silma Ui 

levad, sest olin jälle kaotanud kolm truud ,Tiigrit". Minu närvid ei olnud 
kogu selle pinge peale enam kõige tugevamad... Ometi võisime veel rahul 
olla. Jalavägi oli igatahes jälle endistel positsioonidel ja püstitatud eesmärk 
oli saavutatud. 

Kasutasime ööd selleks, et vigastatud tankid evakueerida. Kohe pime- 
duse saabudes asusin kahe tankiga teele, et kõigepealt päästa vahetult meie 
eesliini taga olevad masinad. Seejärel aga võtsime kaasa remondirühma me- 
hed, kes pidid ,,Juudininal" seisva tanki roomiku lahti keevitama. Tank asus 
otse meie rindejoone ees eikellegimaal. Telgipresendiga varjasime kuma, 
mis keevitamisel on vältimatu, ja töötavate meeste kaitseks ajasin nende ette 
oma tanki. Taas kord oli pahandus jalaväelastega. Neid võis kui tahes tihti 
manitseda, et nad ei laseks valgusrakette, sellal kui mehed tankide evakuee- 
rimisega tegelevad. Ikka aga leidus põikpäid, kes rakette õhku tulistasid, 
et Ivan ometi meie tegevust märkaks ja me valgusrakettide paistel ilusasti 
maastikul silma torkaksime. Õnneks läks seekord kõik hästi ja kaotusteta. 
Tavalisel asjahuvilisel on raske seda tööd endale ette kujutada. Peab ise ko- 
gema, kui raske on ühe roomikuga ,Tiigrit" maastikul pukseerida - ning 
antud juhul kõigepealt läbi teesüvendi mäest alla toimetada. Teisel pool sü- 
vendit tabas meid Wesely tanki suunast kuulipildujatuli. Ivan oli end kõr- 
gendikule tanki alla sisse seadnud. Ja selle segaduse krooniks libises meil 
slepis olnud tank külge pidi väikesesse pommilehtrisse. Olime üliõnnelikud, 
kui ohtlikust piirkonnast tulema saime. 

Leitnant Eichhorni tankijuht ülemkapral Lustig tegi sellel päeval oma 
nimele au. Ta oli voorist kellelegi midagi ütlemata lihtsalt minema läinud, et 
oma vigastatud tanki otsida. Ta avastaski selle otse meie eesliini tagant eikel- 
legimaalt, kuid tanki seisukord andis ilmselgelt mõista, et Ivan on kõik juba 
läbi tuhninud. Sõber Lustig leidis aga oma rõõmuks veel pudeli likööri, mis 
venelastel kahe silma vahele oli jäänud. Kõigepealt võttis ta pudelist julgust 
ja sai siis tõepoolest oma tankilogu liikuma. Kui läksime järgmist ,.Tiigrit" 
evakueerima ja teesüvendist üles sõitsime, tuli meile vastu sõber Lustig. Ra- 
kendasime ta kohe tööle, nii et saime mõlemad veel kõrgendikul vedelevad 
tankid korraga ära tuua. Lustig oli niivõrd purjus, et ei suutnud isegi otse 
sõita. Kohati ei olnud just palju puudu, et veel üks tank oleks kinni jäänud. 
Päralejõudmiseks läks vaja raudset närvi ja palju kannatust. 

Hommikuks olid tagasi toodud kõik .Tiigrid" peale Wesely tanki, mille 
all oli venelane koha sisse võtnud. Järgmisel ööl proovisime jalaväe löögi- 
rühma toel ka selle masinani jõuda. Ettevõtmine läks nurja ja me loobusime 
evakueerimisest, et säästa jalaväelasi kaotustest. 

Hommikul lasime Wesely tanki põlema ja nii olime muserdavatest kao- 
tustest hoolimata lõplikult ilma jäänud vaid ühest tankist. Taas kord leidis 

kinnitust tõsiasi, et tanki evakueerimine pärast lahingut kulutab rohkem 
närve kui lahing ise. Seepärast meeldisid mulle kaitsepositsioonil olles alati 
võimalikult väheste «Tiigritega" lahingusse minna. 


Meie edusammud näitasid, et mul oli õigus. Jõudsime ka ilma abita ,,Juu- 
dininal" eesliinile ja selle eesmärgini, mille saavutamine oli varem ebaõn- 
nestunud tervel pataljonil. Teise katse muutis raskemaks asjaolu, et venelasel 
oli vahepeal olnud aega oma positsioone tugevdada ja välja ehitada. Pealegi 
teadis ta seekord meie rünnakut oodata. Esimesel korral aitas ju üllatus- 
moment operatsiooni õnnestumisele kaasa. Teise katse edukust ei taganud 
õnnelik juhus, vaid see, et rünnaku kõik etapid arutati jala- ja suurtükiväe- 
ga põhjalikult läbi. Oleks ülem esimese rünnaku algusaja edasi lükanud, et 
saaksime läbimurde korralikult ette valmistada, siis oleks kogu see üritus 
kujunenud toredaks väljasõiduks, sest osales ju terve pataljon ja venelane 
polnud veel jõudnud ennast kindlalt sisse seada. Igas lahingus on otsustava 
tähtsusega see, et üksused ei töötaks mitte lihtsalt kõrvuti, vaid ühiselt! 

Ikka ja jälle tuli konstateerida fakti, et õiget jalaväelast, kes on rindel juba 
natuke kogemusi saanud, ei ole võimalik isegi jõuga tanki suruda. Ta os- 
kas küll hinnata eeliseid, mida pakub tankisoomus, kuid tundis ka nende 
»plekk-kastide" miinuseid. Olime vaenlasele palju suuremaks märklauaks ja 
pidime vastu võtma iga meile suunatud lasu, samas kui jalaväelane hoidus 
varju ja kasutas osavalt iga lohukest, et oma nina kaitsvasse maasse torgata. 


Rünnaku õnnestumise eest vastutas igal juhul tankikomandör. Seepärast 
pidi ta juba iseenda huvides hoolitsema, et jalavägi kaasa tuli. Seda ei olnud 
aga võimalik saavutada, kui luugid kinni pandi ja sihtmärgi poole sõideti. 
«Kamraadid valges" ei tulnud kunagi järele, kui nendega oli side katkenud. 
Seda olid veel kord tõestanud esimese rünnakupäeva täiesti edutult lõppe- 
nud lahingud. Isegi kui kaasaegses sõjas peaks eksisteerima raadioside tanki 
ja iga üksiku sõduri vahel - praegu tahetakse konstrueerida sisseehitatud 
vastuvõtjatega teraskiivreid -, ei saa siiski loobuda isiklikust suhtlemisest ja 
seda iseäranis veel juhul, kui üksus ei tunne tankijuhti. Võime üsna pikalt 
raadio teel lävida, enne kui sõdurid reageerivad! Hea tankikomandör peab 
võtma vaevaks tankist väljuda, kuigi see on vahel väga raske. Ta peab jala 
väelastele näitama, et ka plekk-kastis on elusad inimesed ja et tankistidki 
suudavad ilma harjumuspärase kaitseta lagedal maal enda eest seista. 


Sedaviisi õnnestus mul korduvalt täiesti takerdunud rünnak jälle käima 
saada. Mul pole kunagi ette tulnud, et jalavägi ei liiguks edasi, kui tankist 
eeskuju näitab. Veel üks lisadetail: tankistidel ei olnud teraskiivreid. Nii 
jätsime üsna tahtmatult endast eriliselt vaprate meeste mulje. Loomulikult 

kuulusid teraskiivrid meie varustuse hulka, kuid need rippusid tankist väljas 
torni küljes, sest võtsid sees liiga palju ruumi. Nõndaviisi läksid nad muidu- 
gi ruttu kaotsi. Tankis polnud neid võimalik kanda, sest siis ei jäänud ruumi 
kõrvaklappidele ja kiiver oli juba iseenesest ebamugav. Hoolitsevad jalaväe- 
kamraadid pakkusid mulle mõnikord üheskoos luurele minnes kiivrit. Kuid 
kunagi ei olnud sobivat suurust - minusugusele põikpeale oleks number 
kuutkümmend vaja läinud. 

Värskelt rindele saabunud tankiväelastel oli selleski osas nii mõndagi õp- 
pida. Näitekssellest, et jalaväelastel on kiiver peas või kuklal, järeldasid nad, 
et rinne on lähedal. See oli aga vale järeldus: poistel oli lihtsalt niiviisi kõige 
mugavam kiivrit kanda. Vööl või mujal oli see suuremaks takistuseks kui 
seal, kus oli tema tegelik koht. Väljaspool tanki tavatsesime ennast lohuta- 
da leitnant Riegeri sõnadega: «Milleks mulle teraskiiver, kui saan tabamuse 
kõhtu!" Milline verine iroonia neis sõnades peitus! Rieger suri tõepoolest 
Narva alla taganemisel saadud kõhuhaava tõttu! 


»KOHEVÄEOSSATAGASITULLA!" 


Pärast edukat operatsiooni «Juudininal" naasis pataljon majutuspaika. 
Mind saadeti koos leitnant Karl Ruppeliga kolmandast kompaniist viivita- 


matult ,,rindepuhkekodusse"' Tallinna, et saaksime veidi hinge tõmmata. 
Ilmselt taheti pisutki heastada seda, et meie kodumaal veedetud puhkus jär- 
sult katkestati. Ja Tallinnas olime ju kohe jälle käepärast, kui meid oleks vaja 
läinud. See juhtus rutem, kui meile oleks meeldinud. Kuid sellest hiljem. 

Minu suunamine Tallinna puhkekodusse otsustati pataljoniarsti läbi- 
vaatuse alusel, mis tehti pärast kodumaa-puhkuse enneaegset katkestamist. 
Meditsiinilise läbivaatuse protokollis oli kirjas, et 1943. aastal leitud süda- 
metalituse häiretest pole enam jälgegi. Olin niisiis ootamatult kiiresti terve- 
nenud. Kuid arsti otsus jätkus: «Vereringe labiilsuse ja puhkusel viibimisest 
hoolimata siiski halvenenud üldseisundi tõttu oleks soovitav neljanädalane 
haiguspuhkus. Täieliku võitlusvõime taastumise eeltingimus on range ni- 
kotiini- ja alkoholikeeld. Hilisema pikaajalise füüsilise ülekoormuse korral 
tuleb arvestada uute südameastmahoogudega!" 

Karl Ruppel ja mina tossutasime «ekspressiga" Tallinna poole. Praegu on 
raske uskuda, et olime teel tervelt kaheksa päeva. «Puhkusele sõitjatele" ei 
olnud see põrmugi lõbus. Vaevalt oli rong saanud natuke maad edasi sõita, 
kui vedur taas manööverdama hakkas. Vahelduse mõttes peatuti - partisa- 
nid. Sellises ebamugavas rütmis liikusime kuni Tallinnani. 


Ni 


»Front-F.rholungsheim". 

Puhkekodu juhataja, kes tundis mind juba 1943. aastast, oli meile mu 
üllatuseks raudteejaama auto vastu saatnud. Saime suurepärased toad kraa- 
nivee, vesikloseti ja vanniga. Samasugused olid siin kõigil ning fantastilist 
sööki ja täielikku rahu nautides oli see ideaalne koht kosumiseks. 

Esimesel hommikul istusime koos puhkekodu juhtkonnaga hommiku- 
lauas ja jutustasime parajasti oma vahepealsest käekäigust, kui ilmus käsk- 
jalg, kes ulatas igale mehele telegrammi. Tegime hapu näo, sest olin Rup- 
peliga juba tee peal kihla vedanud, et meile ei anta Tallinnas mitte mingil 
juhul kolme nädalat rahu. Kuulnud saabumise õhtul Wehrmachti aruan- 
net venelaste läbimurdest Vitebski rindel, teadsin juba, et minu kihlvedu 
on sama hästi kui võidetud. Loomulikult aimasin, et telegrammis on kirjas: 
-.Kohemaid väeossa tagasi tulla!" Meie vandumist kirjeldada ei luba mul ko- 
dune kasvatus. Meid ei pannud nördima mitte niivõrd fakt, et meid jälle va- 
jatakse, vaid asjaolu, et olime teinud pika ja igava sõidu täiesti asjatult ning 
ees seisab samasugune teekond. Jõudsime väeossa veelgi närvilisemana, kui 
olime olnud sealt lahkudes. 

Rinde staabist Pihkvas saime teada, et meie ,,kamp" on üle viidud Dau- 
gavpilsist lõuna poole ehk seega juba hoogsalt Vilniuse poole tungivate ve- 
nelaste tiivale. Venelane oli meilt palju õppinud ja liikus nüüd täpselt sa 
masugusel marsruudil kui meie 1941. aastal, kahjuks ainult vastupidi. Too 
kord kulges teekond Vilniuse-Minski-Vitebski-Smolenski suunal. Ja nüüd 
marssis Ivan Smolenskist läbi Vitebski ja Minski Vilniuse poole! Sõjajumal 
oli meie vastu pööranud ning talle oli kõvasti abiks meie paljude vaenlaste 
rohkearvuline ülekaal. 


KÄSU TÄITMATA JÄTMINE 
MÕISTLIKEL KAALUTLUSTEL 


Meie «puhkajate ešelon" tuli partisaniohu tõttu juba Rezekne-Daugav 
pilsi vahelisel teel löögirühmadeks jaotada. Jõudsime siiski vahejuhtumite 
ta Daugavpilsi, kust remondikompanii meid kohe oma üksuste juurde viis 
Jumala eest, oli seal alles rahulik olemine! Tankid seisid ümberringi otsekui 
puhkusel. Meeskonnad olid telgid püsti löönud, päevitasid ja kirjutasid kii 
ju. Loomulikult oli kõigile selge, et niisugune lõbu ei saa kaua kesta. 

Kuna voor oli veel lahinguüksuste juures, anti tavalisest erinevat ja hai 
jumatut toitu. Kui lahingute ajal oli see üksluine, siis siin mindi rikkaliku 
söögiga liiale. Ülearu rasvaseks keedetud suppi ei söönud keegi. Kes taht 
nukski sõjaväelobi, kui iga mees vaaritas endale seda, mida süda ihaldas 
Nimelt vedas üksus kaasa tervet ehtsat loomakarja lehmade, sigade, hanede 

partide ja kanadega. Loomade talitamiseks oli tööle pandud erikomando. 
Taoliste «kuritegude" eest said kamraadid pärast Vene sõjavangis karistu- 
seks 25 aastat vabadusekaotust... Igatahes elasime nendel päevadel lukullus- 
likult, nii et isegi oma inimesed kodumaal oleksid meid erandkorras võinud 
kadestada. Sõime kõiki neid maiuspalu ette. Keegi ei tea sõdurist paremini, 
et maised hüved on kiired kaduma. 

Ivan vedas meid muuseas tihti ninapidi, sest ta oli võtnud endale ees- 
märgi meie jõude siduda. Tema tiivalt põhja suunas lausrünnakuid ei teh- 
tud. Aeg-ajalt anti küll mõne rügemendi poolt häire, kuid naasime iga kord 
pika ninaga. 

Esimene tõeline kokkupõrge vaenlasega toimus 11. juulil Karassino all. 
Venelane ei olnud siin sugugi rahul meie positsioonidega, mida olime ta- 
sapisi jälle üles ehitama hakanud. Pidime aitama jalaväelastel valitsevaid 
kõrgendikke hõivata. Meile ei olnud see keeruline ülesanne, sest venelane 
polnud just kuigi tugev ja tal ei olnud peaaegu üldse tanke. Ta keskendus 
täielikult edasitungile lääne suunas. Operatsiooni käigus õnnestus puruks 
lasta üks metsaservale ilmunud T-34 - meie jõude arvestades oli see süütu 
asjake. 

Kuid Steiermarki poisi, vapra ülemveebel Zwetti jaoks ei osutunud see 
süütuks. Kui kõik juba korras oli ja me ammu venelase nägemisulatusest 
väljas kõrgendiku taga sõime, tabas teda hetkel, kui ta oma tankil seisis ja 
aitas laskemoona peale laadida, nagu välk selgest taevast rikošett täpipealt 
sellesse kehaossa, mida kirjanduses niivõrd palju ekspluateeritakse. Veel 
keskajal oleks võinud ka parimas seltskonnas öelda, et lask tabas teda «per- 
se". Õnnetuse tipuks me ka veel naersime, mis tegi ta lõpmata pahuraks. 
Zwetti, kellega rünnakul kunagi midagi ei juhtunud, pidi nüüd niisuguse 
viltuvedamise tõttu kompaniist lahkuma! Kuid lihahaava ei saanud ilma 
haiglasse minemata ravida. Hiljem kohtusin temaga Paderbornis 502. taga- 
varapataljonis ja ta oli endiselt õitsva tervise juures. 

Kaks päeva hiljem muutus venelane Karassino juures veel kord aktiiv- 
seks. Meid saadeti lahingusse 380. grenaderirügemendi rindelõigus. Õppi- 
sin tookord tundma reservleitnant Bernd Schäzlet, kes sai talvel rühmaüle- 
mana Rüütliristi ja tegutses nüüd meie juures sidemehena. Tõelise švaabina 
kandis ta ka ehtsat Švaabi nime. Pärast raskelt haavata saamist kohtasin teda 
uuesti laeval, millega me kodu poole sõitsime. Schäzle oli tookord haavatud 
ainult käsivarrest ja suutis veel kõndida, nii et minagi ei pidanud enam nii 
abitult ja mahajäetult lebama. Ta hoolitses selle eest, et saaksin koha tekile, 
ja põetas mind kogu pika reisi jooksul. 

Lahingueelsel nõupidamisel 380. grenaderirügemendi juhtimispunkti 
ees saabusid meile taas kord ootamatud külalised. Meid üllatas oma külas- 

käiguga üks «Nädalaringvaate" operaator, kelle vändatud filmilõiku kasutati 
hiljem tõepoolest ka nädalaringvaates. Et film tuleks veelgi tõetruum, palus 
ta minu käest luba järgmisse lahingusse kaasa sõita. Minus ei tekitanud see 
vaimustust, sest meie kastis oli juba niigi üsna kitsas. Kuna aga lahing ei 
tõotanud tulla eriti karm, lasksin tal ennast pehmeks rääkida. Esimest ja 
viimast korda elus! 

Tubli operaator võttis sisse laaduri koha, et ta) oleks võimalik sealsest 
torniluugist filmida. Me pidime operatsiooni käigus veidi rindejoont kor- 
rigeerima. Veebel Kerscher tungis pisut liiga kaugele ida poole, mistõttu ta 
oleks äärepealt oma masinaga sohu kinni jäänud. Mina asusin positsioonile 
kõrgendikul, kust avanes ideaalne vaade Vene kaitseliinile. Vaenlane ei 1l- 
mutanud kinomehe kavatsuste osas kuigi suurt mõistmist ja laskis meie pih- 
ta paar uljast pauku. Vapper mees ei saanud seega kaamerat kordagi luugist 
välja aetud ja karjus ,,Pihta saime!" iga kord, kui me ise tulistasime. Ta ajas 
mu niivõrd marru, et jäin seniks kõrgendikule seisma, kuni veebel Kerscher 
tagasi jõudis. Üksi oleksin juba ammu nõlva taha kadunud, kuid külalis- 
lahkus nõudis ju ometi, et ma operaatori paari kogemuse võrra rikkamaks 
teeksin. 

Veidi enne, kui asusime tagasi sõitma, ilmus umbes 1200 meetri kaugu- 
sel metsaservale kaks Vene tanki. Need ei kavatsenudki meid puudutada, 
vaid liikusid meiega paralleelselt. Ootasin sihilikult seni, kuni mees oma 
kaamera «laskevalmis" pani, et ehtsa Vene tanki tulistamist filmida. Kuid 
niikaugele see ei läinud. Minu esimene pauk läks mööda ja venelane kadus 
pärast seda kiiresti kaitsva metsa rüppe. Meie filmimehele aga avaldas lask 
veel suuremat mõju. Kui pauk käis, vajus ta tankis kokku, otsekui oleks pihta 
saanud. Häiritud laadur ei saanud loomulikult laadida ja nii võisid venela- 
sed pääsemise eest filmimeheest tänada. Ma ei usu hästi, et tubli filmisõber 
oleks kogu selle sõja vältel veel kord avaldanud soovi tankis kaasa sõita. Au- 
ahnus ja võitlusvalmidus on eriti vaenlase palge ees kaks eri asja. 

15. juulil käsutati mind diviisi staapi ja saadeti kaugemal lääne pool Ma- 
ruga all üsna nappide jõududega kaitseliini rajanud lahingugrupi juurde. 
Grupi juht oli enne rindele tulekut olnud ühe okupeeritud ala suure lin- 
na komandant ega valitsenud nüüd olukorda mitte just kõige hiilgavamalt. 
Minu kuuldes rahustas diviisiülem teda telefoni teel ja kinnitas, et hommi- 
kuks olen oma «Tiigritega" tema juures. 

Järgmisel päeval täpselt kell kuus jõudsime koos leitnant Eichhorniga 
maastikuautol lahingugrupi juhtimispunkti, mis oli leidnud endale peavar- 
ju bussis. Kandsin oma saabumisest ette kindralile, kes oli ilmselgelt jahmu- 
nud, et ei olnud kuulnud lähenevate «Tiigrite" mürinat. Veelgi suurem oli 
tema hämmeldus, kui ma teatasin lühidalt ja sõjaväelaslikult, et minu ma 

sinad on küll siiapoole teel, kuid jõuavad pärale kõige varem kella kaheksa 
paiku. Kõrge isand ütles familiaarselt: , Noh, noor sõber, oli teil alles õnne! 
Kell kaheksa algab nimelt rünnak!" Kindraliga pole just alati lihtne vestelda 
ja eriti veel nii olulistel hetkedel. Püüdsin talle selgitada, et kell kaheksa pole 
ma mitte mingil juhul rünnakuks valmis, sest pean kõigepealt tutvuma ees- 
liinile viivate teedega ning peale selle on hädavajalik tegevus kooskõlastada 
jalaväepataljoni ülemaga. Tähtis isand aga oli teisel arvamusel ja muutus 
juba kannatamatuks. 

«Ründesuurtükkide mehed juba uurisid eesliinile viivaid teid ja sildu! 
Kust nemad läbi pääsevad, sealt peate teie oma tankidega kindlasti läbi saa- 
ma!" 

Mõni mees oleks nüüd kannad kokku löönud ja käsku täitnud. Kuid 
mängus oli liiga palju. Seletasin, et ründessuurtükk on meie tankist rohkem 
kui poole võrra kergem ning et põhimõtteliselt ei usalda ma teiste luure - 
andmeid, sest sellega on mul väga palju kurbi kogemusi olnud. Nüüd sai 
kindralil lõõg täis. Ta müristas: «Härra! Ma keelan noortel ohvitseridel pri- 
madonna mängimise! Kell kaheksa lähete rünnakule!" 

Mis mul muud üle jäi kui kohtlast mängida. «Palun härra kindralilt 
alandlikult andeks," ütlesin maja tegin kannapöörde. Leitnant Eichhorn oli 
juba kadunud. Ta aimas halba. Teadsin surmkindlalt, et kell kaheksa ma 
rünnakule ei lähe. Kuid ma ei tahtnud vana mehe närve rohkem proovile 
panna ja sõitsin minema. Jalaväepataljoni ülem oli minu musta vormi nä- 
hes väga rõõmus. Ta ütles kohe, et ta ei ole kell kaheksa mitte mingil juhul 
veel valmis lahingusse minema. Olime selles osas ühel meelel ja määrasime 
rünnaku algusaja kümnele. Selleks ajaks lubas remondiešelon mulle Kersc- 
heri remonditud tanki tuua. Nagu ikka võisin kindel olla, et masin on mi- 
nutipealt kohal. Muuseas ei olnud jalavägi sidekaableid veel korda saanud 
ja ülemal polnud oma kompaniidega kontakti. Läksime koos eesliinile ning 
major tutvustas mulle maastikku. Rünnakusihiks oli meie ees paremal kol- 
me-nelja kilomeetri kaugusel selgesti nähtav kõrgendik, mis valitses ümb- 
ruskonda. Kõrgendikku enda kätte saades oli võimalik hoida positsioone 
palju väiksemate jõududega kui meie praegused, mis olid ülimalt ebakind- 
lad. Ivan istus meie ees metsaserval. Meie eesliin seevastu kulges peaaegu 
mööda avamaastikku, kus venelased täielikult domineerisid. 

Vahepeal olid minu «Tiigrid" juhtimispunkti juurde jõudnud ja poole 
kümne paiku tuli koguni kindral isiklikult rünnakule kaasa elama. Nagu 
näha, oli ta uue algusajaga leppinud. Päev tõotas tema jaoks kujuneda eru- 
tavamaks kui meile, sest meie eeliseks olid kogemused ja meid ei saanud nii 
kergesti endast välja viia. Tahtsime just tasapisi sõitma hakata, et kokkulepi- 
tud ajal eesliinil olla, kui eespool läks lahti metsik paugutamine ja anti teada, 

et venelane on juba läbi murdnud. Kindral oli täiesti endast väljas, kuid ma 
rahustasin teda: rünnanud oli ainult jalavägi ning see ei olnud meile tõepoo- 
lest mingi probleem. 

Hakkasime sõitma. Kui olime esimesest künkast ülejõudnud, asus Kersc- 
her raadio teel meiega ühendusse ja juba ma nägingi teda endale järgnemas. 
Vaat see oli meie Del/eiti ja tema meeste tuntud usaldusväärsus! Jõudsi- 
me vaevata vanale kaitseliinile. Mõni venelane polnud õigeaegselt minema 
pääsenud ja kolas veel ümbruskonnas ringi. Meie mehed võisid oma vanad 
positsioonid sisse võtta ning täpselt kell kümme ründasime. Kindralihärra 
laskis lahingugrupiga ühenduses oleva raadiosiderühma kaudu mulle kii- 
tust avaldada. Ta oli ilmselgelt vaimustuses, kuigi seni polnud selleks veel 
põhjust tekkinud. 


Maastik oli kaetud paljude väikeste voortega ja orud olid veidi soostu- 
nud - saime liikuda üksnes mööda seljandike servi. Õnneks asus rünnaku- 
siht tunduvalt kõrgemal ning kerkis iga natukese aja tagant meie silmade 
ette, muidu oleksime pidevalt suunda muutes täiesti ära eksinud. 

Kui sihtpunkt oli lõpuks otse meie ees ja me sõitsime paremale jääva kõr- 
gendiku poole ümber soise ala, mis meid veel sellest lahutas, märkas veebel 
Kerscher venelast üleval kaht tankitõrjekahurit positsioonile paigutamas. 
Edaspidi julgestasid kaks meie tanki pidevalt kaht ülejäänut. Jumal ise teab, 
et tankistid oskavad ka midagi ilusamal ette kujutada kui olude sunnil paik 
neda küljega vaenlase poole. Kuid mida saanuks me sellises olukorras teisiti 
teha? Pidime igal juhul kõrgendikule pääsema ja Kerscher tuli tankitõrjeka 
huritega juba toime. 

Seda arusaamatum näis, et teine tank mulle ei järgne. Tanki komandör 
oli üks äsja tagavarapataljonist tulnud veebel. Senini oli meil igale tanki 
komandörile olnud enesestmõistetav läheneda vaenlasele vähemalt sama 
kaugele kui mina. Enamasti pidin mehi isegi pidurdama, et nad liiga ette ei 
läheks. Veebel Kerscher oli vahepeal Vene tankitõrjekahurid puruks lask 
nud, kuid ei saanud mulle järele tulla, sest teine masin takistas teda. Siis sai 
mul mõõt täis ja ma andsin käsu, et selle tanki sihtur vahetaks komandöri 
välja. Radist pidi sihturit asendama ja too uus veebel võis radistiistmel puh 
kust nautida. Paljud meie kompanii mehed oleksid tahtnud komandöriks 
saada, kuid uuel mehel ei paistnud selleks mingeid eeldusi olevat! Kui õhtul 
tagasi jõudsime, saatsin ta voori juurde, et ta saaks seal kasulik olla. Eesliinil 
igatahes ei olnud võimalik teda rakendada. 

Olime nüüd oma kõrgendikule jõudnud ja seisime seal kuni pimedust 
saabumiseni, häbitud maa oli vaenlastest täiesti puhtaks tehtud, välja arva 
tud see kõrgendik, mida ka Ivan loomulikult tähtsaks pidas. Rindejoon meu 
positsioonide ees oli vaid hõredalt mehitatud. Mulle teadmata põhjustel 

meie jalavägi aga ei liigutanudki ennast. See otsustas asja. Teatasin lahingu- 
grupile, et hakkame tagasi tulema, kuni tee meie ees veel veidigi nähtav on. 
Mul polnud mõtteski üksinda siia venelaste keskele seisma jääda ja oodata, 
et mind öösel õhku lastakse. Seda rühma, mis pidi koos ründesuurtükkide- 
ga tagant paremalt meie poole tungima, ei olnud samuti näha. Pärast lõunat 
olime nende suunast kuulnud vaid lühikest tulevahetust, muud ei midagi. 
Meie missioon oli seega täidetud ja lahingugrupi staabi juurde jõudsime ilu- 
sasti tagasi. Tekib küsimus, kas polekski parem olnud kogu aeg seal paigal 
seista, sest kahe tankitörjekahuri kaotus ei nõrgestanud venelasi küll kuigi- 
võrd, meie aga raiskasime rohkem kütust ja laskemoona, kui kogu asi väärt 
oli. 

Kindral aga oli meie saavutuste üle uhke. Mulle ütles ta familiaarselt: 
«Primadonna mängimise võib loomulikult andeks anda, kui lavaline etteas- 
te seda õigustab." Põhimõtteliselt oli suur härra üliõnnelik, et olukord tema 
rindelõigus ei läinud nii hulluks, kui ta kartnud oli. Ja tema silmis oli see 
enamjaolt meie teene. 


+ XX 


Natuke lääne pool oli meil täita veel üks ülesanne, mille sain õnneks 
enne kaelast ära veeretada, kui seda täitma tuli asuda. Ivan olid vahepeal 
oma tiiva julgestamiseks kahureid kohale toonud. Olime vaevalt jõudnud 
eesliiniga paralleelselt otse selle taga kas siis ida või lääne poole liikuma ha- 
kata, kui juba kuulsime selgesti venelaste hüüdeid: ,Tiiigriii! Tiiigriii!" ning 
kohe selle järel andsid kutid «tõkketuld kogu rindel". Seega oli kõige targem 
paigal püsida, kuni midagi tõsist lahti polnud. 

Venelane muide ei mõelnudki meile oma tanke pakkuda. Pidevalt pistsid 
mõne kõrgendiku tagant lahingumasinad nina välja ja ajasid jalaväelased 
marru, aga enne kui kohale jõudsime, oli kummitus kadunud. Heal juhul 
kuulsime vaid eemalduvate diiselmootorite mürinat. Ivan ei tahtnud meile 
rahu anda. Massilist rünnakut ei tulnud - vastasel ei jätkunud lihtsalt jõude. 
Tema põhikolonn liikus pidurdamatult lääne suunas ning meie olime liiga 
nõrgad, et seda pealetungi tõkestada. Seepärast oli siin tiival üsnagi rahulik. 

Meie lahingugrupi lõigus tegi uus rindeosa «inetu" kaare põhja poole, 
nagu kindral väljendus. Ta soovis niisiis, et see jupp saaks sirgeks aetud. See- 
pärast pidime vallutama ühe küla, mille kaudu eesliin oleks siis sirgelt kul- 
genud. Sõitsin kõigepealt maastikuautoga kohale, et asja uurida. Kohapeal 
juhatas mind rügemendi ülem. Kui rääkisin talle kindrali plaanist, haaras ta 
kätega peast kinni. Küla asus nimelt all orus eikellegimaal ning meie eesliin 
kulges kõrgendikul sellest põhja pool piki metsaserva. Venelane paiknes sa- 
muti nõlvakul külast lõuna pool ning oleks olnud selge hullumeelsus küla 

vallutada. Päevaajal poleks olnud sinna üldse võimalik kohalegi jõuda - 
meie oma tankidega ehk veel kuidagi, kuid ühelgi jalaväelasel kindlasti mit- 
te. Olemasolevat kaitseliini andis ka meie nõrkade jõududega kahtlemata 
siiski enda käes hoida, sest sealt sai kontrollida kogu eespoolset maastikku. 
Kaitseliin võis küll kaardil ,, inetu" välja näha, aga säärasel maastikul oli see 
parim lahendus. 


Varsti helistaski kindral rügemendiülemale ja käskis küla rünnata. Oo- 
berst oli endast väljas ning ma teatasin talle tema rõõmuks, et olen kohe 
valmis sõitma kindral Berlini juurde, kellele lahingugrupp allus, et kästud 
operatsiooni ära hoida. Kindral Berlin sai aru, et mul on õigus, ja muigas 
selle pisikese ,mässu" üle. Ta helistas lahingugrupi juhile ja meie kaitseliin 
jäi selliseks, nagu see oli. Taolisteks poisikesetempudeks oli meie jalaväelas- 
test ja ..Tiigritest" siiski kahju. 

See ja veel mõni teinegi episood minu mälestustes näitavad, et ka Kol- 
mandas Reichis oli täiesti võimalik käsu täitmisest vormikohaselt keelduda 
või vähemalt olla lollilt järjekindel, kui leidsid sobiva mooduse, et käituda 
teisiti. Loomulikult tuli asjaomasel ohvitseril või alluval oma tegevuse(tuse) 
eest ise täielikku vastutust kanda. Kuid seda nõutakse ka tänapäeva uue Sak- 
samaa sõduritelt. Igatahes tahaksin ma näha, kui paljud ohvitserid ja eri- 
ti veel noored ohvitserid julgevad käsu täitmisest keelduda, kui peaks taas 
sõda puhkema, mida loomulikult ükski normaalne inimene taga ei igatse. 
Tavaliselt ei tunnegi nad situatsiooni nii hästi, et saaksid otsustada, kas ha 
kata ülemale vastu või ei. Tookord allusime me vahetult armeekorpusele ja 
olime õnnelikus olukorras, kuna meil oli ülevaade kogu rindelõigu tege 
vusest. Nii saime olukorda asjalikult hinnata. Kuid täit vastutust võimaliku 
iseseisva tegutsemise, käsu muutmise või koguni käsu täitmatajätmise eesl 
kannab siiski igaüks ise. Rõõm vastutada on kõige väljapaistvam omadus, 
mida ohvitserilt võib oodata. Siin pole midagi uut ja igaüks, kes on sõjas käi 
nud, võib selle kohta näiteid tuua. Kui ,,väike inimene" tegi omal käel mõne 
«liigutuse” ja asi õnnestus, sai ta kiita, sõltuvalt asjaoludest isegi premeerida. 
Ettevõtmise ebaõnnestumise korral seisis mees aga sõjakohtu ees. 


Toonagi võisime omal vastutusel teha otsuseid, mille hädavajalikkus hil 
jem enesestmõistetavalt selgeks sai. On päevselge, et näiteks jalaväeüksusc 
rühma- või kompaniiülemal tekkis selliseid võimalusi tunduvalt harvemini 
kui armeele alluva pataljoni nooremohvitseridel, kes me tollal olime. Kuid 
ega tänapäevagi sõjaväes pole need asjad muutunud. Oleks ekslik oodata 
et nõutakse üksnes «mõistlike" käskude täitmist. Ka tulevikus jäävad vaul 
üksikjuhtudel «käsust keeldujad" karistuseta, aga see ongi hea, kuna sõjali 
ne edu oleks võimatu, kui igaüks täidaks vaid oma vaatenurgast vajalike u 
mõistlikena näivaid käske. 

Olime nüüd kõigest julgestuseks selle pataljoni staabi juures, kellega 
koos käisime esimeses lahingus Maruga all. Kui ma ühel hommikul ärkasin, 
oli veebel Kerscher kadunud. Uurisin asja ja kuulsin oma imestuseks, et olin 
teda unes kutsunud ja käskinud tal sõita eesliinile seda julgestama. Mina ei 
teadnud sellest midagi ja ega ma olekski iial tanki ja eriti öösel saatnud üksi 
julgestama. Veebel Kerscher oli vapralt käsku täitnud. Kutsusin ta raadio 
teel tagasi. Samalaadne lugu juhtus mul ka ühe autojuhiga, kes tuli minu 
juurde, sest olin ta tugipunktist luurele sõiduks välja kutsunud. Veel pool- 
unes viibides saatsin tubli mehe tagasi ja kui olin lõplikult ärganud, polnud- 
ki mul enam sõiduvahendit. 

Et edaspidi sellelaadseid arusaamatusi vältida, andsin korralduse, et 
minu sõna tuleb kuulata üksnes juhul, kui ma seisan püsti! Olime tollal kõik 
nii väsinud, et meid ei saadud kuidagi enam ärkvele, kui olime kord juba 
kus tahes magama jäänud. Ülemveebel Delzeit tuli minuga kõige paremini 
toime - kui ma olin mõnel vabal minutil kusagil suigatanud ja tal midagi 
vaja oli, siis haaras ta mul kraest kinni ja tõstis püsti. Oligi kõik korras, sest 
selle peale ärkasin ikka üles. Rahuajal oleks see muidugi enam kui kumma- 
line võte. 


Neil päevil suunati meie endine kompaniiülem von X, kelle asemele pi- 
din asuma mina, taktikaõpetajana ühte kodumaa sõjakooli. Tal oli vedanud, 
et krahv Strachwitz sõitis tookord Saksamaale Rüütliristi juurde annetatud 
briljante kätte saama ning meid tõmmati Narva rindelõigust tagasi. Ma ei 
ole kordagi kuulnud, et ta oleks kohtu alla antud, sest küllap ei tahtnud keegi 
seda ebameeldivat teemat üles võtta. Ainult ülemveebel Zwetti kuulati minu 
teada üle. Muidu aga näis, et kogu see asi jooksis liiva. Minule isiklikult 
oli see kõige enam meelt mööda. Von X jäi kuni teisele postile määrami- 
seni 1944. aasta juulis pataljoni juurde «eriülesandeid täitvaks ohvitseriks" 
ning kompanii juhtimine tehti kohustuseks minule. Tegelikult vedas meil 
mõlemal, et saatus meid kokku viis. Mulle ei oleks vastasel korral eales nii 
palju rahuldust pakkuv ülesanne osaks langenud ja ma poleks mõne teise 
kompaniiülemaga sellist edu saavutanud. Von X omakorda ei oleks saanud 
nii kaua kompaniiülem olla, kui tal poleks olnud niivõrd heatahtlikku ja 
mõistvat kompaniiohvitseri. Ilmselt oleks iga teine tema kohta juba ammu 
raportiga esinenud, enne kui asjad iseenesest laabusid. Aga nüüd sai ta veel 
enneaegselt kapteniks ja pääses kogu loost kõigest sinise silmaga. Usun, et 
me mõlemad suudame neid fakte praegu objektiivselt vaadata. 

KAITSELAHINGUID DAUGAVPILSI ALL 


Ööl vastu 20. juulit 1944 ehk niisiis mõni tund enne seda, kui ooberst 
krahv Stauffenberg püüdis Hitlerile atentaati teha, jõudis pataljonist meieni 
teade, et venelane on Daugavpilsist kirde pool 270. jalaväediviisi lõigus läbi 
murdnud ja tungib edasi Daugavpilsi-Rezekne maantee suunas. Ettekandes 
oli juttu üheksakümnest kuni sajast Vene tankist. Jäin pisut umbusklikuks, 
sest teadsin oma kogemustest, et mitte ainult joodikud ei näe kahekordselt, 
vaid ka jalaväelased, kui tankid neid öösel üllatavad. Arvestasin seega mak- 
simaalselt viiekümne vaenlase tankiga, mida oli ju samuti üsna kena kuulda. 
Õnnetuseks olime Daugavpilsist veel umbes 50 kilomeetri kaugusel. 


Koos selle teatega saabus pataljonist käsk hakata kompaniiga kohe Dau- 
gavpilsi suunas liikuma. Juhtnöörides oli ette nähtud raudteesillale sõit - see 
oli ainus sild Daugaval, millest ka , Tiigrid" üle pääsesid. 20. juuli varajastel 
hommikutundidel oli kompanii rännakuvalmis ning enne kella ühteteist 
Jõudsime Daugava sillale. Teisel pool jõge seisis veel kaks meie kompanii 
tanki, äsja remondituna töökojast saabunud. Nii oli minu käsutuses lausa 
esinduslik arv «Tiigreid" ehk kaheksa. Nii palju polnud neid enamasti pea- 
aegu kunagi, sest tavaliselt langes viis-kuus tanki vaenlase tegutsemise taga- 
järjel või tehniliste rikete tõttu rivist välja. 

Pataljoni varustuspunkriks oh valitud Daugavpilsi-Rezekne maanteest 
lääne pool ja linnast umbes viie kilomeetri kaugusel kirdes asuv surnuaed. 

Kolmest kompaniist oli meie oma viimane, mis kohale jõudis, sest meie 
teekond oli kõige pikem. Ülemleitnant Bölter esimesest kompaniist oli juba 
paakide täitmise ja varustuse võtmise lõpetanud ning jõudis veel vahetult 
enne ärasõitu hüüda, et võin rahus aeglasemalt toimetada. ,,Me ajame asjad 
ise korda veel enne, kui teie saabute!" ütles ta lahkudes. Soovisin talle kaela 
ja jalamurdmist ning läksin pataljoni staapi olukorraga tutvuma. Aga see, 
mida ma teada sain, polnud just eriti roosiline. Venelane oli 270. jalaväe 
diviisi piirkonnas suure hulga tankidega rünnanud, seades endale ilmselt 
eesmärgiks jõuda Daugavpilsi-Rezekne maanteele, see läbi lõigata ja siis 
põhja suunast linna peale tormi joosta. Tal oligi õnnestunud sügavale meie 
positsioonidesse tungida. Juhtkonnal ei olnud veel selget pilti, kas tegemisi 
pole koguni läbimurdega. Peaaegu kõik jalaväeüksused olid liikumas ja di 
viisi staap oli juba tükk maad tagasi tõmmatud. 


Ivan olid täiesti õigesti aru saanud, et Saksa juhtkond paiskab kogu oma 
käsutuses olevad jõud Daugavpilsist lõuna poole jäävasse piirkonda, cl 
kaitsta peaaegu Vilniuseni ulatuvat avatud tiiba. Samuti oskas ta nutikalt 
meie jõude siduda, rünnates väikeste tanki- ja jalaväeüksustega kord siin, 
kord seal, ilma et oleks sealjuures siiski märkimisväärset survet avaldanud. 

Saksa eesliin oli raskerelvadest juba peaaegu lagedaks tehtud, nii et vene- 
lastele tundus olukord olevat rünnakuks enam kui soodne. See lihtsalt pidi 
õnnestuma. Venelaste eesmärk oli ületada maantee, siis lääne suunas edasi 
tungida, keerata lõunasse ja vallutada Daugavpils, ühtaegu sisse piirates ja 
hävitades ka meie 270. diviisi. 

Saksa väejuhatus oli kõik jõud koondanud Daugavpilsist lõuna poole. 
Nüüd kaldus ta teise äärmusse, kontsentreerides kõik tankitõrje-, ründe- 
suurtükkide, õhutõrje- ja ,Tiigri"-üksused Daugavpilsi ning andis neile 
käsu liikuda Polotski poole ülesandega lüüa tagasi venelaste pealetung ning 
taastada endine rindejoon. 

Minu kompanii oli viimane üksus, mis varustuspunkti jõudis. Asjade 
seisu järgi otsustades tõotas tulla lihtne päev. Tundus vaevu usutavana, et 
kõik need torud, mis juba ida poole veeresid, mõne vaenlase tanki veel puu- 
tumata jätaksid. 

Oli keskpäev ning me olime äsja tankinud ja varustuse peale laadinud. 
Mootorid juba töötasid, kui äkitselt kihutas metsiku hooga eestpoolt kohale 
diviisi auto. Punaste triipudega major hüppas veel sõitvast maastikumasi- 
nast maha ja pöördus närviliselt esimese ettejuhtuva sõduri poole. Ta tahtis 
väeosa ülema jutule ja ma sekkusin vestlusse. Tuli välja, et Ivan olid kohe 
hommikul uuesti rünnanud. Diviisi staap ei asunud enam endisel kohal 
ning kogu olukord jättis endast väga segase ja ohtliku mulje. Kurval kombel 
oli diviisi staap just paari päeva eest tervikuna lääne poole üle viidud. Maha 
jäi üksnes operatiivohvitser, kes oobersti auastmes ei suutnud end uue ko- 
mandöri suhtes maksma panna. 

Sõitsime niisiis mööda teed Rezekne suunas, umbes kolme kilomeetri 
pärast pöörasime Polotski maanteele ja jätkasime sõitu ikka otse ida poole. 
Kusagil me ju pidime vastupanu kohtama. Kesksuvine päike kõrvetas ha- 
lastamatult pea kohal. Iga kolmveerand tunni järel pidime oma masinatele 
«tehnilise" puhkepausi andma, et need ikka suudaksid meid sihile toimeta- 
da. Oli üks järjekordne sedasorti peatus, mehed istusid tankidel, juhid tege- 
lesid õli ja vett kontrollides mootoritega. Meid huvitas ainult üks küsimus: 
«Mis võiks küll praegu rindel toimuda?" 

Äkki kuulsin taamalt kõminat. Hüüdsin Kerscherit ja osutasin põh- 
ja suunas, kust kostis selgesti tulistamist, mis oli ilmselt tankikahuri karm 
haukumine. Kas venelane oli juba kaugemal põhjas meie liikumisteega pa- 
ralleelselt lääne poole tunginud? Pikemalt mõtlemata istusime Kerscheriga 
Volkswageni maastikumasinasse ja läks lahti sõit mööda põlluvaheteid loo- 
de poole kuni Daugavpilsi-Rezekne maanteeni. 

Seal avanes meile kirjeldamatu vaatepilt. See ei olnud enam taandumine, 
vaid paaniline ummisjalu pagemine! Põgenikevoor veeres Daugavpilsi poole: 

veoautod, sõiduautod ja mootorrattad, kusjuures kõik need olid inimesi 
tuubil täis. Keegi ei mõelnudki peatuda. See oli nagu jõgi, mis üle kallaste 
tõuseb, kui lisajõed selle pärast jääminekut tulvaveega täidavad. Tormitsev 
voog mahtus vaevu maanteele ära. Niisugusest vaatepildist piisas meile täie- 
likult. Saime kinnitust tõigale, et venelane oli tõesti läbi murdnud ning kogu 
voori ja kõik üksused põgenema ehmatanud. 

Paaniline lõunakaarde tormamine vaibus tasapisi ja meist möödusid veel 
vaid üksikud sõiduvahendid, nii et saime lõpuks hakata põhja poole liiku- 
ma, et välja uurida, ega vaenlane seal veel maanteele pole jõudnud. Olime 
vaevalt paar kilomeetrit sõitnud, kui märkasime kraavis üht allohvitseri elu 
eest jooksmas. Ta peatas meid erutatult ja karjus: .Järgmises külas on juba 
Vene tankid!" Olime rõõmsad, et kuulsime lõpuks ometi midagi positiivset, 
ja võtsime ta oma autosse, kus ta esimese asjana kergendatult hinge tõmbas. 
Ta kohkus aga silmanähtavalt, kui me ikkagi põhja poole liikuma hakka- 
sime. ,,Ma nägin kindlasti kaht T-34!" ütles ta hingetuna. Küllap jäi talle 
mulje, et me ei uskunud tema sõnu. 

Maantee hakkas kergelt mäkke tõusma ja meie külaline seletas kõikidele, 
et selle künka taga orus asubki kõnealune ridaküla, kus Vene tankid juba 
sees on. Küla nimi oli Kriväni. 

Jätsime auto nõlva taha seisma ja läksime jala edasi, otsides kohta, kust 
küla paistaks binokliga hästi kätte. See paiknes meist umbkaudu kilomeeter 
eespool ja oli tüüpilise ridakülana üle kilomeetri pikk. Nägime selle alguses 
selgesti kaht Vene tanki. Kaua ei võinud need sellid seal olla, sest külas oli 
veel liikumist märgata. Mõni tank sõitis üle maantee ja oli selge, et Ivan 
koondab siia vägesid, kavatsedes sisse kaevata ja suure rünnaku siin vastu 
võtta. 

Meile tuli varsti veel külalisi. Lõuna poolt lähenes kihutades mootorra- 
tas, millelt hüppas maha leitnant, kelle käest saime lõpuks ometi selgituse 
tulistamise kohta, mille pärast olime luuresõidule tulnud. Leitnant rääkis, et 
Krivänist põhja pool viibib sakslaste ründesuurtükkide pataljon, mis olevat 
üritanud lõuna suunas läbi murda. Komandör oli käskinud küla rünnata, 
kuid rünnaku ainus tulemus oli see, et seitse suurtükki langes rivist välja. 
Leitnant kui adjutant oli üritanud mootorrattaga iga hinna eest Daugavpilsi 
jõuda, et kutsuda appi mõni väeosa, kes lõuna poolt rünnates oleks tema pa 
taljoni piiramisrõngast vabastanud. Nüüd naasis ta ahastades Daugavpilsisl, 
kus tal oli tulnud tõdeda, et sinna pole enam tankitõrjerelvi jäänud. Suutsin 
muserdatud mehe selja jälle sirgu saada, pannes talle ette rahuneda, meiega 
liituda ja ära oodata, kuni asjad laabuvad. Tal polnud mõtet lääne poolt rin 
giga ümber küla sõita ja oma mehi otsima minna. Lubasin talle, et hiljemalt 
kahe tunni pärast on jälle võimalik mööda maanteed tema pataljoni juurcK 
sõita. 

Kihutasime nüüd nii ruttu kui võimalik kompaniisse tagasi ja panime 


»luure-allohvitseri" maanteel maha. Enam ei tohtinud aega kaotada. 

ÄKKRÜNNAK 


Viisin oma kompanii mööda äsja tuttavaks saanud teed külani. Seal jäi- 
me seisma ning ma arutasin operatsiooni rühmaülemate ja tankikomandö- 
ridega läbi. Mul on senimaani meeles, mida ma tookord rääkisin. 

»Oleme täiesti omapead jäetud ja olukord on väga segane. Laial rindel 
küla rünnata oleks meile liiga ohtlik, sest me peame võimalikult väikeste 
kaotustega läbi ajama. Ründesuurtükkide pataljon sai juba küla taga kõvasti 
vatti. Meiega ei tohi niiviisi juhtuda! Me tegutseme järgnevalt. 

Kaks tanki sõidavad täiskiirusel külla ja üllatavad Ivanit, kellele me ei 
anna aega paukugi teha. Leitnant Nienstedt toob järele ülejäänud kuus tan- 
ki. Härra Nienstedt, teie püsite kuue tankiga nii kaua künkaharja taga paigal, 
kuni annan järgmise käsu. Peamine on see, et radist magama ei jääks! Härra 
Nienstedt, see on esimene operatsioon, mille te koos meiega läbi teete, ja te 
peate eelkõige meeles pidama järgmist: kõik läheb hästi, kui te vaid oskate 
oodata! Kaks esimest oleme mina ja Kerscher. Kõik muu on selge? Edasine 
oleneb käesoleval momendil valitsevast olukorrast." 

Selline oli meie lühike lahinguplaan, millest piisas täielikult. Võtsin nüüd 
oma paarimehe ja arutasin temaga kõik olulised asjad läbi, sest külasse tun- 
gimise hetkest ehk täpsemini sellest, kas suudame vaenlast üllatada, sõltus 
rünnaku edukus. 

»Mina sõidan kõige ees ja me tungime kahekesi nii ruttu kui võimalik 
küla keskele, kus peame veidi ümbrust uurima. Teie tagapool ja mina ees. 
Hävitame kõik, mis teele jääb. Minu hinnangul on külas vähemalt üks kom- 
panii, kui Vene pataljoni ülejäänud osa pole neile veel järele jõudnud." 

Patsutasin Kerscherile õlale ning andsin lühikese korralduse: «Alusta- 
me!" Seejärel istusime tankidesse, kontrollisime side korrasolekut ja käivi 
tasime mootorid. Jõudsime üheainsa hetkega üle väikese künka ja olimegi 
venelaste vaateväljas. Minu tankijuht, tubli Baresch pressis ,,kelgust" välja 
tippkiiruse. Meist igaüks teadis, et nüüd määrab asjade käigu üksnes meie 
liikumise hoog. Kaks Vene tanki, mis pidid meie suunda katma, ei reagee 
rinud alguses üldse ega tulistanud ainsatki pauku. Sõitsin otsejoones küla 
keskelt läbi. Seda, mis nüüd lahti läks, on toimunu kiiruse tõttu raske ise 
gi kirjeldada. Minust umbkaudu sada viiskümmend meetrit tagapool külla 

jõudnud Kerscher märkas, et kahe Vene tanki tornid liiguvad. Ta jäi kohe 
seisma ja hävitas mõlemad tankid. Sellelsamal hetkel hakkasin mina juba 
küla teises otsas ,,korda looma". 


Minuni jõudes Kerscher hüüdis mind ja osutas paremale. Ühe küüni 
kõrval seisis küljega meie poole tank ,,Stalin" - seda mudelit ei olnud me 
rinde põhjalõigus seni veel näinud. Hetkeks jahmusime, sest see tank oli 

relvastatud 122-millimeetrise ülipika rauaga kahuriga, ja esimese Vene tan- 
kikahurina oli sel suudmepidur. Ka nägi ,,Stalin" kaugelt vaadates välja nagu 
meie ,,Kuningtiiger". Esimese ehmatusega jäime Kerscheriga seda jõllitama 
ja ma märkasin kohe, et teiste Vene tankidega sarnanes ,,Stalin" ainult veer- 
miku poolest. Lasin tanki põlema ja pärast seda lühikest vahepala hävita- 
shne ka kõik teised Ivani masinad külas, nii nagu eelnevalt olime kokku 
leppinud. 

Pärastpoole saime Kerscheriga naerda selle üle, et olime viivuks mõel- 
nud, kas meie ees seisab tõesti sõjasaagina venelaste kätte langenud ,,Ku- 
ningtiiger". Kuid lahinguähmis juhtub selliseid asju ikka. 

Külas ,,korda looma" hakates andsin leitnant Nienstedtile käsu tasapi- 
si üle künkaharja liikuda ja jälgida, et ükski venelane külast põgenema ei 
pääseks ega läheks hoiatama vaenlase tugevaid põhijõude, kes ilmselt juba 
siiapoole teel olid. Hiljem selgus, et minu ettenägelikkus mängis kogu meie 
operatsiooni õnnestumisel olulist rolli. 

Terve see aktsioon külas kestis vähem kui veerand tundi. Ainult kaks 
Vene tanki püüdis ida poole põgeneda. Teistele ei andnud me võimalustki 
liikvele minna. Kui kogu kompanii oli kohale jõudnud ja kolm tanki pan- 
dud küla idaserva kaitsma, väljusime masinatest ja arutasime äsja tekkinud 
olukorra kiirelt läbi. 

Meil oli põhjust rahul olla. Rünnak õnnestus kavakohaselt, sest olime 
tegutsenud õigel hetkel. Nagu selgus, olid venelased vahetult enne seda tea- 
tanud oma väeosa staapi, et maanteel on kõik korras ja põhijõud võivad 
rahulikult edasi liikuda. Seda arvesse võttes koostasime uue plaani. 

Venelased olid oma haavatud tee äärde lohistanud ja ma käskisin ründe- 
suurtükkide pataljoni meestel nad koos meie veel liikumisvõimeliste haa- 
vatutega Daugavpilsi toimetada. Me ei saanud ju nende heaks midagi teha. 
Kohe pärast seda kihutas põhja poolt meie juurde külgkorviga mootorratas 
koos ründesuurtükkide pataljoni ülemaga. Ta langes mulle suurest õnnest 
lausa kaela, sest oli oma ümberpiiratud väeosast mõttes juba loobunud. 
Tema rõõm oli suur, kui ta nägi, et tema adjutant on samuti koos meiega. 

Need mehed, keda me veel kusagil elavana roomamas nägime, olid tan- 
kiväelased. Järelikult ei olnudki enne rünnakut külas Vene jalaväge. Nad 
olid end absoluutselt turvaliselt tundnud ja asjaolu, et peaaegu ükski vaen- 
lase tank meie tulekule ei reageerinud, näitas seda, et tankijuhid ja radistid 
olid parajasti maju rüüstamas, kui meie nagu välk selgest taevast neile kae- 
la sadasime. Küla oli vaenlastest puhtaks tehtud. Nüüd tuli ida poole eda- 
si tungida ja rajada uus kaitseliin nii kaugele, et mööda maanteed pääseks 
takistamatult läbi. 


Tegin kiiresti kokkuvõtted ja teatasin pataljonile meie asukoha. Mulle 


171 


oli kaasa antud soomustransportööril liikuv pataljoni sidegrupp. Kandsin 
kesklainel lühidalt ette oma asukohast ja tegevuse tulemustest (purustatud 
17 «Stalinit" ja viis T-34). Lisaks teatasin uue rünnakusihi, mille olin ise 
endale seadnud. Selleks oli üks umbkaudu kümme kilomeetrit meie prae- 
gusest asupaigast ida poole jääv küla. Seejärel palusin ka, et jalaväe diviisi 
laiali jooksnud mehed kokku kogutaks ja lastaks neil seni oodata, kuni ma 
veoautodega pataljoni staapi jõuan. 

Selle lühikese ajajooksul, mis mul ettekandmisele kulus, olid minu jul- 
gestustankid märganud, et kaks venelast üritavad põgeneda ühest «Stali- 
nist", mis oli jõudnud paarsada meetrit ida poole. Nad liikusid maastikul 
väga osavalt ja ühel neist oli kaenlas midagi kaardilaua-taolist. Üks ,. Tiiger" 
asus neid jälitama, kuid tõi tagasi vaid kaardilaua. Vene major laskis ennast 
viimasel hetkel maha. Tuli välja, et ohvitser oli olnud 1. tankibrigaadi «Jossif 
Stalin" komandör'. Tema kaaslane oli surmavalt haavata saanud. Major oli 
Nõukogude Liidu kangelane ja tal oli rinnas Lenini orden, mida ma polnud 
vee) kunagi lähedalt näinud. Järgmisel päeval küla ühishaua ligidal kaitse- 
positsioonil seistes nägin, et vangi langenud kaaslased on nood kaks nõuko- 
gude ohvitseri pärast lõunat maha matnud. 

Majori kaardid olid minu jaoks vägagi infbrohked, sest nendele oli ras- 
vapliiatsiga kantud venelastel kavas olnud pealetungi marsruut. Plaani järgi 
pidi Vene üksus pärast teiste kompaniide saabumist mööda maanteed Dau- 
gavpilsi peale edasi tungima ja teine lahingugrupp oleks samal ajal möödu- 
nud Daugavpilsist põhja poolt ning loodest linna marssinud. Varsti näeme, 
kui vähe meie ülemjuhatus seda kaarti ära kasutas. 


Pärast seda, kui olime vajalikud teated edastanud, hakkasime mööda kü- 
last lõuna poole jäävat väikest põlluteed itta liikuma. Enne ükskõik millisest 
asustatud punktist läbi sõitmist peatusime lühidalt ja tegime kindlaks, et 
meid mõni halb üllatus ei tabaks. Kuid kusagil polnud Ivanist jälgegi. Nii 
jõudsimegi kella seitsme ajal vahepeatust tegemata eesmärgini. Kaardi järgi 
välja valitud küla paiknes äsja rajatud ,tankisurnuaiast" umbes kümme ki- 
lomeetrit edasi maanteest idas. Põhja pool voolas külast mööda väike soiste 
kallastega oja, sellest viis aga üle pehkinud puusild, mis poleks mitte mingil 
juhul suutnud «Tiigrit" kanda. 

Seadsin tankid külaservale paika, käskisin hästi maskeeruda ja istusin 
koos veebel Kerscheri ja nooremleitnant Nienstedtiga Volkswageni maas 
tikuautosse, mis mul lahinguretkedel ikka kaasas oli, kui see vähegi võima 
likuks osutus. Volkswageni ülesanne oli kogu aeg tankidele järgneda, välja 

arvatud muidugi lahingu ajal. Kuid auto pidi pidevalt käepärast olema ja 
järelikult oli selle juht oma I klassi Raudristi auga välja teeninud. 

Ma armastasin luuresõitudel käia väikeautoga ja nii mõnigi nendest sai 
kahjustada, mistõttu oli mulle pataljonis antud hüüdnimi Volkswageni- 
surm. See oli küll tublisti liialdatud, sest ma ei mäleta, et mõni auto oleks 
lõplikult rivist välja langenud. Pataljoni staap andis küll korralduse liikuda 
soomustransportööriga - omavahel kutsusime neid «kirstudeks" -, kuid 
minu silmis oli see liiga aeglane ja ebakindel riist, sest tol poolroomiksõi- 
dukil jooksid tihtipeale roomikud maha ja jätsid su liikumisvahendita, mis- 
tõttu läks hulk kallist aega läks kaotsi. Soomuski polnud Volkwageni plekist 
oluliselt etem... 

Sellal kui pataljoni radist edastas staapi teadet meie asupaiga kohta, hak- 
kasime juba liikuma selle laiema tee poole, mida mööda olid ilmselt sõit- 
nud venelased. Kaardi järgi ristus see peateega «meie" Kriväni külast umbes 
kümme kilomeetrit põhja pool. Umbkaudu nelja kilomeetri pärast jõudsi- 
megi maanteele ja meie oletused leidsid kinnitust: seal olid värsked tanki- 
jäljed! Võisime siia vaenlase lisavägesid ootama jääda lootuses, et meil on 
õnne ja Vene tankibrigaad pole kujunenud olukorrast veel teadlik, ning neid 
ootamatult rünnata. 

Selleks aga pidime jagu saama veel ühest takistusest. Kompanii praegu- 
sest asukohast ei olnud maanteed näha. Otsisime tuldud teed tagasi sõites 
võimalust üle oja pääseda ja allavoolu leidsimegi sobiva koolmekoha. Tõm- 
basime tankid hästi ettevaatlikult üle oja, et ükski sisse ei vajuks. Esimesed 
kuus said õnnelikult üle, kuid seitsmes jäi kere peale kükitama ja me suut- 
sime selle üksnes suure vaevaga tagasi kaldale tuua. Tundus sedamoodi, et 
kaht viimast «Tiigrit" ei ole enam otstarbekas teisele poole oja viia. Kuuest 
torust pidi kavandatud operatsiooni õnnestumiseks piisama. Pärast oli mul 
põhjust rõõmustada, et kaks «Tiigrit" teisele kaldale jätsime. Meil läks neid 
hädasti vaja, et kuus rünnakul käinud sõjamasinat jälle meie poole ojakal- 
dale tagasi aidata. 

Aeg pressis peale ja ma käskisin kuuel «Tiigril" kiiresti mullavalli taga 
positsioonile asuda, nii et nende laskesektor avaneks teele, kust me Ivani 
lähenemist ootasime. Mehed maskeerusid suurepäraselt. Kutsusin koman- 
dörid kõrgendikule kokku ja rääkisin neile, kuidas meile siit kahe-kolme 
kilomeetri ulatuses nähtav maantee edasi kulgeb. Vasakul kadus see ühe 
künka taha. Kui venelane tõesti tuleb, nagu me lootsime, ei tohi tuld avada 
enne, kui esimene tank on selle künkani jõudnud - nii saame tabada võima- 
likult palju vaenlase masinaid. Küsimus oli üksnes närvides ja distsipliinis, 
et keegi liiga vara tuld ei avaks, kuid tänu jumalale olime olnud sunnitud 
seda küllalt sageli harjutama, nii et asi lihtsalt pidi õnnestuma. Jagasime 

täpselt ära laskesektorid, kusjuures oli tähtis, et vasakpoolne , Tiiger" tulis- 
taks esimest ja parempoolne viimast Vene tanki. Kõik , Tiigrid" pidid minu 
käsu peale korraga tule avama. Mina ise asusin Kerscheri juures radisti ko- 
hale, sest minu tank oli üks neist kahest, mida me üle oja ei toonud. Kersc- 
heri masin oli kõige vasakpoolsem. Kui meil veab, läheb asi niisama libe- 
dalt kui õppustel. Samuti oli mul hea meel leitnant Nienstedti pärast, kes oli 
ammu igatsenud lõpuks mõnd vaenlase tanki ,,raua" ette saada. 


Umbes pool tundi ootasime väga pingsalt. Sellises situatsioonis saab mi- 
nutitest igavik. Lõpuks nägime ida poolt tõusmas tolmupilvi. Kui need pol- 
nud teiste Saksa kompaniide mehed, siis pidid nad olema venelased. Varsti 
sain käärpikksilmas aeglaselt lähenevaid tanke näha. Lootused ei petnud 
meid. Ivan ei teadnud eelüksuse lüüasaamisest veel midagi; jalaväelased is- 
tusid tankidel, kahurid olid üles suunatud ja venelane sõitis nii, nagu soo- 
ritaks ta kiirrännakut kaugel tagalas. Tankide vahel märkasime peagi ka 
veoautosid, mis vedasid ilmselt kütust ja laskemoona. Need poisid sõitsid 
tubli kilomeetri kaugusel otse meie pilgu all mööda nagu paraadil. Igal tan- 
kil istus või seisis kümme kuni viisteist meest, kes ei aimanudki, et meie siin 
neid luurame. 


Kui esimene Vene tank hakkas parajasti künka taha kaduma, andsin ma 
käsu tulistada. See, mis nüüd toimus, oleks iga tankisti südame kiiremi- 
ni põksuma pannud. Olin niivõrd erutatud, et hüppasin tankist välja, sest 
tahtsin seda vaatemängu täpsemalt jälgida. Valitses kujuteldamatu paanika. 
Ükski Vene tank ei jõudnud kordagi tulistada. Loomulikult ei olnud meil 
aega põgenevate jalaväelastega tegelda. Kui kõik masinad olid puruks las- 
tud, polnud enam ühtki venelast näha. Need vaenlased, kes polnud tankis 
pihta saanud, olid põldudele laiali jooksnud. Kogu kolonn põles, osa veo- 
autosid oli ümber paiskunud, mõni sõitis teistele otsa ja ükski ei pääsenud 
põgenema. 


Kõik sai läbi veel enne, kui venelane taipas, kustpoolt tulistatakse - see 
oli tõepoolest kohutavalt kena pilt! Meie ees põles tossu välja ajades 28 tan 
ki. Iga hetk plahvatas neist mõni - laskemoon kärgatas ja rebis tornid tük 
kideks. Olime teinud puhta töö. Olin kindlalt veendunud, et me andsime 
Ivanile mõtteainet, et ise saaksime öö rahulikult veeta. 

Tõmbasime oma tankid külasse tagasi ja ma jäin alles siis rahule, kui 
need kõik olid teiselt poolt oja ära toodud. Saabuval ööl pidi see soine kraav 
mind hästi kaitsma. 

Sidesoomuk edastas teate meie võidust. Nüüd oli meestel tarvis puhata, 
et nad öösel jälle erksad oleksid. Võtsin maastikuautosse kaasa radisti, kes 
pidi varustusautod kohale juhatama, ja kiirustasin ise tagasi maantee poole, 
kus oli vahepeal kompanii ettenihutatud tugipunkt ja mille juurest olime 

lõuna ajal ida poole teele asunud. Seal ilmselt ei teatud veel, et meid tuleks 
hoopis mujalt otsida. Nii võis vähemasti eeldada, sest mul ei olnud tugi- 
punktiga veel raadiosidet. 

Kui kohale jõudsime, kostsid valjuhäälsed tervitused, sest ründesuur- 
tiikkide mehed olid juba jutustanud meie äkkrünnakust. Kui me aga rää- 
kisime, et hävitasime veel rohkem tanke, polnud vaimustusel enam piire. 
Ülemveebel andis kohe igale meeskonnale pudeli konjakit. Söök, kütus ja 
laskemoon olid juba ,,marsivalmis" pandud ja minu lemmikradist Lönneker 
võttis juhtimise üle, et mehed varustuse ruttu kätte saaksid. Ise sõitsin kii- 
resti edasi pataljoni staapi, mis paiknes diviisi staabi juures. Mul oli terviko- 
lukorra kohta rohkem informatsiooni vaja ning ühtlasi saavutada, et mulle 
veel enne pimedat vähemalt üks jalaväekompanii appi saadetaks. Tankistid 
ei saanud ööd ilma ,,valgete kamraadideta" mööda saata, kuna siis ei tund- 
nud me end turvaliselt. Ülemveebel pidi jalaväe transportimiseks vajalikud 
veoautod valmis panema. 

Poolel teel staapi tuli mulle vastu meie pataljoniülem. Ta oli otsekui üm- 
ber vahetatud ja õnnitles mind meie võidu puhul. Ta rääkis, kuidas terve 
diviis rõõmustab selle üle, et me olukorra kriitilisel hetkel niivõrd elegant- 
selt päästsime. Ühtaegu oli see ka meie pataljoni esimene suurem võit pärast 
seda, kui major Schwaner ülemaks sai. Ta oli ülimalt rahul ning vana vaen 
meie vahel oli unustatud ja maha maetud. Rindemehed pole pika vihaga. 

Oma asukohta sõites arutasime läbi abinõud, mida nüüd rakendada tuli. 
Pidin talle täpselt meie operatsiooni käiku kirjeldama. Mainisin ka seda, 
et Ivan ei oleks nii raske kaotuse osaliseks saanud, kui ta oleks kuus kuni 
kaheksa tanki väljapoole küla reservi jätnud. Schwaner muheles selle peale. 

»Siis oleksite te ise külas ilusa veresauna saanud, härra Carius!" 

Väitsin vastuseks, et ka minu kuus ,Tiigrit" olid hüppevalmis, et vajadu- 
se korral mind sellesarnases olukorras hädast päästa. Igatahes tuli tunnista- 
da, et säärasel juhul poleks küll kõik nii libedalt läinud. 

Teel eesliinile tuli meile vastu jalaväediviisi operatiivohvitser, kellel pol- 
nud absoluutselt vedanud uue diviisiülemaga, ehkki ta pidi nüüd temaga 
koostööd tegema. Staabiülem oli maantee ääres Vene tankide rususid vaa- 
danud. Lähtudes diviisi staabis välja töötatud plaanidest, arutasime nüüd 
omavahel läbi uue eesliini rajamise. See pidi valmima järgmiseks hommi- 
kuks ning ühtaegu pidi siis toimima side nii põhja kui ka lõuna suunas. Ma- 
jor Schwaner andis jalaväe vedamiseks meeste käsutusse kõik olemasolevad 
veoautod ja seega võisime loota, et koidikul on rinne jälle korras. 

Sõitsime edasi oma esimese lahingu tandrile Kriväni külla, kus mõni 


tank veel senimaani suitses, ning uurisime lähemalt üht üsna tervet ,,Sta- 

linit". 122-millimeetrine pika rauaga kahur sisendas meisse teatavat lugu- 
pidamist. Ebasoodne oli vaid see, et ,,Stalinis" ei kasutatud unitaarlaenguid', 
vaid mürsk ja laeng tuli eraldi laadida. Soomus ja kuju olid paremad kui 
meie «Tiigritel" kuid meie relvad meeldisid meile rohkem. Üks tulest puu- 
tumata jäänud ,,Stalin" tuli Berliini saatmiseks Daugavpilsi viia, kuid selleks 
ei andnud venelane meile enam aega. 


HUKATUSLIKUD ERIARVAMUSED 


Kui olime diviisi jõudnud, esitleti mind uuele ülemale. See oli oobersti 
auastmes mees, kes seni oli olnud komandant mingisuguses Ida-Preisimaa 
või Leedu linnakeses ja uskus nüüd, et on endas avastanud suure strateegi. 
See oli mees, kes ei lasknud temaga pikka aega idarindel ühes lahinguük- 
suses teeninud la-1 mitte sõnakestki öelda. Mul oli väga kahju, et viimastel 
päevadel ja nädalatel enne sunnitud kodumaale sõitu tuli mul teha koos- 
tööd kahe just nimelt säärast masti diviisiülemaga, ehkki senimaani olin sel- 
lesama ametikoha peal tundma õppinud üksnes suurepäraseid mehi, ideaal- 
seid spetsialiste ja inimesi, keda ma tänaseni meenutan sügava tänutunde ja 
suure austusega. Ooberst oli esialgu muidugi väga armastusväärne ja palus 
mul autasustamiseks ettepanekuid esitada. Minu meestele laskis ta sigarette 
tuua. Kui aga seejärel läks jutt trofeekaartide väärtustele ja vangide ütlustele, 
põrkusid meie arvamused juba vastakuti. Natukese aja pärast lõime mina ja 
major Schwaner kannad kokku, ütlesime lühidalt: ,,Just nii!" ja lahkusime. 


Ooberst kaitses nimelt kindlameelselt alljärgnevat seisukohta: venelane 
on need kaardid joonistanud kõigest selleks, et meid eksiteele viia! Tema 
arvas, et venelane annab kindlasti pealöögi ida pool Daugavpilsi-Rezekne 
maanteed lõuna suunas Daugavpilsi peale. Linnast mööda minemise või- 
malusele ei tohtivat mõeldagi! Kahjuks pidin ma juba mõni päev hiljem 
oma nahal tunda saama, kui õige oli olnud meie arvamus. 

Muretsesin öiseks julgestuseks juurde veel mõned mehed ühest tee-ehi- 
tusüksusest ja viisin nad veoautoga kohale. Niisugune kaitse oli küll pigem 
moraalse väärtusega, aga piisas sellestki, kui need mehed valvel olid ja kõr- 
vad kikkis hoidsid. Sellest oli suur abi, sest tahtsin ju, kui vähegi võimalik, 
anda omadele võimaluse natuke magada. 

Ettepoole nihutatud tugipunktis kohtasin leitnant Eichhorni, kelle tank 
oli äsja töökojast saabunud. Sõitsime mõlemad koos veoautoga kompaniisse 
ja jõudsime sinna veidi enne keskööd. Leitnant Nienstedt kandis olukorrast 
ette. Senini oli kõik rahulik, vaenlast polnud ei kuulda ega näha. Nienstedt 

oli meie tankid külaservale rivistanud, suunates nende kahurid oja poole. 
Minu ettepanekul paigutasime tankipära vastu oja kallast ja pöörasime tor- 
ni tahapoole, et saaksime häda korral ruttu kasutada nn ,,edasikäik tagasi"- 
sõitu. See manööver õigustas end alati, kui seisime üksi lagedal maastikul 
eikellegimaal. Öösel olime nimelt meie, tankistid, üsna abitud, sest pimedas 
ei saanud me sihikulist tuld anda ja selle tõttu oli iga jalaväelane meist üle, 
kui tal veidigi arunatukest ja osavust jagus. Läksime ühte venelaste poolt 
mahajäetud majja - talumehed olid halba aimates külast juba õhtul lahku- 
nud - ja pidasime siin koos kahe rühmaülemaga kaardi taga nõu selle üle, 
mida kõike jalavägi öösel tegema peaks. Jalaväe ülesanne oli enne hommi- 
ku saabumist meist umbes kolme kilomeetri kaugusel lääne pool maasse 
kaevuda, luua side põhjapoolsete naabritega ja meid siis uuel eesliinil vastu 
võtta. Paar koidikuni jäänud tundi pidime olude sunni) veel eikellegimaal 
vastu pidama. 

Olime vaevalt tunnikese mahajäetud talumajas istunud ja mõnusalt juttu 
vestnud, kui äkki tuli ehmunud tunnimees ja kandis ette, et kuulis selges- 
ti venelaste hõikeid küla selles otsas, mis asus oja vastaskaldal. Asi tundus 
uskumatu. Läksime siiski tankide juurde ja ennäe - poiss oligi õigesti kuul- 
nud. Nüüd pidime hästi tasa olema, et mitte venelase tähelepanu äratada. 
Kõigepealt informeerisime tankikomandöre. See polnud lihtne, sest möö- 
dunud raskete ööde järel magasid mehed nagu kotid, nii et neid oli võima- 
lik üles äratada vaid kõvasti raputades. Karjuda ei tohtinud ja sosistamisel 
polnud rindesõduri puhul mingit mõju. Ma ei hakka siin kordama, mida 
kõike poolunes meestel suust välja lipsas, kui neid üles raputati. Hingasin 
kergendatult, kui nad lõpuks enam-vähem ärkvel olid. Kui lihtne oleks Iva- 
nil olnud meid hävitada, kui ta oleks aimanud, et me veel siin oleme, ja 
taibanud samas ise vait olla! 

Vastaskalda sellid muutusid silmanähtavalt aktiivsemaks. Varsti oli seal- 
pool kuulda sõitmas tanki, mis taskulambi valgel ja valjude hõigete saatel 
kohale juhatati. Nüüd oli meil aeg küla taha tagasi tõmbuda, et vaateväli 
oleks vaba ja olukord meie kontrolli all. Enam ei saanud palju aega minna, 
kuni venelased üle sillakese meie poolele jõuavad. 

Andsime kõikidest tankidest korraga mehise tulelöögi -oleksin meel- 
sasti vaadanud, kuivõrd lolli näoga Ivan seepeale vahtima jäi - ja sõitsime 
kiilast välja. Kuue- või kaheksasaja meetri pärast seadsime ennast jälle po- 
sitsioonile, et siin hommikuni vastu pidada ja anda jalaväele aega meie selja 
taga rahulikult maasse kaevuda. Süütasime trasseerlaengutega mõne maja 
külas, et vähemalt midagigi näha ja ühtlasi vältida ebameeldivaid üllatu- 
si. Kui mõni miinipildujarünnak välja arvata, püsis kõik rahulik. Üks Vene 
tank küll tulistas ägedalt meie suunas, kuid viltu ja liiga kaugele - see oli 

ilmselt seesama, mida oli enne positsioonile juhatatud. Leitnant Eichhorn 
sihtis kahuri suudmepiduri tuleleeki ja kolmanda lasu peale lendaski vene- 
lane õhku. Puhas õnn! Kui koitis hommik, kuulsime idast ja kirdest valju 
tankimürinat, kuid ühtki venelast polnud veel näha. 

Koiduvalges sõitsime tuldud teed tagasi ja leidsime uue eesliini jalaväe- 
laste poolt juba mehitatuna. Astusin ühendusse jalaväepataljoni koman- 
döriga ja paigutasin kaks tanki tema juurde. Veel kaks tükki panime üles 
naaberpataljoni juurde, ülejäänud masinad aga võtsin maanteele kaasa. 
Asusime kaitsele Krivani küla all kohas, kus oli veel kahekümne tunni eest 
paiknenud venelaste kaitse. Päev oli täiesti rahulik, kuid me teadsime, et 
Ivan seab ennast uuesti valmis ning et see on vaikus enne tormi. 

IVleist üks kuni kaks kilomeetrit kirde pool algavast metsast kostis kogu 
aeg kõva tankimürinat ja me ootasime, et venelane alustab pealetungi. Aga 
me eksisime. Siin enam rünnakut ette ei võetud. Vahel oli näha tumedaid 
kujusid, kes meid binokliga jälgisid. Kui nad liialt ringi sebima hakkasid, 
saatsime neile mõned tervitused ja poisid olidki jälle metsas peidus. 

Järgmisel ööl olid liikvel kõige võimatumad kuuldused: Vene ratsavä- 
gi olevat läbi murdnud, vaenlase tankid rünnanud ja muud sarnast. Kuid 
venelane ei mõelnudki meie kaitseliini peale tormi joosta. Kahjuks tegime 
selle talle hiljem palju lihtsamaks, kui rinne Daugavpilsi tagasi tõmmati ja 
maantee maha jäeti. 

Meie olukord oli järgmine - piki teed, mis viis minu varustusbaasist Po- 
lotski poole, oli diviis valmis pannud kõik tankihävitusrelvad: ründesuurtü- 
kid, , Tiigrid", tanki- ja õhutõrjekahurid, et astuda vastu venelase oletatavalt 
lõunasse suunatud rünnakule. Iga viiekümne kuni kaheksakümne meetri 
järel seisis miski ja ootas Vene tanke, aga Ivan ei tulnud... 

Järgmine päev möödus samuti rahulikult, kuid venelane tõi kogu aeg 
oma uusi tanke lähtealale juurde. Üks ,Stalin" mängis mulle õela vembu 
ja tulistas mu parempoolse veoratta puruks. Alles kärgatuse ja vappumise 
peale tagurdada üritades taipasin, mis oli juhtunud. Veebel Kerscher avastas 
tolle selli kohe ja tabas tema esiotsa, kuid nii kaugelt ei suutnud meie 88 mm 
kahur , Stalini" tugevat esisoomust läbistada. Sellegipoolest pidas venelane 
paremaks kaduda. 

Ka 23. juulil ei toimunud oodatud rünnakut. Mõlemal poolel valitses 
harjumatu vaikus. Ainukesena ründasid meid kaks meest propagandaosa- 
konnast. Nad kihutasid diviisi maastikuautoga kohale, küsisid teed minu 
tanki juurde, uurisid mu isikuandmeid ja tahtsid olukorrast ülevaadet saa- 
da. Aga kui meid tabas esimene lühikene miinipildujate tulelöök, oli neile 
kuuldust küllalt ja mehed olid läinud veel kiiremini, kui tulid. Operatsioo- 


nist avaldatud reportaažis, mis kogu pressist läbi käis, oli meie situatsioon 

vaevu äratuntav, seal tulistati sedavõrd rohkesti ja tankistid olid ülimalt 
vaprad. Kui seal ei oleks minu nime mainitud, poleks ma seda lahingut tõe- 
poolest ära tundnud. 

Kahjuks on veel tänapäevalgi selliste reportaažide tegemine kombeks. 
Ilmselt ei leidu just eriti tihti reporterit, kes suudaks toimuvat kirjeldada 
kainelt, asjalikult ja tõsiasjadele tuginedes. 

Järgmisel ööl jõudis minuni teade, et ,,kõrgem juhatus" on otsustanud 
meie eesliini koidikuks tagasi tõmmata positsioonidele, mis asuvad Daugav- 
pilsi-Polotski maanteest põhja pool. Sellelt kaitseliinilt, mida me senimaani 
suure hoole ja vaevaga hoidnud olime ja mis kulges lõunast põhja, tuli nüüd 
taganeda ning rajada uus, ida-läänesuunaline liin. Järgmisel päeval nägin, et 
kaitseliin lõpeb Daugavpilsi loodeosa viimaste majade juures. Seal seisis 88 
mm tankitõrjekahur, millel polnud sidet ei ida- ega läänepoolsete väeosade- 
ga. Sidet olekski olnud raske pidada, sest vasakul polnud nendest meestest 
enam kedagi. Uue käsu kätte saanud, sõitsin kohe diviisi staapi, mis asus 
nüüd Daugavpilsist põhja pool Polotski ja Rezekne maantee ristumiskohal 
ehk niisiis paigas, kust me paari päeva eest ida poole liikuma hakkasime. 

Staabis kohtusin ka oma ülemaga. Arutasime natuke diviisiülema uut 
otsust ja palusime luba kohe tema jutule saada. Tahtsime jõuda niikaugele, 
et vähemalt maantee alt läbi viivate kraavide sildu ei õhita. Need olid kõik 
juba õhkulaskmiseks ette valmistatud. Öisel luurekäigul olin näinud, et iga 
silla juures seisab õhkimiskäsku oodates pioneeriüksuse mees. See oleks aga 
tähendanud, et minu ,. Tiigrid" enam tagasi ei pääse. Pärast seda vestlust ei 
jäänud mul üle muud kui maastikuautoga kohe meie ettenihutatud tugi- 
punkti sõita. Otsisin välja hulga mehi ja panin ühe iga silla juurde valvesse, 
et mitte lasta teiste väeliikide meestel sildu enneaegselt õhkida. 

Ma olin üleüldse sildade õhkulaskmise vastu, kui me pidime nagunii 
eesliini tagasi tõmbama - sest siis me ei oleks ju enam saanud maanteed 
kontrollida. Ivan oleks võinud tiibadelt ohtu kartmata julgesti üle maantee 
lääne suunas marssida, mida me aga senini olime ikka suutnud takistada. 

Meie jutuajamine diviisiülemaga kujunes la toetusest hoolimata tulu- 
tuks. Kõrge isand soovis, et me koos lugematu arvu teiste torudega ootak 
sime ikka veel Rezekne-Daugavpilsi maanteest ida pool, et venelane meid 
põhja suunast ründab. Ei pruukinud olla just selgeltnägija, et teada: seda 
rünnakut ei tule. Mulle ja igale normaalse mõtteviisiga sõdurile oli päevsel- 
ge, et niipea, kui oleme oma tankid tagasi tõmmanud, ületab Ivan maantee, 
ilma et me neid üldse märkakski, rääkimata siis juba nende takistamisest, 
möödub Daugavpilsist põhja poolt ja tungib loodest linna. Seal polnud üh- 
tegi Saksa sõdurit, tankitõrjerelvadest rääkimata. Järelikult võis venelane 
vastupanu kohtamata linna tungida ja sillad hõivata ning sellisel juhul olek- 

sime olnud taas ümber piiratud. 

Koidikul jõudsid minu tankid parajasti veel vanale kaitseliinile tagasi, 
enne kui algasid lõhkamised, mis näitasid venelasele selgelt - juhul kui ta 
polnud seda veel ise taibanud -, et meid ei ole enam kohal ja ta võib rahuli- 
kult edasi marssida. Ma ei suutnud niisuguse «enesetapuga" ikka veel leppi- 
da ja läksin 24. juuli varahommikul taas diviisi staapi, et paluda luba minna 
oma kompaniiga Daugavpilsi-Riia maanteele ja see tõkestada. Ka seda taot- 
lust ei rahuldatud. Minu kannatus katkes ning ma palusin major Schwaneril 
vähemalt minu neli tanki vabaks anda ja kõnesolevasse kohta suunata. Ta 
jäi mõistvalt nõusse ja laskis mul nelja tankiga minna, sest siinviibimisest 
ei olnud enam karvavõrdki kasu. Mujal aga tunti mu «Tiigritest" kibedasti 
puudust, nagu ma täpselt teadsin. Kutsusin veebel Kerscheri, ülemveebel 
Göringi ja leitnant Eichhorni eesliinilt ära ning käskisin neil oodata maan- 
teeäärses surnuaias, kus me paar päeva tagasi kütust võtsime. Staabikompa- 
nii paiknes ikka veel sealsamas ning sai meid kohe varustada. 

Mul oli kavas Vene tanke täiesti valveta jäetud Riia maanteel oma «Tiig- 
ritega" veel vähemalt kakskümmend neli tundi kinni pidada, et seejärel, kui 
surve liiga tugevaks muutub, linna taanduda ja moodustada sillapea, et üm- 
ber piiratud väeosad asjatute kaotuste vältimiseks tagasi tuua. Lõpuks olek- 
sime üle raudteesilla sõitnud ja lasknud ennast vahepeal Daugavast lääne 
poole rajatud eesliinile paigutada. Kahjuks ei saanud ma seda kava lõpuni 
täide viia. Saatusel olid minuga teised plaanid. 

Küllap küsivad paljud imestusega, miks me ikka veel nii visalt võitlust 
jätkasime, kuigi tookord oli ju täiesti ilmselt kõik juba kadunud? Meie käi- 
tumise põhjus on väga selge. Idarindel oldi ülemjuhatusest kuni reakoossei- 
suni veendunud, et venelast peab Saksa piirist eemal hoidma nii kaua, kui 
vähegi annab, et võimalikult palju naisi ja lapsi tema eest ära pääseksid. Ka 
ei tohtinud taandumine kujuneda üleüldiseks põgenemiseks, sest siis oleks 
veelgi rohkem kamraade piiramisrõngasse jäänud ja sõjavangi sattunud. 
Oleks tookord läinud nõnda, nagu soovisid need, kes praegu kiruvad nur- 
jatuid «sõjapikendajaid" poleks vägagi paljud meie naised ja lapsed ning nii 
mõnigi truu kaaslane praegu enam elavate kirjas. Ma usun, et kõik sakslased 
ehk isegi kogu «vaba maailm" on nüüdseks mõistnud, et kõikidele oleks pa- 
rem olnud, kui venelane poleks poolt Saksamaad okupeerinud! 

Me ei võidelnud ju üheainsa inimese ega süsteemi eest, vaid andsime 
endast parima ja panime kõik välja oma Saksamaa ehk see tähendab iseenda 
eest! Sellisest seisukohast tuleb vaadelda ka meie toonast otsust tegutseda 
omaalgatuslikult. Me lihtsalt ei tahtnud lõksu jääda. Sõjavägi pidi üle Dau 
gava tagasi pääsema, järelikult tuli jõest ülepääsud vabad hoida. 

SURMAGA SILMITSI 


24. juuli hommikul - seda päeva ei unusta ma elu lõpuni - seisid minu 
neli tanki staabikompanii juures, et varustust peale võtta. Kohale oli saabu- 
nud ka major Schwaner ja me arutasime temaga veel kord läbi uue operat- 
siooni plaani, nii nagu mina seda endale ette kujutasin. «Tiigrid" pidid leit- 
nant Eichhorni juhtimisel aeglaselt Daugavpilsist läbi sõitma ja mind linna 
servas Riia maanteel ootama. Kavatsesin varem liikuma hakata, et ümbruse- 
ga tutvuda ja siis kokkulepitud kohas oma meestega kohtuda. 

Mäletan täpselt, et pataljoni kokk valmistas mu ammu igatsetud lem- 
miktoitu kurgisalatit ja major Schwaner viskas nalja: «Carius, ärge nii palju 
sööge, kõhuhaava puhul pole see hea!" Siis ähvardas komandör nagu tava- 
liselt, et karistab mind, kui minuga peaks maastikuautoga või mootorrattal 
sõites midagi juhtuma. Õnneks ei teadnud meist tookord kumbki, et tema 
sõnad lähevad varsti täide. Ma pidin sel päeval vaenlast sõna otseses mõt- 
tes tunda saama. Kompanii viimane sõidukõlbulik Volkswagen oli kahjuks 
samuti rivist väljas, nii et ma asusin teele sanitaarteenistuse külgkorviga 
mootorrattal, juhtis sanitar Lokey, mis mind ei häirinud. Ma ei ole kunagi 
ebausklik olnud ja ega ma oleks mõne muu sõiduriistaga paremini minema 
saanud. 

Siiski leidis aset veel üks vahejuhtum, millel ei puudunud ka oma koomi- 
line külg. Varahommikul tuli Volkswageni juht jooksust hingeldades minu 
juurde ja rääkis hirmunult, et tema pihta tulistas Vene tankitõrjekahur. Ta 
jättis auto maanteele, sest mootor oli puruks lastud. Kui tal tõesti oleks õigus 
olnud, oleks see olnud väga ebameeldiv lugu. Sõitsin siis ennast hoolikalt 
julgestades ja ettevaatlikult kaks kilomeetrit tahapoole ning jäin ootama, 
millal oletatav tankitõrjekahur oma esimesed mürsud minu suunas teele 
saadab. Kuid mingisugust liikumist ei olnud näha ja nii me jõudsimegi oma 
Volkswageni juurde. Väljusin valvsalt ja uurisin järele, kustpoolt auto pihta 
sai. Kuid ma ei leidnud ainsatki vigastust. Mõistatusele pakkus lahenduse 
õlilaik maas. Keps oli tunginud läbi õlivanni ja see plaksatus oli vaest selli 
öösel nii kõvasti ehmatanud, et ta suutis mõelda ainult tulistamisele ning 
viskas ruttu varvast. Niisugused lood võivad isegi vana rindehundiga ker- 
gesti juhtuda. Kui midagi sellesarnast ette tuleb, pole seda veel vaja häbene- 
da. Kogu loo juures oli tõeliselt halb üksnes see, et mu viimane maastikuau- 
to oli nüüd omadega õhtul. 

Sõitsime mootorrattaga läbi Daugavpilsi ja seejärel mööda Riia maan- 
teed loodesse. Läbinud umbkaudu kaheksa kilomeetrit, keerasime maan- 


teelt kirdesse, sõitsime paarist väiksest külast läbi, ületasime raudtee ning 

Jõudsime selle suure metsani, mis laiub põhja pool Daugavpilsi läänest itta 
kuni Daugavpilsi-Rezekne maanteeni. Venelasest polnud kusagil ei kippu 
ega kõppu. Teel kohtasime luurerühma ülemat ülemleitnant Wolffi, kes 
naasis parajasti metsast. Ta oli äsja läbinud vastupidises suunas sellesama 
marsruudi, mida mööda kavatsesime sõita meie. Palusin teda, et ta ootaks 
minu tankide juures - need pidid olema vahepeal Daugavpilsi loodeserva 
jõudnud. Kutsusin ta sööma oma lemmiktoitu, kartuliklimpidega hapukap- 
said. Köögirahvas lubas mulle neid õhtusöögiks teha. Hiljem taipasin, et see 
külaskäik võis päästa mu elu: kui maastikuautot ei oleks tookord käepärast 
olnud, poleks ma elusana laatsaretti jõudnud. 

Sõitsime mootorrattaga edasi läbi metsa ida suunas kuni Daugavpilsi 
linna piirini, pöörasime siis lõunasse ja nägime tankitõrjekahurit, mis kuju- 
tas endast meie rinde vasakpoolset otsa, kuid parema tiivaga meil ühendust 
ei olnud. Põhjasuunda kaitsnud mehed pidasid meid algul venelasteks, kuid 
tänu jumalale tundsid omad veel õigel ajal ära. Selgitasin suurtükiväelas- 
te ülemale lühidalt oma kavatsust asuda varsti positsioonile neist vasakul. 
Kui oleks tekkinud vajadus Daugavpilsi alla taanduda, oleksin ma ta endaga 
ühes võtnud. 

Vahepeal oli pärastlõuna kätte jõudnud. Ma olin taas oma maanteele jäe- 
tud tankide juures. Võtsin kaasa mõlemad umbes kaks kilomeetrit maan- 
teest põhja pool kaitsele jäetud «Tiigrid" - nende komanäörid olid Eichhorn 
ja Göring -, ülejäänud kaks tanki järgnesid meile ning me sõitsime nüüd 
mööda sedasama teed, millel enne mootorrattaga luurel käisin. Maanteelt 
kirdesse pööranud, pidime ületama paar väikest sillakest. Need olid nii lü- 
hikesed, et kandsid isegi meie tanke. Ainult üks üle oja viinud sild oli liiga 
pikk, kuid õnneks me leidsime koolmekoha ja jõudsime kenasti raudtee äär 
de. Raudtee oli täielikult ummistunud Riiga pääseda püüdvatest ešelonidest, 
mis osaliselt vedasid haavatuid. Raudteelased, kelle arvates venelane oli juba 
siiapoole teel, valmistusid põgenema. Käisid jutud, et juba on kostnud ük 
sikuid laske. ,,Tiigreid" tulemas nähes inimesed rahunesid veidi. Kinnitasin 
neile, et nad võivad olla rahulikud kuni õhtuni, mil me tagasi jõuame, ja 
avaldasin lootust, et vahest saavad rongid siiski vahepeal liikuma hakata. 
Neil õnnestuski tõepoolest veel mööda raudteed minema pääseda. 

Jätsin iga ületatud silla juurde ühe luurerühma mehe valvesse. Ülepää 
sud olid juba õhkimiseks ette valmistatud. Pioneeriüksuse mehi seal igata 
hes enam näha polnud, kuid kes tahes teine oleks võinud enne meie taga 
situlekut süütenööri kergesti põlema panna, seda aga tuli igal juhul vältida. 
Pioneerid olid üldse väga aktiivsed olnud ja lootuses Ivanit eksiteele juhtida 
isegi teeviidad teisale pööranud! Heal juhul võis see trikk läänerindel sõ 
divate ameeriklaste puhul läbi minna, aga siin venelastega kindlasti mitte. 

Ületasime raudtee ja jõudsime selle külani, kus kavatsesin oma tankid 
positsioonidele seada. Kilomeetri kaugusel küla põhjaservast algas mets 
ning seal oli ideaalne koht ööpimedust oodata ja oma kaitseliini rajada. 
Siis mõtlesin teha ühe korraliku tulelöögi ja pärast seda maanteele tagasi 
pöörduda. Venelane pidi ju ometi aru saama, et me oleme ikka veel olemas! 
Kitsas tee pööras keset asulat järsult paremale loodesse ja sealt viis edasi 
kõigest väike põlluvahetee. Külaservale jõudnud, tegin peatuse, sest miski 
siin ei klappinud. Kriitilistes olukordades tajud ümbrust otsekui kuuenda 
meelega! Uurisin pikksilmaga maju ja panin imeks, et tänavatel pole näha 
liikumas ühtki inimest, kuid naised uudistavad akende peal. Sain kätte ühe 
jooksuga küla poolt tulnud poisikese. Küsisin tema käest oma «laitmatus" 
vene keeles: ,,Russkii soldat sjuda?" Imelikul kombel oli tal vastus kohe var- 
nast võtta: ,,Tri kilõmetro!" Kust ta seda nii täpselt teadis? Alles paari tunni 
eest olime siit läbi sõitnud ja siis ei märganud ma küll ühtegi Vene sõdurit. 

Leitnant Eichhorn nõudis tungivalt, et ma oma mootorrattaga tankide 
järel sõidaksin, sest tallegi tundus asi kahtlane olevat. Sõitsin kangekaelselt 
oma kahe tanki ees külla sisse ja juhatasin nad selle põhjaservale. Allohvit- 
ser Krameri, kes sõitis minu «Tiigril", ja veebel Kerscheri olin jätnud Riia 
maantee ristmikku julgestama. Nad pidid seal ootama, kuni me õhtuhäma- 
ruses tagasi jõuame. 

Nii kaugele, kui pilk ulatus, ei olnud näha mitte mingisugust liikumist. 
Sõitsin oma külgkorviga mootorrattal mööda põlluvaheteed loodepoolsele 
kõrgendikule, kust avanes kogu ümbruskonnale parem vaade ja oli võimalik 
ka metsaserva silmas pidada. Teest vasakul silmasin künka taga üht taluma- 
ja, millest olime paar tundi tagasi luureretkel käies möödunud. 

Sõitsime kõrgendikule ja peatusime. Süvenesin kaardiplanšetti ja püüd- 
sin ümbruskonnas orienteeruda. Äkki karjatas mootorrattajuht: «Talus 
on venelased!" ja juba kõmataski lask. Vaatasin vasakule ja möirgasin: 
«Ümberpöörd!" Juht Lokey suretas mootori välja - mootorratas oli 700 cm' 
Zündapp - ning edasi toimus kõik välgukiirusel. Hüppasime rattalt maha ja 
Lokey pääses veel terve nahaga kraavi, mina aga sain vasakusse reide haa- 
vata. Üritasime roomates majadeni jõuda, kuid mu jõud lõppes peagi. Käs- 
kisin Lokeyl jalga lastaja leitnant Eichhorni alarmeerida. Aga vapper mees 
ei tahtnud mind hätta jätta. Ta ajas mu oma jutuga lausa hulluks, rääkides 
sellest, kuidas Ivan üha läheneb. Iga kord, kui pea üle teeserva välja pistsime, 
hakkasid venelased tulistama nagu pöörased. Mina hüüdsin kogu aeg valju 
häälega Eichhorni nime, otsekui võinuks ta mind selle mürina sees kuulda! 
Kuid taolistel hetkedel tehakse palju mõttetusi. 

Roomasin reiehaavast hoolimata tasapisi edasi nii palju, kui jõud lubas, 
aga venelased üha lähenesid. Nad polnud meie tanke veel märganud, sest 

künkatagune küla ei paistnud talu juurest kätte. 

Isegi oma planšeti olin vahepeal ära kaotanud. Kraavi hüpates olin 
maha pillanud ka oma tavalise välimütsi - see ei tõotanud head. Kamraad 
Marwitz, kes mütsi pärast üles leidis, hoidis seda kõigil oma pikkadel Vene- 
maa vangilaagri-aastatel nagu talismani. 

Venelased olid juba meiepoolsesse maanteekraavi jõudnud. Saime va- 
langu iga kord, kui ennast liigutasime. Kaitsesin oma kehaga Lokeyd üle 
mu pea vihisevate kuulide eest, nii et tema pihta ei saanud. See mees pää- 
ses suhteliselt kergelt, ainult väikese kriimustusega. Ülejäänud lasud tabasid 
mind - olin heaks märklauaks. Üks lask läbistas mu vasaku õlavarre, veel 
neli kuuli tabasid selga. Kõik haavad jooksid kõvasti verd, eriti hull oli lugu 
seljaga. Olin omadega peatselt täiesti läbi ega jaksanud enam edasi roomata. 
Sain roomamisel kasutada ainult oma paremat kätt. Kui me enam ei liiguta 
nud, lakkas tulistamine, ja siis ärkas mu lahkuv eluvaim äkki uuesti: kuul- 
sin selgelt oma tanki mootori mürinat - minu kõrvu kostis see kui sfääride 
muusika! Eichhorn ja Göring olid laskmist ikkagi kuulnud ja sõitsid siia- 
poole, et järele vaadata, mis toimub. Olin rõõmus ning mul tekkis uuesti 
lootus sellest jamast eluga pääseda. 

Aga siis seisin äkitselt surmaga silmitsi. Kolm venelast oli meile selja taha 
jõudnud ja nad ilmusid ootamatult nähtavale minust kolme meetri kaugu- 
sel. Seda pilti ei unusta ma iial. Pea kõik mu haavad veritsesid, jõud oli otsa- 
korral, ja kuulsin oma ,Tiigrite" mootoreid - kahjuks olid need nüüd siiski 
liiga hilja päralejõudnud. 

Vaatasin ringi nagu surmavalt haavatud loom, kes näeb jahimeest tule- 
mas, kuid ei suuda enam põgeneda. Keskmine neist kolmest oli nõukogude 
ohvitser ja see kamandas: ,,Ruki verh!" - , Käed üles!" -, temast kummalgi 
pool seisid aga sõdurid, kes meid püstolkuulipildujatest sihtisid. 

Õnneks kartsid venelased ka ise, et mul võiks tekkida tobe mõte nende 
pihta tulistada. Nende asemel oleksin ise ilmselt sedasama mõelnud. Neil ei 
olnud ju aimugi, millises seisundis ma olen. Tulistada ei tulnud mulle enam 
pähegi. Sellel hetkel ei suutnud ma üldse mitte millelegi mõelda ja nagunii 
poleks ma oma relva kätte saanud, sest lamasin paremal käsivarrel, mis oli 
ainukesena terveks jäänud. Minu tankid lähenesid nüüd mürinal ja tulista 
sid sõidu pealt kuulipildujatest ägedasti ümberringi, ilma et oleksid siiski 
millelegi pihta saanud. Venelane oli ,Tiigrite" äkilise väljailmumise pärast 
loomulikult šokis. Sõdurid panid kohe jooksu, ohvitser aga tõstis püstoli, 
et mind maha lasta. Ma ei suutnud oma olukorras surmale silma vaadata 
ja pöörasin pilgu lähenevate tankide poole. See oli minu õnn ja pääsemine! 

Venelane vajutas kolm korda päästikule, kuid oli sedavõrd närvis, et kaks 
lasku läks mööda ja tabas ainult üks. Kuul lendas mu kaelalülidest nõnda 

lähedalt mööda, et oli tõeline ime, et mu veresooned ega kõõlused viga ei 
saanud. Venelase kuklalask ei tapnud mind, kuigi esialgu ei suutnud ma us- 
kudagi, et tõepoolest veel elus olen. Kui ma poleks pead oma ,Tiigrite" poole 
pööranud, oleks kuul mu kõrisõlme läbinud ja need read oleksid kirjutama- 
ta jäänud. Minu kaaslased olid tulnud sõna otseses mõttes kõige viimasel 
sekundil! 

Leitnant Eichhorni tank veeres must mööda, kuid ülemveebel Göring 
peatus kohe minu kõrval. Seda imelist turvatunnet, mis mind nüüd val- 
das, ei oska ma sõnades kirjeldada. Selle peale, et tulevahetuse käigus võiks 
minuga veel midagi juhtuda, ma enam ei mõelnud. Göringi laadur staabi- 
kapral Marwie sööstis torniluugist väljaja sooritas pika hüppe minu juurde 
kraavi. Ta uuris nõutult, millist haava tuleks kõigepealt siduma hakata. Igalt 
poolt jooksis verd. Kombinesoon minu seljas oli ribadeks lastud. Marwie 
võttis püksitraksid maha ja köitis nendega reie kõvasti ülaltpoolt haava kin- 
ni. Minu õnn, et need olid kvaliteetsed ja elastsed traksid, muidu oleksin 
selle sideme tõttu oma jala kaotanud! 

Pärastpoole küsiti minu käest ühtelugu, kas mul on valus. Keegi ei saa- 
nud aru, et ärrituse, kurnatuse ja suure verekaotuse tagajärjel ei tundnud ma 
tõepoolest mitte kui midagi. Olin üksnes mõnusalt rammestunud, kartes 
ühtaegu teadvust kaotada. Isegi pihtasaamise hetkel olin tundnud kõigest 
tugevat lööki, aga mitte valu. 

Kui jalg oli seotud, kinnitas Marwitz mu tankipärale. Ma ei saa tänapäe- 
vani aru, kuidas ma üldse sinna üles sain. Ma tõepoolest seisin torni taga, 
üks jalg lõdvalt rippu, ja hoidsin torniservast kinni. Nagu sellest kõigest veel 
vähe oleks, hakkas selja tagant äkki tulistamist kostma. Nüüd sai mulle sel- 
geks, miks me külas enne ühtki venelast ei näinud: osa neist oli jõudnud esi- 
meste majadeni ja meie tulekust kohkunud. Tanke nähes pidasid nad õige- 
maks peitu jääda. Kuid nüüd muutusid nad jälle aktiivseks ning ma hüüdsin 
Göringile, et ta torni tahapoole pööraks. Seejuures reageeris ta nii kiiresti, et 
minu terve jalg jäi torni ja kere vahele kinni ning oleks äärepealt murdunud. 
Ma ei mõista siiani, kuidas on võimalik, et ma enam kordagi pihta ei saanud, 
kui ma niiviisi kaitsetult tankipäral seisin. Ometi olin alles natukese aja eest 
mootorrattalt maha hüpates kohe kuuli saanud! 

Liikusime võideldes läbi küla tagasi ja jõudsime välja ülemleitnant Wolffi 
juurde. Tema ootas oma maastikumasinaga targu külast kaugemal ning pää- 
ses seetõttu terve nahaga. Nüüd pandi mind auto tagaistmele pikali, nii häs- 
ti-halvasti kui see ka õnnestus. Käskisin leitnant Eichhornil kohe veel kord 
jälle maanteele tagasi sõita, nagu me eelnevalt olime kokku leppinud, ja õh- 
kida need sillad, mille juures seisid tagasitulekut oodates valvurid. Kahjuks 
ei täitnud leitnant Eichhorn seda käsku. 


185 


Kui maastikuauto lõpuks liikuma hakkas ja ma mõistsin, et olen tõe- 
poolest pääsenud, vajusin ma kokku. Verekaotus oli väga suur, suutsin veel 
üksnes vaikselt rääkida. Wolff oli pärit Pirmasensist, mis asub vaid kaks- 
kümmend neli kilomeetrit minu kodukohast eemal. Ta hoidis mu pead oma 
süles ja julgustas mind. Sosistasin kõigest: , Ütle palun mu vanematele, kui- 
das see juhtus ja et ma ei saanud sinna midagi parata. Ma tunnen, et nüüd 
on mul peagi lõpp käes!" Isegi Wolff ei uskunud, et selle sõidu üle elan, või 
vähemalt nii ta mulle hiljem kirjutas. Kuid mina jõudsin sõjast siiski elusana 
tagasi, sõber Wolff aga langes veidi aega enne sõja lõppu kangelasena Ida- 
Preisimaal. 

Tulin uuesti teadvusele, kui mind hakati sanitaarautosse ümber paigu- 
tama. Olime juba ammu üle Daugava jõudnud ja ma kahetsesin kibedasti, 
et ei saanud Kerscheri ja Krameriga hüvasti jätta. Minu hooldajad polnud 
mind pataljoni juurde sõidutanud, kuigi avaldasin enne ärasõitu selleks soo- 
vi. Muidugi ma ei taibanud, miks nad nii hirmsasti kiirustavad. Pahandasin, 
et mulle midagi juua ei antud, sest mul oli tohutu verekaotuse tõttu hirmus 
janu. Kuid kohusetundlikud sanitarid kartsid, et mul võib olla ka kõhuhaav. 
Praegu saan ma aru, et neil oli õigus, kuid toona kirusin koledal kombel. 
Sain haavata õhtul kella kaheksa paiku ja tulin teadvusele öösel kella ühe aja) 
peasidumispunktis. Mul on tänaseni silme ees hea sõber Hermann Wolff, 
kes tormab ringi nagu pöörane ja otsib arsti. Kui ta lõpuks ühe leidis, kons- 
tateeris too, et ilmselt ei õnnestu mu jalga päästa, sest žgutt on liiga kaua 
peal olnud. Kuid õnneks oli pool tundi hiljem vereringe taastunud ja ükski 
arter ei olnud viga saanud. Jalg jäi alles. Arst tegi mulle rahustava Evipani- 
süsti ning uuesti üles ärgates olin ma vööst saadik kipsivangis. Välja paistsid 
ainult parem käsi, parem jalg ja pea. Tundsin ennast kohutavalt ebamuga- 
valt. Seejärel tehti mulle vereülekanne, mis mind silmanähtavalt elavdas. 
Doonor oli muide samuti üks Pirmasensist pärit mees, kes mulle hiljem veel 
laatsaretti kirju saatis. 

Mind tassiti nagu mingisugune pamp ühte barakki. Ümberringi olid 
kõik voodid raskesti haavatuid täis. Kui ma nägin nende kamraadide kanna- 
tusi, kes kogu aeg valude käes oigasid, valdas mind peale kaastunde ka sügav 
tänulikkus, et olin veel üsnagi hästi pääsenud. Mul vedas lausa uskumatult: 
ma ei tundnud üldse valu tänu asjaolule, et suuremad närvid olid terveks 
jäänud. Kui pastor tuli oma hommikust ringkäiku tegema, suutsin temaga 

juba üsna mõistlikult vestelda. 

Esimesena külastas mind järgmisel päeval minu ülem major Schwaner. 
Meil mõlemal tulid jällenägemisrõõmust pisarad silma. Kandsin ette: «Võt- 
sime kontakti vaenlasega!" Mind vaadates unustas ülem mulle isegi seepä- 
rast peapesu teha, et kompanii viimane mootorratas nüüd ju samuti oma- 

dega läbi oli. 

Pärast major Schwanerit ilmus platsi ülemveebel Delzeit. Tajusin, kui 
raske on tal minu eest tõde varjata, kuid teadsin juba niigi, et pean kom- 
paniist lahkuma, see aga oleks olnud mu elu kõige raskem lahkuminek. So- 
nisin midagi sellest, et olen varsti jälle terve ja omade juures tagasi, kuid 
tol hetkel ei uskunud ei Delzeit ega mina ise, et mul õnnestub see lubadus 
peaaegu täita. 

Pataljoni adjutant tõi lohutuseks meeldiva uudise: mind oli korpus pä- 
rast meie suurt edu esitanud Tammelehise saamiseks. Et see uudis polnudki 
ainult lohutusena mõeldud, sain teada alles kodumaal. 

Päeva jooksul paranes mu seisund hämmastavalt kiiresti. Taipasin seda 
sellest, et suitsuisu tuli tagasi. Arst üritas mind keelata põhjendusega, et 
kopsud võivad vigastatud olla, siis on aga suitsetamine rangelt keelatud. 
Mangusin edasi ja väitsin, et just nimelt suitsetamine näitaks, kas kopsud on 
terved. Kui need oleksid kahjustada saanud, peaks ju suits seljahaavast välja 
tulema. Seda loogikat ei suutnud tohtrihärra väärata. Minu visa lunimise 
põhjal sai ta ilmselt aru, et asjad lähevad taas ülesmäge. 

Aga ikkagi nurisesin ma oma saatuse üle. Mulle lihtsalt ei mahtunud 
pähe, et sain haavata just nimelt nüüd, mil kamraadid mind nii hädasti va- 
javad. Just haavatasaamise päeval oli mind pataljoni käskkirjaga ametlikult 
kompaniiülemaks määratud. Kahjuks ei saanud ei mina ega kompanii sel- 
lest kuigi pikalt rõõmu tunda. 

Esialgu oli kavas mind väikelennukiga ,,Storch" Saksamaale toimetada, 
kuid leidus lugematu arv sõdureid, kelle seisund nõudis tungivalt veelgi kii- 
remat äravedamist. Lebasin siis veel kaks päeva diviisi peasidumispunktis, 
kus kamraadid mind iga päev külastasid ja meie väeosa uudiseid rääkisid. 
Nad jutustasid, et leitnant Eichhorn ei tulnudki tol ööl tagasi ja oli järgmisel 
päeval lasknud end ahvatleda ründama laial rindel üht küla, kus oli sees 
tugev Vene tankiüksus. Tema aga löödi loomulikult tagasi. Eichhorn oli fan- 
tastiline inimene, kuid tal puudusid veel lahingukogemused. Haldusohvit- 
seri ametikohalt oli ta vabatahtlikult sõjakooli läinud ja alles hiljaaegu meie 
kompaniisse saabunud. 

Veel jutustasid poisid, et ta jõudis tookord hädavaevu Riia maanteele, 
mis oli Ivani tankide tule all. See oli kadalipp ,.Stalinite" ja T-35-85 vahel. 
Ainult üks , Tiiger" olevat tunginud kuni Daugava sillani, mis aga peagi tule 
alla jäi. Too õnnetu päev tõi meie kompaniile rohkem langenuid ja teadmata 
kadunuid kui kogu senine lahingutegevus kokku. Põlevast tankist välja hü 
pata jõudnud mehed pidid kaitset otsides üle Daugava ujuma. Sellest hirm- 
sast aadrilaskmisest meie kompanii enam ei toibunudki. Nienstedt ja Eich- 
horn said peagi haavata ning pärast neid tulid uued ohvitserid, kes ei olnud 

meestega sedavõrd kokku kasvanud. Hiljem asendati ka major Schwaner 
uue ülemaga, kes oma ülesannete täitmisega absoluutselt toime ei tulnud. 
Alles jäänud tankid saadeti järjest laiali ja langesid üksteise järel välja. 

Raske südamega sõitsin kodu poole. Venelane oli kõik raudteeliinid juba 
läbi lõiganud, mistõttu mind pandi Tallinnas laeva peale, ja neljateistkümne 
päeva pärast jõudsingi Saksamaale. Swinemündes paigutati meid ideaalselt 
puhastesse laatsaretivagunitesse. Esimest korda üle pika aja lamasin värs- 
kete puhaste voodilinade vahel, need olid isegi liiga head minusuguse vana 
rindehundi' jaoks. 

Kui saabusime Lingenisse Emsi ääres, kaalusin veel kõigest 79 naela. Ma 
ei oleks tookord uskunud, et juba septembri lõpus proovin esimest korda 
uuesti kõndida. 

Laatsaretis lugesin vanast ajalehest, mille üks sõber mulle tõi, et 1944. 
aasta 27. juulil omistati mulle Wehrmachti 535. sõdurina Tammelehis Rüüt- 
liristi juurde. 


KIIRE PARANEMINE HAIGLAS 


Sain rindelt ja ka kodumaalt lugematul arvul õnnitlusi. Kõige enam 
rõõmustasin nende kirjade üle, mis tulid meestelt minu oma kompaniist ja 
iseäranis meie staabiveeblilt, kes oli mulle otsekui isa eest. Olin kompanii 
tegemistega pidevalt kursis. Kuna Rieger minu käekäigust midagi ei tead- 
nud ja tahtis selles asjas selgust saada, uuris ta ääri-veeri minu ema käest, 
kas ma kodumaale sõidu ikka üle elasin. Nii hakkasimegi varsti teineteisele 
kirjutama. Olen kuni tänase päevani emale tänulik, et ta kogu toonase kir 
jJavahetuse sõja küüsist ära päästis ja alles hoidis. 

Esimeses haiglast kompaniisse saadetud kirjas pärisin, kas Kerscher, 
Kramer, Göring ja Lönneker said ikka kätte need autasud, mille taotlemist 
ma veel sidumispunktis olles olin palunud. Vastuseks saabus mulle Riege- 
rilt 5. septembril järgmise sisuga teate: ,,Göring, Kerscher ja Kramer ei ole 
veel autasustamiseks esitatud. Kompaniis pole enam ühtegi ohvitseri, kes 
võiks nende eest kosta!" Lakkasin järgmise postiga pataljoni staapi uue kirja 
ning 17. novembril tuligi rõõmusõnum: ,,Veebel Kerscherile ja allohvitser 
Kramerile anti Raudristi Rüütlirist, ülemveebel Göringile Saksa Rist kullas. 
Nüüd on see mure, mille pärast te nii palju südant valutasite, teil kaelast ära. 
Ma olen eriti uhke, sest need on pataljonis esimesed allohvitserid, kellele nii 
kõrge autasu anti.” 


Paranesin liigagi ruttu. Nimelt konstateeris arst, et minu reieluu on juba 


Carius on siinkohal kasutanud saksapärast väljendit ,rindesiga" (..Frontschwein"). 

kohale sõitmiseks kulunud neljateistkümne päevaga nõnda kõvasti kinni 
kasvanud, et selle pikkust kohendada näib olevat võimatu. Sellegipoolest 
pandi mind venituse alla. Oli see alles peen värk! Arstide ponnistustest hoo- 
limata jäi mul teine jalg lühemaks, kuid olin siiski rõõmus, et see niivõrd 
ruttu kinni kasvas. 

Ühel hommikul sain kirja, mille oli saatnud Saksa maaväe kõrgema 
ülemjuhatuse osakond P 5, mida nimetati ka ordeniosakonnaks ja kuhu mul 
kästi endast ette kanda kohe, kui jälle kõndida suudan. Mind taheti kutsu- 
da füüreri peakorterisse Tammelehise kätteandmise ametlikule vastuvõtule. 
Küsisin nendelt, kas nad ei võiks mulle aumärki hoopiski posti teel saata. 
Vastus kõlas järgmiselt: ,, Kuna Tammelehise kätteandmine on füüreri ainu- 
õigus, ei saa VI armeekorpuse komandör Tammelehist tema asemel posti 
teel saata. Kohe, kui tervis lubab Teil füüreri vastuvõtule tulla, teatage sellest 
maaväe kõrgema ülemjuhatuse propagandaosakonna 1. jaoskonnale P 5 ja 
sealt korraldatakse vastuvõtule tulemine." 

Mulle tegi rõõmu ainult nende lakooniliste ridade alla käsitsi kirjutatud 
märkus: ,,Parimad tervitused ja peatset paranemist! Major Johannmeyer." 
Nii sain teada, et see suurepärane inimene, kes meie arvates tookord Neveli 
ääres surma sai, on siiski elus. 

Septembri keskel, kui mul jala küljest raskused ära võeti, üritasin esi- 
mest korda jälle kõndida. Ka karkudega käimine tahab harjutamist. Sain 
kibeda õppetunni kohe esimesel korral, kui läksin salaja sinna, kus keisergi 
jala käib (iga kaua voodi külge aheldatud olnud inimene ootab seda käiku 
pikisilmi). Tahtsin nimelt trepist alla tulles esmalt mitte kargu, vaid jala alu- 
misele astmele panna, kukkusin ja maandusin loomulikult haige jala peale. 
Esimene mõte oli selline, et kohutavalt haiget saanud luu murdus uuesti ja 
arst kütab mulle veel lisaks ka korraliku sauna. Kuid mul vedas. Sanitar viis 
mu voodisse tagasi ja järgmisel päeval õnnestus käimine juba paremini. Ne 
liteist päeva kõva harjutamist ja ma olin niikaugel, et sain käia kahe kepiga, 
veel neljateistkümne päeva pärast aga kõndisin juba ühe kepi abil. Kandsin 
nüüd ette, et olen ,,marsivalmis". Ootasin põnevusega, millal mind füüreri 
peakorterisse kutsutakse. Tahtsin lõpuks ometi teada saada, milline meele- 
olu seal valitseb. Sõja võidukas lõpus kahtlesin mina ise juba ammu. 

Oktoobri lõpus saingi kutse Salzburgi kohalikku komandantuuri, kust 
mind edasi suunatakse. 

Rongisõit ei olnud tollal enam naljaasi. Vahemaa Lingenist Salzbur- 
gi polnud samuti just lühike. Meie rong ei sõitnud Salzburgi üldse sissegi. 
Lõpp-peatus oli ühes väikeses äärelinna raudteejaamas, kus ma ajasin habet, 
et ilmuda vastuvõtule kohase välimusega. Järsku anti õhuhäire. Kõik peale 
minu ja veel kahe sõduri jooksid keldritesse peitu. Vaatasime lagedal väljal 

pommituslennukite eskadrille, mis lendasid sihikindlalt ja korralikus rivis 
Müncheni poole, laskmata ennast häirida arvukate õhutõrjekahurite tulest, 
millel toona ei olnud enam isegi mitte moraalset mõju. Natukese aja pärast 
tulid poisid jälle sama teed tagasi. Ainult üks lennuk oli teistest maha jää- 
nud ja lendas üsna madalalt - küllap oli pihta saanud. Loomulikult tahtsime 
pommitaja kukkumist igal juhul näha, kui see äkki heitis vaevalt saja meet- 
ri kaugusele ehk lausa meie jalge ette pommid, mida oli hoidnud ilmselt 
Salzburgi jaoks. Olime välkkiirelt näoli poris ja pääsesime vaid ehmatusega. 
Pommitajale läks see nali kalliks maksma. Õhutõrjekahur sai talle pihta ja 
ta kukkus mägedes alla. Aga minu peen esindusmunder nägi nüüd välja nii, 
nagu oleksin ma tulnud otse lahingust! 


Linna komandantuuris said mu kahtlused kinnitust: Füüreri peakorter 
ei asunudki üldse siinkandis. Autasu pidi kätte andma Himmler, kelle staap 
paiknes Salzburgi äärelinnas. Himmler polnud mitte ainult SSi juht, vaid ka 
politseiülem, siseminister ja reserwägede ehk seega ka Wehrmachti reser 
vüksuste ülemjuhataja. 

Kõik need ametkonnad olid paigutatud erirongi, mis seisis tunneli suu 
ees ja õhuhäire korral lükati tunnelisse. Mina oleksin valveabinõusid endale 
küll rangemana ette kujutanud. Kahel pool rongi pendeldasid kaks valve- 
posti, aga meilt ei küsinud nad isegi isikutunnistust, kui hakkasime trepist 
üles minema. 


Majori auastmes maavägede sideohvitser võttis mind vastu ja juhatas 
ühte kupeesse külaliste vagunis. Mul polnud kiiret, sest vaevalt et Himm- 
ler mind enne kahe päeva möödumist vastu võis võtta. Meie 502. pataljoni 
1. kompanii ülem ülemleitnant Bülter olevat muuseas parajasti just eelmi- 
sel päeval sealt ära sõitnud. Kolm kuud pärast mind anti talle Tammelehis 
Rüütliristi juurde ja temagi käis siin autasustamisel. Olin tõesti nördinud, et 
me temaga kokku ei saanud. Ma pole teda tänini enam uuesti näinud. 


Olin nüüd staabimeeste külaline. Ohvitserid olid rõõmsad, kui tuli küla- 
lisi, sest nende auks oli lubatud kiilalistenapsi võtta. Himmler oli väga range, 
ise ta alkoholi ei pruukinud ning igaüks leitnandist kuni kindralini pidi söö 
giajal oma keedukartulid ise koorima. 

Major tutvustas mulle rongis eri osakondi. Panin imeks, et vagunites 
se on majutatud nii palju kontoreid. Kõige rohkem huvitas mind loomuli 
kult küsimus: ,,Kuidas kulgeb sõda edasi ja mida siin selle üle mõeldakse?" 
Filmides näidati mitmesuguseid uusi relvi. Reaktiivlennukeid ja mehita 
tud õhutõrjerakette, mille juures teenimiseks oli laekunud juba nii palju 
vabatahtlike avaldusi, et kõigest murdosa nondest meestest oleks saanud 
lahingusse minna. Ma nägin neid avaldusi oma silmaga! Säärased raketid 
pidid olema suutelised mitu pommituslennukit korraga alla tooma. Näida 

ti ka kaugjuhtimisega õhutõrjemürske, uusi keemiarelvi (sh närvitegevust 
kiiresti halvavat tabuuni), uusi allveelaevu, mida radar ei suuda välja peili- 
da, öösihtimisseadeldisi tankidele ja kaugpommitajaid, mis võivad Ameeri- 
kani lennata. 

Veel esitleti ,aatomlagundamise" mudelit, milles rakendatud protsesside 
mõistmiseni minu tookordsed teadmised ei küündinud - hakkasin nendest 
aru saama alles pärast sõda ülikoolis õppides. Sain ka teada, et selle relva 
jaoks on tingimata vaja toota ,rasket vett", kuid meie vabrik Norras olevat 
reetmise tagajärjel rünnaku ohvriks langenud ja isegi kaks viimast vagunit 
veega, mis suudeti päästa, olevat õhku lastud, kui neid praamiga Saksamaa- 
le toimetati. Väidetavasti paiskas see kaotus meid arengus vähemalt kaks 
aastat tagasi ning seepärast tuleb rinne nii idas kui ka läänes veel vähemalt 
aasta Saksamaa piiridest eemal hoida. Loomulikult arutati ka 20. juuli eba- 
õnnestunud atentaati. Minu silmis on ainus tõeline vastupanuvõitleja krahv 
Stauftenberg. Olles eelkõige veendunud rindeohvitser, kes suunati pärast 
haavatasaamist füüreri peakorterisse, kus ta mõistis, kui vähe lootusi või- 
dule on Saksamaa) tegelikult, otsustas ta tegutseda ja toimis vastavalt oma 
tõekspidamistele. On ilmselt tähendusrikas, et just nimelt kogenud rinde- 
ohvitser ja maavägede staabi võimekamaid mehi, kes oli kaotanud sõjas ter- 
ve parema käe ja osa vasakust ning ühe silma, langetas otsuse tegutsema 
hakata ja ennast oma veendumustele ohvriks tõi. Ainuüksi see tõsiasi, et 
krahv Stauftenberg oli ühinenud vastupanuliikumise rühmaga üsna hiljuti, 
tõestab piisavalt ülejäänud meeste otsustusvõimetust - nad olid kavanda- 
nud atentaati juba 1938. aastast saadik, kuid täideviijat polnud senimaani 
leidunud. Kõikide nende aastate jooksul ei leitud kedagi, kes oleks julgenud 
lihtsalt püstoli kabuurist tõmmata ja otsustava lasu teha. 

Meie, rindesõdurid, uskusime peaaegu kõik, et paneme oma elu kaalule 
õige asja eest ja võidame sõja, kuid keegi ei olnud selles kindel. Aga vastupa- 
nurühmade pead olid juba tollal veendunud, et nende ohver tooks isamaale 
kasu, peale selle teadsid nad ellujäänute ütluste kohaselt ja biograafide hin- 
nangul, et Saksamaad saab päästa üksnes Hitleri õigeaegne kõrvaldamine. 
Kõikidelt maailma sõduritelt oodatakse, et nad oleksid sõjas valmis oma 
maa eest kas või elu andma, ilma et küsiksid, kas säärane ohver tuuakse hea 
ja õiglase asja eest või kas edu ongi üldse lootust saavutada. Miks peaksime 
siis vastupanuliikumisrühmade mehed vabastama kohustusest tegutseda 
kompromissitult - iseäranis veel seetõttu, et nad teadsid, et nende tegevus ja 
eneseohverdamine võivad õigeaegsel sekkumisel isamaa päästa? Meie, rin- 
desõdurid, ei mõista, miks nad ei viinud oma missiooni lõpuni. 

Mis oleks maailmas juhtunud, kui Hitler oleks 20. juulil tõepoolest sur- 
ma saanud? Milliseid lootusi saanuks Saksamaa panna nendele meestele, 

kes ei olnud nende pikkade aastate vältel võimelised korraldama Hitlerile 
kallaletungi, mida lõpuks oleks siiski võinud edu kroonida? Vandenõulased 
poleks seejärel mitte mingil juhul olukorra peremeheks saanud! Saksamaal 
valitsevast situatsioonist lõiganuks igatahes kasu liitlased. Ajaloolased on 
tõestanud, et nad ei nõustunud iial vastupanurühma liikmetele mingisu- 
guseid garantiisid andma. Läänemaailm ning eelkõige venelased, kellel oli 
selleks küllaldaselt põhjust, ei vihanud mitte ainult Hitlerit isiklikult, vaid 
kogu saksa rahvast, mida tõestavad ka jalta kokkulepe ja sellele eelnenud 
läbirääkimised. 

Kes tahab revolutsiooni teha, peab kas kõik ühele kaardile asetama või 
siis loobuma igasugustest putšidest ning sulanduma nende tagaselja õien- 
dajate ja sabotööride massi, keda leidub igas riigis ja igasuguse valitsuse all 
piisaval arvul nii minevikus, olevikus kui ka tulevikus. Igal korralikul rin- 
desõduril on õigus vihata seda, et salaja virisemist ja salakavalat sabotaaži 
väärtustatakse kõrgemalt kui rindel oma elu kaalule panemist, võttes veel 
iseäranis arvesse asjaolu, et ellu jäänud vandenõulastel ja nende kaastead- 
jatel nappis pärast 1945. aastat tõelisi idealiste iseloomustavat tagasihoid- 
likkust. 

Nendel meestel, kes 1944. aasta 20. juuli sündmuste pärast hukati, ei õn- 
nestunud oma rahva heaks kahjuks midagi ära teha. Paljud neist tegutsesid 
oma veendumuste põhjal. Kuid nad ei ole mitte mingil juhul ära teeninud 
rohkem tunnustust ja austust kui need sõdurid, kes vaikides ja truult kodu- 
maad teenides rindel langesid. Vastupanurühmadesse kuulunud hukkunud 
ei pannud mängu ega kaotanud rohkem ega vähem kui need, kes langesid 
lahinguis - omaenda elu. 


KÜLAS HEINRICH HIMMLERIL 


Lõpuks olid asjalood niikaugel, et pidin minema Reichsführeri juurde. 
Major rõhutas veel kord, et ma ei jääks seal vahtima, nagu oleks mul suu 
vett täis. Himmlerile pidavat meeldima, kui inimesed vabalt oma arvamust 
avaldavad ja seda kaitsevad. Mul kästi vestlemisel sellega arvestada. 

Peastaap asus ühes villas, milles Himmler elas siis, kui staabirong pa- 
rasjagu sõidus ei olnud. Väravavahimajakeses pidin ma oma aktimapi ära 
andma. Püstoli kohta ei küsitud midagi! Enne kui mind ette kutsuti, jagas 
mulle täiendavaid juhtnööre üks SSi ohvitser. Himmlerit tuli kõnetada sõ- 
naga Reichsführer, ,,härra" ei tohtinud talle öelda - mida ma juba teadsin. 

Müts oli vaja enne tuppa astumist maha võtta - mitte nii nagu Wehr- 
machtis, kus me ilmusime ülema ette kaetud peaga. Nüüd oli kõik selge, 

võisin minema hakata. Selle põhjal, mida ma Himmlerist kuulnud olin, ja 
kuna SSi vastu Wehrmachtis just suurt sümpaatiat ei tuntud, ei hellitanud 
ma erilisi illusioone. 

Ütlesin lühidalt: ,,502. rasketankipataljoni teise kompanii ülem leitnant 
Carius ilmus vastavalt korraldusele kohale ja kannab ette oma tervenemi- 
sest!" Pidin veidi vaeva nägema, et harjumuspärane ,,teatan alandlikult" üle 
huulte ei lipsaks. Ka teietamine valmistas mulle raskusi, sest olime ju harju- 
nud kasutama pöördumist kolmandas isikus. Söögilauas vesteldes võitis va- 
hepeal harjumuse jõud, kuid mul ei võetud pead maha ei vale pöördumise 
ega ka selle pärast, et pärisin kõige kohta, mis mu südant vaevas. 

Himmler oli püsti tõusnud. ,,Füüreri nimel annan teile üle 1944. aas- 
ta 27. juulil omistatud Tammelehise Rüütliristi juurde. Füürer on seni ala- 
ti isiklikult autasustanud, kuid täna palub ta end vabandada. Ta on tööga 
üle koormatud ja palus minul kui maavägede reservvägede inspektoril teile 
Tammelehise üle anda ning öelda edasi tema siiras soov, et te varsti oma ter- 
vise jälle täiesti korda saaksite. Mina isiklikult õnnitlen teid kogu südamest. 
Te võite õigusega uhke olla, sest olete selle autasu kõige noorem kandja kogu 
maaväes!" Himmler tuli minu juurde, surus kätt ja ulatas karbi sees oleva 
Tammelehise. Seejärel lausus ta sõbralikult: ,, Nüüd läheme kõigepealt söö- 
ma. Külalised juba kindlasti ootavad. Pärast söömist saame veel kahekesi 
rahulikult vestelda." 

Lühikese sõjaväelasliku tänuavalduse saatel torkasin karbikese rinnatas- 
kusse ja läksin eestuppa. Kohe astus Himmler mu kõrvale ja ütles: ,,Nii see 
küll ei lähe, armas Carius! Ma esitlen teid kohe kui äsja autasu saanud ini- 
mest ja sellisel puhul peab see asjake teil igal juhul kaelas olema!" 

Ta eemaldas Rüütliristi linti kinni hoidnud klambrid ja kinnitas Tamme- 
lehise kohale. Ta koputas mulle vastu rinda ja ütles: ,,See on vist teie enda 
leiutis? Ma soovitan seda oma meestele, sest nemad on ju ka osalt valge- 
kraed." Ta pidas silmas autoprillide kummi, millega sai mugavalt reguleeri- 
da ükskõik millise krae laiust. Eriti praktiline oli see särgikrae puhul. 

Esimene põgus mulje mehest, keda vastased ,,verekoeraks" kutsusid, oli 
tegelikult üllatavalt meeldiv. Oodatava ,,mõnusa" vestluse ees ma enam hir- 
mu ei tundnud. 

Himmler ja mina läksime söögisaali, kus tõusis tervitades laua tagant 
umbkaudu viisteist kuni paarkümmend meest. Mind esitleti kogu seltskon- 
nale ja pandi istuma Himmleri paremale käele. Märkasin, et enamik neist 
olid kindralid, kuid leidus ka tsiviilisikuid. Vestlusteemad huvitasid mind 
väga. Näiteks oli Jugoslaaviast kohale kutsutud kaks SS-kindralit, et arutada 
läbi järgmised sammud, mis seal tuleks astuda. Nimelt ei jõudnud parti- 
sanid kuidagi üksmeelele. Vana vaen serblaste ja horvaatide vahel polnud 

kuhugi kadunud ja meie juhtkond kasutas seda juba ammu ära. Saksamaa 
varustas üht vaenutsejat relvadega ning üritas teda nüüd oma poolele vär- 
vata ja meie eest sõdima panna. 

Mõned erarõivas härrad olid relvatööstusest. Nende sõnul oli nüüd meie 
kiiret lahendust nõudvaks põhiprobleemiks õhutõrje. Seda taipasid loomu- 
likult ka kõik mitteasjatundjad, kes olid näinud kohutavat hävitustööd meie 
linnades. Ma oleksin väga hea meelega nende härradega pikemalt vestelnud, 
sest üksnes siin oli võimalus teada saada, kas sõja edukaks lõpetamiseks 
võib veel olla väljavaateid. 


Toit oli sõjaajale kohaselt lihtne. Anti suppi, seejärel lihaklopsi aedvilja 
ja kartulitega - külaliste auks muuseas mitte koorega keedetud, vaid koori- 
tud kartuleid - ning lõpuks pirnikompotti. Üleüldsegi mitte aristokraatlik 
söömaaeg. Kui ma olin kõik ühe hooga ära söönud, tahtsin loomulikult lõ- 
petada. Himmler aga viipas kohale käskjala - need olid kõik SS-Seharfüh- 
rerid - ja tõstis isiklikult minu taldrikule lisaportsjoni. Ta ütles heatujuliselt: 
»Sööge, Carius! Te ei näe niimoodi välja, et peaksite söömisega piiri pida- 
ma. Te peate juurde võtma, muidu ei maksa peatsest haiglast pääsemisest 
mõeldagi." Kogu laudkond puhkes naerma, kui ta osutas ühele kindralile, 
kes oli juba veidi rasva kogunud. ,,Carius, te peate jõudma vähemalt pooleni 
tema kaalust!" 


Himmleril oli seljas lihtne välihall munder, ta ei kandnud ordeneid ega 
aumärke. Ma panin väga imeks, et seda meest nii ohtlikuks peetakse. Jõud- 
sin arvamusele, et küllap pole eriliselt armastatud keegi, kel tuleb sõdiva 
riigi tagalas korra eest hoolt kanda, sest ta peab olema kompromissitu. 

Lõpetuseks anti kohvi, mille Himmler laskis tuua juba oma töötuppa, 
kus ta uuesti tööalast vestlust alustas. Ta muuseas ei suitsetanud ega tarbi- 
nud alkoholi. Minule kui aukülalisele anti aega oma kohv mõnusalt ära juua 
ja üks sigaret suitsetada. Siis jõudis kätte see suur hetk ja algas minu pikk ju- 
tuajamine Heinrich Himmleriga. Üritan meie vestlust mälu järgi edasi anda 
nii tõetruult kui vähegi võimalik. 

Himmleri töötuba oli rõhutatult lihtne. Ruum oli väga suur, kuid mulle 
ei meenu sealt mitte midagi peale võimsa kirjutuslaua, mis seisis põiki pa- 
remas tagumises nurgas, ja selle vastasnurgas asunud mugavate tugitoolide. 
Võtsime ümmarguse laua taga tugitoolides sundimatult istet. 

Vee! hiljemgi läksid mu mõtted sageli selle jutuajamise peale, kui räägiti, 
et Kolmanda Riigi vägevad ei lubanud enda ligidusse ainsatki inimhinge. 
Mina istusin pool tundi koos Himmleriga laua taga, kabuur vööl ja püstol 
kabuuris. 

Siis algas sundimatu vestlus, mis püsib mul meeles nii, nagu oleks see 
toimunud alles täna. Himmler lausus paar sõbralikku sissejuhatavat sõna ja 
küsis siis: , Kas teie, ülemleitnant Carius, usute, et tankid on varsti oma aja 

ära elanud ja tõrjutakse uute lähivõitiusrelvade arenguga välja?" 

Vastasin vägagi avameelselt: ,,Reichsführer, ma ei jaga seda arvamust. 
Te ju teate, et venelane tegutseb hävitusüksustega juba ammu. Kuid ta ei 
ole peaaegu kunagi midagi saavutanud, kui meie tankid koos töötavad ja 
üksteist katavad. Kui neid toetab ka jalavägi, siis vaevalt midagi juhtuda 
saab. ,, Ahjutorude" ja muude sellesarnaste lähivõitlusrelvadega on suure- 
ma distantsi pealt tulistamisel märkitabamise protsent väga väike ning kui 
tankimeeskond on valvas, ei saa sellisest relvast mingil juhul üle ühe korra 
tulistada. Meie lähivõitlusüksused on venelaste ja inglastega kergesti hak- 
kama saanud juhul, kui neil on tankiluugid kinni. Ent meie pataljon on sel 
kombel kaotanud lähivõitluses kõigest ühe tanki. See juhtus Neeva ääres ja 
oli meie endi viga, sest ,,Tiiger" läks rumalal kombel üksinda rünnakule. Li- 
saks sellele on meil lähijulgestuseks tornis veel kuus jalaväetõrjemiini, mida 
saab vajaduse korral tankist väljumata teele saata. Kuid mul ei ole kunagi 
olnud tarvis neid kasutada." 

Himmler oli tähelepanelikult kuulanud ja vahetas nüüd ootamatult tee- 
mat: ,,Kuidas teile meeldib saksa rahva suhtumine? Teil oli ju nüüd võimalus 
- mitte küll vabatahtlikult - ka siinkandis selle kohta muljeid koguda?" 

Nii siirale küsimusele ei häbenenud ma põrmugi vastata ning rääkisin 
päris avameelselt, mida sellest mõtlen. 

»Reichsführer, ei ole mingit kahtlust, et need terrorirünnakud on rahva 
üsna murelikuks teinud. Kõik ootavad relva, mis suudaks vaenlase kohuta- 
vale hävitustööle õhus piiri panna." Kõhklesin hetke ja jätkasin siis julges- 
ti: ,,Paljudele inimestele ja ka isiklikult minule on vastumeelsed teatavate 
parteitegelaste suuresõnalised kõned, sest nad teevad näo, nagu oleks sõda 
juba võidetud ja lõplik võit meil taskus." Himmler silmitses mind nüüd väga 
tähelepanelikult. 

Ma jätkasin ennast heidutada laskmata: ,,Minu arvates on meie rahvas 
juba näidanud, et ta on tõe talumiseks piisavalt tugev. Ta teab ka, et kui 
tahta sõjaõnne meie kasuks pöörata, peame rasket tööd tegema. Kas poleks 
võimalik korraldada nii, et kogenud ja suurepärased kindralid tuleksid rin- 
delt mõnikord Saksamaale ja räägiksid rahvaga? Neid mehi austatakse palju 
rohkem kui parteitegelasi, kes ise rindest midagi ei tea ja teevad kõrgema 
juhtkonna käsul ainult tühje sõnu.” 

Mõtlesin endamisi, kas Himmler ägestub nüüd, kui ma teatud parteime- 
hi niivõrd alavääristavalt kirjeldasin? Ei midagi taolist. Reichsführer vas- 
tas täiesti rahulikult: ,, Meie inimeste vilets olukord on mulle teada ja teada 
on ka see, et edasise vastupanu põhieelduseks saab olla üksnes uut tüüpi 
õhutõrje. Suhteliselt lühikese aja jooksul suudame kindlasti ameeriklaste 
»paraadlennud" meie pea kohal lõpetada. Varsti peaksid uudsed reaktiiv- 


195 


lennukid lahinguvalmis olema. Uusi nii mehitatud kui ka kaugjuhitavaid 
õhutõrjerakette on juba katsetatud. Selle eest vastutavate härradega istusite 
äsja üheskoos söögilauas. Teil, minu armas Carius, on õigus - ilma nendele 
pommitamistele lõppu tegemata ei suuda me enam kaua vastu pidada. Kuid 
varsti näeb olukord hoopis teisiti välja." Himmler kõhkles hetke. , Aga see 
saab sündida ainult eeldusel, et me suudame rindeid iga hinna eest veel aas- 
ta hoida. Meil on vaja üks aasta aega, et rahulikult valmis ehitada oma uued 
relvad, millega vaenlast üllatada!" Neid sõnu kuuldes kerkis mulle mõttesse 
tsitaat: ,, Seda sõnumit kuulan ma meeleldi, kuid minus puudub usk!"' Siiski 
ammutasin sellest piisakese lootust. 

Himmler kõneles edasi: ,, Mis puutub teie kriitikasse parteiladviku suh- 
tes, siis siinkohal pean ma teile, Carius, õiguse andma. Te teate ju isegi, et 
parimad mehed on rindel. Kauem poleks ma lihtsalt suutnud neid takistada 
vabatahtlikult sõtta minemast. Kui me sõja võidame - ja me peame selle 
võitma -, siis on lihtne antud hetkel valitsevale ajutisele korralagedusele 
lõpp peale teha ja kõlbmatud mehed väärilistega asendada!" 

Äkki vahetas ta jälle teemat: 

»Kas teil ei ole tahtmist SSi üle tulla? Me otsime noori usaldusväärseid 
inimesi. Paari nädala pärast võiksite olla Hauptsturmführer!" Mitte miski 
polnud mulle vastuvõetamatum kui lahkumine oma tankistidest. Vastasin 
viivitamatult: ,,E1, Reichsführer. Minu konservatiivne kasvatus keelab mul 
»Värvi vahetada". Tahan üksnes tagasi oma endise kompanii juurde ja po- 
liitikat tegema hakata ka ei kavatse. Minu meelest on Wehrmachti ja SSi 
vaheline rivaalitsemine seni kõikidele ainult kahju tekitanud. Me tunnusta- 
me maaväes tingimusteta Relva-SSi tohutuid saavutusi rindel. Kuid ei tohi 
unustada, et SS-üksuste käsutuses on parimad mehed ja relvad, mis on neile 
alati eeliseid andnud. Tihtipeale on see teistes väeosades paksu verd tekita- 
nud." 

Isegi need märkused ei ajanud Himmlerit vihale. 

»Mis puutub teie muresse SSi ja Wehrmachti rivaalitsemise asjus, siis 
võin teid kohe praegu tuleviku suhtes rahustada: juba mõnda aega on teh- 
tud jõupingutusi selle nimel, et need kaks väeliiki ühendada. Kuid sellised 
püüdlused on muuseas alati nurjanud just nimelt Wehrmachti kindralite 
järeleandmatus.” 

Himmleri viimane lause tegi mulle rõõmu, sest see tõendas, et meie 
kindralitel on siiski rohkem selgroogu, kui üldiselt arvati. Juba ,,Saksa ter- 
vituse" sisseviimine üksustes pärast 20. juulit tegi mulle neetult palju viha. 
Loodetavasti jäävad meie kindralid endale kindlaks! Lõpuks võiks ju SS 
meid liita, me olime siiski enne olemas. Kuid paljud märgid näitasid, et SS 


»tJie Botschaft hör ich vvohl, allein mir fchlt der Glaube!" (J. W. von Goethe ,,Fausi"). 

tahab Wehrmachti alla neelata. Himmler oli ju nüüd kõigi reservvägede ins- 
pektor, kaasa arvatud kõik Wehrmachti väeliigid. Niisuguse ametikoha tõttu 
oligi just nimelt tema see, kes mulle Tammelehise kätte andis. 

Nüüd juhtis Himmler jutu isiklikele teemadele. ,,On teil vahest mõni 
isiklikku laadi soov, mida ma saaksin täita? Võib-olla erakorraline puhkus 
või midagi selletaolist?" 

Palusin pikemalt mõtlemata temalt tõendit, et mind kohe pärast taga- 
sijõudmist ametlikult terveks tunnistataks ja reservpataljonist oma väeosa 
juurde saadetaks. 

Himmler naeratas tõrjuvalt. 

»Armas Carius, nii see küll ei lähe. Enne kahe kuu möödumist ei saa 
ma teid rindele tagasi lubada. Te ei taha ju veel enne sõja lõppu endale ise 
häda teha. Te peate paar nädalat või kuud reservpataljonis kosuma. Kevadel 
on küllaga aega oma väeossa tagasi minna. Teie, rindemehed, nõuate kogu 
aeg ideaalselt välja õpetatud asendusmehi, kuid endal pole tahtmist neid 
koolitada." 

Väikese vaidluse peale jõudsin lõpuks niikaugele, et sain kaasa kirja, kus 
öeldi, et mind tuleb minu enda soovil alates 1. jaanuarist terveks tunnistada 
ja kohe oma vanasse kompaniisse saata, juhul kui ma vahepeal pole ümber 
mõelnud. Seda kirja läks mul hiljem tõepoolest veel vaja. 

Kõnelus lähenes lõpule. Himmler küsis, kas ma Salzburgi ja selle ümb- 
rust tunnen. Eitava vastuse peale andis ta armastusväärselt minu käsutusse 
auto koos juhiga. Ta ulatas mulle lahkumisel käe ja sõnas: ,,Kui te kunagi 
kusagil raskustesse peaksite sattuma, kirjutage mulle julgesti. Te võite igal 
ajal minu poole pöörduda!" Lahkusin niisiis tema soosikuna. 

Kirjeldasin oma külaskäiku Himmleri juurde niivõrd põhjalikult seepä- 
rast, et ta üllatas mind. Staabis toimunud vestlusest ammutasin taas veidi 
lootust, et sõda võib edukalt lõppeda. Enne seda olin ma kaotuses peaaegu 
kindel. 

Ükskõik kuidas keegi Kolmandasse Reichi ka suhtus, aga tõde kohustab 
kirjeldama neid inimesi sellisena, nagu nad olid. 

Sain seega Himmlerilt väikeseks lõbusõiduks auto. Autojuht tutvustas 
mulle fantastilist ümbruskonda, sõidutas mind ka Berchtesgadenisse Hitleri 
»Teemajja", mida rahvasuu kutsus ,,Kotkapesaks", ning näitas mulle Ober 
salzbergi. Oleksin väga tahtnud külastada ka isa, kes teenis parasjagu Ju 
goslaavia piiri ääres. Kahjuks ei saanud ma teada tema täpset asukohta ning 
alles pärast sõda selgus, et mu väike reis poleks kestnud üle kolme päeva. 
See oleks mulle toona valmistanud suurimat rõõmu. 

Kui ma pärast visiiti Himmleri juurde veel erirongis elasin, arutati seal 
pidevalt rindelt saabuvaid uudiseid. Eriti tihti helistas IV SS-soomuskorpu- 

se komandör kindral Gille. Tema korpus oli äsja täiendust saanud ja paik- 
nes idarinde põhjalõigus, olles reservis vahetult eesliini taga. Minu jaoks oli 
see iseäranis huvitav. Saime teada, et venelane koondab selles piirkonnas 
tohutuid jõude, et alustada suurt pealetungi, mis teatavasti lõppes Berliini 
vallutamisega. Lääneriigid aga jäid sellal viisakalt pealt vaatama ja lasksid 
venelasel esimesena tegutseda. 

Hitler ei teinud oma kõikide aegade kõige suurema väejuhi nimele su- 
gugi au. Igatahes olid tema tollased juhtnöörid enam kui ebaõnnestunud. 
Nimelt tõmbas ta veidi enne venelaste rünnakut tankidiviise rinde põhjalõi- 
gust välja ja suunas lõunasse, kust me pidime omakorda pealetungi alusta- 
ma. Hitleri plaani kohaselt oleksid siis venelased osa oma jõududest lõunas- 
se saatnud ja niiviisi ennast killustanud. Säärast meelehead nad aga meile ei 
teinud. See aeg, mil Ivan niisuguste manöövrite õnge läks, oli ammu möö- 
das. Kahjuks teadis venelane meie olukorrast kõike. Diviisid veeti igatahes 
lõunasse ja käsutati kohe pealetungile. Tulemus oli selline, et jalavägi ründas 
ilma tankideta ja tankid ründasid omakorda ilma jalaväe toetuseta, nii et ve- 
nelasel oli meiega kerge hakkama saada. Ta ei mõelnudki jõude põhjast ära 
tõmmata. Meie pealetung lõunas löödi tagasi ja suurem osa diviise hävitati. 

Kindral Gille pidi vastupidiselt kõigile strateegilistele ja operatiivpõhi- 
mõtetele vahetult eesliini taha ootele jääma. Nii ei saanud ta pärast venelas- 
te läbimurret oma korpust enam eesliinile saata. Kohe esimese pealetungi 
käigus marssisid venelased tema üksustest läbi ning üleüldine paaniline põ- 
genemine kiskus need endaga kaasa. Neile ei antud võimalustki ennast näi- 
data. Kui oleks vastu tuldud Gille ja teiste väeosade komandöride arukatele 
palvetele korpus kaugemale tagalasse reservi saata, oleksid need ideaalselt 
relvastatud mehed suutnud venelast kindlasti kinni hoida. Hiljem polnud 
venelase edasimarssimist enam võimalik peatada ning esimesed Vene tan- 
kid jõudsid juba jaanuaris Küstrini alla. 

Olin nüüd Salzburgi ümbrusega tutvunud ja ootasin laatsaretti tagasi 
pöördumist. Kolme päeva pärast võtsid kaks autoga Berliini sõitvat SS-oh- 
vitseri mu endaga kaasa. Olin rõõmus, et mind säästeti pikast rongisõidust. 
Mulle sobis ka see, et nii jäi mul aega Berliinis maavägede personaliosakon- 
nas ära käia. Pärast pidin siiski rongisõiduga leppima. Salzburgist Münc- 
heni kaudu Berliini sõites hakkasin hindama autoraadiot, mida ma muidu 
üldiselt ei armastanud. Selles anti teada, millal lähenevad madalal lenda 
vad hävituslennukid. Nii mõnigi mees pääses tänu sellele eluga - kui teatati 
nendest hävituslennukitest, sõitsime kiirteesilla alla ja ootasime, kuni nad 
kadunud olid. 

LÕPUTU REETMINE 


Halle teeristil keerasime Müncheni-Berhini maanteelt ära ja tegime väi- 
kese tiiru Leuna tehastesse. SS-ohvitseridel oli seal tehase juhtivate insene- 
ridega nõupidamine. Minu mäletamist mööda oli kõne all ettevõtte mõne 
osakonna viimine maa alla, mille muutsid raskeks mitmed tehnilist laadi 
probleemid. 

Isiklikult mulle oli külaskäik Leuna tehastesse väga põnev. Arusaada- 
vatel põhjustel olid teatavasti just nimelt mootorikütust tootvad ettevõtted 
vaenlase pommitamiste sihtmärgiks, kuigi sellega ei ole õigustatav asjaolu, 
et nende terrorirünnakute käigus heideti valimatult ja mõttetult pomme lin- 
nade elamukvartalitele. Leuna juhtidega vesteldes sain teada, et rünnakut 
on Oodata siis, kui käivitatakse uuesti osa tootmisest. Kui tehas oli nii-öelda 
seisma pandud, ootas vaenlane rahulikult, kuni mõni osakond on tänu ööd- 
päevad läbi usinasti rügavatele naistele ja meestele nii palju taastatud, et 
võimaldab jälle tootmist alustada. Kohe esimese tööpäeva õhtul võis kind- 
lalt arvestada sellega, et tootmishooned uuesti puruks pommitatakse. Kuna 
vaenlane ei saanud ju taastamistööde lõpetamise täpseid tähtaegu laest võt- 
ta, oli kõikidele päevselge, et reeturid peavad olema tehase omad inimesed. 
Kuid neid ei suudetud tohututest turvameetmetest ja rangest valvest hooli- 
mata siiski avastada. 

Tehase hiigelsuure maa-ala ümber hõljusid õhus tõkestusaerostaadid. 
Kuna aga ameeriklased lendasid enamasti nii kõrgel, polnud ei nendest ega 
õhutõrjekahuritest kuigivõrd kasu. Sellel tõsiasjal, et vaenlase pommitajad 
lendasid nõnda kaugel, oli siiski ka oma hea külg, sest pommid ei tabanud 
enam nii täpselt. Kahjuks aga anti ameeriklasele informatsiooni isegi rün- 
nakute mõjust. Lennukid ei lõpetanud pommitamist enne, kui olid eesmär- 
gi saavutanud. 

Meie külaskäigu päeval oli parajasti taas tootmist alustatud ja seepärast 
soovitas direktor meil tehase territooriumilt võimaluse korral enne pime- 
duse saabumist lahkuda. Tehasega tutvumine kestis siiski kauem, kui olime 
kavandanud, ning olime parajasti maanteele jõudnud, kui unnates lähene- 
sidki vaenlase pommitajad. Tahtsime seda oma silmaga täpsemini näha ja 
peatusime lähima viadukti all, et vaadata, kas ameeriklased on jällegi häs- 
ti informeeritud. See oli õudustäratav vaatepilt. Kahjuks oli tehase rahval 
täiesti õigus olnud: pommitajad heitsid kogu oma lasti käitise peale ja meile 
jäi mulje, et seekord pole neil küll vaja enam teist korda tulla. Nad olid vä- 
himagi kahtluseta puhta töö teinud. Kõigest hoolimata ehitasid meie tööli- 
sed hoolsalt nagu mesilased ikka ja jälle osa rajatisi uuesti üles, kuid üksnes 

nende heast tahtest ja energiast ei piisanud. Nagu muudeski kohtades, nii 
olid ka siin omade hulgas reeturid ning vaenlane võis kogu selle vaevarikka 
töö paari minutiga nulliks teha. 

KATASTROOF LÄHENEB 


Sõit Berliini kulges vahejuhtumiteta. Ööbisin selle SS-ohvitseri korteris, 
kes mind oma autoga sõidutas. Järgmisel hommikul läksin kohe maaväge- 
de personaliosakonda, sest tahtsin neilt nõutada marsikäsku oma vanasse 
kompaniisse. Kuigi jätsin nagu Himmleri juureski oma «marssalikepikese" 
ukse taha, ei õnnestunud mul viivitamatut suunamist väeossa välja kaubel- 
da. Ma tahtsin reservpataljonist pääseda, aga härrased olid järeleandmatud 
ja saatsid mu viisakalt, kuid kindlalt minema. 

Sõitsin rongiga tagasi laatsaretti, mis ei asunud enam Lingenis. Lasksin 
end nimelt suunata läheduses asuvasse haiglasse, mille peaarstiks oli minu 
onu. Lootsin, et siin loetakse mind kiiremini terveks, ja ühtaegu sain niiviisi 
ka perekonna juures viibida. Haiglas tervitati mind rõõmsalt. Mulle oli an- 
tud käsk oma saabumisest telegrammi teel ette teatada. Kuid nad ei tundnud 
mind piisavalt, kui uskusid tõepoolest, et ma seda teen. Köögiõde oli mulle 
kolmekihilise tordi kiipsetanud ning nii me oma kitsas ringis siis pidutse- 
simegi. Katoliiklikes haiglates, kus töötasid nunnad, nautisin ma toitu oma 
mõlema haiglaskäigu ajal. Julgen öelda, et kõik haavatud olid sellest vaimus- 
tuses. Näiteks sai veel 1944. aasta jõuluõhtul iga laatsaretis viibiv inimene 
pool kana. Ma rõhutan, et jutt on nimelt kõigist haavatutest, mitte ainult 
härradest ohvitseridest, nagu pahatahtlikud meelsasti väidavad. Võrratud 
õed tegid üleinimlikku tööd, sest on ju arusaadav, et haigla oli tuubil täis. 
Minu onu opereeris enam-vähem kogu ööpäeva vältel. 


Kohalikud parteilased tahtsid iga hinna eest korraldada mulle kinos 
ametlikku vastuvõtupidu, kuhu oleks kutsutud kogu sealtkandi rahvas. Üt- 
lesin selgesti, et mulle ei meeldi sellised peod, ja ei meeldi veel iseäranis see- 
tõttu, et inimestel on sõja praegusel etapil tõepoolest muidki muresid. Minu 
saabumine ei tohiks kellelegi korda minna. Nõnda siis leidiski kangelase 
austamine aset väiksemas seltskonnas ühe võõrastemaja kõrvaltoas. Ko- 
hal viibisid ainult haiglakaaslased ja minu onu sõbrad. Ringkonnavalitsuse 
juhataja tuli koos saatjatega, aga kui ma olin tänukõne lõpetanud, lahkus 
ta väljakutsuvalt. Ei saa salata, et ma avaldasin selles kõnes oma arvamust 
praeguse olukorra kohta sõjas. 


Vaenlane lähenes samal ajal pidevalt meie riigi läänepiirile. Juba det- 
sembris võis Vestfaalis näha tuubil täis autosid, mis kuuldavasti taandusid 
rindelt. Meeste jutt oli enamasti nii närviline, et võis arvata, nagu oleks 
ameeriklane neil paari kilomeetri kaugusel kannul. Loomulikult pidasi- 
me selle üle omaette aru. Kuhu see pidi välja viima? Kui kõik läänerindelt 
pagejad nii kaugele tagalasse sõidavad või jooksevad, siis peaksid liitlased 
ju varsti Reini äärde jõudma. Läänealade elanikud olid nüüd juba samuti 

evakueerimisel ning ma kasutasin pärast jõule võimalust, et emale korraks 
külla minna ja aidata tal kodust vara päästa. 

Tagasiteel tegin veel kord väikese ringi Berliini kaudu, et järele uurida, 
kas üldse on veel võimalik tagasi pöörduda Ida-Preisimaale, kuhu minu vana 
kompanii oli vahepeal jõudnud. Olin omadele kirjutanud, et suudan taas 
päris hästi kõndida ja tunnen end juba ammu piisavalt tugevana, et rindele 
naasta, kuid seda takistab minu suunamine reservpataljoni. 2. detsembril 
sain alljärgneva vastuse: «Selliste haavade puhul tuleb küll õnne tänada, et 
Teie, härra leitnant, veel elavate kirjas olete ja järgmisel rahvaloendusel ei 
tule Teid nimestikest kustutada. Millal tohiksime arvestada sellega, et Te 
taas kompaniisse tulete? See oleks nimelt kompaniile kõige ilusam jõulukin- 
gitus.” Loomulikult olin ma oma suurepäraste kamraadidega ühel meelel. 

Minu suureks kurvastuseks teatati mulle maavägede personaliosakon- 
nas, et Ida-Preisimaale pole mul enam mingisugust võimalust minna, sest 
sealt tuuakse juba väeosi ära. Järelikult oleks täiesti mõttetu mind sinna 
saata. Selle asemel pidin ma kandma oma saabumisest ette Paderbornis. 
Komplekteeritavates uutes üksustes olevat suur puudus kogemustega rinde 
ohvitseridest ning mina leidvat endale kindlasti kohase ülesande. 

Olin loomulikult väga pettunud ja külastasin enne ärasõitu veel ruttu 
venda, kes viibis parajasti Krampnitzis ohvitseride kursustel. Kui ma koha- 
le jõudsin, valitses seal suur ärevus - kõik kursuslased valmistusid selleks, 
et asuda positsioonidele Berliini ümber. Mul vedas, sest järgmisel päeval 
ei oleks ma vennaga enam kohtunud. Nimelt oli venelane juba päev tagasi 
Küstrini alla ilmunud. Kapten Fromme oli kiiresti kõikidest käepärast olnud 
õppetankidest uue pataljoni moodustanud. Oleksin ma kõigest üks päev va- 
rem kohale jõudnud, oleksin võinud siin kohe ühe kompanii juhtimise enda 
peale võtta, sest ühtegi sobivat ohvitseri polnud võtta. Kapten Fromme oli 
vana kogenud sõjamees, keda ma tundsin juba varasemast ajast. Käisid ju- 
tud, et ta oli rahuajal degradeeritud, sest peksis purjuspäi tekkinud sõnava- 
hetuse ajal ühe ülema läbi. Sõja ajal hakkas see uljaspea jälle pihta kõige ma- 
dalamast auastmest, sai ohvitseriks ning juba 1941. aastal anti talle Raudristi 
Rüütlirist. Nüüd näitas Fromme venelastele Küstrini all, et tee Berliini peale 
pole siiski veel täiesti vaba. Ta purustas Vene tankide juhtgrupi ja muutis sel 
moel Oderi üheainsa hingetõmbega ületamise Ivanile võimatuks. 

Pakkisin laatsaretis ruttu kohvrid ja asusin vastavalt käsule Paderborni 
poole teele. 

Sealse reservpataljoni ülem tahtis mulle kohe ühe kompanii väljaõpe- 
tamise kaela määrida. Selgitasin talle, et ma ei söanda kolmesajast mehest 
koosneva kompanii õpetamist enda peale võtta ning soovin üksnes, et mind 
suunataks mõnda uude komplekteeritavasse rindeüksusse. Ülem muutus 

pahuraks. Siis aga meenus mulle kiri, mille Himmler mulle kaasa andis. Kui 
ma selle ette näitasin, loobus ülem oma kavatsustest. Kuid nüüd pidin jääma 
tegevusetult ootama, millal mulle midagi sobivat leidub. 

Meie 502. pataljoni kolmas kompanii ja kapten Leonhard olid Venemaalt 
õigeaegselt tagasi tõmmatud ja viibisid tollel hetkel Sennelageris. Kompanii 
oli saanud uued ,,Kuningtiigrid" ja valmistus rindele minema. Seal kohtusin 
ma ka oma remondisalga ja ülemveebel Delzeitiga, kes remondimehi ikka 
väsimatult juhtis. Ka rindele suundujate hulgas nägin tuttavaid nägusid. 
Ülemveebel Zwetti oli komandör ja leitnant Ruwiedel rühmaülem. Küll mul 
oleks olnud hea meel, kui mind oleks vanasse väeossa lähetatud, sest veel oli 
lootust, et meie kompanii viiakse idarindel võitleva pataljoni juurde tagasi! 
Kuid reservpataljoni ülem tõmbas mu lootustele kriipsu peale. Tema juures 
olin ma nimelt halvas kirjas. 


Tollal valitses kõikjal juba lõplik tohuvabohu. Siin reservpataljonis oli au 
sees kahtlase väärtusega põhimõte: , Naudi sõda! Rahuaeg tuleb hirmus!" 

See eufooria ja mõttetu pillerkaaritsemine põhimõttel ,,Apres nõus le 
deluge!" (,,Pärast meid tulgu või veeuputus!") oli mulle sügavalt vastumeel- 
ne. Mina igatahes olin otsustanud, et siin, Paderbornis, ei kavatse ma küll 
vanadust oodata. Ma polnud ainuke, kes sellest sebimisest niiviisi mõtles, 
kuid meie ring oli teistega võrreldes siiski väga ahtake. Lähenev katastroof 
heitis olevikule juba tumedaid varje. 


RUHRI KATEL 


Kapten Scherff oli rünnaksuurtükkide Jagdtiger" 512. pataljoni koman- 
dör. Olin talle tänulik, et ta mu enda juurde kompaniiülemaks võttis. Minu 
endise kompanii haavatutele pidin pettumuse valmistama. Kuigi nood me- 
hed logelesid tegevusetult, keeldus reservpataljoni ülem karmilt neid rindele 
saatmast. Mul oli kahju, et ma ei saanud oma tuttavaid ja rindel karastunud 
kamraade endale jätta. Vähemalt õnnestus mul kuidagiviisi vabaks saada 
meie vana hea Lustig, et ta isikliku tankijuhina kaasa võtta. 

Meie relvastus oli üsna keerukas. ,,Jahitiigrid" tulid Hindenburgi tehas- 
test St. Valentinist Linzi lähedal, nende kahurid aga Breslaust. Kuid vene- 
lased olid juba sinna tunginud, mistõttu saime relvadega varustada veel 
kõigest kolmkümmend ründesuurtükki. Iga kompanii sai ainult kümme 
soomukit, aga lõppude lõpuks piisas ju nendestki. Nagunii ei saanud me 
enam suurt midagi ära teha. Laskemoona tarniti Magdeburgist, kusjuures 
veoüksused olid varustatud raadiosaatjatega, et igast sunnitud peatumisest 
ette kanda. Nii tähtis oli juhtkonna jaoks meie rindele saatmine! Tankid 

transporditi mööda raudteed Paderborni ja kompaniid komplekteeriti Sen- 
nelageris. Meile jäi mulje, nagu oleksime meie need «salarelvad", mis peavad 
Saksamaa nüüd päästma. 

Kuna need tankid pandi osadest kokku Döllersheimis Viini lähedal, pi- 
din ma kogu aeg Paderborni ja Viini vahet pendeldama, aga selle tuhande- 
kilomeetrise vahemaa läbimine ei olnud pimedas ja pidevate õhurünnakute 
all sugugi mitte lõbusõit. Kuigi ma sõitsin üksnes pimendustuledega, tekkis 
mul palju pahandusi kohalike elanikega, kes end ohustatuna tundsid. Kui- 
das ma aga oleksin suutnud neid vahemaid läbida, kui oleksin iga õhuhäire 
puhul peatunud ja selle lõppu ootama jäänud? 

Ühel järjekordsel sõidul Kasselis vedas mul jälle kõvasti. Olime keset lin- 
na, kui sireenid huilgama hakkasid. Kõik jooksid varjenditesse ja minu vee- 
bel, kes ei sarnanenud kahjuks mitte põrmugi meie Riegeriga, tahtis iga hin- 
na eest maha minna ja punkrisse peitu pugeda. Kuid ma ei lasknud ennast 
segada ja vajutasin gaasi põhja, et rutem linnast välja saada. Vaevalt olime 
üle raudtee jõudnud, kui algas «vabastajate" pommirahe. Õnneks kukku- 
sid pommid meist kaugemale paremale. Kogu see elamukvartal, kus veebel 
varjuda kavatses, muutus varemeteks. Taas kord oli minu hea nina mind 
aidanud. Olin ülimalt õnnelik, et ei hoolinud oma ülemveebli mangumisest. 

Sennelageris uute suurtükkidega laskmist harjutades langes meile osaks 
esimene katsumus. Meie «Jahitiiger" ei tahtnud oma 82-tonnisest kaalust 
hoolimata sõna kuulata. Tema soomus oli rahustav, kuid manööverdusvõi- 
me jättis vägagi soovida. Meie käsutuses oli nüüd siis ründesuurtükk, mis 
tähendas, et torn oli kinnine ja soomustatud ning pöörata polnud seda või- 
malik. Kahuri iga suurem suunamuutus tuli saavutada vaid kogu masinat 
liigutades. Käigukast ja juhtimisseade olid varsti samuti puruks. Pidi siis 
just nimelt sõja lõppfaasis säärane monstrum valmis ehitatama! Hädasti 
tuli meie «Jahitiigri" kaheksa meetri pikkuse kahuritoru kandurile parem 
lahendus leida, sest selle eemaldamiseks oli vaja lahingutingimustes ründe- 
suurtükist väljuda. 

Rännakuks oli loomulikult vaja toru kinnitada, sest muidu oleksid laag- 
rid liiga ruttu läbi kulunud ja täpne sihtimine võimatuks muutunud. Kõige 
hullem oli see, et tankist ei tunne ennast ründesuurtükis sugugi mitte hästi: 
me tahame, et kahurit oleks võimalik 360 kraadi pöörata, sest vastasel juhul 
kaob turvalisus ja kontroll ning tekib tunne, nagu istuks keegi sul kuklas. 

Staabikapral Sepp Moser Passaust - truu hinge ja võimsa kerega mees, 
kes teenis remondisalgas, mis koos meie pataljoni kolmanda kompaniiga 
Venemaalt tagasi tõmmati ja Paderbornis uuesti komplekteeriti - seadis 
tookord õppelaskmisel mulle maastikul märklaudu üles. Kui Sepp asja käsi- 
le võttis, läks kõik korda. 


203 


Moser oli sõjaväes traktorijuht, eraelus aga oli töötanud Passaus õlleveo- 
ki peal. Tema kirjavahetuse pidamine oli olnud naise ülesanne lakoonilise 
põhjendusega, et sulepea läheks ta näppude vahel lihtsalt katki. Ühelt kam- 
raadilt, kes Seppi pärast sõda Passaus kohtas, sain teada, et mees on eluga 
igati rahul. Ta oli uhkelt rääkinud, et saab nädalas 30 kannu õlut tasuta. 
Kamraad küsis imestunult, mida ta selle tohutu õllekogusega peale hakkab, 
ning sai tüüpilise vastuse: ,, Nojah, kui ma veel rohkem tahan, eks ma siis 
pean oma raha eest juurde ostma!" 


Sepp Moser oli mulle õppelaskmise ajal kõigest hingest abiks. 

Me lasksime kogu aeg märgist nii palju mööda, et varsti sai hing täis. 
Lõpuks kontrollis relvameister asja isiklikult ja seepeale kukkus sihtimine 
juba paremini välja. Tegime kindlaks, et maastikul sõitmisel nihkub kahur 
oma tohutu pika toru tõttu juba natukese aja pärast sedavõrd paigast ära, et 
selle suund ei lange optika omaga enam põrmugi kokku. Lahingus hakkab 
meil alles lõbus, kui juba praegu, mil vaenlast platsis ei ole, on märgile pihta 
saada täiesti võimatu! 

Minu kompanii saadeti teele esimesena. Viimasel õhtul andsin poistele 
veel linnaloa ja olin hommikul rõõmsalt üllatunud, kui keegi ei puudunud. 
Sihtjaam oli Siegburg. Peaaegu paaniline kiirustamine oli arusaadav, sest me 
teadsime, et ameeriklased on Remageni juures juba üle Reini tulnud. Sealne 
sild langes nende kätte tervena. Hoolimata tohutust segadusest, mis valitses 
juba tookord, olid meil asjad täielikult koos. See oli suur saavutus! 

Kolm ešeloni oli valmis pandud ja pealelaadimine läks plaani järgi, sest 
arusaamatul kombel säästis vaenlase lennuvägi Sennelageri raudteejaama, 
kuigi just sinna olid koondatud kõik meie tankid. Mina eelistasin sõita au- 
toga, et uute lahingupaikadega veel enne kompanii saabumist tutvust teha. 
Madalal lendavate hävituslennukite tõttu liikusid rongid loomulikult ai- 
nult öösiti. Pidin oma maastikuautoga tihti piki raudteed sõitma, et ron- 
gid kauaks passima ei jääks. Lennukid olid nimelt rööpad kohati puruks 
pommitanud. Meie õhutõrjet peaaegu ei eksisteerinudki enam. Õhutõrju- 
jate hulgas oli maad võtnud kummaline arusaam, mida saaks lühidalt väl- 
Jendada järgmise lausega: ,, Ainult mitte tulistada! Lennukid võivad ju meie 
positsioonid avastada!" See häirimatu rahu, millega vaenlase hävitajad päise 
päeva ajal meie pea kohal tiirutasid, ajas mind marru. Kuid meil polnud 
mitte mingisugust võimalust end nende eest kaitsta. Vastase ülekaal õhus 
oli lihtsalt tohutu. 


Päevase] ajal seisid meie rongid peidus tunnelites või mäenõlvade taga, 
kuid ka seal polnud nad kaitstud. Väliköök polnud samuti järele jõudnud, 
nii et pidin täitma kõiki ülesandeid - olin vastavalt vajadusele autojuht, 
varustusohvitser, transpordikorraldaja ja kompaniiülem. Aegajalt sain 

hakkama isegi sellega, et organiseerisin oma meestele sooja sööki. Kütust 
ja toitu jätkus laagrites küllaga. See langes tihtipeale ameeriklaste kätte või 
lihtsalt hävitati mõttetult. 

Kui ma lõpuks veendusin, et esimene transport jõuab hommikul Sieg- 
burgi, sõitsin ees minema ja nägin, et ameeriklase tuli ulatub juba mahalaa- 
dimisplatvormini. Siin võis veel lõbusaks minna. 

Pärast pikka otsimist leidsin Siegburgis oma suureks rõõmuks üles meie 
502. tankipataljoni endise ülema major Schmidti. Ta juhatas läänerinde tan- 
kivägede koordineerimisstaapi ja oli mind siin kohates tõsiselt hämmastu- 
nud. Pidin ehmatusest istuli kukkuma, kui Schmidt ütles, et tal pole õrna 
aimugi, mis meist saab või kuhu meid saadetakse. Lugu läks üha huvitava- 
maks. Nimelt ilmus üks mootorrattavirgats, kes tõi mulle uhkelt rõõmusõ- 
numi, et meie esimene transport on Duisburgis, kus seda maha laaditakse. 
See pidi jõudma Siegburgi, kuid maandus Duisburgis! Asi ei saanud õige 
olla! Käskisin kulleril mootorrattast viimane välja pigistada ja jõuda Duis- 
burgi enne, kui tühi rong ära sõidab. Kust oleksin muidu saanud erivagu- 
neid, et tankid uuesti peale laadida? Mootorrattur jõudis veel õigel ajal ko- 
hale ja rong saabuski tõepoolest järgmisel ööl Siegburgi lähistele. 

Vahepeal oli major Schmidt helistanud kõikvõimalikesse asutustesse ja 
staapidesse. Isegi armeegrupi B juhataja välimarssal Model ei teadnud, et 
meid on kavas tema piirkonnas rindele saata. Pidin pärast tankide saabu- 
mist tema juurde minema. 

Ooteaega tahtsin ma tegelikult küll magamiseks ära kasutada, sest kes 
võis teada, millal jälle puhata saab. Jõudsin parajasti just narile pikali visata, 
kui ilmus tunnimees ja kandis ette ülemleitnant Heldi tulekust. Niipalju siis 
magamisest! Held oli minu endine noorsõdurite rühma ülem, keda ma pol- 
nud näinud 1941. aastast saadik. Mulle pakkus suurt rõõmu võimalus vana 
tuttavaga lihtsalt juttu puhuda. Pajatasime teineteisele öö läbi oma muljeid. 

Siegburgis ei saanud me liiga ägeda tulistamise tõttu masinaid rongilt 
maha võtta. Jätsime siis esimese transpordi pimeduse saabumiseni tunne- 
lisse ootama ja tõime need öösel ära. Ükski masin polnud kasutuskõlblik 
- kummid olid kõik puruks lastud - ning läks päevi, enne kui meil õnnestus 
varustuse vedamiseks vajalikud veoautod osaliseltki korda saada. 

Sekkumine Remageni all ei tulnud enam kõne allagi, sest ameeriklased 
olid juba üle kiirtee tunginud. Nad oleksid pidanud Hitlerile südamest tä- 
nulikud olema, et ta need võrreldamatud maanteed ehitada laskis! Kui meid 
oleksid pealetungi ajal Venemaal samuti sellised teed ees oodanud, oleksime 
soomutta kinni jäämise asemel kindlasti Moskvasse välja jõudnud. 

Mind saadeti nüüd kindral Bayerleini alluvusse. Lasksin esimesel rüh- 
mal kohe eesliini taga ühes väikeses metsatukas positsioonid sisse võtta. 

Minul endal polnud peaaegu üldse aega tankis olla, sest masinad paigutati 
ühekaupa positsioonidele terve korpuse lõigus. Sõitsin kogu aeg rühmade, 
tankide ja rügementide vahet ning juhatasin lahingut. Varsti ei olnud vahe- 
kaugused enam nii pikad, sest Ruhri piiramisrõngas tõmbus üha koomale. 

Leidis aset üks vahejuhtum, mis näitas, kui madalale on langenud sõdu- 
rite ja ohvitseride võitlusmoraal. Minu asetäitja oli eespool mainitud met- 
satukas mu Jahitiigriga" julgestamas ja juhtis ka minu meeskonda. Äkki 
tuli mulle poolel teel eesliinile jalgsi vastu tankijuht Lustig - aimasin halba 
Tubli mees oli täiesti hingetu ja pidi kõigepealt toibuma, enne kui suutis 
toimunust jutustada. Tema esimene lause ütles juba kõik: ,,Ma oleksin just 
praegu äärepealt komandöri maha lasknud! Kui me veel Venemaal viibiksi- 
me, siis ta enam ei elaks!" Siis selgitas ta mulle asjade käiku. Tema soomuk 
ja veel üks .Jahitiiger" seisid hästi maskeeritult metsaserval. Maastikul oli 
umbes poolteise kilomeetri kaugusel mööda sõitnud pikk kolonn vaenlase 
tanke. Lustig pidas loomulikuks, et komandör annab käsu tulistada. Milleks 
meie tankid siin veel siis seisid? Kuid too vahva mees keeldus tulistamiskäs- 
ku andmast. Tekkis äge konflikt meeskonnaliikmetega. Kummaline ohvitser 
olevat oma keeldu põhjendanud sellega, et ta ju reedaks tuld avades oma 
asukoha ning ärataks hävituspommitajate tähelepanu! 


Lühidalt öeldes ei tehtudki ühtegi lasku, kuigi vahemaa oli meie kahuri 
jaoks ideaalne ning samas polnud vaenlasel mitte mingisugust võimalust 
meie Jahitiigritele" pihta saada. 

Kuid vähe sellest, et imelik mehike ei tulistanud - ta käskis natukese aja 
pärast ka masina tagurpidi metsast välja ajada. Nii reetis ta oma asukoha 
tõepoolest ja tal vedas, et parajasti polnud õhus ühtegi lennukit. Nõnda ta 
siis kaduski tagala poole, ilma et oleks teise ,,Jahitiigri" komandörile midagi 
teatanud. Kuid too sõitis esimesele kohe järele ja mõlemad pühkisid mine- 
ma, nagu oleks neil kuri kannul. Kusjuures vaenlast ei olnud kusagil näha! 
Teine tank langes rivist välja, kuna täiesti kogenematu meeskonna seda hoo 
limatult juhtis. ,,Vaprat" leitnanti ei pannud see põrmugi muretsema, vaid 
ta sõitis põikpäiselt otsejoones edasi, seejärel aga jättis tanki lihtsalt maha. 
Ülemveebel teises tankis vähemalt ohkis enne seda oma masina. 


Lustig oli jalgsi edasi tulnud ja nõudis, et ma tema raporti pataljonistaapi 
edasi annaksin. Kuid sõja sellises faasis polnud sel kõigel enam mingisugust 
mõtet. Igaüks pidi ise otsustama, kas ta tahab lõpu vastu võtta sirge seljaga 
või kaabakana. Kõikvõimalikest väeosadest pärit sõdurid pesitsesid sadade 
kaupa metsades ja ootasid sõja lõppemist. Üksuse võitlusmoraal oli viimse- 
ni kadunud. 

Siegenis leidsin ma eest oma pataljoni staabi ja sain ülemale olukorrast 
ette kanda. Kui ma staapi astusin, õnnitlesid mind kõik. Nimelt oli levinud 
kuuldus, et minu üksus on purustanud ligi nelikümmend vaenlase tanki. 
Tõin nad maa peale tagasi teatega, et me ei hävitanud ainsatki ameeriklast, 
kuid meil endil on kaks masinat lõplikult rivist väljas. Oleks minuga kaa- 
sas olnud kas või kaks-kolm Venemaal käinud tankiülemat või tankimees- 
konda, oleks see kuulujutt võinud kergesti tõeks osutuda. Ükskõik kellele 
minu vanadest kamraadidest oleks mööda sõitvate ameeriklaste paraadi 
õhkulaskmine sulaselget rõõmu valmistanud. Viis venelast olid siiski palju 
ohtlikumad kui kolmkümmend ameeriklast. Sellest olime oma paaripäeva- 
se läänerindel viibimise jooksul selgesti aru saanud. 

Nüüdseks oli klaar, et oleme täielikult sisse piiratud. Ruhri katel oli meie 
ümber kokku veetud. 

Välimarssal Model tahtis veel kiiresti Marburgis läbi murda, et piira- 
misrõngast pääseda, ning ega see olekski nii raske olnud, kuid ülemjuha- 
tus oli teisel arvamusel ja käskis võimalikult kaua katlas vastu pidada! Meie 
taandumistee kulges piki Siegi jõge Eitorfist Betzdorfi kaudu Kirchenisse. 
Esimene sihtkoht oli Siegen, mida tuli kauem enda käes hoida, juba ränna- 
kul kaotasime mõne tanki. Mägisel maastikul ei suutnud noored tankiju- 
hid heast tahtest hoolimata kuidagiviisi toime tulla. Meestel oli võitlusvaim 
täiesti olemas, kuid puudusid kogemused raskete tankidega, lisaks oli ka 


nende väljaõpe puudulik. 


KAOS SUURENEB 


Kõikjal ootas meid ees kohutav kaos. Teid ummistasid liiklusvahendite 
voorid, mis osutusid kergeks saagiks vaenlase madalal lendavatele ja õhu- 
ruumi täielikult kontrollivatele hävituslennukitele. Meie ülemjuhatus kut- 
sus lendlehtede vahendusel tsiviilelanikke üles oma elupaikadest lahkuma 
ja koos vägedega taganema - see olevat nende enda huvides. Üleskutsele 
järgnes kõigest murdosa elanikest. 

Me oletasime, et tahetakse kasutada uut keemiarelva tabuuni. Kuid sel- 
lest loobuti ilmselt põhjusel, et siis oleks ühtlasi hävitatud ka omaenda ini- 
mesed ning isegi see relv poleks enam suutnud sõja käiku pöörata. Enamik 
tsiviilelanikke jäi koju ja ootas ameeriklasi. Üksnes vähesed neist uskusid 
alpi muinasjuttu «vabastajatest". Pommirünnakutes varemeteks muudetud 
linnade nägemine oli usu «vabastajatesse" ammu hävitanud. Kuid kõik 0oo- 
tasid kannatamatult hädaohu ja õuduste lõppemist. See aeg pidi ju viimaks 
ikkagi paratamatult saabuma. Lääne-Saksamaa elanikel ei tarvitsenud ka 

venelaste ees hirmu tunda, vaesed idaalade asukad aga põgenesid lund ja 
jääd trotsides nende eest paaniliselt. 

Liikudes hävituspommitajate ja pommitajate lakkamatu tule all nii ööl 
kui ka päeval, jõudsime lõpuks Siegenisse. Kuigi me varjasime päevasel ajal 
tankid küünidesse või õlgede alla, said hävitajad veel kahele tankile pihta 
ja meil ei jäänud üle muud kui need õhku lasta. Kadestasin südamest neid 
kamraade, kes ei pidanud seda lootusetut võitlust läänerindel viimastel nä- 
dalatel enam kaasa tegema! 

Siegenis leidsin oma tankidele suurepärase asupaiga kasarmute kõrval 
kõrgendikul, kust avanes meile piki metsasihti hea vaade mööda Siegi jõe 
teist kallast lammil kulgevale maanteele. Siia jäime ameeriklast ootama, 
kuid lahinguõnn ei soosinud meid seegi kord, ehkki olin isiklikult oma 
tankis koha sisse võtnud, et vältida järjekordset nurjumist. Nimelt leidus 
ameeriklastel liitlasi ka meie omade seas - vastaskalda maa-alustes käikudes 
kohad sisse võtnud eraisikud peatasid ameeriklaste masinad enne, kui need 
meie vaateväljale ilmusid. Mulle ei anna siiamaani rahu küsimus, kas mõne 
teise rahvuse puhul oleks selline reetmine võimalikuks osutunud. 

Tõmbasin nüüd oma kompanii Weidenau suunas tagasi ja julgestasin 
sealset tankitõket. Oma juhtimispunkti rajasin vabriku õhukaitsevarjen- 
disse. Kuulsin ühe eraisiku käest, et osa kohalikke elanikke teeb koostööd 
vaenlastega, osa meiega. Ma mõistsin küll hästi, et inimesed on siin osavõt- 
matud ja sõjast väsinud, kuid seda, et omaenda kaasmaalased meid vaen- 
lasele reedavad, ei suutnud ma esmalt uskuda. Alguses me lubasime neil 
ameeriklaste poolele minna, kui nad tahtsid endale sealt mõningaid asju 
tuua, ega kontrollinud neid, kes tagasi tulid. Varsti panin ma aga tähele, 
et ameeriklane sihib täpipealt sinna, kus seisab mõni mu tank, kuigi mitte 
mingil juhul ei olnud võimalik, et ta oleks sihtmärke näinud. Sellest hetkest 
peale ei lasknud me enam loomulikult kedagi üle rindejoone. 

Meie maastikuautod olid pea kõik hävinud ja seetõttu otsustasime ühel 
õhtul ameeriklastelt uued asemele tuua. Ärgu keegi arvaku, et see oli kan- 
gelastegu! Ameeriklased magasid öösiti majades, nagu tõelisele ,,rindeme- 
hele" kohane. Kes olekski suutnud neid häirida! Väljas seisis heal juhul vaid 
üks tunnimees ja sedagi ainult ilusa ilmaga. Ameeriklaste jaoks algas sõda 
alles õhtul, juhul kui meie väeosad taganesid ja nad pidid meile ruttu järele 
jõudma. Kui mõni Saksa kuulipilduja juhuslikult tulistaski, kutsuti kindluse 
mõttes kohe järgmisel päeval kohale lennuvägi. 

Hakkasime niisiis kesköö paiku nelja mehega minema ja tulime natukese 
aja pärast tagasi kahe džiibiga. Tore oli see, et süütevõtmeid ei läinudki vaja 
- oli kõigest tarvis üht väikest hooba liigutada ja autod olidki stardivalmis. 
Olime juba ammu üle rindejoone tagasi, kui ameeriklased hakkasid ilmselt 

iseenda rahustamiseks nagu pöörased õhku tulistama. Oleks öö olnud pii- 
savalt pikk, oleksime rahulikult võinud Pariisini välja sõita. 

Weidenaust ida pool kavandati järgmisel päeval üht väikest rünnakut 
eesmärgiga vallutada kõrgendik, kust vaenlane sai meie positsioonidest 
suurepärase ülevaate. Jalaväelasi mulle kaasa ei antud, kuigi ,,jalamehi" ve- 
deles igal pool hulgakaupa. Mida ma oleksingi peale hakanud meestega, kel- 
le võitlusvaim oli täiesti kustunud! Vaenlase propaganda oli väga tulemus- 
rikkalt oma tööd teinud. Sellele lisandus aga veel üks asjaolu. 

Siinsed üksused olid pikka aega viibinud Prantsusmaal, kus vastupidi- 
selt idarindele oli hirm vaenlase ja vangilangemise ees äärmiselt väike. Kõik 
olid välja arvestanud, et nüüd tuleb ilusasti üle elada veel üksnes käesolev 
etapp. Kellelgi ei olnud enam tahtmist vastu hakata. Kui meid pärastpoole 
katlas ikka kõvemini kokku pressiti, kohtasime Iserlohni ümbruses grup- 
pide viisi endisi Saksa sõdureid, kellel olid ette näidata paberid, et nad on 
Wehrmachtist ametlikult erru lastud. Üks enda arvates kaval linnakoman- 
dant uskus, et ameeriklased lähevadki sellesarnase triki õnge. Kuid vaenlane 
nabis kõigepealt kinni kõik tsiviilelanikud gümnasistidest vanaisadeni välja, 
sest iga sakslast peeti kurjategijaks. Klaperjaht sakslastele oli tegelikkuses 
veel palju hullem, kui meie propaganda iganes välja oskas mõelda. Selles 
osas ei muuda midagi ka tänapäeval välja nuputatud õudusjutud sakslaste 
hirmutegudest. 

Niisiis alustasime oma ,.pisikest" operatsiooni nelja tankiga. Kuigi ma 
ei julgenud kindlalt võidu peale välja minna, pidid ameeriklased vähemalt 
taipama, et tegelikult ei ole sõda veel läbi. Neile tähendas sõda varemeid, 
mille üle nad ehk koguni uhkedki olid! Me olime harjunud venelase mõõtu 
vastasega, kuid nüüd see vastuolu lausa hämmastas meid. Terve sõja väl- 
tel polnud ma näinud nõnda ülepeakaela põgenevaid väeosi, kuigi karta ei 
olnud ju õieti midagi. Mida me saimegi siis üksinda ära teha? Tungisime 
paarsada meetrit lõuna poole ja jõudsime sihtkohta. Lõpuks märkasin üht 
vaenlase tanki, mis metsiku kiirusega maja taha kadus. Tahtsin ometi kord 
katsetada meie 128millimeetrist kahurit ja tulistasin nüüd viivitussütikuga 
hea õnne peale selle maja suunas. Tulemus andis tunnistust meie kahuri 
tohutust purustusjõust. Pärast teist lasku lendas Ameerika tank õhku. Kuid 
mida oli sõja selles faasis enam kasu parimatestki relvadest! Loomulikult 
elavnesid nüüd ameeriklased, sest nende pihta oli ju tulistatud! Peagi oli- 
me ägeda suurtükitule all ning välja ilmusid pommitajad, et meid karistada. 
Õnneks ei saanud hukka ükski mees ega tank. Pimeduse saabudes tõmbu- 
sime jälle vana kaitseliini taha, sest jalavägi ei tulnud uut liini kindlustama. 
Veel üks minu tank langes siin pommilehtrisse sattudes rivist välja. 

Järgmisel päeval tuli käsk ründesuurtükid veidi põhja poole tagasi 

tõmmata ja need maantee kaitsmiseks sobivale positsioonile paigutada. Sü- 
daöö paiku saatsin oma kompanii teele ja sõitsin hiljem ise maastikumasina- 
ga järele. Kui hakkasin parajasti kolonnist mööduma, pani kohutav kärgatus 
õhu vappuma. Kõik jäid seisma ja ma nägin, et üks tank põleb. Tankistid 
jooksid ümbruskonda varju, sest nad oletasid, et tegemist on ameeriklaste- 
ga, kes võisid olla meile vaikselt lähenenud. Mina igatahes kahtlesin selles 
otsekohe. Et ameeriklased öösel tanke ründaksid - ja pealegi veel jalgsi! Ei, 
see oli välistatud. 


Kõik olid nüüd varjunud, relvad laskevalmis. Siis ilmusid nähtavale min- 
gisugused inimkujud ning ma tundsin ära Saksa teraskiivrid, millest osa 
olid Esimese maailmasõja aegsed mudelid. Need vaprad sellid hiilisid hästi 
ettevaatlikult, kuni purustasin nõiduse ja kõnetasul neid purupuhtas saksa 
keeles. Kohe selgus, et meie ees seisab Hitleri ,,viimane väesalk" Volkssturm 
(rahva omakaitse)! Need mehed ei olnud loomulikult veel kunagi ühtegi 
Saksa rasketanki näinud ja olid surmkindlad, et nende vastas seisab kuri 
vaenlane. Üks neist võttis lõpuks südame rindu ja saatis teele tankirusika. 
Kuid mõlemad pooled pääsesid õnnelikult. 


Viimaks valmistas välimarssal Model mulle seda rõõmu, et käskis mul 
»Jahitiigrid" Urinasse saata. Ma olin ikka kurtnud, et siinne maastik ei paku 
nendele liikursuurtükkidele küllaldast vaatevälja, ning lootsin selle eest lei 
da Unna ja Werli vahelistel avaratel tasandikel. 

Tegelesime Gummersbachis veel üksuse rongile laadimisega, kui amee- 
riklased Weidenau juures läbi murdsid. Pärast seda oli meil väga raske mi- 
nema pääseda. Lennukid pommitasid tunniste vaheaegade järel raudteid ja 
raudteepersonal keeldus vastutust reisi eest enda peale võtmast. Nõnda siis 
pidid meie mehed ise vedurijuhiks hakkama. Eelsalk sõitis teelõigu väikese 
manööver-diiselveduriga läbi, et kontrollida, kas rööpad on terved. Raud- 
teetammi seisund võis iga tund muutuda. 

Venelane poleks meile mitte iial nii palju mahti andnud! Kuid ameerik- 
lased vajasid kõvasti aega, et hävitada katel, kus tõsisest vastupanust enam 
juttugi polnud. Üks hästi relvastatud Saksa väeosa oleks kogu Ruhri katla 
maksimaalselt kaheksa päevaga vabalt likvideerinud. 

Sõitsin luurerühmaga kiiresti Unnasse, et sealset ümbrust ja rünnaku- 
võimalusi uurida. Sellest heast vaateväljast, mida ma lootsin eest leida, pol- 
nud kahjuks enam lõhnagi. Vaenlane oli juba idast peale tunginud ja vallu- 
tanud Werli. 

KUMMALINE LINNAKOMANDANT 


Unnas pidin alluma selle linna komandandile. Isegi väeosade ülematel 
oli kästud tema korraldusi täita, kuid ennast suureks väepealikuks pidanud 
isandat ei pandud eriti tähelegi. Igatahes olin ma kohustatud talle saabu- 
misest ette kandma. Staap paiknes kasarmu territooriumil 233. maanteest 
lääne pool ja Ruhri kiirteest lõunas. Leidsin lõpuks üles maa-aluse käigu sis- 
sepääsu. Kolmkümmend trepiastet viis sügavasse keldrisse, mis oli ilmselt 
omal ajal ehitatud õhukaitsevarjendiks. Maa peal seisis verinoor tunnimees, 
kes võttis oma ülesannet väga tõsiselt ega tahtnud mulle alguses mitte min- 
gisugust informatsiooni anda. Lõpuks ta siiski kinnitas, et peakorter asub 
siin. All pidin läbima veel ühe pimeda käigu, mida mööda tunnimees mu 
ülema juurde viis. Kui uks avanes, ei uskunud ma oma silmi. 


Hiiglasuur laud oli kaetud kaartidega, selle ümber istus hulk perfektselt 
šikkides ja puhastes vormiriietes SS-ohvitsere. Iga härra ees seisis liköö- 
riklaas. See oli ühesõnaga üks iseäralik staap! 

Kandsin oma saabumisest ette ja teatasin meeste arvu. Komandant sel- 
gitas vana ja kogenud sõjamehe hääletoonil olukorda. Ta näitas kaardil, kus 
tema positsioonid Unna ümbruses pidid asuma, kui palju oli tema käsu- 
tuses mehi ning kui ideaalselt kaitstud ja vallutamatu oli Unna. Ka minu 
seitse ,Jahitiigrit" pandi loomulikult otsekohe kaardil paika. Ma tõepoolest 
ei teadnud, kas naerda või nutta. Nendelt positsioonidelt, mida mulle siin 
pakuti, ei oleks ma saanud ei tulistada ega viiekümnegi meetri kaugusele 
midagi näha, sest need asusid raudteetammi taga. Lõppude lõpuks olin ma 
ju ümbruskonna juba läbi sõitnud ja endale asukoha välja valinud. Minu 
vastuväidete peale ütles ,,kohaliku võimu esindaja" joviaalselt: ,, Mu noor 
sõber! Ma usun, et te siin kohanete. Rünnakuoht ähvardab esialgu idast ja 
kirdest. Küll me neile ameeriklastele veel näitame!" 


Ütlesin viisakuse pärast: Just nii!" ja vaatasin, kuidas värske õhu kätte 
saada. Kui ma ukse avasin, tuli ähmi täis noor tunnimees jooksuga ja kandis 
ette: , Suurtükiväerünnak kvadraadis XY." 

Väljas küsisin virgatsilt, millised on tema kohustused. Ta ütles, et peab 
iga vaenlase mürsu või pommi tabamusest kohe ette kandma. ,,Füürer" ise 
ei käinud kunagi üleval, isegi peldikus mitte. Juhtimine käis siin väga pee- 
nelt ainuüksi telefoni teel. Kui erinev oli see nendest SS-üksustest, mida me 
olime idarindel kohanud! Nüüd teadsin vähemalt, et siin võime sõda oma 
käe peal pidada. Mul tuli kõigest valvel olla, et ,linnuke" pesast nii välja ei 
lenda, et ma seda ei märka. 

Panin kaks tanki Ruhri kiirteed julgestama, ülejäänud Unna põhjaserva- 
le Kaineni suunda. Minu juhtimispunkt asus teise tankigrupi läheduses ühe 

maja elutoas. Tsiviilelanikke linnas peaaegu enam polnudki. Selles majas, 
mille me hõivasime, oli järel kõigest üks vanamutike, kes meie eest kenas- 
ti hoolitses. Isiklikult olin küll olukorra jälgimiseks enamasti liikvel, et me 
mingisugusesse ootamatusse lõksu ei satuks. 

Juba järgmisel päeval tulistasid linna vaenlase tankid, kuigi esialgu veel 
väga kaugelt. Astusin kasarmus asuvast staabist läbi, et Unna "tsitadell-ko- 
mandantuuris" valitsev meeleolu välja uurida. Isehakanud Napoleon hüü- 
dis mulle kohe: «Hirmsat moodi häbematud on need ameeriklased! Lihtsalt 
tulistavad tankidest linna pihta! Need sellid sõitsid lagedal väljal tankidega 
otsekui paraadil, nagu mu tunnimees õhutõrjetornist ette kandis!" Ta soo- 
vitas ka minul kahuritorni ronida, et heita pilk vaenlase kaartidele. Tema 
ise ei saanud trepist üles minna, sest tal oli pahkluumurd ja ta kõndis ainult 
kepi najal. 

Mind aga huvitasid ameeriklaste tankid tõepoolest ja ma ronisin õhu- 
tõrjekahuri torni, kust nägin umbes kahe ja poole kilomeetri kaugusel li- 
gikaudu kahtkümmend vaenlase tanki, mis olid täielikult maskeerimata 
ja kenasti üles rivistatud. Aeg-ajalt tulistasid nad linna suunas kogupauke. 
Mõtlesin endamisi, et peaksime nendele sellidele siiski näitama, et meilgi on 
veel mõne paugu jagu laskemoona. Kui nad juba vaevusid üle suure lombi 
tulema ja pidid sealjuures asjatult nii palju hirmu tundma, võiks neil ju koju 
minnes olla vähemalt ühest pihtasaamisest rääkida. Meie, sakslased, lihtsalt 
olemegi nii kurjad inimesed! 

Tahtsin anda meie «Napoleonile" võimaluse oma väikesest operatsioo- 
nist osa võtta. Minu tankis istudes ei saanud teda ju pahkluumurd segada. 
Läksin siis staapi tagasi ja andsin talle oma kutse edasi. Loomulikult ei saa- 
nud ta ,ei" öelda. Sõitsime kahe Ruhri kiirteelt ära toodud ,Jahitiigriga" 
kasarmust ida poole väikesele kõrgendikule, kust avanes vaenlase positsioo- 
nidele ideaalne vaade. Kahjuks taipasin proovitulistamise ajal, et ameerikla- 
sed on meist ikka veel tubli kolme kilomeetri kaugusel. Seetõttu võttis meie 
kahurite sissetulistamine liiga palju aega. Vaenlase tankid olid vahepeal lä- 
hedasse metsatukka peitunud ja loomulikult kohe meie «ülekaalukate jõu- 
dude" vastu abiväge palunud. 

Ei läinudki kaua aega, enne kui vaenlane hakkas üsna suurekaliibrilistest 
relvadest meie kõrgendiku pihta laskmist harjutama. Tegelikult polnud mul 
nüüd siit enam midagi otsida, kuid viisaka võõrustajana tahtsin, et härra 
komandant kogeks vähemalt mõnd tabamust otse nina ees. Täistabamuse 
oht oli üsna väike, sest ameeriklane tulistas kauglaskekahuritega. Kuid tema 
«kohvrite" moraalne mõju oli üle ootuste suur. Meie vägev füürer ja strateeg 
Jooksis nii kiiresti oma punkrisse tagasi, et unustas isegi kepi maha! 

Jätsin nüüd oma kaks tanki siia ja paigutasin need kaitsele surnuaiast ida 

ja kasarmust lõuna pool. Meeskonnad maskeerisid usinasti oma tanke ja 
mina kiirustasin neid takka, sest õhus tiirutas «lombakas part", milles istus 
suurtükiväevaatleja. Tõelises sõjas oleksid niisugused lennukid, mis meenu- 
tasid meie «Fieseler Storchi" otsekohe hävitatud. Aga siin, kus meil ei olnud 
ei kaitset õhust ega õhutõrjekahureid, võisid need ringi lennata mingit ohtu 
kartmata ja täpselt oma kahuripatareide tuld juhtida. Kui mõni meie sõdur 
kuulipildujast nende pihta tulistas, kadusid ameeriklased kohe. 

Ruhri katla lahingute ajal olin näinud kahe-kolme lennuki allatulista- 
mist, kuid need olid puhtjuhuslikud tabamused. Tegelikult oli vaenlasel 
nende nädalate kestel täiesti ohutu lennata. 

«Lombakas part" oli meid märganud ja vaenlane hakkas seepeale kohe 
tulistama, kuid mürsud maandusid meist umbkaudu sada viiskümmend 
meetrit eemal. 

Ma hüüdsin: ,, Aga nüüd ruttu tankidesse!" Kuid poisid lihtsalt ei kuul- 
nud mind. Neil ei olnud ju kogemusi ega osanud nad ka ohtu karta. Teine 
mürsk maandus umbes kaheksakümmend meetrit meist ettepoole. Sellele 
järgnes kohe kogu vaenlase patarei tulerünnak. Üks raske mürsk sattus meie 
salga keskele. Mina seisin selle maandumiskohast kõigest paari meetri kau- 
gusel, kuid nagu ime läbi sain pihta vaid ühe väikese killuga. Nüüd kadusid 
loomulikult kõik, kes vähegi liikuda suutsid, kohe tankidesse. 

Kuid kolm meest jäi lamama ja kohutava häälega karjuma. Nad olid väga 
raskelt haavata saanud. Minu laaduril oli granaadikild terve selja põiki ära 
äestanud ja kergelt selgroogu puudutanud. Paigutasin kõik kolm oma maas- 
tikuautosse ja käskisin juhil kohe Iserlohni laatsaretti sõita. Sealseid arste 
tundsin ma hästi. Kõikidest pingutustest hoolimata suri üks haavatu varsti 
pärast haiglasse jõudmist. Selles võis süüdistada üksnes puudulikku välja- 
õpet. 

Kui hakkasin «peakorterisse" naasnult trepist alla minema, kuulsin lähe- 
dusest kuulipilduja täristamist. Läksin oma veebliga kohe asja uurima. Ka- 
sarmu territooriumi piiril kohtasime üht võõra väeosa sõdurit, kes oli väga 
imestunud, et siin veel sakslasi leidub. Ta oli pärit puruks löödud väegrupist, 
mille sõdurid olid iseseisvalt läbi vaenlase eesliini tulnud. Kuid siin põrka- 
sid nad kokku vaenlase luuresalgaga, kellega neil tekkis tulevahetus, mida 
me kuulsimegi. Igatahes polnud ükski mees meie kaitseliini märganud. 

Läksin nüüd punkrisse tagasi, sest tahtsin kangesti kuulata «härra ko- 
mandandi" ülevaadet olukorrast. Öösel polnud ju nagunii karta, et amee- 
riklane taas peale tungib. 

Leidsin eest harjumuspäraselt rahuliku ja mõnusa «laudkonna" ning pä- 
risin neilt uuemaid rindeuudiseid. Linna komandant seletas uhkelt: «Meie 
kaitserajatised peavad raudselt vastu. Senimaani on ainult põhjapoolsetel 
üksustel Kameni maantee ääres vastasega kokkupuuteid olnud.” 

Vastasin mitte nii uhkelt, kuid väga konkreetselt: ,,Kui te kohe kasarmus 
asuvatele reservkompaniidele lahingukäsku ei anna, siis tõstetakse teid siit 
välja, ilma et ameeriklane telefoni teel ette teataks!" Sain klassikalise vas- 
tuse: ,, Ärge nüüd siis kohe närvi minge, mu noor sõber!" Ah et niisuguste 
meestega pidasidki ameeriklased sõda! Ta arvas päris tõega, et on kohusta- 
tud mind rahustama. Jätsin kõige sõbralikumal kombel hüvasti ja kavatsesin 
maastikuautoga võimalikult kiiresti oma juhtimispunkti sõita, et kaks tanki 
Kameni poole viivalt teelt tagasi tõmmata ja käskida ka Ruhri kiirtee ääres 
paiknevatel tankidel otsekohe Unnast minema sõita, juhuks kui ameerik- 
lane peaks veelgi edasi tungima. Ma liikusin mööda 233. maanteed põhja 
poole. Umbes viiskümmend meetrit enne selle ristumist Ruhri kiirteega va- 
jutasin kohkunult pidurile. Minu silmade ees liikusid autod ida poolt lääne 


suunas. 


Näha võis üksnes varje ja seepärast me hiilisime jalgsi lähemale. Meie 
kahtlused leidsid kohe kinnitust. 

Ameeriklaste roomik- ja ratasmasinad veeresid vaiksel kummisahinal 
Unnast mööda Dortmundi suunas. Neil polnud kindlasti aimugi, et siin oli 
veel Saksa sõdureid. Ükski hing ei häirinud nende tegutsemist. Nii «vanku- 
matult" püsis kaitseliin Unna ümber! Ka minu tankid polnud veel tulista- 
nud - küllap ei tahtnud nad ennast reeta. Tormasin tagasi ja tõin «füüreri" 
tema koopast välja, et talle seda haruldast vaatepilti näidata. 

Olime parajasti jõudnud sellelesamale vanale kohale ristmiku juures, kui 
kuulsin oma tanke tulistamas. Liiklemine katkes kohe ja paar džiipi sõelus 
meie pilgu all närviliselt edasi-tagasi. Sõitsin linna tagasi üksinda, sest minu 
komandant pidas paremaks minna sinna jalgsi. Tal oli nimelt suur hirm, 
et ma liikusin Siegeni juures sõjasaagiks saadud džiibiga, millel uhkeldas 
ameeriklaste embleem! Kuigi minu veebel üritas teda lohutada mõttega, 
et ameeriklased panevad pahaks pigem vormiriietust kui džiipi, keeldus ta 
kõigutamatult meiega edasi sõitmast. Mulle oli see džiip juba mitmel korral 
teene osutanud, kui olin viimas oma juhtimispunkti korpuse poolt määra- 
tud paika ja alles pärale jõudes ameeriklased sealt eest leidsin. 


Pärast tulevahetust taandusid ameeriklaste masinad hommikul uuesti 
linna idapiiri taha. Ameeriklaste hirm lükkas Unna «tsitadelli" langemise 
veel kord edasi. Komandandi ja tema meeskonna «vaprus" ei mänginud 
sealjuures erilist rolli. 

Minu põhjapoolses juhtimispunktis asunud mehed ei olnud ameeriklast 
oma vahetuses läheduses märganudki. Kihutasin korpusse tagasi, et taotle- 
da endale ametlikku luba tegutseda iseseisvalt olenevalt olukorrast. 

Praegu küsin ma enda käest tihti, miks ei lasknud me end lihtsalt van- 
gi võtta, sest ilmselgesti oli ju kõik kaotatud ja väed ei osutanud enam 


214 


mingisugust vastupanu. Kuid me ei tahtnud ega suutnud uskuda, et kõik 
need ohvrid olid toodud asjata. Kui meie vastane oleks vähemalt julgusega 
hiilanud, oleks meil vahest olnud kergem alla anda. Siis oleks säilinud loo- 
tus, et meid koheldakse õiglaselt. Kuid praegusel juhul ei olnud ühelgi õigel 
rindesõduril südant lasta ennast enneaegselt nende «hiilijate" poolt vangi 
võtta, kuna samal ajal võitlesid kamraadid veel idarindel vapralt venelaste 
vastu. 

Sõitsin korpusest kiiresti Unnasse tagasi, sest tahtsin veel enne koitu lin- 
na jõuda. Veidi enne Ruhri kiirteed nägin punast tuld vilkumas. Kas see 
oli juba ameeriklane? Kuid me pidasime vist temast ikka veel liiga palju. 
Lõpuks märkasime üht hoogsalt taskulambiga vehkivat esseslast. Ta ütles. 
«Linna te enam sisse ei pääse. Kõik tankitõkked on suletud. Unnat kaitstak- 
se viimse meheni.” 

Käratasin lühidalt: «Jätke mind mängust välja!" ja sõitsin hämmastunud 
noormehest mööda. Varsti jõudsime esimese tankitõkkeni, millest iga sõi- 
duauto oleks ükskõik kust poolt vabalt läbi pääsenud. Vaenlast nägemata 
saabusin kasarmusse. Üks mees, kes polnud veel jõudnud põgeneda, rääkis 
mulle rõõmsat uudist, et «komandant" olevat ametist tagasi astunud. Kuid 
enne olevat ta Hitleri peakorterile edastanud raadiosõnumi: «Unna on üm- 
ber piiratud. Paneme vastu viimse meheni! Elagu füürer!" Viimaste korral- 
duste kohaselt pidid Unna kaitsjad nüüd kogunema Iserlohni. 

Tõin oma tankid tagasi ja viisin need lõuna poole lähimasse külla. Siin 
taipasime peagi, et sõda käib veel edasi. Üks Ameerika tank hakkas tüli te- 
kitama. Paigutasin kähku ühe «Jahitiigri" küla idaservale positsioonile ja 
sõitsin ise džiibiga väikesele kõrgendikule, et olukorrast ülevaadet saada. 
Vaenlane oli juba 233. maanteele jõudnud ning tema viis tanki seisis otse 
meie ees puude all. Vahemaa oli vaevalt kuussada meetrit. Tõin ruttu oma 
tanki kohale, et vaenlasele õpetust anda. 

«Jahitiigri" rindekogemusteta staabiveeblist komandör tahtis selle asja 
ise korda ajada. Kindluse mõttes viisin ta enne korraks jalgsi kõrgendikule, 
näitasin vaenlast ja täpsustasin vahemaad, et midagi viltu ei läheks. Kõik oli 
nagu õppeväljakul. Staabiveebel läks seejärel tanki juurde ja mina jäin pealt 
vaatama. 

Nüüd aga tegi see õnnetusehunnik suure vea. Ta pööras kahuri õiges- 
se asendisse alles siis, kui oli juba peaaegu künkale jõudnud. Loomulikult 
kuulis ameeriklane mootorimüra ja hakkas tegutsema. Kaks vaenlase tanki 
panid plehku, kuid ülejäänud kolm avasid tule. Staabiveebli tank sai peagi 
otsetabamuse, kusjuures ta ise polnud jõudnud ainsatki pauku teha. Selle 
asemel, et nüüd lõpuks tulistada, pööras hull poiss künkal ringi, kuigi oleks 
võinud lihtsalt tagurpidi alla sõita. Kui ameeriklane küljega enda poole pöö- 


215 


ratud «Tiigrit" nägi, avas ta tule ja tank süttis otsekohe põlema. Tulistamine 
jätkus ning meeskonna kuuest liikmest ei pääsenud keegi põgenema, sest 
ilmselt toetasid nad üksteist viimse hetkeni. See näide tõestab ilmekalt, et 
ka kõige paremad relvad pole midagi väärt ja innukaimgi võitlustahe ei aita, 
kui puudub põhjalik väljaõpe. 


LÕPULE VASTU 


Me nägime oma positsioonidelt hästi, kuidas Volkssturmi mehed kait- 
seliinid maha jätsid ja linna taganesid. Nende meelest oli sõda läbi. Amee- 
riklased liikusid pikkade kolonnidena mööda Ruhri kiirteed rahulikult 
Dortmundi suunas. Vaatasin käärpikksilmaga, kuidas naised ja lapsed «va- 
bastajatele" lehvitasid. Ootamatult lehvisid kõikjal valged lipud. Veidi aega 
tagasi otsekui välja surnud linn elavnes taas. Mulle meenus rida Saksamaa 
hümnist: «Saksa naised, saksa truudus..." 

Aga mida luges see meile, sõjameestele, et teised valged lipud heiskasid! 
Meie ei tahtnud sõdurivannet murda ega nendesarnaseks muutuda. 

Et kütust juurde hankida, pidin natuke kavaldama. Laomehest veebel pi- 
das saksa täpsusega eeskirjadest kinni. Selle peale ma käratasin talle: «Näi- 
dake mulle palun oma teenistusraamatut, et saaksin vastutavale välimarssal 
Modelile ette kanda, et ma ei saa kõikide tankidega rünnakule minna!" 

Seepeale sain kohe mootorikütust isegi rohkem kui vaja. Kütust oli ko- 
guni nii palju, et ma ei jõudnud enne Ruhri katla lõplikku kokkuvarisemist 
kõike ära tarvitada. Lennukitest hoolimata naasime õnnelikult oma väeossa. 
Siis andsin käskluse «täiskäigul tagasi". 

Piiramisrõngas oli juba nii väikeseks jäänud, et vähemalt side töötas ke- 
nasti, ehkki eelmistel nädalatel polnud Modeli ja tema diviiside vahel pea- 
aegu üldse ühendust olnud. 

Oma eelviimase juhtimispunkti sisustasin ühte vahetult raudtee ääres 
asuvasse majja. Magasime põrandal. Olin parajasti just uinunud, kui ko- 
hutav kärgatus õhu värisema pani. Loomulikult arvasime otsekohe, et need 
on vaenlase pommitajad, kuid see oli hoopiski Saksa raudteesuurtükk, mis 
üle meie peade oma viimaseid tervitusi põhja suunas saatis. Hävituspom- 
mitajaid ära ootamata katsusime, et minema saime. Raudteesuurtükk varjus 
kiiresti tunnelisse. 

Viimasel kohtumisel vastasega sõlmisime relvarahu ja andsime küla koos 
kõikide asjakohaste formaalsustega üle. Varem olin ma sellise protseduuriga 
tuttav olnud üksnes kuulu järgi. Meie, kes me olime senimaani võidelnud 
ainult idarindel, poleks iial uskunud, et sellesarnased asjad ka tegelikkuses 
aset leiavad. 

Kaitsesime üht suuremat asulat ning mul oli käsk ükskõik mis tingimu- 
sel nii kaua kui võimalik vastu pidada, sest selle olulise tugipunkti loovuta- 
mine oleks tähendanud Ruhri katla kokkuvarisemist. 

Ameeriklased ei oodanud enam ilmselgelt mitte mingisugust vastupanu 
ja nende tankid liikusid rahulikult mööda teed. Kui me kaks esimest puruks 
lasksime, olid nad kõik tee pealt kadunud. Selle peale kihutas platsi kohaliku 
laatsareti peaarst, kes tegi mulle hirmsaid etteheiteid, et olime üldse tule ava- 
nud. Haiglad olid tuubil täis haavatuid, keda oli paigutatud isegi eramaja- 
desse. Peaarst ütles, et kogu asula on võrreldav suure välilaatsaretiga. Nüüd 
sain ma aru, et siin pidime tõepoolest võitluseta alla andma, kuigi teadsin 
ühtlasi, et selle positsiooni loovutamine tähendab katla lõplikku sulgumist. 

Otsustasin siiski ameeriklastega tingida. Kui hakkasime koos veebliga 
vaenlase suunas liikuma, oli mu kõhutunne ülimalt nadi. Selle põhjuseks 
olid mälestused Venemaa aegadest. Seal ei tähendanud Punane Rist midagi. 
Kuid siin valitses relvarahu ja mõlemad vaenupooled hoolitsesid oma haa- 
vatute eest. 

Minu veebel tundis ennast samuti ebakindlalt. Ta oli minu pärast mu- 
res ja püüdis mind ümber veenda. Kuid kõik läks hästi. Ameeriklased olid 
tankidest väljunud - ilmselt selleks, et me ei peaks hirmu tundma. Mind 
võttis vastu tankiüksuse ülem, kellel oli juudisoost tõlk. Esimene küsimus 
oli loomulikult: «Kas sa oled SS?" Rahustasin seda tublit meest, kes ilmselt 
iga Relva-SSi meest «verekoeraks" pidas, ja kinnitasin talle, et WehrmachLi 
vormiriietuse juurde kuulus surnupealuu juba enne SS-üksuste loomist. 

Esitasin nüüd oma soovi ning Ameerika leitnant sõitis meiega koos kor- 
pusse läbi rääkima. Sõidu ajal ei poetanud ta sõnakestki. Kui küsisin, kas 
ta kuulub sellesse tankirügementi, mille number on tema varruka peale 
õmmeldud, vastas ta lühidalt, et tema ei ole küll minu rügemendi numbrit 
küsinud. Loomulikult oli tema vastus õige, kuid ma panin ju ainult imeks 
seda, et ameeriklased kannavad väeosade numbreid ka lahingutegevuses 
osaledes, sest meil oli selline märgistus sõja ajal ära kaotatud. 

Korpuses arutati tegevusplaan läbi ning anti luba evakueeruda. Miks me 
olekski pidanud haavatuid asjatult ohtu seadma? Ameeriklane ei võtnud 
muuseas vastu meie kindrali pakutud sigaretti, joogipoolisest rääkimata! 
Kas neil oli meie ees nii suur hirm? 

Nüüd pandi punkti pealt paika, kuidas ameeriklased sellal linna üle võ- 
tavad, kui meie vägesid välja viiakse. Relvarahu algamise aeg määrati kind- 
laks väga täpselt. Mulle tundus, nagu räägitaks poolaegadest jalgpalliplatsil! 

Viisin Ameerika tankikomandöri tagasi ja jätsin temaga hüvasti. Ta kut- 
sus mind veel tassikest kohvi jooma ja imestas, et ma keeldusin. Siis ta küsis, 
miks me üldse veel edasi võitleme. Vastasin, et temale kui sõdurile ja ohvit- 

serile ei ole mul seda küll vaja seletada. Ta andis mulle nõu säästa oma mehi, 
sest me vajame peagi ühiste ülesannete täitmiseks iga sõdurit. See märkus, 
mis sai tähendada üksnes ühiseid aktsioone Venemaa vastu, andis mulle 
taas veidi lootust, et meie vastastel läänes saab mõistus vihkamisest võitu. 
Vaenlase rindeüksustes oligi asi ilmselt nii, kuid kahjuks luges poliitikute 
arvamus. 

Minu tankid olid hädavaevu asulast lahkuda jõudnud, kui vangilaagris 
hoitud venelased hakkasid rüüstama ja tormasid nagu loomad tsiviilelanike 
kallale. Pidin veel kord pöörduma ameeriklaste poole palvega kord majja 
luua. Nad tegid seda viisil, millest ma poleks unistadagi osanud. Venelased 
olid peagi taas okastraadi taga. Selline kompromissitu tegutsemine tugevdas 
mu usku, et lääneriigid alustavad pärast meie kapituleerumist pealetungi 
venelaste vastu. 

Kahe järgmise päeva jooksul viis sõjatee mind tagasi sellesse alevisse, 
kus ma haiglas olles olin viibinud. Nüüd nägi kõik välja sootuks teisiti kui 
tookord. See kohake sarnanes põgenikelaagriga, sest siia valgusid kokku 
kõik, kes polnud veel vangi langenud. Mingisuguste kaitselahingute peale 
ei mõelnud enam keegi. Me paiknesime ühes metsatukas ja meie remondi- 
salk parandas veel meie viimaseid tanke! Siis saabus teade, et ameeriklased 
on juba külas. Lasksime tankisuurtükid õhku. Kutsusin kompanii viimast 
korda kokku. Sõnadega ei ole võimalik kirjeldada seda, kuidas ma ennast sel 
viimasel rivistusel tundsin ja mida võis lugeda kamraadide nägudelt, kui me 
üksteisega hüvasti jätsime. Mõned lootsid veel omade juurde läbi murda, 
kuid ometigi kohtusime pärastpoole kõik vangilaagrites. 

Välimarssal Model sooritas ühes Duisburgi lähedal asuvas metsas enese- 
tapu, päästes ennast niiviisi vangilangemisest. Küll oli mul sellest suurepä- 
rasest väejuhist kahju! Aga isegi tema poleks suutnud kaotust ära hoida. Jäi 
vaid lohutus, et vabasurma minnes pääses see eeskujulik sõjamees venelas- 
tele väljaandmisest, mida oleks pärast tema vangistamist kindlasti tehtud. 
Ta ei tahtnud oma isamaa alanduse tunnistajaks olla. 


PAGANAD ONTIHTIPEALE KÕIGE 
PAREMADKRISTLASED! 


Olime kuni viimse hetkeni idarindelt saabuvaid uudiseid jälginud. Meie 
«kuldses puuris" laatsaretis oli siiski veel võimalik viimaseid Saksa raadio- 
jaamu kuulata. Meile tegi rõõmu asjaolu, et kamraadid ikka veel idarindel 
raevukalt võitlesid ja püüdsid Ivanit võimalikult kaua kinni pidada. Kahjuks 
olid ka nende ohvrid asjatud! Ameeriklased jäid Elbe ääres seisma. Meie 

lootus ühiselt venelaste vastu võidelda haihtus. Kui lihtne oleks see peale- 
tung olnud ja kui meelsasti oleksid meie väed itta marssinud! Väeosad olid 
ju veel koos, ameeriklasel oleks tulnud kõigest nende varustamine enda 
peale võtta! Viimane võimalus riskivaba heidutussõda pidada mängiti maha 
siis, kui vihast pimestatuna sõlmiti liit kuradiga Saksamaa vastu. Oli saa- 
vutatud see ainus eesmärk, mis liitlasi omavahel sidus: Saksamaad ei eksis- 
teerinud enam. Ameeriklastel polnud ju võimalik võita sõda, mille saatus 
oli otsustatud juba enne nende sekkumist. Neile oli jäetud võimalus rahu 
kaotajaks olla. 

Pärast seda, kui sai teatavaks, et Hitler on surnud, kõneles raadios suu- 
radmiral Dönitz. Meie, ohvitserid, kogunesime koos arstidega kasiinoruu- 
mi. Olime kõik ka selga pannud vornmiriided, sest teadsime, et see on viima- 
ne kord. 

Paar päev hiljem andsid ameeriklased käsu hakata haiglas viibinuid 
vangilaagrisse vedama. Mina registreerisin end koos ühe kergestihaavatud 
kolonelleitnandiga vabatahtlikuks ning me asusime teele veel kuue ohvit- 
seriga. Nüüd tuli meil tutvust teha Ameerika sõduritega, kellest lahingute 
käigus juba üht-teist kuulnud olime. Tehniline progress on igati tervitatav 
asi. Aga kui selle eesmärgiks on ,,hea lastetoa" etapi vahelejätmine, siis ongi 
tulemuseks niisugune käitumine, nagu me nüüd vaenlase sõdurite ja ohvit- 
seride juures kohtasime. Nõnda võisid käituda üksnes lahingutes täiesti ko- 
genematud mehed, kes otsustasid meie üle ainult propaganda hirmulugude 
põhjal. 

Mitte ainult sõja kaotamine, vaid ka selle võitmine nõuab inimlikku 
suurust. Suuremeelsus puudus meie vastastel täielikult. Mulle jäi mulje, et 
okupatsioonijõud tahtsid meile tookord iga hinna eest tõestada, et nad pole 
meist paremad, vaid pigem halvemad! 

Kõigepealt aeti meid tuhandete kaupa mingisugusele spordiväljakule 
nii tihedasti kokku, et ei jätkunud ruumi isegi pikali heita. Süüa ei antud, 
kuigi meie üksustega liikusid kaasa toiduainetega täidetud veoautod. Need 
pöörati ümber ja toit pandi põlema! Asja tegi veelgi hullemaks see, et ei 
antud ka tilkagi vett. Alles siis, kui ähvardas puhkeda mäss, tohtisid mõned 
sõdurid tuua paar väikest veevaati. Kui ihaldatud märjuke saabus, üritas üks 
major asjatult korda hoida, et igaüks kas või natukenegi vett saaks. Kogenud 
sõdurite puhul see õnnestuski, kuid ameeriklased olid kinni võtnud ka era- 
isikuid, kes tormasid kõikidest keeldudest hoolimata vaadi kallale otsekui 
loomakari. Joogiveel lasti lihtsalt maha voolata ja lõpuks ei saanud mitte 
keegi tilgakestki. 

Mõne päeva pärast toodi meie juurde ka alles hiljaaegu amputeerimise 
üle elanud inimesi, sest laatsaret oli kästud evakueerida. Sidumismaterjali ei 

antud. Lõikasime tekid puruks, et haavatuid siiski kuidagiviisi aidata. Kuid 
nad kustusid meie silmade all ning me pidime seda pealt vaatama, ilma et 
oleksime saanud millegagi aidata! 

Öösel oli peaaegu eluohtlik ennast isegi liigutada. Kui kellelgi oli vaja 
käimlasse minna, avati otsekohe tuli. Ma pidin seda oma silmaga pealt nä- 
gema, sest nägin oma silmaga pealt, kuidas kolm sõdurit sai niiviisi surma, 
ilma et oleksid astunud üle tähisjoone. Sellised olid siis meie vabastajad, kes 
tahtsid meile õpetada inimlikkust. Päris uhked olid ka niinimetatud üle- 
kuulamised. 

Mehed pidid andma tunnistusi selliste asjade kohta, millest neil polnud 
õrna aimugi. Nad pandi püsti seisma maasse kaevatud aukudesse, mis läk- 
sid altpoolt kitsamaks, ning nad jäid sinna seniks, kuni oma kuritööd üles 
tunnistasid. Mõnda sunniti põlvitama teravate nurkadega rauatükkidele, et 
neilt niimoodi ülestunnistusi kätte saada. Kõigest sellest, mis toimus Re- 
magenis, Kreuznachis, Landaus ja esseslaste poolt mahajäetud laagrites 
ning kurikuulsa Malmedy protsessi ajal, oleks võinud õppust võtta nii mõ- 
nigi koonduslaagri valvur. 

Minu vastu oli saatus siiski armuline - mind lasti varsti minu põdura 
väljanägemise pärast vabaks. Laenasin endale erariided ning ütlesin, et õpin 
põllumeheks ja elan oma arstist onu juures. Nii ilmusin üpriski ootamatult 
vaba mehena uuesti laatsaretti. Rõõm oli kahepoolne ja arstidki kadestasid 
mind, sest nemad olid veel vangi staatuses. 

Kuid minu jaoks oli sõda nüüd tõepoolest lõppenud. Oli alanud uus 
etapp mu elus. 

JÄRELSÕNA 


Sellest on möödunud palju aastaid. Eilsetest vastastest on saanud nüüdsed 
liitlased ning sellest vihkamisest, mida lääneriigid Saksa rindesõdurite vastu 
üles näitasid ja mida nad veel pikki aastaid pärast relvarahu kehtestamist 
tunda andsid, koorus tasapisi - liigagi aeglaselt - välja äratundmine, et see- 
sama Saksa sõdur tegi puhtalt, vapralt ja truult nelja ja poole aasta jooksul 
ainuüksi seda, mis oli tema kohus. See tõsiasi, et kodumaa ei taha veel seni- 
maani nii mõndagi neist tunnistada, on omaette peatükk ja jääb igaveseks 
ajaks püsima meie rahva häbiplekina. 


Kuid ammuse rindesõpruse vaimu ei suudetud siiski välja juurida, hoo- 
limata kõikidest meile osaks saanud teotustest ja kogu sellest ülekohtust, 
mida me peame taluma. Ühised kannatused seovad, üheskoos läbi elatu ko- 
hustab. Kas tohib siis imeks panna, et ka meie, tankistid, püüdsime pärast 
sõjavangist vabanemist üksteisega ühendusse astuda? 

Mul oli määratu õnn naasta koju ühena esimestest. Siin sai mulle osaks 
tunda suurt rõõmu, et kogu meie pere on sõja üle elanud. See oli unusta- 
matu päev! Isa oli saabunud eelmisel õhtul ning ning leidis ema koos minu 
vennaga. Juba järgmisel õhtul olime jälle kõik õnnelikult koos. Kuigi me ei 
teadnud üksteisest midagi, olime kõik koju tagasi tulnud ühe ja sellesama 
ööpäeva jooksul. Nii armuline oli meile saatus. 

Esimesena astusin ma oma kunagises väeosas teeninutest ühendusse 
meie suurepärase Delzeitiga. Järgnesid Köstler, Rieger, Stadler ja paljud tei- 
sed - tänaseks on koos juba üle viiekümne mehe tollasest tankiüksusest. 
Esimese kokkutuleku, millele ilmusid ka Austria kamraadid, pidasime väi- 
keses ringis Müncheni lähedal Holzkirchenis. 1955. aastal kohtusime Atter- 
see-äärses Seewalchenis, kuhu võtsime kaasa ka oma naised. Seal otsusta- 
sime hakata igal aastal suvistepühade ajal koos käima ja enne mitte rahule 
jääda, kui oleme üles leidnud kõik need, kes 502. tankipataljoni teisest kom- 
paniist ellu jäid. See raamat ongi pühendatud nendele ja eeskätt meie sõjas 


hukkunud kaaslastele, kes on neil kokkutulekutel alati meiega. 

